
K. J. Gummerus Osakeyhtiön 
kirjapainossa Jyväskylässä 1941 


Oa tämän kirjan niiden nuorten sankarien 
muistolle, jotka taistelutaitoa omaamatta vain 
sydämensä ääntä seuraten riensivät rintamalle ja 


uhrasivat nuoren elämänsä isänmaan vapaudelle. 


ALKUSANANEN 


Kun olen ryhtynyt saattamaan julkisuuteen teosta, joka 
esittelee nuorison maanpuolustuskasvatuksen järjestelyä 
Euroopan eri maissa, olen sen tehnyt siinä mielessä, että 
näin omalta osaltani saattaisin nykyistä nuorisokasvatus- 
asiaa maassamme tunnetuksi. 

Maassamme, jonka maantieteellinen asema on erittäin 
vaaranalainen, on maanpuolustuskasvatus paljoa tärkeämpi 
kuin useimmissa muissa maissa. Siitä huolimatta, että his- 
toria vääjäämättömästi todistaa meidän joutuneen sotaan 
itäisen naapurimme kanssa vähintään kolme kertaa vuosi- 
sadassa, ei meillä ole ryhdytty toimenpiteisiin maamme koko 
nuorison kasvattamiseksi taistelukuntoiseksi ja taistelutah- 
toiseksi. Tähän asiaintilaan on epäilemättä ollut suurim- 
pana syynä se, ettei yleensä ole tunnettu tosiasioita. Tämän 
tunnusti ministeri Tannerkin puheessaan sodan päätyttyä. 
Hän lausui m.m.; »Emme olleet osanneet uskoa ole- 
vamme sodan kynnyksellä.» 

Teoksessa olen käsitellyt laajemmin sellaiset valtiot, joissa 
nuorison kasvatus on jo pitemmän aikaa ollut järjestettynä 

tai joissa on saavutettu hyviä tuloksia, ja jättänyt toiset 
valtiot vähemmälle. Siten ovat Neuvosto-Venäjä, Italia ja 
Saksa tulleet perusteellisen tarkastelun alaisiksi. Ranskan- 
kin olen esittänyt verrattain laajasti, vaikka tulokset siellä 
eivät ole erikoisen huomattavia. Kuitenkin Ranska on erit- 
täin hyvä esimerkki siitä, mihin pikku seikoista kiistelemi- 
nen suurten asioiden yhteydessä saattaa johtaa. 

Kun olen ajatellut kirjaa voitavan käyttää opettajan tieto- 
kirjana maanpuolustusopetuksessa silloin, kun tahdotaan 
antaa oppilaille asiasta laajempi käsitys, kuin mikä on mah- 
dollista pelkkien omien olojemme esittämisellä, olen käsitel- 
lyt myös esim. Puolan ja TSekkoslovakian nuorisokasvatusta 
suurella tarkkuudella. Näiden nyt jo itsenäisyytensä kadot- 
taneiden valtioiden nuorisonkasvatus-suunnitelmat ansait- 
sevat kyllä tutustumisen. 

Olen lainannut runsaasti eri valtioiden johtomiesten lau- 
suntoja, koska niistä selvemmin kuin lakipykälistä käy ilmi 
kasvatuksen henki. 

Jos kirjani herättää lukijassa myötämielisyyttä nuori- 
somme maanpuolustuskasvatusasiaa kohtaan, on se saavut- 
tanut tarkoituksensa. 


Helsingissä, huhtikuun 6. päivänä 1941. 


Oskari Väänänen 


»Tämän päivän nuoriso on huomispäivän kansa» 


(vier. oik.) 


NUORISON SOTILAALLISEN VALMENNUK- 
SEN TYYPIF 


Kansalaisten maanpuolustuskuntoisuus on ratkaiseva 
tekijä valtakunnan olemassaololle. Mitä vaaranalaisemmassa 
asemassa valtio elää, sitä tärkeämpi merkitys on sen kansan 
kunnolla. Historiasta tiedämme, että ani harvat valtakun- 
nat ovat saaneet viettää rauhassa pitkiä ajanjaksoja. Täl- 
laiset valtakunnat ovat joko maantieteellisen sijaintinsa 
tahi suuren sotilaallisen mahtinsa ansiosta säilyneet kah- 
nauksilta naapuriensa kanssa. Sen jälkeen, kun lento- 
tekniikka on kehittynyt nykyiselleen, on maantieteelli- 
sen aseman antama turva suuresti kadottanut merkitys- 
tään. Lentolaivastot kiitävät pilvien korkeuksissa yli puo- 
lueettomien maiden vihollisen kimppuun. Totaalinen sota 
asettaa nykyään ankaralle koetukselle myös rintaman 
takana elävän kansan. Siten on kansan puolustuskuntoisuus 
saanut paljon laajemman ja syvemmän merkityksen kuin 
ennen. Se käsittää nyt tosiaankin koko kansan eikä vain 
rintamalla taistelevat ja sinne joutuvat joukot. Niin on siis 
kansa kokonaisuudessaan ja nimenomaan sen nuoriso val- 

mennettava tulevaa sotaa varten. »Tämän päivän nuoriso 
on huomispäivän kansa.» Tämä totuus tunnetaan nyt kaik- 
kialla selvemmin kuin ennen. Siten onkin nuorison sotilaal- 
linen valmentaminen muodostunut yhdeksi keskeisimmistä 
kasvatuskysymyksistä. 

Vaikka onkin niin, että nuorison valmentamista on jossa- 
kin muodossa ilmennyt aina siitä saakka, kun on valmen- 
nettu sotilaita, antoi ratkaisevan sysäyksen asialle vasta 
maailmansota vv. 1914—18. 

Maailmansodan suurissa taisteluissa tapahtunut suunnaton 
elävän aineksen hukka pakotti kaikki siihen osallistuneet 
valtiot tuomaan rintamalle yhä nuorempia ikäluokkia. Pian 
kuitenkin havaittiin, että nämä täydennykset eivät vastan- 
neet toiveita. Haavoittuneiden ja kaatuneiden prosentti 
tällaisten joukkojen keskuudessa ylitti suuresti vanhojen 
joukkojen vastaavat luvut. Tämä johtui siitä, että uudet 
ikäluokat eivät olleet ehtineet saada riittävää koulutusta 
eikä niillä ollut edes riittävää fyysillistä yleiskuntoa kestä- 
mään asemasodan rasituksia ja kurjuutta. Pelkkä palava 
taistelutahto, jota nuoriso kyllä kaikilla rintamilla osoitti 
taistellessaan isänmaansa puolesta, ei ollut kylliksi. Tällai- 
sissa olosuhteissa se useasti johti tarkoituksettomaan rivistä 
poisjoutumiseen taidon ja voimien puuttuessa. 

Nuorison sotilaallisen valmennuksen tarkoituksena on 
aina ollut helpottaa armeijan työtä antamalla nuorukai- 
selle ennen hänen asepalvelukseen joutumistaan jossakin 
määrin taitoja ja tietoja, joille sitten asevelvollisuusaikana 
voidaan helpommin rakentaa. Nykyaikainen sota asettaa 
kuitenkin sotilaalle niin suuresti entisestä poikkeavia tehtä- 

viä ja vaatimuksia, että valmennukseksi ei enää riitä pelkkä 
määrättyjen tietojen ja taitojen antaminen. Nykyisestä soti- 
laasta on luotava sellainen taistelija, joka materiaalisodan 
myllerryksessä kykenee olemaan monenkaltaisten aseiden 
käytössä todellinen tekniikan mestari. Lisäksi on hänet 
kehitettävä kykeneväksi toimimaan itsenäisesti, kaukana 
omista johtajistaan, sekä selviytymään näiden välittömän 
johdon ulottumattomilla taistelun asettamista lukematto- 
mista tehtävistä. Vielä asettaa nykyaikainen sota taisteli- 
jalle uuden vaatimuksen, jonka antaman henkisen voiman 
ja kestävyyden turvin hän, fyysilliset ja teknilliset taitonsa 
hyväksi käyttäen, voi kestää sodan koettelemukset. Ei enää 
riitä, että sotilas taistelee kuin entisaikojen palkkasoturi 
sen puolesta, joka hänelle enimmän maksaa. Hänen tulee 
olla henkisesti ja poliittisesti niin valveutunut, että hän 
asettaa isänmaan käytettäväksi kaikkensa ollenkaan ajat- 
telematta ja laskematta, minkä palkan saa. Kaiken tämän 
monipuolisen ja perusteellisen valmennuksen toteuttamiselle 
asevelvollisuusaikana asettaa tuon ajan lyhyys kuitenkin 
esteitä. Taloudelliset tekijät taas pakottavat lyhentämään 
asevelvollisuusaikaa mahdollisimman suuressa määrässä. 
Täytyy siis jostakin saada aikaa tämän valmennuksen to- 
teuttamiseen. Se saadaan nuorukaisen kehitysajasta. Nuoru- 
kaiselle on luotava monipuolinen, fyysillisesti kestävä, henki- 
sesti valmis pohja jo ennen hänen asevelvollisuusaikaansa. 
Siten nuorison sotilaallisen valmentamisen tarkoitus ja mer- 
kitys on laajentunut entisestään suuresti. Se ei enää olekaan 
pelkkää valmentamista. Se on kasvatusta, joka mitä olen- 
naisimmin liittyy kokonaiskasvatukseen. 

Vielä pari vuotta sitten saatoimme ryhmitellä nuorison 
sotilaallisen valmennuksen kahteen eri laatuun: pakolliseen 
ja vapaaehtoiseen, sekä kahteen eri muotoon: sotilaalliseen 
ja urheilulliseen, vaikka emme silloinkaan voineet löytää 
montakaan puhtaasti urheilullista tai puhtaasti sotilaallista 
muotoa. Viime vuosien tapahtumat ovat antaneet sellaista 
vauhtia nuorison valmennuksen kehittämiselle, että se ei 
enää ole pelkästään vapaaehtoisuuden varassa muualla kuin 
ani harvoissa Euroopan valtioissa, Yksi näistä on Suomi. 
Puhtaasti urheilullisena se on säilynyt enää vain Saksassa. 

Voimme Euroopan valtioiden joukossa erottaa neljä valta- 
kuntaa, joissa kussakin on nuorison maanpuolustuskasvatuk- 
selle luotu erittäin selvät järjestelmät. Nämä valtiot ovat 
Ranska, Italia, Neuvosto-Venäjä ja Saksa. Otamme seuraa- 
vassa näiden maiden järjestelmät yksityiskohtaisen käsitte- 
lyn alaisiksi, mutta luomme sitä ennen silmäyksen eräiden 
muiden valtakuntien maanpuolustuskasvatuksen järjeste- 


lyyn. 

MAANPUOLUSTUSKASVATUS EUROOPAN 
PIKKUVALTIOISSA 


BALTIAN MAAT 


Maailmansodan jälkeen itsenäistyneissä Baltian maissa 
oli jo ennen nykyisen tilanteen syntymistä ehditty ryhtyä 
lakipohjaisiin toimenpiteisiin nuorison maanpuolustuskas- 
vatuksen alalla. Liettuan, Latvian ja Viron kouluissa oli 
maanpuolustusopetus tehty pakolliseksi. Vapaat nuoriso- 
järjestöt oli koottu yhteen keskusjärjestön avulla sekä mää- 
rätty kaikille yhteinen maanpuolustusohjelma. 

Liettuassa oli partiojärjestöissä, ampujain liitossa 
sekä kouluissa annettava aseellista maanpuolustusopetusta. 

Latviassa olivat toimeenpanevana elimenä samoin 
partiojärjestöt, jotka muiden nuorisojärjestöjen kanssa muo- 
dostivat Valtion nuorisojärjestön, sekä meidän suojelus- 
kuntaamme vastaava Kansalliskaarti. Sekä Liettuassa että 
Latviassa ylin johto oli sotilasviranomaisten käsissä. 

Virossa perustettiin 7. päivänä lokakuuta 1936 valtion 


nuorisojohtajan virka, joka itsenäisenä liittyy Opetusminis- 

teriöön.  Nuorisojohtajan valvonnassa on yhdistyksissä ta- 
pahtuva nuorisokasvatus. Tarkoituksena oli saada kaikki 
nuorisojärjestöt yhdistetyksi yhteisen keskusjohdon alai- 
siksi nuorison sotilaallisen valmennuksen merkeissä. Ohjel- 
maksi suunniteltiin jo varemmin toimineen »Nuoret kotkaty- 
järjestön toimintaohjelmaa. 

Missä määrin näitä suunnitelmia ehdittiin jo toteuttaa, 
ei ole tiedossamme. Kesäkuun 9. päivänä 1940 oli Uudessa 
Suomessa Viron nuorisokasvatuksesta seuraava uutinen: 
»Tallinna, lauantaina kesäkuun 8. p. Kaikkien Viron oppi- 
koulujen ylimpien luokkien oppilaiden on kesän aikana otet- 
tava osaa pakollisiin sotilaallisiin harjoituksiin. Ensimmäi- 
set 10 päivää kestävät harjoitukset, joihin otti osaa yli 
10 000 oppilasta, päättyivät tänään Tallinnassa pidettyyn 
paraatiin, jonka kenraali Laidoner otti vastaan.» 

Olot ovat nyt näissä maissa muuttuneet. Sanomalehti- 
tietojen mukaan on urheiluelämä siirtynyt neuvostovenä- 
läisille linjoille, joten on todennäköistä, että nuorisokasva- 
tuksesta nykyään huolehtii Komsomol ja Osoaviahim, kaksi 
neuvostovenäläistä aatteellista ja käytännöllistä nuoriso- 
kasvatusjärjestöä. 


SKANDINAVIAN MAAT 


Ruotsi, Norja ja Tanska eivät ole päässeet 
maanpuolustuskasvatuksessa vapaaehtoista toimintaa pi- 
temmälle. Kaikissa näissä maissa ja etenkin Ruotsissa on 
urheilu- ja partiokasvatus erittäin korkealla tasolla. Koulu- 
voimistelussa ja -urheilussa on Ruotsi samoin kahdesta naa- 

puristaan huomattavasti edellä. Kouluissa sekä vapaissa 
järjestöissä tehdään siten työtä maanpuolustuskasvatuk- 
senkin hyväksi. Toiminnassa ei kuitenkaan ole saatu aikaan 
yhtenäisyyttä. = Jokainen työskentelee omalla sarallaan 
omien päämääriensä saavuttamiseksi. 

Hajanaisuutta lisäävät myös lukuisat poliittiset puolueet, 
joilla kullakin on omat nuoriso-osastonsa. Kun vallassaole- 
vien maailmankatsomuksellinen henki suuntautuu sotilaal- 
lisuutta vastaan, on käsitettävissä, ettei nuorisokasvatuk- 
sessä ole voitu lähteä uusille urille. 

Viimeisimpien vuosien tapahtumat ovat kuitenkin hät- 
kähdyttäneet jo Skandinaviankin hereille. Sitä todistavat 
9. päivänä huhtikuuta 1940 juuri painoon lähtevän Ampuma- 
oppaan esipuheessa seuraavat sanat: 

vAikainen aamuhetki, jolloin tätä kirjoitetaan, kertoo 
radion ja lisälehtien välityksellä äkillisestä väkivaltateosta 
norjalaisia ja tanskalaisia veljeskansojamme vastaan. 

Päivänä, jolloin tätä luetaan, on ehkä Ruotsin kansa sa- 
manlaisessa tilanteessa, ellei sen kohtalonhetki ole jo sitä 
ennen lyönyt»... Lopuksi lausutaan: 

»Ota kirja, lue se ja ammu! Mitä teette, tehkää pian. Sillä 
muistakaa: myöhään ei tarvitse aina merkitä — liian myö- 
hään.» 

Tästä voimme jo sanoa, että se tapahtui kahdennella- 
toista hetkellä. 

Ruotsissa on kyllä ryhdytty hyödyllisempiinkin toimen- 
piteisiin kuin ampumaoppaan kirjoittamiseen. = Siellä on 
perustettu Ilmapuolustusliitto, jonka toiminnassa nuoriso 
on mukana. Kouluhallituskin on pyytänyt tätä liittoa jul- 

kaisemaan oppikirjan, jota voitaisiin käyttää koulujen ilma- 
suojeluopetuksessa. Kirja ilmestyi vuoden 1940 alussa. Se 
näyttää olevan erinomaisen pätevästi kirjoitettu. Lisäksi 
on ryhdytty toimenpiteisiin maanpuolustusopetuksen otta- 
miseksi koulujen ohjelmaan. 7Tätä tarkoitusta varten on 
laadittu suunnitelma, josta lainattakoon muutamia koh- 
tia. 

Kun Ruotsin kouluissa on jo ennestään ollut käytän- 
nössä ulkoilupäivä», tulee suunnitelman mukaan asepalvelu- 
koulutuksen pohjautua näinä päivinä saatuun harjoitukseen. 
Sen tulee suurin piirtein sisältää palloleikkejä, urheilua, 
liikenneopetusta, tiedoitus-, ilmoitustenteko- ja päivystys- 
palvelua, maastoleikkejä, suunnistamista, leirielämää, hiih- 
toa ja luistelua, uintia ja hengenpelastusta, ilma-, kaasu- 
ja palosuojelua sekä ensiapua. Tämän lisäksi on pojille käsi- 
kranaatin heittoa, ampumista lyhyeltä matkalta, koulu- 
ammuntaa, aseiden hoitoa ja käsittelyä, sekä tytöille voma- 
apu»v-toimintaa. 

Harjoitukset järjestetään määrättyinä ulkoilu- ja ase- 
palvelupäivinä, ja ne ovat pakolliset sekä tytöille että pojille. 
Opetusta antaa kansakouluissa luokkaopettaja. 

Lukukausien aikana annettavan opetuksen ja harjoi- 
tuksen lisäksi on suunniteltu toimeenpantavaksi lukukau- 
den jatkoksi ieirejä. Nämä kestäisivät noin kolme viikkoa, 
ja järjestettäisiin niitä kansakoululaisille heidän siirtyes- 
sään esim. kuudennelta luokalta sekä vastaavana ikäkau- 
tena muiden oppilaitosten oppilaille. Leirien tehtävänä 
tulisi myös olemaan eri -yhteiskuntaluokista lähteneiden 
lasten toisiinsa lähentäminen. = Leirin johtajana toimisi 

== 
kansakoulun opettaja, ja leirit pantaisiin toimeen juuri 
maaseutukansakouluissa. 

Maanpuolustuskasvatukseen kuuluvien jo lueteltujen har- 
joitusten lisäksi leiri osallistuisi osastoina lähiympäristön 
maataloustöihin. — Tällaiseen työhön käytettäisiin 3—4 
tuntia päivässä, jolloin tietenkin eri ryhmät vuorottelisivat 
eri päivinä. 

Tällaisella järjestelyllä toivotaan voitavan »koko nuoriso 
kasvattaa valmiuteen toimimaan maan hyväksin, Varovai- 
sesti sanottu! 

Tämä on nyt vasta ehdotus, jonka kehittymisestä eteen- 
päin ei vielä ole tietoja. Luultavaa kuitenkin on, että maan- 
puolustuskasvatus tulee Ruotsin koulujen opetusohjelmassa 
saamaan sijansa, koska sanomalehtitietojen mukaan kai- 
kille opettajille tullaan antamaan opetusta myös maan- 
puolustuskasvatuksessa. 

Ainakin toistaiseksi Skandinavian maissa vallitsee siten 
täydellinen vapaaehtoisuus maanpuolustusopetuksen alalla. 

Kun ylläoleva oli jo kirjoitettu, saimme 30. päivänä maa- 
liskuuta 1941 lukea sanomalehdistämme seuraavan tiedon: 

Maanpuolustusopetusta Ruotsin oppikoulunuorisolle. 

Tukholma, 29. 3. (STT) Hallitus on esittänyt ehdo- 
tuksen maanpuolustuskoulutuksen antamisesta koulunuo- 
risolle. Tällainen koulutus liitettäisiin koulun normaaliin 
työohjelmaan, ja se koskisi yläluokkien yli 15-vuotiaita Poi- 
kia ja tyttöjä. Opetukseen ryhdyttäisiin asteittain siinä 
määrässä kuin edellytyksiä on. Koulutus sovitettaisiin Syys- 
lukukauden alkaessa 6 päivää kestävään jaksoon. Kirkollis- 
ministerin mukaan ei pakollisia kesäleirejä ole voitu puoltaa 
(187 


2 — Väänänen 


eikä liioin kansakouluoppilaiden sotilaallisluontoisia har- 
joituksia. , 

Näyttää siltä, että Ruotsissa noudatetaan edelleenkin 
tässä asiassa yhitaasti kiirehtimisemy periaatetta. 


HOLLANTI JA BELGIA 


Kumpaisessakin maassa tehtiin yrityksiä maanpuolus- 
tuskasvatuksen aikaansaamiseksi vapaissa nuorisojärjes- 
töissä, mutta ennen nykyisen tilanteen syntymistä päästiin 
tuskin ajatusta pitemmälle. 


KAAKKOIS-EUROOPPA 


Albaniassa oli suunnitteilla laki, joka määräisi kaikki 
pojat kuudennesta ikävuodesta alkaen aina 21. ikävuoteen 
saakka kuulumaan »Albanian kansalliseen nuorisojärjes- 
töön». Sen tehtävänä olisi ollut nuorison sotilaallisen val- 
mentamisen järjestäminen. Lakia ei ehditty toteuttaa, kun 
Albania liitettiin Italiaan. Nyt on siellä otettu oppia Ita- 
liasta ja järjestetty Albanian fascistinen järjestö. 

Bulgariassa on myöskin yritetty toteuttaa nuori- 
son sotilaallista valmennusta, joka on sekä urheilullista että 
sotilaallista. Se on, kuten Jugoslaviassakin, »Sokol»-jär- 
jestön hoidossa, vaikka nimenä Bulgariassa on »Junakit». 
Voimistelu- ja urheiluharrastus on viime vuosina mennyt 
suuresti eteenpäin naapurimaasta Unkarista saatujen vai- 
kutusten ansiosta. Unkarilainen voimistelu tunkee yhä 
enemmän tieltään saksalaisen ja tyttövoimistelussa vallalla 

olleen ruotsalaisen voimistelun. Valtiovalta ei kuitenkaan 

vielä ole kyennyt huomattavammassa määrin saamaan 

fyysillistä kasvatusta viedyksi oppilaitoksiin. 
Valmennusvelvollisuus kestää 25. ikävuoteen saakka. 


Jugoslaviassa on vuonna 1933 säädetty laki, joka 
määrää miespuoliselle nuorisolle sotilaallisen valmennuksen 
aina 20. ikävuoteen saakka. Samoin on naispuoliselle nuori- 
solle säädetty »urheiluvelvollisuuss. Toimeenpanevana jär- 
jestönä on »Sokol»'-järjestö, joka samannimisenä esiintyy 
useissa slaavilaisissa maissa. Valmennus on sekä urhei- 
lullista että sotilaallista. Sotilaallisesta puolesta on etenkin 
ampuminen voimakkaasti edustettuna. Valmennus on pa- 
kollisena myös kouluissa. Joka yrittää välttää harjoituk- 
siin osallistumasta, joutuu sakko- ja vankeusrangaistuksiin. 
Samoin rangaistaan niitä vanhempia, jotka estävät lastensa 
osallistumisen harjoituksiin. Valmennuksen ylin valvonta 
on opetusministerin, fyysillisen kasvatuksen ministerin ja 
sotaministerin yhteisessä hoidossa. 

Voimistelu, joka on kouluissa ollut pakollisena" aineena 
jo ennen nykyisen valtakunnan syntyä, antoi kyllä hyvän 
pohjan valmennukselle, mutta opettajien puute on huutava. 


Kreikka on yrittänyt kunnialla säilyttää sen aseman, 
jonka se fyysillisen kulttuurin alalla muinaisen Hellaan 
aikoina saavutti. Kouluvoimistelu on luonut hyvän pohjan 
nuorison sotilaalliselle kouluttamiselle. Voimistelu onkin 
ollut pakollisena kouluissa jo vuodesta 1834. Vuonna 1882 


1 Tsekkiläistä alkuperää oleva, kaikkiin slaavilaisiin maihin levin- 
nyt voimisteluliitto. 

laki uudistettiin ja 1899 määrättiin lisäksi ohjelmaan ret- 
keily. Voimistelupakko on ulotettu kaikkiin korkeakoului- 
hin, vieläpä niin, että tämän laiminlyöminen aiheuttaa 
yliopistossa tutkintokiellon. Ylioppilas, joka ei ole suoritta- 
nut vaadittavaa voimisteluvelvollisuuttaan, ei sad suorittaa 
tutkintoa yliopistossa. Voimisteluun sisältyy luonnollisesti 
laaja urheiluohjelma. = Sotilasharjoituksista on koulujen 
ohjelmassa ampuminen, ja kerran viikossa on iltapäivä 
varattu ulkoharjoituksia, etenkin retkeilyä varten. 

Vuonna 1936 säädetyn lain mukaan luotiin »Kreikka- 
laisen nuorison kansallinen järjestö», jonka johtajana on 
kruununprinssi ja jonka alaisuuteen kaikki Kreikan nuoriso- 
järjestöt kuuluvat. Tämä järjestö huolehtii sotilaallisesta 
valmennuksesta. — Opettajina toimivat upseerit ja ali- 
upseerit. 

Romaniassa on vuonna 1934 säädetyssä laissa mää- 
rätty miespuolisen nuorison sotilaallinen valmennus pakolli- 
seksi 7. ikävuodesta 18. ja naispuolisen nuorison 21. ikä- 
vuoteen, Jo paljon aikaisemmin, nimittäin vuonna 1925, 
julkaistiin »laki fyysillisestä kasvatuksesta», joka määrää 
ruumiinharjoitukset pakollisiksi kaikille nuorille niin mie- 
hille kuin naisillekin aina 21. ikävuoteen saakka. Tämä 
koulutus tapahtuu kouluissa oppilaille sekä koulujen ulko- 
puolella oleville vapaissa järjestöissä, ja sen tarkoituksena 
on juuri sotilaallinen esivalmennus. Korkeimpana valvo- 
jana on »Kasvatusvirasto Romanian nuorisoa varten», joka 
itsenäisenä elimenä liittyy Opetusministeriöön. Tämän vi- 
raston tehtävänä on »valvoa nuorison siveellistä, yhteis- 
kunnallista, kansallista ja ruumiillista kasvatusta». Nuoriso 

on velvoitettu liittymään koko maan käsittävään suureen 
järjestöön »Isänmaan vartio», jonka alaosastoina ovat le- 
gionat, falangit, vartiot jne. Pojat kuuluvat tähän 7. ikä- 
vuodesta 18. vuoteen ja tytöt 21. vuoteen. Tässä järjes- 
tössä tapahtuu Romanian nuorisokasvatus ulkopuolella kou- 
lun. Koulut taasen ovat velvolliset herättämään oppilait- 
tensa keskuudessa toimintaa tämän järjestön puitteissa. 
Ellei oppilas ole osallistunut riittävässä määrin harjoituk- 
siin, ei häntä siirretä luokalta eikä päästetä yliopistoon tai 
korkeakouluun. Samoin on valtion, jopa yksityiseenkin 
virkaan pyrittäessä esitettävä todistus suoritetusta harjoi- 
tusvelvollisuudesta. 

Kansallisia pyrkimyksiä ajamaan syntyi Romaniassa 
»Rautakaarti»-niminen järjestö sekä tyttöjärjestö »Sininen 
kolmio». — Kumpainenkin sai jäsenistönsä pääasiallisesti 
korkeakoulujen opiskelijoista. Ne ajoivat kansallissosia- 
listisia aatteita ja rotukysymystä, joka Romaniassa on erit- 
täin arka ongelma. Molempien järjestöjen toiminta kiellet- 
tiin vuonna 1936. Äskettäin olemme saaneet lukea lehdistä 
Rautakaartin viimeisimmästä kohtalosta. 

Nuorisojärjestöjen tärkeänä toimintamuotona on ilma- 
suojelu. = Etenkin naispuolinen nuoriso osallistuu tähän 
työhön runsaasti. Sille järjestetään säännöllisiä kursseja 
ja harjoituksia. 

Miehille annetaan lisäksi 18. ja 21. ikävuosien välillä 45 
päivää kestävä sotilaallinen harjoituskurssi sekä muuta- 
mia päiviä kestävä harjoitus kenttäpalveluksessa. Kaikkia 
sotilaallisia harjoituksia ohjaavat aktiivi- tai reserviupsee- 
rit ja aliupseerit. 

Valmennus 
on vanhaa 
perua. 


ETELÄ-EUROOPPA 


Entisessä Espanjassa ei nuorison sotilaallinen val- 
mennus ollut ehtinyt vielä päästä edes sanottavaan alkuun. 
Vain partiojärjestö, joka sekin toimi hajanaisena, harrasti 
ohjelmansa mukaisesti hyvin rajoitettua /Amaanpuolustuk- 
sellista nuorisokasvatusta. Suurin osa nuorisoa kuului kir- 
kollisiin järjestöihin, joiden harrastuspiiriin maanpuolustus 
ei sisältynyt. Vasta vapaussodan aikana ja sen jälkeen on 
virinnyt kansallinen nuorisotoiminta, joka falangistien joh- 
dolla on alkanut toteuttaa sotilaallista valmennusohjelmaa. 

Portugalissa on jo muutaman vuoden ollut toimin- 
nassa nuorisojärjestö » Valtion nuorisoy. Tähän kuuluminen 
on pakollinen nuorisolle 10. ikävuodesta 14. vuoteen, mutta 
sen jälkeen jäsenyys on vapaaehtoinen. Järjestön tarkoi- 
tuksena on: 1. hyvän ruumiillisen kunnon luominen jäse- 
nilleen, 2. heidän luonteensa kasvattaminen sekä 3. oikean 
kansallishengen ylläpitäminen ja kehittäminen. 

Varttuneemman nuorison järjestönä toimii ns. »Legionas, 
joka on aseellinen, sotilaallisesti järjestetty miliisi. Sen 
tarkoituksena on järjestää kansakunnan henkinen vasta- 
rinta isänmaan ja sen yhteiskuntajärjestyksen vihollisia 
vastaan ja omalta osaltaan auttaa näitä vastaan käytä- 


vässä taistelussa.» 


KESKI-EUROOPAN VALTIOT 
SVEITSI 


Nuorison sotilaallinen valmennus Sveitsissä on vanhem- 
paa perua kuin missään muussa eurooppalaisessa maassa. 

Jo 1400-luvulla oli siellä käytännössä yleinen asevelvolli- 
suus, siis aikana, jolloin muualla Euroopassa palkka-armei- 
jat taistelivat. Täältä saakka johtavat juurensa myös nuo- 
rison aseharjoitukset. Pojat 8. ja 16. ikävuosien välillä ko- 
koontuivat pitäjittäin yhteisiin sotilaallisiin alkeisharjoituk- 
siin. Nuoremmat pojat, jotka eivät vielä saaneet osallistua 
näihin harjoituksiin, koettivat ainakin päästä mukaan 
kuormastopoikina tai omina »lippukuntina». Niinpä Sveit- 
sin »sankariajan» nuoriso kasvoi sotaisissa harrastuksissa 
ja ponnisteluissa. Eräs 1400-luvun kronikoitsija kuvaa 
sveitsiläisiä lapsia seuraavasti: »Sota ja uroteot liikkuvat 
sveitsiläisten mielessä jo varhaisesta nuoruudesta alkaen.» 
Ja eräs toinen lausuu: »Heidän poikansa uneksivat vain 
taisteluista; tuskin kykenevät he seisomaan jaloillaan, kun 
he jo kalistelevat miekkojaan ja yrittävät, komeasti koris- 
teltuina, julmia silmäyksiä ympärilleen heitellen, ottaa 
ylpeinä askeleita.» 

Vaikka Sveitsi koki sankariaikansa jälkeen monia kovia 
kohtaloita, kansan keskuudessa säilyi kuitenkin muisto 
näistä kunniakkaista, sotaisista ajoista, ja niinpä sen nuo- 
riso on aina ollutkin vapautta rakastavaa ja puolustus- 
kuntoista. 

Nykyisen Sveitsin asevelvollisuus on ainutlaatuinen. 
Jokainen sveitsiläinen on asevelvollinen, ja vaikka palvelu- 
aika on vain2—3 kuukautta, tosiasiallisesti jokainen kansa- 
lainen on siellä sotilas. Jokainen asekuntoinen kansalainen 
säilyttää näet sotilaspukunsa ja varusteensa kotonaan ja 
tuntee aina olevansa sotilas. Sveitsin armeija on siten todelli- 
nen kansanarmeija, ja sveitsiläinen pitää asevelvollisuutta 

Voimistelu 
maanpuo- 
lustuksen 
palveluk- 
sessa. 


vapaan miehen oikeutena eikä velvollisuutena. On selvää, 
että tällä järjestelmällä eritoten lyhyen palveluajan vuoksi 
on heikkoutensa, jotka täytyy jotakin muuta tietä koettaa 
poistaa. Siten on kaikella armeijan ulkopuolella tapahtu- 
valla maanpuolustustyöllä erittäin suuri merkitys. Voimme- 
kin sanoa, että fyysillinen kasvatus niin hyvin kouluissa kuin 
vapaissa yhdistyksissä on miltei kokonaan suunnattu pal- 
velemaan maanpuolustuskasvatusta. 

Voimistelunopetuksen järjestely ja valvonta on kokonaan 
sotilashallinnon alainen. Jo sangen aikaisin, nim. 13. päi- 
vänä marraskuuta 1874, julkaistiin laki sotalaitoksen jär- 
jestelystä», joka määräsi alkeiskouluihin (Primarschule) 
voimistelun pakolliseksi. Voimistelun harjoittamisen tarkoi- 
tus tulee selvästi ilmi laissa, jossa sanotaan: »Kanttoonien 
on huolehdittava siitä, että miespuolinen nuoriso 10. ikä- 
vuodesta alkaen alkeiskoulusta poispääsy-ikään saakka — 
olkoon nuorukainen koulussa tahi ei — tulee soveliai- 
den harjoitusten kautta valmennetuksi sotapalvelusta var- 
ten.» Harjoitusvelvollisuus laajennettiin ulottuvaksi vielä 
kouluajan jälkeenkin, sillä laissa sanotaan edelleen: »Li- 
säksi on kanttoonien huolehdittava siitä, että kaikki nuoru- 
kaiset koulunsa päätettyään 20. ikävuoteen saakka tule- 
vat osallisiksi sotapalvelukseen valmentavista voimistelu- 
harjoituksista. Kahdelle vanhimmalle ikäluokalle voidaan 
antaa myös ampumaopetusta.» 

Tämän lain mukaisesti yritettiin siten koko nuoriso, 
myös koulujen ulkopuolella oleva, saattaa pakollisten, sota- 
palveluun tähtäävien ruumiinharjoitusten alaiseksi. Laki 
herätti kuitenkin vastustusta muutamissa kanttooneissa, 

jotka katsoivat sen kajoavan niiden itsemääräämisoikeuk- 
siin. Sen vuoksi annettiin vuonna 1907 asetus, joka lakia 
muuttaen määräsi voimistelun pakolliseksi vain kouluihin. 
Valaliittoneuvosto antoi sotilashallinnon ehdotuksesta 
heinäkuun 10. päivänä 1928 määräyksen voimistelunopetuk- 
sen järjestämiseksi kouluissa eri ikäkausia vastaavasti. 
Ensimmäinen jakso käsittää sen mukaan ikävuodet 7—09, 
toinen jakso ikävuodet 10—12, kolmas jakso ikävuodet 
13—15. Lisäksi määrätään, että vähintään kaksi viikko- 
tuntia luokkaa kohti on käytettävä voimisteluun sekä yksi 
iltapäivä leikkeihin, retkeilyyn ja ulkourheiluun yleensä. 
Kun tämä määräys jättää sotilashallinnon valtaan ei 
ainoastaan voimistelun opetuksen järjestämisen, vaan 
myöskin opettajien valmistuksen valvomisen, on itsestään 
selvää, että sotilaskasvatukselliset näkökohdat tulevat riittä- 
västi huomioiduiksi. — Sotilashallinnon alaisena toimeen- 
panevana elimenä on »Valaliiton voimistelu- ja urheilu- 
komissioni», joka valvoo voimistelunopetusta kansakou- 
luissa ja opettajain valmistuslaitoksissa sekä seuraa tarkoin 
voimistelu- ja urheiluelämän kehitystä. 
Voimistelunopetuksen tarkoitus ja päämäärä ilmenee 
niistä yleisistä määräyksistä, jotka ovat edellämainitun 
lain yhteydessä lausutut. Tämän mukaan voimistelunope- 
tuksen tarkoituksena ei ole ainoastaan ruumiillinen kehittä- 
minen, vaan sen tulee samalla olla sekä henkistä että siveel- 
listä kasvatusta. Sillä »siveellinen kasvatus on välttämä- 
töm. Lähimpinä päämäärinään tulee voimistelullisen val- 
mentamisen kehittää tahdonlujuutta, taisteluvalmiutta, roh- 
keutta ja aistimien tarkkuutta sekä juurruttaa itsekuria, 

velvollisuudentuntoa ja yhteistuntoa, — ominaisuuksia, 
joiden luomalle pohjalle kansan puolustuskunto rakentuu. 

Tätä voimistelunopetuksen tarjoamaa peruskoulutusta 
pidettiin muutamilla tahoilla riittämättömänä. Etenkin 
vaadittiin voimistelutuntien lukumäärää kouluissa lisättä- 
väksi. Ei myöskään oltu tyytyväisiä opetuksen järjeste- 
lyyn ja tehoon. Oli näet olemassa sekä viranomaisia että 
koulumiehiä, jotka eivät käsittäneet, mikä merkitys tällai- 
sella nuorison opetuksella oli kansan puolustuskuntoisuuden 
luojana. Olipa sellaisiakin opettajia, jotka eivät tahto- 
neetkaan tätä käsittää. 
| Kouluissa tapahtuvan pakollisen valmennuksen avuksi 
syntyi vapaita järjestöjä, jotka sekä koululaisten että muun 
nuorison keskuudessa tekivät työtä puolustuskuntoisuuden 
kehittämiseksi. Vanhin näistä järjestöistä on »xKadettikunta. 
sen juuret ovat peräisin jo Napoleonin sotien ajoilta, vaikka 
se syhydän toimii uudelleen muodostuneena. Sen toiminta 
rajoittuu kouluikäiseen nuorisoon ja käsittää urheilu- ja 
ampumisharjoituksia. Tämän järjestön kautta tulevat varsi- 
naiset sotilaalliset harjoitukset, kuten ampuminen, koulu- 
jenkin piiriin. Koulujen kolmen ylimmän luokan oppilaat 
saavat = ampumakoulutuksensa — Kadettikunnan johdolla. 
Muutamissa kanttooneissa on Kadettikuntaan kuuluminen 
keskikoulun oppilaille pakollinen. 

Kouluaikaa pitemmälle ei nuorison pakollinen tei 
opintiellä ulotu. Korkeakouluissa ei ole minkäänlaista soti- 
laallista kasvatusta. Yksityisaloitteesta on Zärichin Tek- 
nillisessä korkeakoulussa järjestetty jonkinlainen sotatieteel- 
linen kurssi, johon osallistuminen on ollut peräti laimeata. 

Sama laki, joka määräsi voimistelullisen valmentamisen 
kouluihin, määräsi myös koulujen ulkopuolelle jäävälle 
nuorisolle alkeisvalmennuksen. Noudattaen seuraavaa ikä- 
perustetta se jakaantuu kolmeen jaksoon: a) voimistelulli- 
nen alkeisvalmennus: ikävuodet 10—16, b) nuorten ampu- 
jien kurssi: ikävuodet 17—18, c) aseellinen alkeisvalmennus 
18. ikävuoden jälkeen. Tämän kasvatuksen tarkoituksesta 
laki lausuu: »Alkeisvalmennuksen päämääränä on Sveitsin 
nuorukaisten ruumiillinen, älyllinen ja siveellinen kasvatta- 
minen kelvollisiksi kansalaisiksi sekä heidän ennakkoval- 
mentamisensa asepalvelukseen.» Valmennukseen osallistu- 
minen on vapaaehtoista, ja sen toimeenpanijoina ovat vapaat 
järjestöt, kuten Voimisteluliitto, joka huolehtii voimiste- 
lullisen osan toteuttamisesta, Ampujainliitto, joka antaa 
ampumaopetuksen, sekä Upseeri- ja aliupseeriliitto, joka 
antaa aseellisen koulutuksen. 

Muista vapaista nuorisojärjestöistä voimme mainita mm. 
partiojärjestön, vaikka se ei, kansainvälisten sääntöjen mu- 
kaisesti, harrastakaan puolustuskuntoisuuden kehittämistä 
ensi sijassa sotilaallisessa ja kansallisessa mielessä. 

Vuonna 1937 perustettiin suurisuuntaisesti suunniteltu 
keskusjärjestö nimeltä »Sveitsin puolustusjärjestö nuorison 
henkisen puolustusvalmiuden ja ruumiillisen kuntoisuu- 
den edistämiseksi». Tämä tulee aikanaan ottamaan hoi- 
toonsa maan koko nuorison maanpuolustuskasvatuksen. 

Saadaksemme jonkinlaisen käsityksen siitä laajuudesta, 
jolla maanpuolustuskasvatusta Sveitsissä eri järjestöjen 
taholta hoidetaan, esitämme muutamia lukuja vuodelta 
1933. Silloin oli maassa 42 kadettikuntaa, joissa oli jäseniä 

noin 6000, niistä ampumakoulutuksen suorittaneita 2890 
jäsentä; partiojärjestössä oli 14000 jäsentä. Vapaaehtoisen 
voimistelullisen alkeisvalmennuksen suoritti 28 kanttoonissa 
yhteensä 28700 nuorukaista; aseellisen alkeisvalmennuksen 
21 kanttoonissa 8200 nuorukaista; nuorten ampujainkurssin 
suoritti 824 ampujainyhdistyksessä yhteensä 17600 nuoru- 
kaista. Kuten luvuista näkyy, tekevät vapaat järjestöt, 
etenkin voimistelu- ja ampujainliitto, arvokasta työtä maan- 
puolustuskuntoisuuden hyväksi.! 

Sveitsin nuorison maanpuolustuskasvatuksessa voimme 
selvästi havaita vapaamielisen ajatussuunnan jäljet. Pa- 
kollisena se sisältyy vain koulujen ohjelmaan ja siinäkin 
voimistelu- ja urheilukasvatuksena. Suuri osa nuorisosta, 
se, joka ei kulje opintietä, jää tämän kasvatuksen ulkopuo- 
lelle, lukuunottamatta niitä, jotka ovat niin valistuneita, 
että omasta tahdostaan osallistuvat siihen. Lisäksi huo- 
maamme, että ampuminen on sveitsiläisille erittäin mielui- 
nen harjoitusmuoto. Vakinainen asepalvelu rajoittuu var- 
sin lyhyeen aikaan, mutta siitä huolimatta sveitsiläinen 
pitää itseään sotilaana koko ikänsä. Hänellä on aina aseensa 
ja varusteensa hallussaan. Sveitsin maantieteellinen asema 
sekä sen maasto asettavat sodan tullen sveitsiläisen sotilaan 
yksinäisen taistelijan asemaan. = Yksilön kunto, taistelu- 
taito sekä etenkin ampumataito merkitsevät Sveitsissä 
enemmän kuin ehkä missään muussa maassa. Nämä seikat 
näyttävät antaneen omat piirteensä myös nuorison maan- 
puolustuskasvatukselle. 


1 Vertauskohdaksi mainittakoon, että Sveitsin asukasmäärä on 
jokseenkin yhtä suuri kuin Suomen. 

UNKARI 


Nem, nem, soha! 


Maailmansodan jälkeen tehdyssä Trianon'in rauhassa 
Unkari menetti suurimman osan maa-alueestaan sekä 57 % 
asukasmäärästään. Lisäksi oli Unkarin ylitse kulkenut 
kommunistinen vallankumous vuonna 1919. Unkarin uljas 
kansa ei kuitenkaan nääntynyt näiden koettelemusten alle. 
Se ryhtyi tarmokkaasti valmentautumaan kyetäkseen ajan 
tullen ottamaan takaisin menettämänsä alueet. Se juurrutti 
nuorisonsa mieleen tunnuslauseen: »Nem, nem, soha!» (EFi, 
ei koskaan!) Fi koskaan Unkari tule tähän kohtaloonsa 
tyytymään. 

Kun rauhanehdot kielsivät Unkarilta oikeuden pitää 
sotaväkeä, säädettiin valtionhoitaja Horthy'n toivomuk- 
sesta vuonna 1921 laki ruumiillisesta kasvatuksesta, joka 
määräsi Unkarin koko nuorison pakollisten ruumiinharjoi- 
tusten alaiseksi. Tämä laki oli laatuaan ensimmäinen Euroo- 
passa. = Vuonna 1939 julkaistiin maanpuolustuslaki, joka 
yhdessä edellä mainitun lain kanssa vakiinnutti maanpuo- 
lustuskasvatuksen Unkarissa nykyiselle kannalle. Laissa 
määriteltiin, että maanpuolustuskasvatuksen tarkoituksena 
on järjestää maan kaikki voimanlähteet maanpuolustuksen 
käyttöön. 

Maanpuolustuskasvatus on pakollinen kaikille unkari- 
laisille. Sitä annetaan kouluissa sekä erikoisessa maan- 
puolustusjärjestössä, jonka nimi on Levente. Tähän jär- 
jestöön kuuluvat pojat 12. ikävuodesta alkaen 21-vuo- 
tiaiksi saakka, jolloin he astuvat suorittamaan asevelvolli- 

Leikki. 


suuttaan. Kun Unkarin vakinainen armeija on pieni, ei 
kaikkia kutsutuita voida ottaa palvelukseen. Ne nuorukai- 
set, jotka eivät joudu armeijaan, jatkavat Leventessä har- 
joituksiaan 23-vuotiaiksi saakka. Joka ei jostakin syystä 
ole osallistunut Leventen harjoituksiin, saa ennen asevel- 
vollisuuttaan suorittaa neljä viikkoa kestävän yhtäjaksoi- 
sen kurssin. 

Harjoitus jakaantuu Leventessä iän mukaan kolmeen 
jaksoon: 

1. 12—14-vuotiaat Levente-asepojat, 

2. 15—17-vuotiaat Leventen nuoret, 

3. 18—20-vuotiaat Levente-nuorukaiset. 

Leventen harjoituskausi kestää 10 kuukautta vuodessa 
vastaten kouluvuotta. Viikoittain on harjoituksia 2—4 
tuntia. Kahdeksantoistavuotiaana suoritetaan kolmeviikkoi- 
nen yhtäjaksoinen koulutus. Lääkärintarkastus toimeen- 
pannaan 12-, 15-, ja 19-vuotiaana. Jokaisesta pojasta pide- 
tään henkilökorttia, johon hänen kehityksensä merkitään. 
Yhdeksäntoistavuotiaana pidetään älykoe. = Sotaväkeen 
joutuessaan nuorukainen esittää henkilökorttinsa todis- 
tuksena suoritetusta koulutuksesta. 

Ensimmäisen ikäryhmän koulutuksessa käytetään pää- 
asiassa sotilashenkisiä leikkejä. Selviydyttyään ensimmäi- 
sestä harjoitusvuodestaan menestyksellisesti poika antaa 
lupauksen ja vihitään juhlallisesti leventeksi. Lupaus 
sisältää uskollisuuden isänmaalle ja velvollisuuksien täyt- 
tämisen. —Levente-lait asettavat nuorukaiselle isänmaalli- 
sen, uskonnollisen ja siveellisen elämän vaatimukset sekä 
perinteelliset unkarilaisen sotilaan velvoitukset. 

Urheilu. 

Toisen ikäryhmän koulutus on taasen urheilukasvatusta. 
Urheilulla on Leventessä tärkeä asema. Fri lajeista ovat 
etenkin uinti ja murtomaajuoksu mainittavat. Harjoitusten 
tehostamiseksi on käytännössä kilpailutoiminta. Jo ke- 
väällä alkavat pienten ryhmien keskeiset kilpailut. Kesän 
mittaan toiminta laajenee käsittämään aina suurempia ja 
suurempia piirejä, kunnes syksyllä pannaan toimeen koko 
maan käsittävät suurkilpailut. Tämän järjestelyn kautta 
pääsevät kaikki osallistumaan kilpailuihin sekä ottelemaan 
suurin piirtein samantasoisten kanssa, joten innostus säi- 
lyy herpaantumattomana. Parhaat taasen saavat edetä 
kilpailu kilpailulta yhä vaativampiin otteluihin. 

Kolmannen ikäryhmän koulutuksessa muodostaa edellä 
mainittu kolmiviikkoinen leiri keskeisimmän osan. Tässä 
ryhmässä annetaan varsinainen sotilaallinen valmennus. 
Se on mukautunut nykyaikaisen sodan vaatimuksiin. 
Muodollisilla harjoituksilla ei siten ole sanottavaa osaa. 
Sitä vastoin mieskohtainen, itsenäisen sotilaan kehittämi- 
seen tähtäävä koulutus on päätekijänä. 

Koko Levente-koulutuksen tarkoituksena on kasvattaa 
pojasta sopivin ruumiinharjoituksin vahva, sitkeä, rasituk- 
sia kestävä nuorukainen sekä totuttaa hänet suorittamaan 
pitkäaikaista rasitusta vaativia tehtäviä. Henkisellä kasva- 
tuksella pyritään kehittämään sellaisia ominaisuuksia, jotka 
ovat maanpuolustajalle tarpeellisia. — Luonteenkasvatuk- 
sessa muinainen unkarilainen sankari-ihanne on tavoitel- 
tavana päämääränä. Kun tällä tavalla istutetaan nuoru- 
kaisiin tottumus kuriin, taistelutahto, vastuuntunne ja 
rohkeus, kasvaa heistä miehiä, jotka eivät säikähdä mitään 

rasituksia rauhan aikana ja täyttävät uskollisina sotilaina 
velvollisuutensa sodassa. Kasvatuspäämäärän saavuttami- 
seksi määrätään myös tehtäviä, jotka on suoritettava itse- 
näisesti. — Suorituksen toteamiseksi järjestetään kokeita. 
Arvokkain koe on Honv6d-Levente-koe. Tämän suoritta- 
minen oikeuttaa saamaan sotaväessä määrättyjä etuja. 
Kokeen arvoa osoittaa se, että vapaaehtoisena sotaväkeen 
astunutta, joka ei ole suorittanut Honv6d-koetta, ei koro- 
teta res.upseeriksi. Honve6d-Levente-merkkiä saa kantaa 
myös armeijan asetakissa. 

Ne nuorukaiset, jotka jatkavat opiskeluaan yliopistoissa, 
korkeakouluissa tai seminaareissa, saavat Levente-päällikkö- 
koulutuksen. 

Leventen koulutusainehisto on tarkoin määritelty vuonna 
1938 julkaistussa Maanpuolustus- ja ruumiillisen kasva- 
tuksen opettamisen käsikirjassa, jonka on laatinut Puolustus- 
ministeriön koulutusosasto. Tämä kirja antaa ohjeita soti- 
laallisessa koulutuksessa, joka käsittää muodollisen koulu- 
tuksen, taistelukoulutuksen, ampumakoulutuksen ja ilma- 
suojelukoulutuksen. Tämän ohella se antaa ohjeita urhei- 
lun ja terveydenhoidon opetuksessa. Siinä korostetaan, 
että kasvatus on tärkeämpi kuin koulutus. Kansanomais- 
ten kertomusten muodossa se sisältää kuvauksia sotilaalli- 
sesta, isänmaallisesta ja siveellisestä kasvatuksesta. Kan- 
sallinen historia esitetään tärkeimpien tapahtumien muo- 
dossa. — Kansalliset muistomerkit ja juhlat ovat myöskin 
isänmaallisen mielen nostattajina saaneet kirjassa esityk- 
sensä. = Siinä teroitetaan siveellisten hyveitten tärkeyttä. 
Kunniallisuus, rehellisyys ja totuuden puhuminen asetetaan 

kasvatuskohteiksi. Uskonnollisella alalla teroitetaan juma- 
lanpelkoa sekä kirkkojuhlien arvoa. Se asettaa kasvatta- 
jalle ohjeeksi, että ainoastaan sellainen kasvattaja saavut- 
taa pysyviä tuloksia, joka lähestyy rakkaudella nuorison 
sielunelämää ja kykenee siinä herättämään harrastuksen 
jalon kilpailun. Aineisto tässä käsikirjassa on tarkoitettu 
sellaista nuorisoa varten, joka ei ole osallisena koulukas- 
vatuksessa. 

Levente-koulutuksen ulkopuolella tapahtuu myös voima- 
kasta kansallista valistus- ja kasvatustyötä ns. Levente- 
seuroissa. Nämä ovat yhdistyksiä, jotka ovat ottaneet 
hoitoonsa nuorison vapaan valistamistyön. Yhdistysten toi- 
minta jakaantuu harrastusjaostoihin, kuten pyöräily-, liito- 
lento-, teollisuus-, maanviljelysjaostoihin jne. Näiden yhdis- 
tysten toimesta on olemassa Levente-koteja, jotka ovat 
toverielämän keskuksina. Erittäin suuri arvo on annettava 
näiden kotien, kuten koko Leventen, toiminnalle yhteis- 
kuntarajojen hävittäjänä. Tällä toiminnalla on saatu aikaan 
työläispiireistä lähtöisin olevien nuorukaisten liittyminen 
isänmaalliseen toimintaan sen sijaan, että he ennen ovat 
olleet kokonaan sosialistisen ja kommunistisen valistuksen 
vaikutuksen alaisina. = Valistustoimintaan sisältyy paitsi 
luentoja myös näytelmien esittämistä omin voimin, lausun- 
taa ja luentaa. 

Ylimpänä johtavana elimenä Leventen toiminnassa on 
»Korkein ruumiinkasvatusneuvosto». Hallinnollista ja kas- 
vatuksellista tehtävää varten maa on jaettu piireihin, joissa 
johtajina toimivat piiripäälliköt. Nämä ovat aktiivi- tai 
reserviupseereja. Piiriin kuuluu 300—2 000 nuorukaista. 

Kun eri osastojen harjoitustilaisuudet on asetettu eri viikon- 
päiville, voi piiripäällikkö henkilökohtaisesti valvoa niiden 
tehokkuutta. Alemmassa johtajistossa on myös siviilihenki- 
löitä, kuten kansakoulunopettajia, partionjohtajia jne., jotka 
ovat saaneet erikoisen johtajakoulutuksen. Nuorempien 
ikäryhmien johtajat saadaan vanhempien ryhmien pojista. 

Leventessä saavat maanpuolustuskasvatuksensa vain pojat. 
Tytöille annetaan vastaava koulutus partiojärjestössä, Par- 
tioon kuuluu tietenkin myös poikia. Unkarin partiojärjestö 
eroaa kansainvälisestä, englantilaishenkisestä partiosta siinä 
suhteessa, että se on alunperin ollut suuresti isänmaallinen. 
Se suuntaa toimintansa selvästi isänmaan hyväksi ja hylkää 
kansainvälisen »veljeydeny aatteet. Tyttöpartiolaisten käy- 
tännöllinen kasvatus suuntautuu sotilaallisella alalla ensi- 
apuun, sairaiden hoitoon ja ilmasuojeluopintoihin. Par- 
tioon kuuluvat pääasiallisesti vain kaupunkikoulujen ja kor- 
keakoulujen oppilaat. Maalaisnuorisoa on myös koetettu 
saada mukaan kansalliseen valistus- ja maanpuolustustyö- 
hön; pojat kuuluvatkin Leventeen, mutta tyttöjen mukaan 
saaminen on vasta järjestelyn alaisena. Tytöt eivät Unka- 
rissa saa kuulua urheiluseuroihin koulujen ulkopuolella. Sen 
vuoksi urheiluharrastus on tyttölaitoksissa erittäin kor- 
kealla tasolla. Unkarin tytöt harjoittavat voimistelun lisäksi 
miekkailua, uintia, tennistä, ratsastusta sekä rataurheilua 
suurella innolla ja ovat saavuttaneet myös erinomaisia tu- 
loksia, kuten heidän menestyksensä kilpakentillä osoittavat. 

Myös kouluissa annetaan maanpuolustuskasvatusta. Vuo- 
den 1938 laki jätti kuitenkin kouluille laajan liikkumisalan 
tässä tehtävässä. Sen vuoksi onkin sen toimeenpanossa 


35 


Tytöt 
partiossa. 


Maanpuo- 

lustuskas- 

vatus kou- 
luissa 


Tulokset jo 
todettavissa. 


ilmennyt jossain määrin hajanaisuutta. Toivotaan yleisesti, 
että nopeasti saadaan yhteinen pohja koko kasvatustyölle. 
Myönnetään, että tässä työssä on koulun lisäksi annettava 
tärkeä asema myös sotilasnäkökohdille. On lausuttu julki 
ajatus nuorison kasvatusneuvoston perustamisesta, johon 
kuuluisi sotilashenkilöitä, opettajia sekä pappeja. Suunnit- 
teilla olevasta oppikoulu-uudistuksesta toivotaan tässä suh- 
teessa hyviä tuloksia. Nykyisellään ei Levente-kasvatus kou- 
luissa ole aiheuttanut niiden työssä muuta muutosta, kuin 
että ns. urheilupäivä käytetään Levente-kasvatukseen. Tätä 
on kuitenkin opettajiston taholta vastustettu, koska siten 
riistetään oppilailta ainoa vapaa päivä. Kouluja koskevan 
ohjelman laajuuden määräävät asianomaisen alueen sotilas- 
viranomaiset yhdessä koulun johtajan kanssa. Edellämai- 
nittu käsikirja on ohjeena myös kouluissa. Kun se kuiten- 
kin on suunniteltu toisenlaista nuorisoa varten, ei se oikein 
vastaa tarkoitustaan. Kaikesta huolimatta koulut tekevät 
parhaansa suorittaakseen omalta osaltaan tehtävänsä nuo- 
rison maanpuolustuskasvatuksessa. 

Levente-kasvatuksen tehokkuudesta on jo ehditty saada 
kokemuksia. Keväällä 1939 unkarilaiset miehittivät Kar- 
pato-Ukrainan. Miehitysjoukoissa oli eräs polkupyöräpa- 
taljoona, jossa lähes 60 % miehistöstä oli viisiviikkoisen alo- 
kaskoulutuksen saaneita. Vajaassa kolmessa vuorokaudessa 
joukko teki matkaa 240 kilometriä vaikeassa vuoristomaas- 
tossa ylös vuoristoon, lumessa ja kevätsohjossa, suorittaen 
välillä kaksi veristä taistelua. Tähän suoritukseen nämä 
nuorukaiset pystyivät vain saamansa Levente-kasvatuksen 
ansiosta. 

Veljeskansamme Unkari on, kuten voimme todeta, erin- 
omaisella tavalla huolehtinut nuorisonsa henkisestä ja fyy- 
sillisestä maanpuolustuskasvatuksesta. Se on saanut myös 
jo korjata tästä työstä hedelmiä. Unkarin nuoriso on kyen- 
nyt oikaisemaan jo osan Trianonin vääryyksistä, ja se on 
varmaan edelleenkin valmiina käyttämään voimansa isän- 
maansa suuruuden luomiseksi. 


TSEKKOSLOVAKIA 


Puhuessamme TSekkoslovakian nuorison maanpuolustus- 
kasvatuksesta emme voi rajoittua vain tämän nimiseen val- 
tioon, sillä sen olemassaolo kesti niin lyhyen ajan, että siinä 
ei tälläkään alalla ehditty saada sanottavia aikaan. Lisäksi 
oli valtiossa monta eri kansallisuutta, joista vähemmistöt 
olivat oppositioasemassa johtoa vastaan. Seurauksena oli, 
että kasvatus, jota nuorisolle suunniteltiin, tuli vain valta- 
kansallisuuden tSekkien osaksi. Töekkiläinen nuorisokas- 
vatus taasen juontaa juurensa kaukaa ennen itsenäisen 
valtakunnan syntyä, ajoilta, jolloin tSekit kuuluivat Böömin 
kuningaskuntana Itävallan monarkiaan. Itävallan vallan- 
pitäjät eivät yleensä suoneet hallinnassaan oleville vieraille 
kansallisuuksille suuria vapauksia. Kaikista sortotoimen- 
piteistä huolimatta tai ehkä juuri eräänä niiden seuraus- 
ilmiönä syntyi tSekkien keskuudessa voimisteluharrastus, 
jonka tarkoitus alunperin oli paljon syvempi kuin pelkkä 
liikunnonhalun tyydyttäminen. 

TSekkiläisen voimistelusysteemin luoja ja sen innokas 
esitaistelija oli Pragin yliopiston professori Miroslav Tyrs. 

Vaikka hänen voimistelujärjestelmänsä olikin suurelta osalta 
saksalaista lainaa, oli sen henki ja pyrkimys tsekkiläinen. 
Tyrs näki voimistelussa kansallisen hengen elvyttämiskei- 
non ja samalla sotilaallisen koulutuksen pohjan. Hänen 
pyrkimyksenään oli juurruttaa etenkin nuorisoon itsetietoi- 
nen tsekkiläisyys sekä kasvattaa se fyysillisesti ja henki- 
sesti kykeneväksi vapauttamaan isänmaansa vieraan vallan 
alaisuudesta. = Tyrs perusti näiden aatteittensa ajajaksi 
vuonna 1862 Pragissa voimisteluseuran, jonka »Sokoly-nimi 
on tullut kautta maailman kuuluisaksi." 

Seura sai nopeasti sisarseuroja kaikkialla tsekkien keskuu- 
dessa - ja laajeni vallanpitäjien vastustuksesta huolimatta 
viimein koko Böömin käsittäväksi Sokol-liitoksi. Tyrs itse 
johti tätä toimintaa parikymmentä vuotta aina kuolemaansa 
saakka, joka kohtasi hänet vuonna 1884. Sokolilaisuus 
jatkui hänen jälkeensä ja on suorastaan ratkaisevalla tavalla 
vaikuttanut TSekkoslovakian itsenäisyyden syntyyn. Missä 
määrin Tyrs antoi arvoa voimistelulle, käy ilmi niistä pro- 
feetallisista sanoista, jotka hän lausui viisikymmentä vuotta 
ennen Kansainliiton ntakuiden» syntyä, kun hän puhues- 
saan voimistelun merkityksestä asekuntoisuudelle sanoi: 
"Samoin kuin yleinen sivistys aina säilyttää arvonsa, kuiten- 
kaan koskaan saavuttamatta täydellisyyttä, ei myöskään 
voimistelu, josta versoo terveyttä, voimaa, elämäniloa, kau- 
neutta ja rohkeutta, koskaan kadota arvoaan, eipä edes taa- 
tussa rauhassakaan, eipä edes eurooppalaisessa valtioiden 
liitossakaan.» Viisikymmentä vuotta näiden sanojen lausu- 


1 Sokol merkitsee jalohaukkaa, ja tämän nimen piti olla tSekki- 
läisyyden symboolina. 

misen jälkeen sai Tyrsin isänmaa Kansainliiton »takuut» 
itsenäisyydelleen ja parin vuosikymmenen kuluttua joutui 
sitten kokemaan näiden takuiden arvon. 

Lakkaamatta Tyrs kehoitti harjoittamaan aseiden käyt- 
töä: »Ase jokaisen käteen, taisteluvalmiiksi, sata-, tuhat- 
kertaisesti se toistettakoon!» »Kuten arabialainen asettaan, 
niin tulee jokaisen sokolin käsitellä kivääriään» Nämä 
ovat Tyrsin kehoitushuutoja, jotka eivät kaikuneetkaan 
kuuroille korville. Sokolilaisuus kasvatti tsekkiläisen nuori- 
son isänmaalliseksi ja taistelutahtoiseksi. Maailmansodan 
aikana tsekkiläiset rykmentit tekivät kapinan ja siirtyivät 
joukko-osastoittain vihollisen puolelle, jonka ne katsoivat 
vapauttajakseen. Näiden legionien avulla luotiin sittemmin 
tsekkien vapaus. 

Tsekkoslovakian puolustusministeri Viskovsky on anta- 
nut kauniin tunnustuksen Sokolin työlle lausuessaan: »Minä 
epäilen suuresti, ettei kaikki olisi meille onnistunut niin 
hyvin ilman Sokolin monivuotista työtä ennen sotaa.» 

Mutta vapaus ja itsenäisyys ei tuonut mukanaan vain 
hyvää. Siihen liittyi useita varjopuolia. Valtioon liitettiin 
erilaisia kansallisuuksia, jotka eivät voineet löytää yhteistä 
pohjaa. Sekä eri kansallisuuksien että myös eri yhteiskunta- 
luokkien puolueet tekivät valtakunnan koossa pysymisen 
kysymyksenalaiseksi. Hajaannus tuli näkyviin Sokol-liitossa- 
kin. Jo 1900-luvun alussa oli Sokoleista eronnut Työväen 
voimisteluliitto, jonka merkitys tosin alussa oli vähäinen, 
mutta joka itsenäisyyden alkuvuosina sai yhä laajempaa 
kannatusta. Poliittiset virtaukset vetivät työväestöä yhä 
enemmän vasemmalle, ja kolme vuotta itsenäisyyden jälkeen 

syntyi myös kommunistinen voimisteluliitto, jonka suun- 
nasta antavat selvän kuvan sen toimenpanemat olympia- 
laiset kisat »Spartakiaditv. Nimi on lainattu Moskovasta, 
ja siitä voimmekin päättää jo paljon. Vielä oli uskonnollis- 
ten mielipiteiden vuoksi syntynyt jo vuonna 1909 erillinen 
voimisteluliitto »Orel» (= kotka), jonka isänmaalliset mieli- 
piteet tosin kävivät yhteen Sokolin kanssa. Kaikista näistä 
repeämistä huolimatta Sokol säilytti kuitenkin valta-ase- 
mansa sekä varttuneemman väen että etenkin nuorison 
keskuudessa. 

Muista järjestöistä, jotka näinä vuosina tekivät nuorison 
keskuudessa isänmaallista työtä, on vielä mainittava Am- 
pujainliitto, Kansalliskaarti sekä Partioliitto, joka sekin 
TSekkoslovakiassa todella toimi maanpuolustuskuntoa kas- 
vattaen. 

Mainittujen vapaiden järjestöjen toiminta itsenäisyyden 
alkuvuosina oli erittäin tärkeää, sillä valtiovalta ei kyennyt 
saamaan yhtenäistä ohjelmaa aikaan. Valtiopäivät eivät 
halunneet hyväksyä mitään järjestelmää, koska jokainen 
kansallisuus ajoi vain omaa valtaan pääsyään. Vuonna 1927 
yritettiin saada voimaan jonkinlainen laki nuorison sotilaalli- 
sesta valmennuksesta, mutta tuloksetta. Yhä edelleenkin jäi 
siten nuorison toiminnan järjestely ja hoito joko vapaiden 
seurojen tai yksityisten kansalaisten varaan. Yksi tällainen 
huomattava kansalainen, joka tuon tuostakin toi julkisuu- 
teen mielipiteensä sotilaallisesta valmennuksesta, oli ken- 
raali Sindelär. Hänen mielestään koulun tuli antaa nuori- 
solle niin hyvä siveellinen ja ruumiillinen kasvatus, että 


armeijassa voitiin tälle pohjalle rakentaa, Eräs vähäiseltä 

näyttävä, mutta silti käytännössä tärkeä ehdotus oli yhte- 
näistää kouluvoimistelun ja sotilaallisen komennon sanasto. 
Samoin piti myös yhtenäistää koulujen, yhdistysten ja 
armeijan ruumiillisen kasvatuksen opetussuunnitelmä. Sen 
vuoksi oli kaikille näille luotava yhteinen peruskouluius- 
ohjelma. Tämän mukaan piti kouluissa harjoittaa marssia 
myös suljetussa järjestyksessä... Voimistelunopettajina oli 
käytettävä reservi- tai aliupseereja. Opetusaineina tuli 
olla terveydenhoitoa, ensiavun harjoitusta, kartan luke- 
mista, suunnistamista, radiotekniikkaa puhelimenkäyttö- 
ja sähköttämistaidon saavuttamiseksi sekä armeijan järjes- 
telyn perustiedot. Tämän kaiken pohjana oli oleva rakkaus 
isänmaahan, valtioon ja armeijaan. Lisäksi oli järjestettävä 
kesän aikana sotilaallista valmennusta 14 vuotta täyttä- 
neille pojille. Valmennus oli annettava 8-viikkoisilla leiri- 
— päivillä, jotka järjestäisi asianomainen ministeriö. Leirin 
toimeenpanoa perusteli kenraali Sindelär mm. sillä, että 
pojat, jotka ovat viettäneet tällaista todellista sotilasleiri- 
elämää, astuvat kansalaiselämään tai korkeampaan kou- 
luun paremman itsekurin omaavina, itseluottavaisempina 
ja laajakatseisempina kuin sellaiset, jotka eivät tällaista 
koulutusta ole läpikäyneet. Sindelär uskoi, että seuraavana 
kesänä samat pojat vapaaehtoisesti suorittaisivat ainakin 
osan tästä leirielämästä. Tämä kaikki muodostaisi koulu- 
tuksen ensimmäisen jakson. 

Toinen jakso käsittäisi valmennuksen 15 vuotta täyttä- 
neille sekä sitä vanhemmille pojille korkeammissa kouluissa 
ja seuroissa. Tämän jakson aikana syvennettäisiin ja laa- 
jennettaisiin käytännöllisillä harjoituksilla edellisen jakson 

ohjelmaa. Harjoitusmuotoina olisivat mm. ampuminen, rat- 
sastus, kiväärin ja konekiväärin käyttö, hevosen hoito ja 
satuloiminen, lentokoneen, auton, moottoripyörän sekä 
moottorien tunteminen. Tähän tulisi kuukausittain käyt- 
tää kaksi puolipäivää, kumpaisellakin kerralla kolme tuntia. 
Seuroihin kuuluvien poikien harjoitusten tulisi tapahtua 
seuran varsinaisen toiminnan ulkopuolella. Ajan pituus ei 
merkitsisi niin paljon kuin opettajien pätevyys. Vuosittain 
pantaisiin toimeen kokeet. Se, joka on suorittanut nämä 
kurssit, saa palvelukseen astuessaan eräitä etuja, esim. 
valita joukko-osaston. 

Näille kenr. Sindelär'in periaatteille rakentuu Sokol-jär- 
jestön nykyisen johtajan tri Miroslaw Klinger'in ' suunni- 
telma. Hän pitää kuten Tyrskin siveellistä pohjaa asekun- 
toisuuden perustana. Asekuntoisuus on enemmän kasvatusta 
kuin taistelukoulutuksen pelkkää soveltamisia.. Siveelliseen 
vakaumukseen perustuva sotilaallinen kuri on kestävämpi 
kuin pakolla aikaan saatu. Kouluihin nähden hän sanoo: 
»Me voimme opettaa asekuntoisuutta koulun kaikkien ainei- 
den yhteydessä, niin hyvin ruumiillisella kuin henkisellä 
alalla. Kasvattajan asiana on tehdä kaikki tarjoutuvat 
tilaisuudet huomaamatta, mutta määrätietoisesti tähän 
tarkoitukseen käyttökelpoisiksi.» 

Kenraali Sindelär'in ja tri Klingerin toiminnan seurauk- 
sena oli, että puolustusministeriö asetti lokakuussa 1933 
»Jaoston puolustuskuntoisuuden korottamiseksi». Siksi tuli 
jonkinlainen järjestöjen yhteinen toimikunta, sillä sen 


muodostivat Sokolien, Orelin, Sosialistisen voimisteluliiton, 


1 Klinger on Suomessakin tunnettu voimistelun merkkihenkilö. 

Upseerien yhdistyksen sekä muutamien muiden järjestöjen 
edustajat, kaikkiaan kaksitoista jäsentä. Tämän jaoston 
toimesta ryhdyttiin kaikkialla koko maassa kansaa he- 
rättämään kansalliseen asevalmiuteen. Etenkin pyrittiin 
opetusministerin vaikutuksen kautta saamaan koko koulu- 
nuoriso mukaan tähän toimintaan. Eräänä toiminnan muo- 
tona oli ns. maanpuolustuspäivien vietto, jommoisia järjes- 
tettiin kaikilla varuskuntapaikoilla, Nämä olivat propa- 
ganda-päiviä, joihin koetettiin saada osallistumaan koko 
kansa, koulut, seurat ja joihin ottivat osaa myös puolustus- 
voimat, etenkin lentojoukot. Lisäksi pantiin keskikouluissa 
toimeen erikoisia maanpuolustuspäiviä, joita — vietetään 
toukokuusta alkaen koko kouluvuoden loppuun. Näihin 
osallistuvat armeijan erikoisjoukot määräysten mukaisesti. 

Uutena toimintamuotona koululaisille ovat myös luen- 
not. Näitä pitävät radion välityksellä korkea-arvoiset upsee- 
rit puolustusministeristä alkaen. Koko tämän kasvatuksen 
päämäärän määritteli presidentin sotilaskanslian päällikkö 
kenraali Blaha eräässä esitelmässään toukokuussa 1934 
seuraavasti: Tasavallan puolustustahdon on juurruttava 
koko kansaan, ja kasvatuksen tähän tulee alkaa jo perheestä, 
koulusta, sen tulee ilmetä myös kirjallisuudessa, sen tulee 
käsittää koko julkinen ja henkinen elämä.y 

Tällaisten luentojen muodossa koettaa Sotilaallisen Insi- 
nööri-Kollegiumin johtaja tri Hajek saada puolustusope- 
tusta myös korkeakouluihin. Hän ehdotti, että kaikille 
korkeakoulujen oppilaille sekä suurimmalle osalle teknillis- 
ten korkeakoulujen oppilaita järjestettäisiin määrätyn luon- 
toista sotilaallista opetusta, mutta tämän ohella pienemmälle 

määrälle — noin 70—80 teknillisen korkeakoulun oppi- 
laalle — erikoisopetusta. Tämä erikoisopetus piti antaa eri- 
koisena. »sotateknillisena lukukautena», ja tuli näistä Opis- 
kelijoista muodostaa kantajoukko reserviupseereille, jotka 
sodan tullen joutuvat ohjaamaan teollisuutta, taloutta ja 
kauppaa. Hän nimitti näitä upseereja »Sotateollisuuden 
johtajiksi». 

Myös kouluradio palveli tätä asiaa siten, että sen välityk- 
sellä annettiin kasarmeista kouluihin lähetyksiä, jotka kuvai- 
livat sotilaiden elämää. Yleisölle järjestettiin tilaisuuksia 
osallistua maksuttomiin ampumaharjoituksiin armeijan am- 
pumaradoilla. Puolustuskasvatuksen merkitystä juuri koulu- 
nuorisolle teroitti eräs johtava sanomalehti »Lidove Noviny» 
heinäkuun 4. päivän numerossaan 1934: »Jos tahdomme 
saada hyviä sotilaita ja johtajia, on meidän huolehdittava 
siitä, että meillä on kaaderi hyviä kasvattajia alkeis- ja 
keskikouluissa.» 

Tämän voimakkaan propagandan seurauksena Opetus- 
laitoksen ja Kansansivistyksen ministeriö julkaisi 1. p:nä 
helmikuuta 1934 määräyksen vAsekuntoisuus-kasvatuksesta 
keskikouluissa ja opettajanvalmistuslaitoksissavn. Määräys 
sisälsi seuraavaa: = vAsekuntoisuus-kasvatuksen toimeen- 
panoa varten uuden oppisuunnitelman puitteissa keski- 
kouluja varten sekä nykyisen oppisuunnitelman puitteissa 
opettajainvalmistuslaitoksissa määrätään seuraavaa: 

1. Asekuntoisuuskasvatus, joka on osa kansalaisen kas- 
vatuksesta, on elimellisenä osana keskikoulujen ja opetta- 
jainvalmistuslaitosten kasvatus- ja opetustyössä. 

2. Kun armeija kansanvaltaisessa valtiossa ennen kaik- 


45 


Vapaita 
ampuma- 
harjoituk- 

sia kaikille. 


A sekuntoi- 

suuskasva- 

ius koului- 
hin. 


kea on tärkeä keino rauhan säilyttämiseksi, tulee myös ase- 
kuntoisuus-kasvatuksen ottaa huomioon tämä päämäärä 
ja siten antaa tehoa armeijamme puolustustahdolle. 

3. Koulu tukee puolustuskuntoisuutta ennen kaikkea 
siten, että se kasvattaa oppilaansa tietoisiksi ja alttiiksi 
täyttämään kansalaisvelvollisuutensa, joihin myöskin val- 
tion puolustaminen kuuluu. 

4. Uusi keskikoulujen ja opettajainvalmistuslaitosten voi- 
mistelun oppisuunnitelma tähtää mm. niiden ruumiillisten 
ja henkisten ominaisuuksien kehittämiseen, jotka herättä- 
vät kasvatettavassa halun aseharjoituksiin; nämä ominai- 
suudet ovat: nopeus, kestävyys, karaistuneisuus, taistelu- 
valmius, havaintokyky, vapaa alistuminen kokonaisuuden 
etuihin, uhrimieli ja tosi toveruus. Tämän päämäärän 
saavuttamiseen ovat erittäin soveliaita leikit ja harjoituk- 
set ulkoilmassa, marssiharjoitukset, suunnistamisharjoituk- 
set, maastoleikit ja maastoharjoitukset, joille sen vuoksi on 
omistettava erittäin tarkka huomio. 

Järjestysharjoitukset on tämän vuoksi rakennettava 
samoille periaatteille kuin tSekkoslovakialaisessa armei- 
jassa ja on huolehdittava siitä, että komentosanat ovat 
kouluvoimistelussa samat kuin armeijassa. 

5. Muiden aineiden yhteydessä on sopivassa määrin käy- 
tettävä hyväksi eri tilaisuuksia tietojen antamiseen armei- 
jamme varustelusta ja kokoonpanosta, sen merkityksestä 
isänmaanpuolustuksessa sekä jokaisen yksilön velvollisuuk- 
sista armeijaa kohtaan niin rauhan kuin sodankin aikana. 

6. Ylimmän luokan oppilaille on, ennen heidän pääsyään 
oppilaitoksesta, annettava lyhyt ja asiallinen opetus ase- 

velvollisen oikeuksista ja velvollisuuksista asevelvollisuus- 
lain mukaan. 

7. Myöskin keskikoulun ja opettajainvalmistuslaitosten 
naisoppilaille on annettava opetusta asekuntoisuuden perus- 
kysymyksissä heidän intressinsä ja erikoisen tehtävänsä 
mukaan. Etenkin on koulutytöille selvitettävä naisten 
tehtävät Punaisen Ristin toiminnan yhteydessä. 

Näin luotiin suuntaviivat koululaisten sotilaalliselle val- 
mennukselle. Se tapahtui pääasiallisesti voimistelunopetuk- 
sen avulla, joka oli sovellettu erikoisesti tähän tarkoitukseen. 
Kuitenkin korostetaan harjoitusten kasvatuksellisia arvoa. 
Niiden kokoonpanossa oli aina tämä puoli otettava huomioon. 
Siten muuttuikin valmennus kasvatukseksi mitä laajimmassa 
merkityksessä etenkin luonteen kehittämisen ja siveellisen 
luonteen lujittamisen ollessa tämän kasvatuksen pohjaa 
antavina voimina. 

TSekkoslovakiassa annettiin siten erikoisen suuri merkitys 
maanpuolustuskasvatuksessa juuri koulunuorison kasvatuk- 
selle. Kuitenkaan ei jätetty huomiotta koulujen ulkopuolella 
olevan nuorison valmentamista. Niinpä eduskunta hyväksyi 
vastoin saksalaisten ja unkarilaisten edustajien ääniä 15. päi- 
vänä kesäkuuta ja senaatti 1. päivänä heinäkuuta 1937 Puo- 
lustuskasvatuslain. Se astui voimaan toimeenpanoasetuksella 
toukokuussa 1938. Lain päämääräykset ovat seuraavat: 


Myös nais- 
oppilaille 
maanpuo- 
lusiusope- 
tusta. 


1. Puolutuskasvatus on kansalaisvelvollisuus; se kestää Puolustus- 


molempiin sukupuoliin nähden 6. ikävuodesta 30. ikävuoteen. Fasvatuslaki 


Velvollisuus osallistua siviili-ilmapuolustusharjoituksiin ulot- 
tuu samoin sekä miehiin että naisiin ja loppuu vasta 50 vuo- 
den iässä. 

säädetään. 


Euroopan 
tapahtumat 
yllättävät. 


2. Puolustuskasvatuksen toimeenpanijoina ovat koulut 
ja sellaiset vapaajärjestöt, joille on uskottu tämä tehtävä, 
sekä uudet, erikoisesti perustettavat puolustuskasvatuskes- 
kukset. 

3. Kouluiässä alkavan yleisen henkisen ja ruumiillisen puo- 
lustusvalmennuksen jälkeen alkaa 14. ikävuodesta opetus 
ensiapu-, pelastus- ja ilmapuolustuspalvelussa. Miespuolinen 
nuoriso ikävuosien 17—20 välillä on valmennettava ja har- 
joitettava varsinaisten aseiden käyttöön. Tyttöjen ja naisten 
on suoritettava sairaanhoito- ja kaasusuojelukurssi. 

4. Harjoitustuntien lukumäärä määrätään 17. ikävuoteen 
saakka 70 tunniksi, vanhemmille osaaottajille go tunniksi 
vuodessa. 

TSekkoslovakian maanpuolustuskasvatus oli sekä ohjel- 
maltaan että organisationsa rakenteelta erittäin hyvin suun- 
niteltu. Se oli tarkoitettu annettavaksi vain pääkansalli- 
suuksille, tSekeille ja slovakeille, ja siinä olikin sen suuri 
heikkous. TSekit eivät saaneet kuitenkaan tilaisuutta mitata 
kasvatusjärjestelmänsä tehoa, sillä Euroopan poliittiset ta- 
pahtumat yllättivät heidät, ja Tsekkoslovakian valtakunnan 
lyhyt itsenäisyys päättyi jälleen toisen vallan alaisuuteen. 
Tämä ei kuitenkaan vähennä töekkien nuorisokasvatus- 
ohjelman arvoa. Tapahtumat ovat vain osoittaneet oikeaksi 
Tyrsin ajatuksen maanpuolustuskasvatuksesta: »Aseita voi- 
daan helposti hankkia, kansa voidaan jokseenkin lyhyessä 
ajassa valmentaa, se voidaan myös saada innostumaan, 
muita ruumiillisia taisteluominaisuuksia ei sille voida het- 
kessä hankkia; siinä voi vain vuosia kestänyt, pitkäaikainen 
toiminta saavuttaa merkittäviä tuloksia.» 

PUOLA. 


Puola on useassakin suhteessa Töekkoslovakiaa muistut- 
tava valtakunta. Sen historiassa toistuu monesti vieraan 
vallan alaisuus. Kun viimeksi maailmansodan jälkeen luo- 
tiin itsenäinen Puolan valtakunta, siitä ei muodostunut 
eheää kansallista valtiota, vaan sen alueeseen joutui useita 
vähemmistökansallisuuksia. Täten tuli Puolasta kansalli- 
suuksien valtakunta kuten Töekkoslovakiastakin. Puolan 
kansan historian läpikäyvänä piirteenä on taistelu, joko itse- 
näisenä valtakuntana naapurien valloitushalua vastaan tai 
sorrettuna kansallisuutensa puolesta. Samoista lähteistä 
kuin tSekit ammensivat puolalaisetkin toisen vallan alaisuu- 
dessa eläessään voimaa uuden päivän uskoon. 


Ennen maailmansotaa Puola oli jaettuna kolmen valta- 
kunnan, Itävallan, Saksan (silloisen Preussin) ja Venäjän 
kesken. Vaikka jokaisessa näissä eri osissa olot olivatkin 
suuresti toisistaan eroavat, oli niille kaikille yhteisenä piir- 
teenä sorronalaisuus. Kenties juuri nämä sortotoimenpiteet 
olivat omiaan nostattamaan puolalaisen sotilashengen anka- 
raan vastustukseen ja siten säilyttämään nuorisossa taistelu- 
mielen. 

Vieraan vallan alaisuudessa elävän kansan on erikoisesti 
huolehdittava nuorisonsa kasvattamisesta, sillä ynuoriso 
kantaa tulevaisuutta sylissään. 


Vieraan 
vallan alai- 
suudessa. 


Venäjään kuuluvassa Puolassa lyötiin kansakoululaitos Kansallinen 


venäläisen tavan mukaan suuresti laimin. Kansakoulun 
avulla ei nuoriso siten ollut kasvatettavissa. Keskikoulut 
olivat hieman paremmassa asemassa. Papisto, joka näissä 

4 — Väänänen 


henki elää 
kouluissa. 


sai opettaa uskontoa puolankielellä, käytti tilaisuutta kyl- 
vääkseen ryssänvihaa oppilaihinsa ja istuttaakseen heihin 
puolalaisen hengen. Kylvö lankesi hyvään maahan. Kun 
sitten sortotoimenpiteet suuntautuivat myös koululaitosta 
vastaan, kohtasivat ne vastassaan Puolan nuorison yhte- 
näisenä isänmaallisena rintamana. Syntyi koululakkoja ja 
levottomuuksia koko venäläisen Puolan alueella. Kasakka- 
ja santarmivierailut kouluissa eivät olleet mitään harvinai- 
suuksia. Vangittiinpa kerran koko Varsovan yliopiston kuu- 
lijakunta. Aseellisissa yhteenotoissa menetti moni nuorukai- 
nen henkensä. Mutta lannistumattomana nuoriso puolusti 
kansallisia oikeuksiaan. 

Voidakseen ylläpitää kansallista henkeä koko nuorison 
keskuudessa perustivat isänmaan ystävät lukuisia lasten- 
tarhoja, leikkikouluja, orpo- ja lastenkoteja, joissa annettiin 
henkisen hoidon ohella ruumiillista huoltoa. Tämän laajan 
huoltojärjestelmän avulla voitiin varhaisnuoriso kasvattaa 
puolalais-kansallisessa hengessä ja valmentaa siten tulevia 
taisteluja varten. 

Itävallalle kuuluvassa Galitsiassa puolalaisten asema oli 
jonkin verran parempi. Koululaitos sai toimia vapaammin. 
Täällä pääsivät voimistelu- ja urheiluharrastuksetkin esiin. 
Näidenkin harrastusten eräänä tehtävänä oli puolalais- 
kansallisen hengen elvyttäminen ja ylläpitäminen. Lopulta 
päästiin vuonna 1910 jo niin pitkälle, että ampuminen otet- 
tiin keskikoulujen ohjelmaan. Se seikka, että Itävallan 
monarkia oli monista kansallisuuksista kokoonpantu, hei- 
kensi tietenkin sen sisäistä lujuutta ja antoi puolalaisille tilai- 
suuden vapaammin kehitellä kansallisia pyrkimyksiään. 

Pilsudski vaati, että nuorison sotilaskasvatus on alettava varhain — 


Vapaat 
järjestöt. 


Preussin alaisessa Puolan Posenissa saksalaisuus piti puo- 
lalaisia kovassa kurissa, mutta samalla kohotti monin tavoin 
heidän yleistä sivistystään. Lukuisat puolalaiset saivat sotilas- 
sivistyksensä Preussin armeijassa. Hallitus tuki huomatta- 
vasti erästä valistusjärjestöä, » Yhdistys opiskelevan nuorison 
tukemiseksi», jonka eräs puolalainen lääkäri v. 1840 perusti. 
Tämän järjestön toiminta on suuresti vaikuttanut sivistyneen 
puolalaisen keskisäädyn syntyyn Posenissa. Puolalaiset 
itse myöntävät, että he ovat saksalaisilta paljon oppineet, 
mm. työnteon, järjestyksen ja kurin. Puolankielen käyttö 
ainakin uskonnon opetuksessa oli sallittua kouluissa vuoteen 
1872. Mainittuna vuonna alkoi puolalaisten saksalaistaminen, 
joka kuitenkin kohtasi sitkeän vastustuksen. 

Jokainen valtakansallisuus on koettanut sulattaa puola- 
laiset ja hävittää heistä kansallisen hengen, mutta tuloksetta. 
He ovat kyenneet säilyttämään oman kielensä ja itsetietoisen 
henkensä läpi vuossataisten kovien aikojen. Tässä työssä 
koulut ovat papiston myötävaikutuksella olleet päätekijöinä. 

Myöskin vapaat järjestöt, kuten vuonna 1867 perustettu 
Sokol-liike sekä 1900-luvun alussa perustetut »A mpujain- 
yhdistyksety suorittivat voimakasta herätystyötä kansan 
laajojen kerrosten keskuudessa. Sokol-liike oli, kuten emä- 
maassaan Böömissä, kansallinen herätysliike, joka harrasti 
yhtä suuressa määrin henkistä valistusta kuin ruumiillista 
kuntouttamista. — Ampujainyhdistykset syntyivät taasen 
sen hengähdystauon aikana, jonka Venäjän Japanin sota 
aiheutti Venäjän Puolassa venäläistyttämistyössä vuosina 
1905—1906. Näiden Puolan sosialistisen puolueen keskuu- 
dessa syntyneiden yhdistysten perustaja oli sittemmin kuu- 

luisa marsalkka Pilsudski. Järjestöjen päämäärä oli alun- 
perin selvä: kasvattaa nuoriso aseelliseen taisteluun sor- 
tajaa vastaan. Ne saivat melko häiritsemättä toimia 
Galitsiassa, mutta Posenissa ja Venäjän Puolassa oli niiden 
toimittava »maan alla. 

Kolmas järjestö, joka myös ajoi itsenäisyysaatetta, oli 
partiojärjestö. Sekin syntyi Galitsiassa, ja pääasiallisesti 
koulunuoriso liittyi siihen. Sen päämäärä sanottiin selvästi 
julki; se oli nuorison henkinen ja ruumiillinen karaiseminen 
isänmaan parhaaksi. Venäjän alueella oli tämänkin järjes- 
tön toimittava hiljaisuudessa. Erittäin selvästi osoittaa puo- 
lalaisen nuorison valveutuneisuutta se seikka, että vaikka 
Venäjän alueella tähän toimintaan sisältyi vapautensa me- 
nettämisen vaara, liittyi siihen myös tyttöjä niin, että vähän 
ennen maailmansodan alkua kuului yksistään Varsovan osas- 
toon 800 tyttöä. Sen itsetietoinen, kansallinen henki näkyy 
päätöksestä, jolla se hylkäsi sekä preussiläisen että itävalta- 
laisen partiojärjestön kehoitukset liittyä näiden kanssa yh- 
teistoimintaan. Posenissa sai tämä järjestö maailmansodan 
aikana vuosina 1916—18 niin suuren laajuuden, että viran- 
omaiset katsoivat parhaaksi lopettaa sen toiminnan kesällä 
1918. Jo joulukuussa samana vuonna nämä partiolaiset tais- 
telivat ase kädessä saksalaisia vastaan. 

Maailmansodan jälkiselvittelyissä syntyneen itsenäisen 
Puolan valtakunnan nuoriso sai aivan heti osoittaa jälleen 
sekä isänmaallista intoaan että fyysillistä kuntoaan taistel- 
lessaan bolSevistisen Venäjän sotalaumoja vastaan näiden 
hyökätessä maahan vuonna 1920. Joukoittain riesivät 16- 
vuotiaat nuorukaisetkin rintamalle ja osoittivat siten ole- 

Pilsudskin 
SUUVi 
unelma. 


Nuoriso- 

kasvatuksen 

kaksi peri- 
aatetta. 


vansa esi-isiensä veroisia uljuudessa. Vuossatainen viholli- 
nen lyötiin, ja valtakunta pääsi kehittämään sisäisiä olojaan. 

Itsenäisen Puolan nuorison sotilaallisessa kasvatuksessa 
on, kuten Puolan koko mahdin luomisessa, marsalkka 
Pilsudskin osuus ratkaiseva. Hänen koko toimintansa joh- 
tavana aatteena voimme pitää hänen lausettaan: »Miekka 
yksin painaa kansojen historian vaa'assa. Kansa, joka sul- 
kee silmänsä tältä totuudelta, lyö pirstaksi tulevaisuutensa.» 

Pilsudski, joka koko elämänsä ajan oli saanut taistella 
puolalaisen kansallisuuden säilyttämisen puolesta, piti aivan 
luonnollisena, että itsenäisestä Puolasta oli luotava kansal- 
linen valtakunta. Siten kohdistui hänen suunnitelmansa nuo- 
rison sotilaallisessa kasvatuksessa vain kansalliseen puola- 
laiseen nuorisoon. Vierasta kansallisuutta olevat jätettiin 
ulkopuolelle. Kun vielä valtion ja kunnan virkoihin pääsyn 
ehtona oli, että hakija oli suorittanut menestyksellä sotilaal- 
lisen valmennuskurssin, tuli siten valtakunnan koko julki- 
nen elämä kansallisesti puolalaisten käsiin. 

Nuorison sotilaallisessa kasvatuksessa johti Pilsudskia 
kaksi ajatusta: 1. sotilaallisen kasvatuksen on alettava aikai- 
sin, koska yleissivistys Puolassa on alhainen, sekä 2. opetuk- 
sen johdon tulee olla yksissä käsissä, jotta opetus olisi yhte- 
näinen. 

Nuorison sotilaallisen kasvatuksen ylimmäksi elimeksi 
perustettiin » Valtion virasto ruumiillista kasvatusta ja soti- 
laallista valmennusta varten». Tämä virasto oli sotaminis- 
terin alainen. Sen apuna toimi »Ruumiillisen kasvatuksen 
ylin neuvosto». Opettajavoimien kouluttamista varten perus- 
tettiin Bielanyh'yn »Ruumiillisen kasvatuksen ja sotilaalli- 

sen valmennuksen keskusopistos». Koulutusta varten maa 
oli jaettu kymmeneen piiriin, jotka vastasivat armeijakun- 
tien sijoitusta. Koulutus oli armeijan upseerien johdossa, 
joten aina paikkakunnan korkein sotilashenkilö oli kou- 
lutuksen ylin valvoja. 

Nuorukaiset 16. ikävuodesta alkaen olivat velvolliset osal- 
listumaan koulutukseen. Toimeenpanevina eliminä olivat 
koulujen lisäksi vapaat järjestöt. Laki 16. päivältä syys- 
kuuta v. 1925 määrää: »Kaikki koulut ovat velvolliset otta- 
maan oppiaineekseen ruumiinharjoitukset. Koulun ulko- 
puolella tapahtuu ruumiillinen kasvatus yhdistyksissä, jotka 
saavat valtiolta avustusta. Velvollisuus alkaa kouluissa ja 
yhdistyksissä 16. ikävuodesta, vapaaehtoinen toiminta 14. 
ikävuodesta.» 

Kun opettajakunta kokonaisuudessaan kasvatettiin ja 
koulutettiin kansallisessa maanpuolustushengessä, oli selvää, 
että kouluihin saatiin oikea henki. Opettajan erikoinen vel- 
vollisuus oli, opetusalasta huolimatta, jokaisessa tilaisuu- 
dessa kasvattaa nuoriso ajattelemaan ja tuntemaan kansalli- 
sesti sekä herättää siinä puolustustahtea. Henkisen kasva- 
tuksen ohella tapahtui fyysillinen kasvatus voimistelun- 
opettajien johdolla, jotka olivat miltei kaikki reserviupseereja. 
Sotilaallisena peruskoulutuksena oli jalkaväkikoulutus, mutta 
erikoistuminen oli myös mahdollista. Vuodesta 1932 oli 
myös ballistiikka, karttapiirustus, radio- ja lennätinkoulutus 
otettu koulujen opetusohjelmaan. 

Sotilaallisen koulutuksen ohjelma sisälsi: 1. ruumiillisen 
kasvatuksen, 2. ampumaopetuksen, 3. maasto-opetuksen. 
4. palveluopetuksen. 


Nuorison 
sotilaallinen 
kasvatus 

kouluissa. 


Ruumiillisen kasvatuksen tehtävänä oli antaa nuorukai- 
selle toimintakykyisen sotilaan perusta: ruumiin terveys, 
voima ja taito. Voimistelu, urheiluleikit, uinti ja kenttä- 
urheilu olivat tämän saavuttamisen keinoina. Lisäksi tuli- 
vat marssit, suljettu järjestys, pistintaistelu ja käsikranaatin 
heitto. Ampuminen aloitettiin kouluammunnalla soflas- 
kiväärillä. 

-Maasto-opetus ei rajoittunut pelkkään kartan ja maaston 
tuntemiseen. Se otettiin suorastaan kenttätaistelukäytön 
kannalta. Maaston käyttö taistelussa oli eräänä opetusai- 
neena. Leireillä oli harjoituksissa todellisuuden tuntua. 
Siellä voitiin mahdollisimman luonnollisella tavalla harjoitella 
kaasu- ja ilmasuojelua. Omien leiriensä lisäksi nuorukaiset: 
saivat osallistua armeijan taisteluharjoituksiin, ei vain kat- 
selijoina, vaan itse taistelijoina. Tällöin nuorukaisten kunto 
asetettiin lujalle koetukselle. 

Kun nuorukainen lopetti koulunkäyntinsä, sai hän taval- 
lisen koulutodistuksen lisäksi todistuksen, josta kävi ilmi 
hänen sotilaskelpoisuutensa. Tätä varten tuli hänen kahden 
viikon aikana suorittaa erilaisia kokeita. ;» » Valtakunnan 
urheilumerkiny lisäksi hänen oli mm. suoritettava marssi- 
suoritus, uintikokeet ja ampumakokeet. 

Varsinaisen koulutyön ohella annettavan opetuksen tehos- 
tamiseksi oli kouluihin perustettu »koulukomppanioita». 
Tällaisen komppanian päällikkönä oli aktiiviupseeri. Hänen 
apunaan koulutuksessa oli armeijan sotilaita tai reservi- 
upseereja. Koulun johtaja määräsi vkomppanian» pedago- 
giseksi johtajaksi tavallisimmin voimistelunopettajan, joka 
myös oli reserviupseeri. Komppaniaa johtava upseeri oli 

opettajakunnan jäsen ja vaikutti siten sen päätöksiin. Tä- 
ten kulki koulu kasvatustehtävässään käsikädessä armeijan 
kanssa. 

Komppaniakoulutus kesti 150 tuntia vuodessa ja päättyi 
kokeisiin. 

Yliopistoissa ja korkeakouluissa jatkui koulutus ns.: 
vAkateemisissa legioneissa». Teknillisten korkeakoulujen 
oppilaiden oli osallistuttava erikoisiin sotateknillisiin luen- 
toihin, joiden aineina olivat asekonstruktio, moottoriraken- 
nus ja sotakemia. 

Koulujen kautta joutui vain vähäinen osa Puolan nuori- 
soa sotilaallisen koulutuksen alaiseksi. 

Koulujen ulkopuolelle jäävän nuorison koulutus oli uskottu 
määrättyjen järjestöjen hoitoon. Tällaisia järjestöjä olivat 
Sokol, Ampujainliitto, legionat sekä muutamat muut kan- 
salliset yhdistykset. Näistä oli voimistelullisen ja urheilu- 
kasvatuksen tärkeimpänä tekijänä tietenkin Sokol. Sotilaal- 
lisen kasvatuksen kannalta laajakantoisinta ja pätevintä 
työtä suorittivat ampujainyhdistykset. 

Kuten jo on tullut mainituksi, perusti nämä yhdistykset 
Pilsudski toistakymmentä vuotta ennen Puolan itsenäisyy- 
den saavuttamista. Ne syntyivät raskaan sorron alaisuu- 
dessa ja pitivät silloin yllä taistelutahtoa ja rohkeata mieltä 
sekä valoivat kansaan vapauden uskoa. Yhä edelleen ne 
ovat saman taisteluhengen ylläpitäjinä. Ampujainliiton 
säännöissä lausutaan sen päämäärästä: »Ampujainliitto syntyi 
niiden puolalaisten sukupolvien hengestä, jotka elämässään 
ja toiminnassaan vaalivat vapauden tahtoa ja näyttivät 
sen teoissaan ja jotka aina asettivat Puolan suuruuden kai- 

ken yläpuolelle sekä lunastivat uhreillaan isänmaan riippu- 
mattomuuden.» 


»Kun Ampujainliitto perustajansa marsalkka Pilsudskin 
tahdosta oli uudestisyntyneessä Puolassa jälleen virinnyt 
eloon, on se — hallituksen turvaamiseksi — kutsuttu kansa- 
laisten avulla herättämään eloon joukot, jotka palavat isän- 
maanrakkaudesta ja ovat aina valmiit uhraamaan itsensä 
kansan ja isänmaan puolesta.» 

Niistä keinoista, millä Ampujainliitto pyrki toteuttamaan 
kansalaisten henkistä ja fyysillistä valmentamista, lausutaan 
säännöissä: Ampujainliiton tehtävänä on ylisätä kansakun- 
nan arvoa ja valtaa valtion mahtiaseman kohottamiseksi 
a) kansalaiskasvatuksen avulla, joka pohjautuu perustajan 
ja ensimmäisen johtajan Josef Pilsudskin valtio-ideologiaan 
sekä yleiseen järjestykseen, b) jäseniensä sotapalvelukseen 
valmentamisen ja siellä saavutetun taidon säilyttämisen 
avulla, c) fyysillisen voimistamisen ja urheilun avulla.» 

Liiton jäsen antaa juhlallisen lupauksen, jossa hän lausuu: 
yläysin tietoisena Ampujainliiton päämäärästä ja tehtävästä 
sekä tunnustaen kansalais-sotilaan oikeudet ja velvollisuu- 
det lupaan minä: 


käyttää saavuttamiani sotilaallisia tietoja ja minulle 
uskottua asetta ainoastaan pyhimmän tasavallan 
puolustamiseen isänmaan viranomaisten käskystä ja 
yhteisymmärryksessä ylimpien valtioviranomaisten 
käskyjen kanssa; 

aina menetellä Puolan kunnian ja moraalin lakien 
mukaisesti; 

kansalaisena niin kuin virkamiehenä suorittaa tehtä- 
väni aina täsmällisesti sekä pitää aina sanani; 


kunnioittaa aina liiton sääntöjä; 


ottaa osaa kaikkeen järjestön työhön ja toimintaan 
saavuttaaksemme yhteisen lopullisen päämäärämme 
— tasavallan hyvinvoinnin, turvallisuuden ja suve- 
reniteetin.» 


Tämän järjestön käsissä oli ei ainoastaan ampumistaidon 
kehittäminen, vaan myös miltei kokonaan kansalaisten 
sotilaallinen valmennus niin hyvin ennen kuin jälkeen sota- 
palveluksen. 

Nuorimmat ampujainyhdistysten jäsenet olivat 14—16 
vuotiaita. Heillä oli nimenä »Nuoret kotkat» tahi »Sankari- 
nuorukaiset». Heille annettiin hyvä ruumiillinen koulutus 
sekä henkinen kasvatus. Koko kasvatuksen läpinäkyvänä 
aatteena oli sankarihengen palvonta. Rohkeus, kunnian- 
tunto ja totuudenrakkaus olivat nuoren kotkan perusominai- 
suuksia. Retkeily ja leirielämä antoivat hänelle kokemuksia 
vastaista toimintaa varten. 

Ne ylioppilaat, jotka eivät kuuluneet vAkateemisiin legio- 
niin», liittyivät »Ampujainliiton akateemiseen osastooms. 
Yhtä suuressa määrin kuin tämän osaston tehtävänä oli 
antaa ylioppilaille suoranaista aseellista koulutusta, oli sen 
tehtävänä myös luokkarajojen tasoittaminen. Liitolla oli 
vtoverikoteja», joihin jäsenet kokoontuivat yhteisiin tilai- 
suuksiin. Näissä pidettiin esitelmiä tai vietettiin iltaa lau- 
laen, keskustellen tai radioesityksiä kuunnellen. Radion 
avulla suoritettiin laajaa valistustyötä. Toverikotien tar- 

koituksena oli saada eri piireistä olevat ampujat kosketuk- 
siin toistensa kanssa sekä antaa heille yleistä kansalais- 
valistusta. Täten kasvatettiin ei vain yhteishenkeä, vaan 
myöskin yhteisvastuuta, teroittamalla mieliin, että valtion tur- 
vallisuudesta eivät olleet vastuussa vain kunakin aikana lain 
määräämät virkamiehet, vaan jokainen Puolan kansalainen. 

Ampujainyhdistyksissä voivat jäsenet saada myös erikois- 
koulutuksen eri aselajeihin. Siten oli osastoja lentäjiä, ratsu- 
miehiä, sähköttäjiä jne. varten. 

Edellä on tullut jo mainituksi partiolaisten osuus aikai- 
semmassa nuorison kasvatuksessa. Itsenäisessä Puolassa 
jatkoi partio toimintaansa samassa isänmaallisessa ja kan- 
sallisessa hengessä, jossa se oli monesti voimaansa osoitta- 
nut. Se otti sotilaallisessa koulutusohjelmassaan esimerkkiä 
Ampujainliitosta ja koulukomppanioista, ja sen osuus tässä 
työssä oli suuriarvoinen. Kuvaavana piirteenä sen hengestä 
mainittakoon, että partiolaiset antoivat lupauksensa sankari- 
haudan ääressä. Partiojärjestö ei ollut lähtenyt Puolassa 
kansainvälisille veljeyden-linjoille, vaan oli rakentunut kan- 
salliselle pohjalle ja säilyttänyt puolalaiset perinteensä. 

Sen jälkeen kun nuorukainen oli saanut pakollista soti- 
laallista opetusta joko koulussa tai vapaissa järjestöissä, 
jatkui hänen koulutuksensa 18—20 vuoden iässä ytyöpal- 
veluna». Vuonna 1932 työpalvelu määrättiin vain vapaa- 
ehtoiseksi, mutta säädettiin 16. 9. 1936 presidentin mää- 
räyksellä velvollisuudeksi ja kestämään kaksi vuotta. Työ- 
palvelussa nuorukainen sai ammattikoulutuksen lisäksi myös 
sotilaallista koulutusta. Työpalvelukin oli sotaministerin 
alainen. 

nainen. 


Vuonna 1937 syksyllä muodostettiin sotaministerin mää- 
räyksellä »Kansallisen puolustuksen» osastoja, joissa 17- 
vuotiaat nuorukaiset voivat saada sotilaskoulutusta ennen 
työpalveluun joutumistaan. Tästä laskettiin heille hyvi- 
tystä asevelvollisuutta suoritettaessa. 

Puolalainen maanpuolustuskasvatus ei jätä naispuolista- 
kaan nuorisoa valmennuksesta osattomaksi. Jo ennen itse- 
näisyyttä tyttöoppilaat osoittivat kouluissa yhtä suurta 
vireyttä toimiessaan isänmaansa hyväksi kuin heidän poika- 
toverinsakin, Edellä jo mainittiin tyttöjen runsas osallistu- 
minen partiotoimintaan. Itsenäisessä Puolassa ulottui nuo- 
rison sotilaallinen valmennus myös tyttöihin. Koulussa an- 
nettavan fyysillisen kasvatuksen lisäksi he saivat maan- 
puolustuskoulutusta järjestöissä. 

Ampujainyhdistyksissä oli naisosastoja, joiden tarkoi- 
tuksena oli luoda täydellinen naisampujatyyppi — puola- 
tarv. Hänen tuli henkisesti ja fyysillisesti kyetä täyttämään 
äidinvelvollisuutensa. »Työssä valtakunnan yhteiseksi hy- 
väksi» tuli hänen ensi kädessä huolehtia lasten kasvatuk- 
sesta, huollosta ja suojelusta sekä auttaa työttömiä. 

Varsinaisessa sotilaallisessa ja teknillisessä tarkoituksessa 
oli hänelle annettava tietoja sotilaan velvollisuuksista. 
Jokaisen puolattaren oli osattava käyttää kivääriä, pistoolia 
ja kaasunaamaria ainakin itsensä suojelemiseksi. Kansalais- 
kasvatusta hänen oli saatava seuraamalla luentoja Puolan 
historiasta, sen turvallisuuskysymyksestä ja valtion raken- 
teesta sekä sotilaallisen valmennuksen välttämättömyydestä. 
Erikoisosastoissa naiset saivat opetusta sanitääripalvelussa 
ja propagandatyössä. 

Puolattaret ovat hyviä ampujia. 


Keskikoulun tytöille opetetaan kaasunaamarinkäyttöä. 


Kokemus on osoittanut, että Puolan nuorison sotilaallinen 
valmennus on ollut hyvällä pohjalla ja tuottanut hyviä 
tuloksia. On nimittäin voitu todeta sotilasaineksen joka 
suhteessa huomattavasti parantuneen niiden kymmenen 
vuoden aikana, jotka se on ollut käytännössä. 

Marsalkka Pilsudskin suuri unelma oli luoda Puolasta 
voimakas, kansallinen puolalainen valtakunta, Suur-Puola. 
Tähän hän tähtäsi nuorisonkasvatus-järjestelmällään. Hän 
itse on lausunut siitä: yx Tämän kasvatuksen tarkoituksena 
on luoda Puolassa voimakas, karaistu, sotilaskuntoinen ja 
isänmaataan rakastava nuoriso, joka kunnialla kykenee 
ottamaan isänmaansa tulevaisuuden käsiinsä» Kun on 
tutustunut Puolan kansan kohtaloihin sen historian aikana, 
on tämä pyrkimys aivan ymmärrettävä. Mutta kun Puola 
luotiin valtakunnaksi, yhdistettiin siihen kuuluvaksi 32 
miljoonaa ihmistä, joista kuitenkin vain kaksi kolmasosaa 
oli puolalaisia. Enemmän kuin kymmenen miljoonaa oli 
muita kansallisuuksia: ukrainalaisia, juutalaisia, valkovenä- 
läisiä ja saksalaisia. Kun nämä, kuten edellä on mainittu, 
suljettiin jokseenkin täydellisesti yhteiskuntakoneiston ulko- 
puolelle, luotiin täten valtakuntaan vahva sisäinen viholli- 
nen». = Siten Puola muodostuikin suunnitellusta kansallis- 
valtiosta kansallisuuksien valtakunnaksi, jonka koossapitä- 
minen näytti vaikealta. 

Rikkinäisyyttä lisäsivät vielä Puolan eri osien kulttuuri- 
eroavaisuudet sekä etenkin Venäjän osassa vallinnut maan- 
omistusolojen vanhanaikaisuus jyrkkine luokkarajoineen. 
Kaikki nämä tekijät yhdessä aiheuttivat sen, että Puolan 
asukkaista ei muodostunut yhtenäistä kansaa. Niin kauan 

kun Pilsudski oli valtakunnan johdossa, kykeni hän per- 
soonallisella arvovallallaan pitämään valtakunnan koossa, 
mutta hänen kuoltuaan alkoivat selvästi ilmetä vastakoh- 
taisuuksien vaikutukset. Nyt on Puola romahtanut. Pilsuds- 
kin suuri unelma — Suur-Puola — on luhistunut. Mutta 
varmaankin elää Puolan nuorisossa vielä tunnus, jota se on 
seurannut kautta vuosisatojen: »Urhoollinen kansa rakastaa 
kivääriään.» Ja jos niin on asian laita, ei Puolan »neljäs 
jako» kuitenkaan vähentäne Pilsudskin luoman nuoriso- 
kasvatusjärjestelmän arvoa. 

EUROOPAN SUURVALLAT 


ENGLANTI 


Euroopan suurvalloista on Englannilla ainutlaatuinen 
asema. Saarivaltakuntana, kaikilta puolilta meren ympä- 
röimänä, se on saanut elää turvassa vihollisen maahanhyök- 
käyksiltä. Voitaneen sanoa, että oikeastaan vain yksi sota- 
päällikkö, Caesar, on kyennyt nousemaan sotajoukkoineen 
maihin Englannissa. Tästä tapauksesta on kuitenkin kulunut 
jo niin kauan, että se nykyajan englantilaisesta tuntuu 
pikemminkin tarulta kuin todelta. Sodat, joita Englanti on 
joutunut käymään, ovat sen kannalta katsoen olleet meriso- 
tia. Kansa ei ole joutunut taistelemaan kotikamarallaan, eikä 
sen edes ole näihin päiviin saakka tarvinnut suoranaisesti 
kokea todellista sotaa. Sodan hävitykseltä Englanti on aina 
säilynyt. Vain sen myöhemmät seuraukset ovat tulleet itse 
kansan kannettaviksi. Nämä seikat ovat epäilemättä vai- 
kuttaneet englantilaisten mielipiteitten muodostumiseen so- 
dasta ja sotalaitoksen tarpeellisuudesta. Maailmansodan 
aiheuttamat vähäiset ilmahyökkäykset Lontooseen eivät 
kyenneet muuttamaan englantilaisten käsitystä tässä suh- 
teessa. Kun ei ole omassa maassa tarvinnut suorittaa taiste- 

luja, ei ole katsottu välttämättömäksi maa-armeijaa eikä 
asevelvollisuutta. Joukot, jotka ovat muodostaneet varsi- 
naisen Englannin armeijan, siirtomaajoukkoja lukuunotta- 
matta, ovat olleet värvättyjä joukkoja. Englantilainen kat- 


- santokanta ei ole suvainnut, että valtiovalta saisi määrätä 


Maanpuolus- 
tuskasvatus 
kouluissa. 


miehet asepalveluun. Samalla kun tähän on sisältynyt va- 
paan miehen itsemääräämisoikeus, on se antanut jonkin- 
laisen glorian tunnun asepalvelulle, eritoten laivastopalve- 
lulle. Jokaisella kansalaisella olkoon oikeus oman harkin- 
tansa mukaan liittyä armeijaan tai olla liittymättä. Vuo- 
teen 1940 saakka on asepalvelu Englannissa ollut täydelli- 
sesti vapaaehtoisuuden varassa. 

Asiain näin ollen on aivan luonnollista, että nuorison soti- 
laallinen valmennus Englannissa on ollut verraten vaatima- 
tonta ja käsittänyt sangen suppeat piirit. Koulujen nuoriso- 
kasvastuksessa on kiinnitetty huomio pääasiassa siihen, että 
nuorukaisista kasvaisi laajan imperiumin eri osiin tarpeellisia 
johtajia. Kasvatus on siis suuntautunut kehittämään poliit- 
tisesti ja taloudellisesti ajattelevia miehiä, jotka osaavat 
käsitellä ja hallita kanssa-ihmisiään. Sotilaallisen kasva- 
tuksen tehtävänä taasen on ollut valmentaa miehistötäy- 
dennystä laivastoon sekä upseeriainesta siirtomaajoukkoihin. 
Näihin vuosittain tarvittavat määrät ovat olleet asukas- 
lukuun nähden vähäiset. Toisena sotilaallisen kasvatuksen 
tehtävänä on ollut antaa nuorisolle, sen valtaosalle, henkinen 
ja fyysillinen kunto, jotta siitä voitaisiin muodostaa koti- 
armeija, jos olosuhteet niin vaatisivat. 

Kouluissa annettava maanpuolustuskasvatus on ollut 
suurimmaksi osaksi tietopuolista. Voimistelullinen kasva- 

tus on Englannin kouluissa, etenkin poikakouluissa, vielä 
viime vuosiin saakka ollut sangen vähäistä. Tämä on johtu- 
nut suurelta osalta siitä vapaudesta, mikä Englannin koulu- 
oloissa yleensä vallitsee. Englannissa ei ole ollut varsinaista 
peruskoulutyyppiä. Valtiovalta on asettanut vain vaati- 
mukseksi, että koulut noudattavat parlamentin antamia 
määrättyjä perusprinsiippejä, mutta jättänyt koulujen joh- 
dolle sekä opettajille sangen suuren vapauden niin hyvin 
opetusaineiden kuin -muotojen järjestämisessä. = Koulu- 
hallitus, Board of Education, on antamissaan opetuksen 
suuntaviivoissa esittänyt, että kirjallisuuden ja historian 
opetuksessa on lapsille esimerkkien avulla tehtävä selväksi 
urhoollisuuden, uskollisuuden ja isänmaanrakkauden sekä 
yhteenkuuluvaisuuden tunteen merkitys, mutta opettajan 
valtaan on jäänyt, tekeekö hän sen. 

Vasta maailmansodan jälkeen on esimerkiksi maanpuo- 
lustusta käsittelevästä opetuksesta määrätty tarkemmin. 
Niinpä on opetusaineen »National Defenceyn yhteydessä 
tutustutettava oppilaat seuraaviin seikkoihin: »Maailman- 
sodan kokemukset, nykyaikainen lentotekniikan kehitys; 
ilmanvaltius on ainakin yhtä tärkeä kuin merenvaltius; 
valtion turvallisuuden takaaminen vihollisen hyökkäystä 
vastaan vain silloin, kun tämä itse pystyy puolustamaan 
itseään; mikään valtio ei voi elää rauhassa niinkauan, kun 
kaikki valtiot ovat kateellisia toisilleen.» 

Juuri tietopuoliselle opetukselle maanpuolustuskasvatuk- 
sessa on pantu suurin paino. Tunteeseen on vedottu historian 
opetuksessa kuvailemalla Englannin suuria valloituksia ja 
niiden yhteydessä osoitettua uljuutta ja sankaruutta. Eng- 

lannin maailmanvallan säilyttäminen on asetettu nuorukai- 
sen tulevan toiminnan päämääräksi. 

Vaikka voimistelu onkin yleensä ollut koulujen ohjelmassa 
vuosisadan alusta lähtien, on sen asema ollut melko heikko. 
Vasta vuonna 1936 kuningas Edward VIII:n määräyk- 
sestä. kohosi koulujen voimistelun viikkotuntimäärä viiteen, 
joista »kaksi oli käytettävä uintiin ja leikkeihin. Urheilulla 
ja etenkin pallopeleillä on sen sijaan ollut tärkeämpi asema 
koulujen fyysillisessä kasvatusohjelmassa. Lauantaipäivä 
on Englannin kouluissa ollut varattuna urheiluun ja ulkoi- 
luun. Kun tämän lisäksi yleisesti myös voimistelutunnit 
on käytetty — sikäli kuin ilma suinkin on sallinut — urhei- 
luun, on liikunnantarve tullut tältä osaltaan kyllä tyyty- 
tetyksi. Fyysilliseen kasvatukseen on liitetty hyvin tärkeänä 
osana yleinen terveydenhoidollinen opetus ja neuvonta- 
toiminta. : 

Varsinainen nuorison sotilaallinen valmennus jäi Englan- 
nissa täydellisesti koulun virallisen ohjelnian ulkopuolelle ja 
vapaaehtoisuuden varaan. Tämän alan vapaat järjestöt 
olivat alkuisin jo Napoleonin sotien ajoilta, jolloin niiden 
tehtävänä oli ollut kouluttaa nuorukaisia vapaajoukkoihin. 
Krimin sodan jälkeen muodostui aristokraattisissa piireissä 
»Nuorison sotilaallinen liitto» (Cadets), ja niin edelleen aina 
uuden menestyksellisen sodan seurauksena uusia. Buuri- 
sodan jälkeen syntyi näistä kuuluisin, Partioliitto, »Boy 
Scouts»-järjestö. Kaikkien näiden järjestöjen tehtävänä oli 
antaa nuorisolle sotilaallista koulutusta joko ylimalkaisessa 
tai jossakin tietyssä muodossa. Useiden seurojen tehtävänä 
oli esim. ampumataidon kehittäminen. Kaikilla näillä yri- 

Kristillinen tyttöjärjestö paraatissa. 


tyksillä on heikkoutena yhtenäisen ohjelman puute ja niiden 
harrastelun luonne. Monet näistä järjestöistä ovat vieläkin 
toiminnassa. Partiojärjestö, joka on saavuttanut erittäin 
lujan aseman nuorison keskuudessa, harrastaa kaikille tun- 
nettua partiokasvatusta. Tällä se, yleisen kansalaiskasvatuk- 
sen lisäksi, luo kyllä erittäin käyttökelpoisen pohjan tule- 
ville siirtomaajoukkojen sotilaille. = Järjestön perustaja 
Baden-Powell on erittäin hyvin ymmärtänyt antaa arvoa 
myös sotilaallisille harjoituksille järjestössä. Tätä osoittavat 
hänen sanansa: Meidän ei pidä odottaa kovin paljon nuoru- 
kaiselta, vaikka hän osaisi pelata jalkapalloa, ellei hän osaa 
myöskin ampua, 'äkseerata' ja seurata jälkiä.» 

Partiolaiset ovatkin kiinteässä yhteistyössä armeijan 
joukko-osastojen kanssa ja vakituisia vierailijoita näiden 
taisteluharjoituksissa. He suorittivat sotavuosina 10914—19 
vartiopalvelusta suurella osalla rannikkoa ja rautateitä. 

Hyvin läheisessä yhteistyössä koulujen kanssa, vaikka täy- 
sin vapaaehtoisuuden pohjalla, toimii »Upseerivalmennus- 
liitto» (Officers Trainings Corps) ja »Nuorukaisten liitto» 
(Cadet Corps), joiksi järjestöiksi edellä mainittu Cadets- 
liitto vuonna 1908 muodostettiin. 

Cadet Corps saa jäsenensä kansakoulujen sekä oppikoulu- 
jen oppilaista ikävuosien 12—18 väliltä. Nämä muodostavat 
komppanioita, joissa opettajina toimivat entiset upseerit 
ja aliupseerit. Koulutus on jalkaväkikoulutusta, pukuna 
erikoismerkillä varustettu armeijan puku. Harjoitukset 
pidetään koulun pihalla tai maastossa. Kesäloman aikana 
on joukoilla leirinsä. Leiriaika kestää noin kaksi viikkoa. 
Erittäinkin harjoitetaan ampumista. Komppania kuuluu 

jonkinlaisena yliitteenä» johonkin kotijoukkojen osastoon, ja 
tämä joukko-osasto huolehtii kaikista kustannuksista. CC:n 
tehtävänä on valmentaa nuorukaiset kykeneviksi kotijouk- 
koihin joko miehistönä tahi aliupseereina. 

Upseerivalmennusliitto on osa armeijan organisatiosta. 
Se jakaantuu kahteen osastoon: 

1. alempi osasto 

2. ylempi osasto. 

Alemman osaston miehistön muodostavat oppikoulujen 
oppilaat 15. ikävuodesta 19. ikävuoteen. Ylemmän osaston 
miehistö taas on ylioppilaita. Kun koulupoika pääsee yli- 
oppilaaksi, voi hän joko siirtyä yliopistossa toimivaan ylem- 
pään osastoon tahi liittyä kotijoukkoihin tai täydennysjouk- 
kojen reserviin nuorempana upseerina. 

Opetus käsittää suljetun järjestyksen harjoituksia, maasto- 
harjoituksia, ampumista sekä harjoituksia leireillä. Alemman 
osaston koulutus on jalkaväkikoulutusta, mutta ylemmässä 
annetaan myös erikoiskoulutusta. — Esimerkiksi Oxfordin 
yliopistossa on koulutus jaettu neljälle erikoisyksikölle: 
jalkaväkikomppanialle, ratsueskadroonalle, kenttätykki- 
patterille ja pioneerijoukkueelle. 

Näihin osastoihin liittyminen on vapaaehtoista. Vuonna 
1935 kuului mainittuihin joukkoihin noin 10 % ylioppilaista. 
Armeijan osina nämä osastot ovat sotaministerin alaiset. 
Opettajavoimat ovat armeijasta. Valtio antaa määrärahat 
osaston menoihin, mutta kun ne ovat yleensä riittämättö- 
mät, saavat oppilaiden vanhemmat ja muut yksityiset suo- 
rittaa puuttuvat erät. Esimerkiksi ratsuosastoissa tulee 
oppilailla olla omat hevoset. Leiriharjoitusten lisäksi pide- 

tään jonkin joukko-osaston kanssa yhteiset taisteluharjoi- 
tukset, joilla tutustutetaan oppilaat uudempaan sotamate- 
riaaliin, tykkeihin, tankkeihin, kenttälennättimeen jne. 

Eräissä yliopistoissa on opiskelijoilla mahdollisuus antau- 
tua opiskelemaan sotatiedettä. = Luentoaineina on mm. 
strategia ja taktiikka, sotahistoria ja sotataito. 

Englannin nuorison sotilaallisen kasvatuksen suurimpana 
heikkoutena on sen täydellinen vapaaehtoisuus. Tästä on 
seurauksena, että siihen osallistuminen on suuressa määrin 
riippuvainen kulloinkin maassa vallitsevasta tilanteesta. 
Esimerkkinä tästä häilyväisyydestä mainittakoon, että maail- 
mansodan aikana kuului CC:hen 120 ooo nuorukaista, vuoden 
1933 alussa vain lähes 28 000. Järjestö, joka toimii vapaa- 
ehtoisuuden pohjalla ja jonka tehtävänä on hankkia täyden- 
nystä palkka-armeijaan, ei voi koskaan saavuttaa nuorison 
keskuudessa sellaista vastakaikua, mikä on tunnusomainen 
kansalliselle armeijalle. 

Parhaillaan raivoava maailmansota näyttäisi antavan 
Englannillekin aihetta tarkistaa käsitystään sotalaitoksesta. 
Hitlerin lause: »Nykyisessä sodassa ei ole saaria olemassa», 
on Englannille opettanut kansallisen armeijan tarpeellisuu- 
den. 

RANSKA 


Parlamenttaarisen saamattomuuden 
mallimaa. 


Nuorison sotilaallisen valmennuksen ensimmäiset toimen- 
piteet Ranskassa liittyvät suuren vallankumouksen tapah- 
tumiin. Vuonna 1791 määrättiin näet, että jokaisen maa- 
kunnan oli koottava komppania nuoria miehiä, joiden keski- 
ikä oli 18 vuotta. Näiden tuli pitää harjoituksia marssimi- 
sessa, ampumisessa ja miekkailussa. Kaksi vuotta myöhem- 
min konventti sääsi yleisen asevelvollisuuslain. Itse asiassa 
tämä laki on paljon enemmän kuin pelkkä asevelvollisuus- 
laki. Se kyllä määräsi naimattomat miehet 18 ja 45 ikävuo- 
den välillä lippujen alle, mutta sen lisäksi määrättiin myös- 
kin muiden miesten sekä naisten tehtävät armeijan varusta- 
miseksi välttämättömillä tarpeilla. Se oli tosiasiallisesti koko 
kansan liikekannallepanolaki. Siten luotiin todellinen kan- 


Vallanku- 
MOUSVUO- 
sien otteita. 


sanarmeija. Laissa lausuttiinkin selvästi: »Kaikki ranska- 


laiset ovat sotilaita. Heidät kaikki on harjoitettava aseiden- 
käyttööm. Direktoriohallitus tosin pian kumosi tämän lain, 

mutta siitä huolimatta Ranskan nuoriso sai edelleenkin lak- 
kaamatta täydentää Napoleonin pitkällisissä sodissa hupe- 
nevia nuorisopataljoonia. Joka tapauksessa nämä toimen- 
piteet olivat olleet alkuna nuorison sotilaalliselle valmen- 
nukselle, joka ajan mukana on kulkenut monenlaisten muu- 
tosten läpi, mutta aina on säilyttänyt erään harjoitusmuo- 
doistaan, nimittäin. ampumisen, kuten jäljempänä osoi- 
tamme. 

Muunlaiselle fyysilliselle harjoittamiselle kuin sotilaalli- 
selle ei vielä näinä aikoina osattu antaa mitään arvoa. 
Vuonna 1815 saapui espanjalainen Amoros Ranskaan ja avasi 
Parisissa voimistelulaitoksen. Hänen voimistelunopetuksensa 
saavutti hallituspiirien suosion siinä määrin, että voimis- 
telu päätettiin liittää sotilaallisen kasvatuksen ohjelmaan. 
Sotaministeri perusti sotilasurheilukoulun Grenelle'en, ja 
Amoros määrättiin sen johtajaksi. Voimistelu saavutti jon- 
kin verran menestystä myös nuorison keskuudessa, mutta 
pysyi kuitenkin toistaiseksi vain armeijan harjoitusohjel- 
massa. Vuonna 1852 Grenellen opisto laajennettiin keskus- 
laitokseksi ja siirrettiin Joinville'en sekä sai nimekseen Voi- 
mistelulaitos (Ecole normale de gymnastigue et d'escrime). 
Tällä nimellä Joinvillen voimistelulaitos jatkaa vieläkin 
toimintaansa. Näin oli luotu keskuslaitos, joka määräsi 
koko fyysillisen kasvatuksen kehityksen Ranskassa. Siellä 
luotiin myöhemmin ranskalaisen nuorison fyysillisen kasva- 
tuksen ja sotilaallisen valmennuksen systeemit, kuten 
myöhemmin tulemme esittämään. Kun tämä laitos samalla 
tuli sotilaallisen fyysillisen kasvatuksen keskuslaitokseksi, 
pääsivät koulu ja armeija siten fyysillisen kasvatuksen ja 

sotilaallisen valmennuksen kysymyksissä lähemmäksi toi- 
siaan. 

Vuonna 1852 voimistelu oli säädetty vapaaehtoiseksi Laki voi- 
aineeksi kansakouluihin. Vähän myöhemmin, vuonna 1869, ”"istelusta. 
antoi Napoleon III opetusministerinsä Victor Duruy'n har- 
kita toimenpiteitä, jotka volisivat omiaan saamaan aikaan 
vielä kiinteämmän yhteyden armeijan ja koulun välille soti- 
laallisessa valmennuksessa». Kamarille tehtiin asiaa koskeva 


lakiehdotus, mutta sitä ei hyväksytty. Vuonna 1869 asetet- Ampuminen 


koulujen 


tiin voimistelu myös korkeampien koulujen ohjelmaan. Ja n N 


vuonna 1872 tuli ampuminen kansakoulujen opetusaineeksi, 

Viimeksi mainittuun toimenpiteeseen oli ilmeisesti antanut — Sodan 
sysäyksen vuosien 1870—71 sota, joka päättyi Ranskalle *P4/*$et. 
niin tuhoisasti. Sodassa todettiin armeijan huono kunto, 

Täytyi myöntää, että »saksalainen kansakoulun opettaja 

oli voittanut Sadovan ja Sedanin taistelut». Ryhdyttiin 

suurella kiireellä korjaamaan sitä, mikä oli laiminlyöty. 
Pakollinen asevelvollisuus säädettiin uudelleen. Palvelus- 

aika määrättiin viisivuotiseksi, jonka jälkeen oli vielä palvel- 

tava 20 vuotta reservissä. Koululaitos uudistettiin. Koulu- 

huoneet koristeltiin ranskalaisten sankarien kuvilla. Vuonna 

1880 säädettiin laki, joka määräsi voimistelun kaikissa sekä 

valtion että yksityisissä kouluissa oppilaille pakolliseksi 
kuudennesta ikävuodesta kolmanteentoista saakka. Laki 

on vieläkin voimassa. Kaksi vuotta myöhemmin annettiin Laki soti- 
laki sotilaallisen valmennuksen pakollisuudesta kaikissa kou- mat 
luissa. Tässä laissa sanotaan mm.: »Näiden harjoitusten tulee s0gin | Yan 
käsittää kouluttaminen sotilaaksi sekä ampuminen ja lisäksi — luissa. 
retkeilyä marssiharjoituksena sekä karttapiirustuksen alkei- 

den oppiminen.» Samana vuonna määrättiin perustettavaksi 
kaikkiin kouluihin ns. koululaispataljoonia. Näiden patal- 
joonien harjoitus käsitti sotilaalliset harjoitukset joukkueen 
puitteissa. Opettajaseminaareissa oli voimistelun opetuksen 
yhteyteen liitettävä sotilaalliset harjoitukset, joiden ohjelma 
jakaantui eri vuosille seuraavasti: ensimmäisenä vuonna har- 
Joituksia ilman kivääriä, alkeisharjoituksia; toisena vuonna 
harjoituksia avojärjestyksessä, kivääriharjoituksia, ampu- 
misen alkuharjoituksia; kolmantena vuonna täydellinen 
kiväärikoulutus sekä harjoitukset joukkueen puitteissa. 

Muutamien vuosien kokemukset kuitenkin osoittivat, että 
ei oltu noustu tyvestä puuhun, vaan oli yritetty suoraan 
latvaan. Kun sotilaallisia harjoituksia ei edeltänyt riittävä 
fyysillinen pohjakoulutus, eivät ne vastanneet tarkoitustaan. 
Koululaispataljoonien harjoitus muodostui pian mautto-. 
maksi »sotilasleikittelyksiy. Ne kadottivat mielenkiintonsa 
niin hyvin oppilaiden kuin vanhemman väenkin keskuudessa 
ja kuolivat vähitellen hiljaisesti. Kuitenkin ampumaharjoi- 
tukset säilyivät kouluissa edelleen. 

Vuoden 1882 asetuksen tilalle astui vuonna 1887 uusi, 
joka määräsi kouluihin uuden fyysillisen kasvatuksen oh- 
jelman. Tämän mukaan jaettiin oppilaat kahteen ikäryh- 
mään, nimittäin »keskikauteen», ikävuodet 9—11, sekä vylem- 
pään kauteen», ikävuodet 11—13. Keskikausi käsitti muun 
muassa marssi- ja suunnistamisharjoituksia sekä harjoituk- 
set puolikomppanian puitteissa; ylempi kausi taas harjoituk- 
set ilman kivääriä sekä erilaiset marssiharjoitukset. Pätevien 
opettajavoimien puute haittasi kouluissa näiden sotilaallisten 
kuten muidenkin fyysillisten harjoitusten kunnollista toteut- 

tamista. Tällaisena tilanne pysyi sotilaalliseen valmennuk- 
seen nähden kouluissa aina vuoteen 1905, jolloin poistettiin 
sotilaallinen valmennus koulujen ohjelmasta lukuunotta- 
matta ampumaopetusta. 

Oli käynyt yhä ilmeisemmäksi, että koulut eivät kyenneet 
kasvatusohjelmansa puitteissa poistamaan nuorison heikkoa 
ruumiillista kuntoa sen astuessa suorittamaan asevelvolli- 
suuttaan. Tämän epäkohdan korjaamiseksi syntyi monen- 
kaltaisia yhdistyksiä, joiden tarkoituksena oli nuorison 
fyysillisen kunnon ja taidon kohottaminen. Tällaisia yhdis- 
tyksiä olivat mm. voimisteluseurat, mutta ennen kaikkea 
eräät järjestöt, joiden ainoana tarkoituksena oli nuorison 
sotilaallinen valmentaminen, kuten niiden nimikin, Ampuma- 
ja valmennusseura», osoittaa. Nämä yhdistykset huolehtivat 
koulujen ulkopuolelle jääneen nuorison koulutuksesta, 
mutta myöskin koululaisia liittyi niiden jäseniksi. Mainittu 
toiminta katsottiin myös hallituksen taholta hyvin tarpeel- 
liseksi, sen jälkeen kun uusi asevelvollisuuslaki vuodelta 
1889 määräsi palvelusajan lyhennettäväksi kolmivuotiseksi. 
Tästä johtuvan armeijan taistelukunnon heikkenemisen kor- 
jaamiseksi hallitus suunnitteli yleisen ennakkovalmennuksen 
toimeenpanoa. Asevelvollisuuslain 85. artiklassa lausutaan 
tästä: »Erikoislaki tulee määräämään ensiksi ne toimen- 
piteet, joilla kaikissa korkeammissa kouluissa ja oppilai- 
toksissa saadaan yhdenmukaiseksi vuonna 1880 annetun 
lain käyttö, sekä toiseksi sotilaallisen opetuksen organisation 
nuorukaisille ikävuosien 17—20 välillä sekä tavan nimittää 
valmentajat». Hallitus kyllä suunnitteli, mutta edustaja- 
kamari ei hyväksynyt. Näin alkoi pitkällinen taistelu nuo- 

rison sotilaallisesta valmennuksesta, mikä taistelu ei vielä 
Ranskan kukistuessa ollut saavuttanut loppuvaihettaan. 

Vapaissa järjestöissä ja yhdistyksissä jatkui kaikesta huo- 
limatta työ nuorisovalmennuksen hyväksi. Kuten muualla- 
kin Euroopassa, alkoi 1900-luvun alkuvuosien urheiluharras- 
tus saavuttaa menestystä myös Ranskassa. Syntyi lukuisia 
urheiluseuroja, jotka koettivat herättää nuorisossa harras- 
tusta luonnollisiin, terveisiin elämäntapoihin. Nämä seurat 
liittyivät yhteen »Urheilun kansalliseksi komiteaksi». Tällä 
saavutettiin jo yhtenäisyyttä seurojen toimintaan. Hallitus 
määräsi vuonna 1904 ministerivaliokunnnan, jonka tehtävänä 
oli saattaa yhdenmukaiseksi yhdistyksissä, kouluissa ja ar- 
meijassa annettava sotilaallinen valmennus. Yhä tärkeäm- 
mäksi tämä kysymys muodostui, kun vuonna 1905 astui 
voimaan laki, jolla asevelvollisuusaika lyhennettiin kaksi- 
vuotiseksi. Jälleen sukelsi tämän lain yhteydessä esiin erikois- 
laki nuorison sotilaallisesta valmennuksesta, joka jo vuoden 
1889 lakia käsiteltäessä oli ollut esillä. Nytkään ei päästy 
komiteaa pitemmälle, sillä lainlaadintatyössäkin oli selvästi 
havaittavissa niiden pasifististen aatteiden vaikutus, jotka 
vuosisadan alussa alkoivat saavuttaa jalansijaa Ranskassa. 
Hallitus sai kuitenkin aikaan sen, että kouluihin, vastoin 
pasifistisen opettajiston tahtoa, määrättiin perustettavaksi 
koulujen ampumayhdistyksiä. Samalla määrättiin jälleen 
ampumaopetus koulujen ohjelmaan. Opettajien harrastuk- 
sen kannustimeksi suotiin sellaisille opettajille, jotka toimi- 
vat pontevasti näissä yhdistyksissä, hyvityksiä, esim. va- 
pautusta reserviharjoituksista tahi erikoinen valtion mitali, 
jonka saaminen oikeutti pieneen eläkkeeseen. Koulujen am- 

pumayhdistysten kesken järjestettiin vuosittain kilpailuja, 
jotka kilpailut ovat vieläkin käytännössä. Voittajiksi tule- 
vat ne koulujen luokat, jotka saavuttavat vähintään 200 
pistettä. Koulu, joka saavuttaa korkeimman pistemäärän, 
saa vuodeksi haltuunsa yhdistyksen lipun. Kuudelle par- 
haalle oppilaalle koko maassa annetaan palkinnoksi kullekin 
kivääri kaikkine tarpeineen, ja paras ampuja saa Sevres- 
porsliinisen maljan Tasavallan presidentin kädestä. Kai- 
kesta siten näkyy, että koulujen ampumatoiminnalle annet- 
tiin erikoisen suuri arvo hallitusvallan korkeimpia huippuja 
myöten. Lisäkokemusten ja uusien viitteiden saamiseksi 
lähetettiin opettajia opintomatkoille mm. Sveitsiin, jossa 
ampumaurheilulla oli jo vakiintuneet perinteet. 

Edustajakamarissa jatketaan tällä välin lakitaistelua. 
Uusia ehdotuksia nuorison valmennuksesta tehdään, mutta 
ne saavat saman kohtalon kuin ennenkin: ne hylätään. Koe- 
tetaan ministerien määräyksillä päästä eteenpäin ja saadaan 
jotakin myös aikaan. Sekä sota- että meriministeri määrää- 
vät erikoissäädöksiä nuorisonvalmennuksesta ja myöntävät 
myös yhdistyksille erikoisia »suosituksia», jos nämä ovat 
menestyksellä toimineet valmennuksen hyväksi. Tällä ta- 
valla koetettiin saada aikaan kiinteämpi yhteys seurojen 
johdon ja sotilasjohdon kesken. 

Sodan ukkospilvet alkoivat jo näihin aikoihin kerääntyä 
Euroopan taivaalle. Tämä uhka sai Ranskassakin aikaan 
asevelvollisuusajan pidentämisen jälleen kolmivuotiseksi. 
Nyt liitettiin lakiin selitys, että niin pian kuin saataisiin sää- 
detyksi nuorison valmennus, tämä laki kumoutuisi. Tällä 
tavalla koetettiin muokata mielipiteet suosiollisemmiksi 

nuorison valmennuslakia kohtaan. Siten jo neljännessä ase- 
velvollisuuslaissa kummitteli nuorisovalmennuksen erikois- 
laki. 

Vapaiden järjestöjen toiminta oli näinä vuosina saanut 
jonkin verran parannusta tilanteeseen. Sotavuoden 1914 
alussa oli edellä mainitun suosituksen saaneita yhdistyksiä 
lähes seitsemäntuhatta ja niissä jäseniä yhteensä 850 ooo. 
Tämä ei kuitenkaan ollut kuin 10 % Ranskan nuorisosta. 
Kun sota sitten alkoi, osoittautui Ranskan nuoriso fyysilli- 
sesti sangen heikoksi. Satojatuhansia nuorukaisia täytyi 
heikon fyysillisen kunnon vuoksi joko kokonaan vapauttaa 
sotapalveluksesta tai siirtää apujoukkoihin. 

Valtiovalta ryhtyi kuitenkin heti korjaamaan tätä epä- 
kohtaa. Voimistelulaitos, joka sodan alkaessa oli pitänyt 
sulkea, kun kaikki opettajat joutuivat rintamalle, pantiin 
jälleen toimimaan. Perustettiin erikoisia valmennuskes- 
kuksia departementteihin . Valmentajien kouluttamista var- 
ten luotiin sotilasvalmennuskeskuksia, jopa perustettiin 
haavoittuneiden ja heikkojen uudelleen taistelukelpoisiksi 
saattamista varten toipuvien keskuksia. Myös julkaistiin 
oppaita käytännöllisen valmennustyön helpottamiseksi ja 
yhdenmukaistamiseksi. — Kaikkien näiden toimenpiteiden 
avulla hallituksen onnistuikin antaa armeijalle vuosina 
1915 ja 1916 yli 700 000 miestä täydennykseksi. 

Edustajakamarissa ponnistelivat isänmaan ystävät saa- 
dakseen erikoislain syntymään, mutta ilman positiivisia 
tuloksia. ; 

Nuorison maanpuolustuskasvatuksessa Ranskassa on aina 
1800-luvulta alkaen maailmansodan aikoihin saakka ollut 

huomattavana piirteenä pyrkimys tehostaa kasvatuksen 
sotilaallista puolta. Tähän on epäilemättä ollut yhtenä 
syynä voimistelunopettajien valmistus. Siviili-voimistelun- 
opettajia ei ollut. Opetus oli entisten upseerien hoidossa. 
Sota-aika ei tässä suhteessa suinkaan tuottanut parannusta, 
kuten on luonnollista. Jo vuosikymmeniä oli kuitenkin kas- 
vattajien piireissä huomautettu siitä, että fyysillinen pohja 
sotilaskoulutukselle oli kestämätön. Oli usein teroitettu kas- 
vatusopillisen voimistelun tärkeyttä tämän pohjan luomis- 
työssä. Kun nyt maailmansodan jälkeen viriää uudelleen 
taistelu erikoislaista, tapahtuukin se näiden kahden suunnan, 
fyysillisen kasvatuksen ja sotilaallisen valmennuksen kan- 
nattajien välillä. 

Vielä sodan kestäessä oli tehty muutamia lakiesityksiä, 
vaikka nekään eivät olleet johtaneet tulokseen. Heti sodan 
päätyttyä tehtiin taasen esitys, joka on merkittävä siinä 
suhteessa, että sen perustelut poikkesivat kaikista edellis- 
ten lakien perusteluista. Lähtökohtana tässä lakiesityksessä 
oli Ranskan asema kansainliiton jäsenenä ja sen asettamat 
velvoitukset. 

Erikoisen merkittävä on edustaja Henry Pat6n vuonna 
1919 tekemä ehdotus siinä mielessä, että siinä ensi kerran 
lausuttiin julki ajatus yleisen fyysillisen kasvatuksen tär- 
keydestä sotilaalliseen verraten. Lakiesityksensä peruste- 
luissa Pate lausuu mm.: »Fyysillinen kasvatus ei ole vain 
pelkkä keino tulevien sotilaiden luomiseksi, vaan sillä on 
korkeampi ja yleisempi päämäärä, nimittäin luoda jokai- 
selle ranskalaiselle ruumiillinen ja henkinen tasapaino, joka 
on jokaiselle velvollisuudentuntoiselle yhteiskunnanjäsenelle 

välttämätön» Hänen käsityksensä mukaan antoi tällai. 
sesta kasvatuksesta hyvän esimerkin partiolaisten toiminta. 
Hän suositteli samanlaista fyysillistä kasvatusta järjestettä- 
väksi myös tytöille. Lisäksi hän esittää asian luonteeseen 
katsoen sen järjestettäväksi opetusministerin eikä kuten 
tähän saakka sotaministerin alaiseksi, vaikka hän pitikin 
parhaimpana erikoisen Terveydenhoitoministeriön perusta- 
mista. Paten kannalla olivat laajat opettajapiirit. 
Seuraavana vuonna 1920 edustaja Adolphe Cheron teki 
ehdotuksen kansallisen fyysillisen kasvatuksen opiston perus- 
tamisesta. Hän tähdensi tällöin erittäinkin sitä, että Ranska 
tarvitsi voimakkaita, reippaita, vastustuskykyisiä nuorukai- 
sia sekä sellaisia naisia, jotka olivat kykeneviä täyttämään 
sosiaalisen ja kansallisen velvollisuutensa: äitiyden. Tämän 
saavuttamiseksi fyysillinen kasvatus oli aloitettava koulu- 
jässä. Niin vähennettäisiin myös työhön kykenemättömien 
määrää, jolla seikalla oli taloudellinen merkityksensä. Näin 
saataisiin aikaan suorastaan kansan uudestisyntyminen. 
Laitos valmistaisi sekä mies- että naisopettajia niin hyvin 
kouluja ja korkeakouluja varten kuin myös valmentajia ar- 
meijaa varten. Laitoksen johdon tulisi olla armeijalla. Kun 
hänen perustelunsa johdon antamisesta armeijalle ovat erit- 
täin pätevät ja antavat selvän kuvan kasvatuspyrkimysten 
suunnasta, lainaan kappaleen hänen ehdotuksestaan: 
»Olkoonpa asevelvollisuusajan pituus mikä tahansa, ei 
meidän tule hyväksyä sitä ajatusta, että alokkaat voidaan 
ottaa palvelukseen ilman, että heidät ennakolta on valmen- 
nettu sopiviksi sotilaan tehtäviin. Joukko-osastoja ei saa 
tehtävässään olla estämässä välttämättömyys ensin kohot- 

taa alokkaiden ruumiillista kuntoa. Tämän täytyy sosiaalisen 
ja kansallisen edun tähden alkaa jo lapsuudesta ja jatkua 
keskeytymättä. Meillä tulee pian ratkaistavaksi sotalaitok- 
sen uudelleen järjestely. Ammattimiehet tulevat antamaan 
meille tiedot maanpuolustuksen asettamista vaatimuksista. 
Me saamme tietää, kuinka pitkälle voidaan kasarmiaikaa ra- 
joittaa. Tämä rajoittamisajatus liikkuu kaikkien aivoissa, 
ja me toivomme sen kautta saavamme maan tuotannolle niin 
välttämätöntä voimanlisää. — — Rajoituksen määrästä voi- 
vat ajatukset olla eriäviä. Mutta on kiistämätöntä, että to- 
dellista vähennystä palvelusajassa voidaan panna toimeen 
ainoastaan, jos nuorukaiset saapuvat joukko-osastoihin ruu- 
miillisesti täysin valmennettuina ja jos heidät voidaan heti 
ensi päivästä alkaen asettaa intensiivisen harjoituksen alai- 
siksi. Alokkaihin nähden on ainoa pyrkimys soveltaa heidät 
sotilaallisiin tehtäviin. Tämän pyrkimyksen saavuttaminen 
edellyttää fyysillistä kasvatusta, jolla on selvä suunta: mie- 
histön valmentaminen joukkoihin. Kun armeijalla ensisijai- 
sesti on etua ruumiillisesta koulutuksesta, tulee sen saada 
varmistaa sen täytäntöönpano ja kantaa siitä vastuu. Sille 
kuuluu sen vuoksi kansallisen opiston johto.» 

Tämän ehdotuksen mukaan tulisi siten entinen tilanne 
opettajien valmistamiseen nähden säilymään. Tähän saakka 
niitä oli valmistanut Voimistelulaitos sekä sodan aikana li- 
säksi mainitut keskukset. Voimistelulaitos muutettaisiin 
kansalliseksi opistoksi, mutta sen toiminta ja johto säilyisi- 
vät entisellään. Keskukset jatkaisivat toimintaansa kuten 
tähänkin saakka. Siten säilyisi opettajavoimien valmistuk- 
sessa sotilaallinen suunta määräävänä. 

Näiden Cheronin esittämien ajatusten kanssa käy yhteen Hallituksen 


suuressa määrin hallituksen samana vuonna antama esitys. 
Fyysillisen kasvatuksen johdon tuli säilyä edelleen sotilas- 
johdon käsissä, kunnes siviiliopettajien puute olisi saatu pois- 
tetuksi. Hallitus myönsi fyysillisen kasvatuksen suuren mer- 
kityksen yleensä, vaikka sanoikin, ettei se ollut saanut mi- 
tään positiivista aikaan. Sitä vastoin on sotilaallinen val- 
mennus ahtaammassa mielessä antanut jo tuloksiakin. Kui- 
tenkin oli fyysillisellä kasvatuksella oma arvonsa, jonka 
vuoksi sotilaalliset vaatimukset eivät saisi olla estämässä 
sen toteuttamista. »Mutta palvelusajan lyhennys toiselta 
puolen pakotti olemaan lyömättä laimin valmennuksen soti- 
laallista puolta.» 

Kun tämä hallituksen antama esitys muodostui lähivuo- 
sina pohjaksi niille lukuisille ehdotuksille, joita tässä asiassa 
tehtiin, sekä myöskin niille määräyksille, jotka asetustietä 
pantiin käytäntöön, luotakoon tässä katsaus muutamiin sen 
tärkeimpiin kohtiin. 


Artikla 1. Fyysillinen kasvatus on jokaista ranskalaista 
velvoittava sukupuoleen katsomatta kuudennesta ikävuo- 
desta alkaen. 

A 2. Sotilaallinen valmennus velvoittaa nuorukaista 16. 
ikävuodesta alkaen asevelvollisuusikään saakka. 

A 3. Fyysillisen kasvatuksen päämääränä on varmistaa 
normaalinen kehitys ja parhain terveys, voima ja vastustus- 
kyky, minkä jokainen voi saavuttaa, valmistaakseen elimis- 
töään tehtäväänsä joko sitten sotilaana tai muussa elämän- 
tehtävässä. 

lakiehdotus. 


Fyysillinen 
kasvatus 
lapsesta 
alkaen. 


A 4. Sotilaallisen valmennuksen tarkoituksena on yksi- 
lön ominaisuuksien kehittäminen sotapalvelusta varten sekä 
erikoisesti riittävien tietojen antaminen nuorille miehille, niin 
että heidät lyhyessä ajassa voidaan kouluttaa aliupseereiksi 
ja upseereiksi. 

A 5. Vapautuksen myöntäminen valmennuksesta on mah- 
dollinen. E 

A 6. Fyysillinen kasvatus annetaan opetuslaitoksissa, 
ammatti- ja erikoiskouluissa, liitoissa, kursseilla sekä per- 
heessä. Valtio hoitaa valvontaa kouluissa asianomaisen mi- 
nisteriön kautta, yhdistyksissä sotilasviranomaisten avulla, 
kursseilla Sisäministeriön välityksellä. 

A 12. Jokaisesta osanottajasta on pidettävä suoritus- 
kirjaa. 

A 13. Jokaisen kumpaa sukupuolta hyvänsä olevan rans- 
kalaisen, joka hakee valtion, kunnan, yleistä tai julkista 
tointa, täytyy esittää todistus siitä, että hän on täyttänyt 
tämän lain vaatimukset. 

A 14. Henkilöillä, jotka antavat fyysillistä kasvatusta, 
tulee olla todistus kelpaavaisuudestaan. 

A 17—20 Sotapalvelukseen valmennus käsittää kolme jak- 
soa, porrasta. 

A 21. Valmennus ensimmäisessä portaassa päättyy fyy- 
sillisen kunnon näytteeseen, josta saadaan todistus fyysilli- 
sestä kelpaavaisuudesta; toinen ja kolmas porras päättyvät 
erikoisnäytteeseen. 


Vielä ehdotettiin esityksessä perustettavaksi opettajien 
valmistamista varten »Fyysillisen kasvatuksen korkeakoulu» 

Neen. 


ppui 


eväsrve 


otyttö 


parti 


inen 


Ilo 


Hyväksy- 
tään ja 
hyljätään. 


samoin kuin asetettavaksi »Fyysillisen kasvatuksen neu- 
vottelukunta. 

Tämän erinomaisen perusteellisen lakiesityksen tarkoituk- 
sena oli laajentaa sotilaallisen valmennuksen tehtävää huo- 
mattavasti entisestään. Se tähtäsi nyt tulevien aliupseerien 
ja upseerien nopean kouluttamisen edistämiseen. Tätä edel- 
täneiden lakien tavoitteena oli ollut vain sotilaan yleisen 
pohjan luominen. 

Oman lakiesityksensä ja tämän hallituksen esityksen poh- 
jalla laati senaattori Cheron esityksen, joka yhä enemmän 
korosti armeijan päällystön nopean kouluttamisen edistä- 
mistä ennakkovalmennuksen avulla. Tämä lakiesitys sai 
kuitenkin edeltäjiensä kohtalon. Fdustajakamari hyväksyi 
sen yhdeksän kuukauden pohdinnan jälkeen, mutta Senaatti 
lähetti sen sota-asianvaliokuntaan venyteltyään sitä kah- 
deksan kuukautta. 

Vuosi vuodelta käytiin edustajakamarissa taistelua tämän 
lakiehdotuksen täytäntöönsaamiseksi, mutta tuloksetta. 
Asetustietä oli sitä vähin erin toteutettukin ja näin päästy 
eteenpäin kuusi vuotta, kun tilanne alkoi näyttää jo toivo- 
rikkaammalta. : 

Vuonna 1927 alkoi näet jälleen keskustelu palvelusajan 
lyhentämisestä yhdeksi vuodeksi. Samalla virisi uudelleen 
myöskin suunnitelmia pakollisen nuorisovalmennuksen ai- 
kaansaamiseksi. Edustajakamarille tehtiin kaksi uutta ehdo- 
tusta, jotka molemmat tulivat hylätyiksi. Toisen näistä teki 
sosialistinen puolue. Sitten vuonna 1928 hyväksyttiin laki, 
joka lyhentää palvelusajan armeijassa yhdeksi vuodeksi. Siitä 
kansalliset ja sotilaspiirit saivat hyvän aiheen nostaa anka- 

ran taistelun nuorison valmennuslain puolesta. Nuorison 
valmentaminen katsottiin suorastaan »kansalaisvelvollisuu- 
deksi». Asevelvollisuuslakiin sisällytettiin, tosin jo tavaksi 
tullut, määräys: »Erikoislaki tulkoon säätämään sotilaallisen 
alkeisvalmennuksen järjestelmän nuorille miehille 17. ikä- 
vuodesta 20. ikävuoteen sekä valmentajien nimittämisens. 
Tämä määräys oli sisältynyt jo vuoden 1889 lakiin. Var- 
muuden vuoksi lisättiin lakiin vielä vuoden 1905 lain mää- 
räys: »Kaikkiin toimenpiteisiin on ryhdyttävä vuoden 1880 
lain täytäntöön panoksi, jotta harjoitukset kaikissa lyseoissa 
ja opetuslaitoksissa saataisiin yhdenmukaisiksi.» Neljäkym- 
mentäseitsemän vuotta nämä määräykset olivat siten kulke- 
neet laista toiseen, ilman että niitä olisi saatu toteutetuiksi. 
Eikä saatu vieläkään. 

Vasta vuonna 1932 sotaministeri antoi ohjesäännössään 
tarkat määräykset sotilaallisen valmennuksen toimeenpa- 
nosta. Siten yritettiin taasen määräystietä päästä asiassa 
eteenpäin. Vielä vuonna 1936 tehtiin pari yritystä saada 
aikaan laki, mutta senkin osaksi tuli vanha kohtalo. Sota- 
ministeri ilmoitti kyllä olevansa yhtä mieltä esityksen teki- 
jän kanssa ja sanoi ryhtyvänsä toimenpiteisiin, jotka takaisi- 
vat lain syntymisen. Mutta sillä aikaa kun ministeri suun- 
nitteli näitä toimenpiteitä, ennätti sattua tapahtumia, jotka 
tekivät ministerin toimenpiteet toistaiseksi tarpeettomiksi. 
Ranska nimittäin luhistui. 

Maanpuolustuskasvatuksen hallinnon 
ja johdon rakenne. 


On jo tullut muutaman kerran mainituksi, että nuorison 
fyysillisen kasvatuksen hallinto ja johto on ollut sotilasvi- 
ranomaisten käsissä. Samanlainen taistelu, joka on riehunut 
valmennuslain ympärillä, on ollut käynnissä myös kasva- 
tuksen hallinnosta ja johdosta. Sotaministeriö ja opetusmi- 
nisteriö ovat kiistelleet, on perustettu jaostoja ja neuvottelu- 
kuntia, on annettu asetuksia, säännöksiä ja määräyksiä, 
mutta ei ole löydetty sellaista elintä, joka olisi rauhassa saa- 
nut asiaa hoitaa. Aina vähän ajan kuluttua on huomattu 
jokin toinen virasto pätevämmäksi tehtävään. Perustettiin 
kerran jo erikoinen ministeriö, Terveydenhoitoministeriö, 
mutta sekään ei saanut suorittaa työtä kuin vajaan vuoden, 
kun jo palattiin takaisin entisille jäljille. Lopulta asia jäi 
kolmen ministeriön sekä yhden alivaltiosihteerin yhteiseen 
hoitoon. Lisänä on vielä jonkinlainen »urheiluväen parla- 
mentti», fyysillisen kasvatuksen ylin neuvosto, johon kuu- 
luu 150 jäsentä. Tämä elin perustettiin vuonna 1934. Se ko- 
koontuu määräaikoina alivaltiosihteerin johdolla pohtimaan 
fyysillisen kasvatuksen kysymyksiä ja antaa sitten neuvoja 
terveydenhoidon ministerille. 

Saadakseen aikaan tässäkin jonkinlaista keskitystä laati 
jo ennen mainittu Cheron ehdotuksen hallinnon järjestämi- 
seksi, mutta tälle ehdotukselle kävi kuten niin monelle sen 
edeltäjälle; se lähetettiin sota-asiain valiokuntaan, jonne se 
on toistaiseksi pysähtynyt. 

Jotain hyvää on kuitenkin tämän pitkällisen lakitaistelun 

aikana kehittynyt. Vaikka ei olekaan saatu syntymään 
maanpuolustuskasvatuslakia, on kuitenkin pitkien hapa- 
roimisten ja kokeilujen nojalla luotu oma, ranskalainen fyy- 
sillisen kasvatuksen järjestelmä, joka asetustietä on osittain 
saatu käytäntöön kouluissa, korkeakouluissa, vapaissa jär- 
jestöissä sekä armeijassa, On siten olemassa yhtenäinen ja 
yhdenmukainen kasvatusohjelma, joka on julkaistu »Fyy- 
sillisen kasvatuksen ohjesäännössä). 


Fyysillisen kasvatuksen järjestelmä. 


Tämän ohjesäännön mukaan tulee jokaisen ranskalaisen, 
niin naisen kuin miehenkin — mikäli mahdollista — jo 4. 
ikävuodesta alkaen kypsyysikään saakka läpikäydä keskey- 
tymätön, systemaattinen, laaja fyysillinen harjoitus. »Sen 
tarkoituksena ei ole vain jokaisen yksityisen ranskalaisen ja 
sen kautta koko kansakunnan ruumiillisen voiman ja ter- 
veyden kehittäminen, vaan sen pyrkimyksenä on lisäksi 
antaa nuorisolle luja pohja, jolle yksistään tehokas sotilaal- 
linen valmennus voidaan rakentaa. 

Ranskalainen fyysillisen kasvatuksen järjestelmä käsit- 
tää neljä kehityskautta: 

1. kausi; lapsuusiän fyysillinen kasvatus, ikäkaudet 4—13 

vuotta. 

2. kausi: nuoruusiän fyysillinen kasvatus, ikäkaudet 13— 

18 vuotta. 
3. kausi: miehuusiän fyysillinen kasvatus, ikäkaudet 18 
—30—35 vuotta. 

4. kausi: kypsyysiän fyysillinen kasvatus, ikäkaudet 35. 

vuodesta edelleen. 

Erinomai- 
nen suun- 
nitelma. 


Ikäkausia ei ole katsottava tarkasti vuosien mukaan, 
vaan on otettava huomioon fysiologinen ikä. Nämä kaudet 
jakaantuvat vielä iän perusteella jaksoihin, ensimmäinen 
kausi neljään ja toinen kahteen jaksoon. Koska kolmantena 
kautena saavutetaan jo täysi miehuus, ei se jakaannu jak- 
soihin. 

Eri jaksojen opetusaines on sovellettu ikäkausia vas- 
taavaksi ja sen harjoittaminen samoin metodisesti perus- 
teellisesti suunniteltu. Nuorempien ikäkausien harjoituksista 
muodostavat leikit suurimman osan. län mukana urheilu 
tulee yhä enemmän etualalle. Kilpailuja kuitenkin välte- 
tään. Erikoisen suuri paino pannaan luonteen kehittämi- 
selle. Miehuusiän harjoituksissa erikoisurheilu saa jo paik- 
kansa. Kasvatuspäämääränä on taistelukelpoisen urheili- 
jan kehittäminen, ja tälle kaudelle lankeaa myös asevelvolli- 
suuden suorittaminen. Sen vuoksi tulee jo 16. ikävuodesta 
alkaen ohjelmaan myös sotilaallisia harjoituksia. 

Harjoitusaineksen jaoittelu on viety aivan äärimmäi- 
syyteen saakka. Siitä onkin seurauksena, että käytäntö 
ei kykene sitä noudattamaan. Etenkin on urheilun syste- 
matisointi aiheuttanut ammattipiireissä eriäviä mielipiteen 
ilmauksia. Siihen käymistilaan, jossa Ranska nuorisoval- 
mennusasiassa on elänyt, on tämäkin urheilukiista antanut 
runsaasti lisäväriä. 

Fyysillisen kasvatuksen tehtävänä on antaa nuorukai- 
selle hyvä pohja, jolle sotilaallinen valmennus sitten voi 
rakentaa. 

Sotilaallinen valmennus. 


Aikaisemmin mainitussa vuoden 1928 laissa määrätään 
sotilaallinen valmennus pakolliseksi vain pienelie osalle nuo- 
risoa. Lain mukaan tulee valmennusta olla kahta lajia: 


1. sotilaallinen alkeisvalmennus, joka on vapaaehtoinen 
ja tarkoitettu suurille joukoille. 

2. ylempi sotilaallinen valmennus, joka on osaksi vapaa- 
ehtoinen, osaksi pakollinen akateemiselle nuorisolle. 


1. Sotilaallinen alkeisvalmennus. 


Se alkaa pojan täyttäessä 16 vuotta ja toimeenpannaan 
kokonaan yhdistysten kursseilla. Harjoitustunteja on 36 
vuodessa, ja on tällöin suoritettava kaksi eriasteista tutkin- 
toa, joista saa asianmukaiset todistukset: ensi asteen tut- 
kinnosta saa todistuksen fyysillisestä kunnosta, toisen asteen 
tutkinnosta todistuksen sotilaallisesta valmennuksesta. Näi- 
den lisäksi nuorukainen voi 17 vuotta täytettyään suorittaa 
jonkin erikoisalan täydennystutkinnon, josta hän saa eri- 
koistodistuksen. 

Ensi asteen tutkinnon suoritusvaatimukset ovat seuraavat: 


a) fyysillinen kasvatus, joka käsittää »Ohjesäännössä» 
määriteltyjen harjoitusten lisäksi puhtaasti sotilaalli- 
sena harjoituksena 1. marssiharjoituksen, 
matka 25 km tasaista maastoa 10 kilon pakkaus selässä, 
aikaa enintään viisi ja puoli tuntia, 2. ampuma- 
suorituksen armeijan kiväärillä tai 6-mm pie- 


noiskiväärillä. 3. Valintaisena harjoituk. 

sena voi tulla lisäksi uinti, jota pidetään erittäin 
tärkeänä». 

b) moraali- ja kansalaiskasvatus, joka tapahtuu koulujen 
lukusuunnitelmaan sisältyvän moraali- ja kansalais- 
kasvatuksen vaatimusten mukaisesti. Erikoisesti käsi- 
tellään velvollisuudet yksilöä itseään, perhettä, yhteis- 
kuntaa ja isänmaata kohtaan. 

c) sotilaallinen alkeisopetus, joka antaa yleiskäsityksen 
armeijan organisatiosta, sen aseistuksesta, sotilasam- 
munnasta, kaasu- ja ilmasuojelusta. 

Toisen asteen tutkinnon vaatimuksena on edellisen asteen 
taitojen ja tietojen syventäminen ja laajentaminen ja lisäksi 
terveydenhoito-oppi sekä sellaisten sotilaallisten käsittei- 
den ja määräysten tunteminen, jotka ovat välttämättömiä 
kaikissa aselajeissan., Nämä tutkinnot sisältyvät aliupseeri- 
kasvatukseen. 

Täydennystutkinnon voi suorittaa useassa eri lajissa, 
kuten esim. kenttäurheilussa, uinnissa, miekkailussa, sou- 
dussa, hiihdossa, karttapiirustuksessa ja sotilaslennossa. Erit- 
täin arvokkaita ovat hyökkäysvaunu-, lennätin-, auto- ja 
moottoripyörätutkinto. 

Nuorukainen, joka on suorittanut nämä tutkinnot, saa as- 
tuessaan suorittamaan asevelvollisuuttaan määrättyjä etuja. 

Tutkinnot toimeenpannaan erikoisissa koetilaisuuksissa 
sotilasviranomaisten toimesta ja valvonnan alaisina. Koke- 
laan, joka aikoo suorittaa ensi asteen tutkinnon, on jätettävä 
todistus luku- ja kirjoitustaidostaan; sen, joka suorittaa toi- 
sen asteen tutkinnon, on osoitettava omaavansa vähintäin 


kansakoulukypsyys. 

Ensi asteen tutkinnon kokeissa on seuraavat lajit: 


a) urheilu- ja sotilasurheilulajit: 


1 


D NANA O v 


S 


korkeushyppy, 


. pituushyppy, 
+ 100 metrin juoksu, 


2000 » » 


. kuulantyönti, molemminpuolisesti, 
- 25 km pakkausmarssi, kymmenen kilon reppu ilman 


asetta, aika alle 5,30 t. 


. ampuminen kiväärillä, matka 200 m, 7 laukausta 


perättäin, tahi 6 mm pienoiskiväärillä 7 laukausta 
Io metrin matkalta. 


- vapaaehtoisena uinti, hyppy 2 metrin korkeudelta 


ja siitä 70 metrin uinti. 


yleiset teoreettiset tiedot: 
JE 


vastattava kysymyksiin seuraavilta aloilta: 
isänmaa, perhe, kansalainen ja yhteiskunta, kansa- 
laisen ja sotilaan velvollisuudet. 


- tunnettava Ranskan ja sen siirtomaiden maan- 


tieto, viiden maanosan tunteminen, 


- ihon, puvuston, suun, jalkojen ja sukuelimien ter- 


veydenhoito, asunto-, koulu-, ja ruumiinharjoitus- 
ten hygienia, taistelu keuhkotautia, alkoholismia ja 
sukupuolitauteja vastaan, ensiapu. 


c) sotilaalliset tiedot: 
sotapalvelun välttämättömyys, armeijan organisatio, 


kiväärin tuntemus, tykinputken irroittaminen ja kiin- 


nittäminen, harjoituksia suuntauslaitteilla, kaasunaa- 


marin kunnostaminen ja käyttö. 


7 — Väänänen 

Käytännölliset ja teoreettiset suoritukset arvostellaan 
pistein I:stä 20:een. Sen, joka ei jossakin kokeessa saa edes 
yhtä pistettä, on luovuttava kokeista. Joka saa yhteensä 
vähintään 296 pistettä (keskimäärin 8 pistettä koetta kohti) 
740:stä mahdollisesta, saa todistuksen suorituksen hyväksy- 
misestä. Lisäksi otetaan huomioon ne pisteet, jotka on saatu 
vapaaehtoisesta uinnista. Vielä lasketaan suorittajalle pis- 
teitä hänen »yleisestä pystyväisyydestääny. Tämä arvostel- 
laan hänen sijoittumisensa mukaan mainituissa kokeissa. 
Myöhemmin asevelvollisuutta suorittaessaan on nuorukai- 
selle suuriarvoista se, miten hän on kokeensa suorittanut. 


Toisen asteen tutkinnon kokeisiin sisältyvät ensi asteen 
tutkintolajien lisäksi seuraavat ns. sotilastiedot: 


on tunnettava palvelu armeijassa, jalkaväen ohje- 
sääntö, kenttäpalvelusohjesääntö, =taistelumaaston 
käyttö, puhelinpalvelu, suunnistaminen auringon tai 
kompassin mukaan maastossa, kartanlukeminen. 


Joka saavuttaa 536 pistettä 1340:stä mahdollisesta (keski- 
arvo 8 pistettä), saa todistuksen. Tässäkin lasketaan lisäksi 
ne pisteet, jotka tutkijalautakunta antaa kokeissa sijoittu- 
misesta. 


Täydennys- eli erikoistutkinnossa on urheilua varten seu- 


raavat vaatimukset: 


I. 100 metrin juoksu ylärajana 13,8 sek. tuottaa 4 pist. 
2. 1500 » » » 5 min. 10 sek. » » 
3. 200 » = aitajuoksu, » 35 sek. » » 
4. kuulantyönti (7,25kg) alarajana 6,50 m » » 


Jokaisessa kokeessa täytyy päästä vähintäin 4 pisteeseen 
saadakseen »Urheilun erikoismerkiny. Erikoistutkinnon voi 
suorittaa esim. uinnissa, soudussa, sotilaslennossa ja monessa 
muussa sotilaalle tärkeässä harjoituslajissa. 


2. Ylempi sotilaallinen valmennus. 


Edustajakamari oli vuonna 1921 hyväksynyt lakiesityk- 
sen, johon sisältyi mm. ylempi sotilaallinen valmennus. 
Kuten muistamme, lähetti Senaatti sen armeijavaliokun- 
taan, jonne se pysähtyi odottelemaan parempia aikoja. Tasa- 
vallan presidentti pani kuitenkin määräyksellään vuonna 
1923 täytäntöön ne osat laista, jotka käsittelevät edellä 
mainittua valmennusta. 

Samana vuonna sotaministeri määritteli julistuksessaan 
yksityiskohtia myöten tämän valmennuksen. Kuitenkaan 
ei sitä oltu vuoteen 1928 mennessä saatettu pakollisena voi- 
maan yleisesti. Vain 17 korkeakoulua oli ottanut sen käy- 
täntöön. Vähitellen otti myös noin 300 oppikoulua sen vapaa- 
ehtoisena ohjelmaansa. 

Valmennuksen toimeenpanosta huolehtivat aktiiviupsee- 
rit, jotka erikoisjoukko-osastoista komennetaan tähän teh- 
tävään. Korkeakouluissa valmennus tapahtuu kahtena vii- 
meisenä opiskeluvuonna, ja se käsittää kaikkiaan 240 harjoi- 
tustuntia sekä 12 puolipäivää käytännöllisiä. harjoituksia. 
Seminaareissa ja eräissä oppikouluissa valmennus on jaettu 
kolmelle ylimmälle luokalle ja käsittää yhteensä 150 tuntia 
sekä lisäksi käytännöllisiä harjoituksia. — Ensimmäisenä 
vuonna annetaan jalkaväkiperuskoulutus sekä teoreettinen 

erikoisaselajien koulutus. Toisena vuonna tulee täydellinen 
erikoisaselajien koulutus, joka koetetaan soveltaa määrätyn- 
laisissa, esim. teknillisissä oppilaitoksissa mahdollisimman 
suuressa määrin koulun omaan opetukseen. Fyysillinen kas- 
vatus jää luonnollisesti tämän korkeamman sotilaallisen 
valmennuksen ohella vähemmälle. Opiskelija, joka määrä- 
tyssä erikoiskorkeakoulussa on suorittanut ylemmän soti- 
laallisen valmennuksen keskimäärin 12 pisteellä, korotetaan 
heti sotapalveluun astuessaan reserviluutnantiksi. Pisteitä 
annetaan kokeissa nollasta 20:een lajissaan. Muiden korkea- 
koulujen opiskelijoiden on armeijaan astuessaan suoritettava 
vkilpailu» näissä kokeissa, ja tulee heidän saada keskimäärin 
16 pistettä lajissaan sekä lisäksi suorittaa viisi kuukautta 
kestävä reserviupseerikurssi. Vasta tämän läpäistyään hei- 
dät voidaan korottaa reserviupseereiksi. 

Tällainen on Ranskan nuorison fyysillinen ja sotilaallinen 
kasvatusjärjestelmä, jonka avulla piti taata asevelvollisten 
hyvä kunto heidän astuessaan suorittamaan jokaisen kansa- 
laisen »pyhintä velvollisuutta», asevelvollisuuttaan. 


Henkinen maanpuolustuskasvatus. 


Emme saa täydellistä käsitystä Ranskan nuorison maan- - 
puolustuskasvatuksesta, jos rajoitumme käsittelemään vain 
fyysillistä ja sotilaallista valmennusta. Yhtä tärkeän osan 
kuin nämäkin muodostaa siinä moraali- ja kansalaiskasvatus. 
Tämän kasvatuksen sisällyttäminen maanpuolustuskasva- 
tukseen perustuu jo vallankumouksen aikana annettuun ase- 
velvollisuuslakiin, joka sisälsi koko Ranskan kansan liike- 

kannallepanon sodan syttyessä. Vuonna 1924 oli presidentti 
Millerandin hallitus tehnyt samanlaisen lakiehdotuksen, 
joka jälkeen päin asetustietä saatettiin voimaan. Tämä laki 
velvoittaa jokaisen kansalaisen niin miehen kuin naisenkin 
sekä nuoren että vanhan valmentautumaan kyetäkseen 
täyttämään parhaimmalla tavalla velvollisuutensa valtiota 
kohtaan sodan aikana. Vaikka tällä lailla onkin suuri käy- 
tännöllinen merkitys, on se paljon merkittävämpi sen täh- 
den, että se pitää kansan henkisessä vireessä, puolustus- 
tahtoisena. 

Vuoden 1882 koululaki määräsi kansakouluissa annetta- 
vaksi oppilaille moraali- ja kansalaiskasvatusta. On huo- 
mattava, että Ranskassa on jo vuodesta 1905 valtio ja kirkko 
ollut erossa; siellä on vallalla uskonnonvapaus. Valtion kou- 
luissa ei sen vuoksi opeteta mitään uskontoon perustuvaa 
siveysoppia, vaan rationalista moraalioppia. Ainoastaan ka- 
tolisissa kouluissa on uskonnon opetusta. = Moraaliopetus 
vetoaa ymmärrykseen, jonka kautta lapsen pitää käsittää 
isänmaanrakkaus velvollisuudeksi. Samoin on hänen käsi- 
tettävä velvollisuudet perhettä, kotia ja yhteiskuntaa koh- 
taan. Näihin velvollisuuksiin kuuluu ennen kaikkea velvolli- 
suus puolustaa isänmaata, siis asevelvollisuus. Tämän vel- 
vollisuuden pohjalla hänen tulee käsittää ruumiinharjoitus- 
ten tärkeys ja sotilaallisen valmennuksen merkitys. . 

Kansalaiskasvatus taasen antaa tietoja yhteiskunnan ra- 
kenteestä, äänioikeudesta, sotalaitoksesta ynnä muista yh- 
teiskuntaelämään sisältyvistä seikoista. 

Moraali- ja kansalaiskasvatus on tunkeutunut läpi koko 
koulun opetusalan. FErikoisesti sitä sovelletaan äidinkielen 

kansalais- 
kasvaius. 


ja historian opetukseen, mutta ei se ole millekään aineelle, 
ei piirustuksellekaan, vieras. Se seikka, että uskonto ei 
ole muodostamassa yhteistä pohjaa eri laatuisten koulujen 
— moraaliopetukselle, ei ole kansalaiskasvatukseen vaikutta- 
nut haitallisesti. : Katoliset koulut antavat oppilailleen yhtä 
hyvän isänmaallisen pohjan kuin uskonnottomatkin. Mikäli 
voidaan tässä suhteessa tehdä päätelmiä vapaiden yhdis- 
tysten harrastuksesta nuorison valmennuksen alalla, edustaa 
katolilaisuus isänmaallisempaa kansanosaa. Katolisissa yh- 
distyksissä harrastus on ollut voimakkaampi. 

Moraaliopetus ja kansalaiskasvatus antavat nuorisolle 
oikean, vastaanottavaisen hengen, fyysillinen kasvatus antaa 
ruumiillisen kunnon, ja sotilaallinen valmennus: päättää ja 
täydentää nuorison maanpuolustuskasvatuksen. ' 


Nuorison osuus. 


Miten Ranskan nuoriso on osallistunut tähän kasvatukseen? 
Olemme jo monesti maininneet yhdistyksistä, joissa laajassa 
mitassa suoritettiin maanpuolustuskasvatustyötä. — Nämä 
yhdistykset olivat alkuisin jo hyvinkin kaukaa, 1870-luvulta. 
Nuo kohtalokkaat vuodet 1870—71 opettivat Ranskan 
kansalle, että asekuntoisuuden kohottamiseksi oli jotakin 
tehtävä, Tällaisia yhdistyksiä oli useamman laatuisia. Mo- 
nenlaiset vaiheet ja muutokset läpikäytyään ne vihdoinkin 
»löysivät toisensa» ja muodostivat yhteisen yUnionim. Tämän 
unionin johdossa oli useita vuosia edellä mainitsemamme 
Adolphe Cheron, jonka pontevat otteet nuorison valmen- 
nuksen hyväksi me tunnemme. Unionin lisäksi oli muitakin 

liittoja, kuten Ampujainliitto, joka työskenteli etenkin kou- 
lulaisten ampumaharrastuksen edistämiseksi, sekä Voimis- 
teluliitto, joka taasen toimi fyysillisen kunnon kohottamis- 
työssä. Samoin oli katolisilla oma voimistelu- ja urheilu- 
liittonsa. Nämä neljä liittoa, Unioni, Ampujainliitto sekä 
molemmat voimisteluliitot olivat yhtyneet yhteiseksi suur- 
liitoksi, jonka johdossa on fyysillisen kasvatuksen alivaltio- 
sihteeri. : 

Muutamat luvut antavat meille käsityksen siitä, missä 
määrin nämä yhdistykset kykenivät täyttämään tarkoituk- 
sensa. Yhdistyksissä, joilla oli suositus», oli vuoden 1914 
alussa noin 850 ooo jäsentä eli noin 10 % Ranskan nuori- 
sosta. Vuonna 1921 suoritti alkeellisen sotilaallisen valmen- 
nuksen vain noin 20 ooo nuorukaista. Luku vaihteli sitten 
eri vuosina, mutta ei osoittanut sanottavaa nousua. Vuonna 
1929 suorittaneiden määrä oli 26 115. Vuonna 1934 oli vain 
16 500 suorittanut tämän tutkinnon. Kun mainittuna vuonna 
alokkaiden määrä oli 160 000, astui palvelukseen enemmän 
kuin 140 000 nuorukaista ilman minkäänlaista valmennusta. 
Valmennuksen saaneita oli ro %. Vuonna 1936 oli Unionin 
jäsenmäärä 450 000. Näistä vain noin 25 ooo osallistui to- 
dellä valmennukseen. Noin 35 ooo harrasti ylimalkaan ur- 
heilua, ja loput eli valtaosa, lähes 400 000, ei osallistunut 
mihinkään toimintaan. 

Aiheettomia eivät olleet siten ne kehoitushuudot, joita 
yhdistyksille annettiin: »Yhdistysten tulee koettaa saada 
koko nuoriso 16:nnen ja 18:nnen ikävuosien välillä toiminta- 
piiriinsä. Nämä yhdistykset ovat aivan kuin määrätyt he- 
rättämään Ranskan nuorisossa yhteenkuuluvaisuuden tun- 

teen. Heidän riveissään tulee vallita uskonnollisen so- 
vun, heidän tulisi työskennellä »rodun parantamiseksi» 
sekä olla muurina kaatavia ideoita ja antimilitarismia 
vastaan). 

Yllämainitun suurliiton ulkopuolelle jäi vielä satoja seu- 
roja ja yhdistyksiä. Näistä oli huomattavin viisi järjestöä 
käsittävä katolisten liitto. Samoin oli olemassa viisi par- 
tiolaisjärjestöä ja lisäksi yksitoista poliittisten puolueiden 
nuorisojärjestöä alkaen äärimmäisestä oikeistosta kommu- 
nisteihin saakka. 

Niin oli Ranskan nuoriso hajallaan tuhansissa yhdistyksis- 
sään. Sillä ei ollut minkäänlaista yhteistä ihannetta, joka 
olisi voinut koota sen. Se eli hyvinvoinnin hiljaiseloa, ilman 
innostusta, ilman harrastusta. Se ei ollut mitään kaivannut 
eikä sen vuoksi mitään myös saanut. Se oli käynyt kiltisti 
koulua ja huolehtinut vain siitä, että saisi yhyvän todistuk- 
sen». Koulullakaan ei ollut mitään ihanteita nuorisolle tar- 
jottavana. Koulukasvatus oli mitä suurimmassa määrin äly- 
peräistä kasvatusta, josta kaikki ihanteellisuus oli kaukana. 
Jo silloin kun suuren vallankumouksen aikana »järjen pal- 
velus» kohotettiin uskonnon tilalle, suljettiin ihanteilta ovi 
Ranskan nuorison sydämeen. Nuoriso ilman ihanteita on 
kuollutta nuorisoa. Kun isänmaanrakkaudesta tehdään 
järkeilyyn pohjautuva velvollisuus, ei ole ihmeteltävä, jos 
ihanteet katoavat. Isänmaanrakkaus on tunne. Sen tulee 
olla -ehdoton, niinkuin rakkaus perusolemukseltaan on. 
Ilman mitään ehtoja ja etuja minä rakastan isänmaatani ja 
olen valmis uhraamaan sille kaikkeni, henkenikin. Vain 
tällä pohjalla isänmaanrakkaus voi kohota ihanteeksi, joka 

kokoaa nuorison. Tämä läksy täytyi Ranskan nuorison kat- 
kerasti oppia. 

Niin hyvin Ranskan nuoriso kuin sen kasvattajatkaan 
eivät suinkaan ole jääneet arvostelutta omien johtavien 
kansalaistensa taholta. Kenraali Weygand on yhä uudelleen 
ja uudelleen korottanut äänensä opettajiston velttoa ja epä- 
isänmaallista asennetta vastaan. Eräässä kirjoituksessaan 
hän käyttää sangen ankaraa kieltä sanoessaan: »Ranska on 
ainoa maa, jossa merkittävä osa kasvattajia, noin 90 000, 
asettuu vallassa olevaa sosiaalista järjestystä vastaan ja siten 
isänmaan henkeä vastaan. Nämä opettajat, joille valtio on 
uskonut suuren nuorisonkasvatustehtävän, lakatkoot ole- 
masta sellaisten joukkojen kätyrejä, joille anarkia, viha ja 
tottelemattomuus ovat korkeimmat lait. Sillä on olemassa 
ainoastaan yksi ihanne, jonka tulee johtaa meitä kaikkia, ja 
se ihanne on Ranska.» 

Sanomalehti »Figaro» hyökkää seminaareja vastaan ja 
ehdottaa ne kokonaan lakkautettaviksi, »koska siellä rauhan 
aatteet viettävät häiritsemätöntä elämäänsä). 

Jo enemmän kuin puoli vuosisataa on Ranskassa käyty 
taistelua nuorison maanpuolustuskasvatuksen ympärillä. On 
laadittu lakiehdotuksia toinen toistaan parempia, mutta ei 
ole ollut voimaa näiden ehdotusten toteuttamiseen. Sekin 
mitä on voitu toteuttaa, on kadottanut suurelta osaltaan 
merkitystään sen vuoksi, että hallinto ja johto on ollut niin 
hajanaista. Edustajakamarissa on ehdotusten paremmuu- 
desta kiistelty, ja kun siitä ei ole päästy yksimielisyyteen, 
"ei ole myös mitään toteutettu. Jokainen on ollut tietoinen 
asian välttämättömyydestä, mutta jokainen on yhteistä 

asiaa vetänyt omasta köydestään omaan suuntaansa; ja siten 
asia on pysynyt paikallaan. Jos yksikään lukuisista ehdo- 
tuksista olisi hyväksytty aikanaan, ei Ranskan ehkä olisi 
tarvinnut kokea sitä romahdusta, johon se nyt on joutunut. 
. Ranska on tyypillinen esimerkki väärän kansanvallan, par- 
lamentarismin, haaksirikosta. 

Marsalkka Petain'in puheessa, jonka hän piti kesäkuun 
20. päivänä 1940 Bordeaux'issa Ranskan antauduttua, on 
lyhyesti osuttu niihin pohjimmaisiin syihin, jotka syöksivät 
Ranskan häviöön. Marsalkka lausui: »Kansamme on koke- 
nut menestystä ja vastoinkäymistä. Sen tapa suhtautua nii- 
hin osoittaa sen vahvuuden tai heikkouden. Kansan on 
opittava hävitystä taistelusta. Vuoden 1918 voiton jälkeen 
nautinnonhalu oli uhrimieltä voimakkaampi.  Kansamme 
vaatimukset olivat suuremmat kuin sen halu palvella. Ei 
haluttu ponnistella. Tänään on onnettomuus tapahtunut.» 

NUORISON MAANPUOLUSTUSKASVATUS 
ITALIASSA 


Kasvatus sotaiseksi kansaksi. 


Nuorison maanpuolustuskasvatuksesta Italiassa ennen sen 
kansallista heräämistä emme juuri voi puhua. Italia oli, 
niin suurvalta kuin olikin, sivistyksellisesti Euroopan kehit- 
tymättömimpiä maita. Tähän on suurelta osalta ollut syynä 
se taistelu, jota Italian kansalliset voimat ovat saaneet koko 
19:nnen vuosisadan ensimmäisen puoliskon ajan käydä 
Italian yhtymisen puolesta. Kului useita vuosikymmeniä 
vielä senkin jälkeen, kun Italian kuningaskunta oli muodos- 
tunut, ennenkuin olot olivat niin vakiintuneet, että nuorison 
kasvatukseen voitiin toden teolla ryhtyä. Vuonna 1872 oli 
saatu aikaan osittainen koulupakko, mutta opettajien keh- 
non tason vuoksi ei tällä ollut sanottavaa merkitystä. Vielä 
kymmenen vuotta tämän jälkeen oli 67 % kansasta luku- 
taidottomia. Vuonna 1893 suunniteltiin jo nuorison fyysilli- 
sen kulttuurin kohottamista ja yritettiin ottaa voimistelu 
koulujen ohjelmaan, mutta se jäi opettajien puutteen vuoksi 

toteuttamatta. Vasta 1900-luvun alkupuolella voimme puhua 
koulunuorison voimistelusta. — Minkäänlaista sotilaallista 
valmennusta ei kuitenkaan vielä tällöin esiintynyt. Ampu- 
mista tosin lienee harjoitettu kouluvoimistelun yhteydessä. 

Tätä sotilaallisen aineksen puutetta ei ole kummeksuttava. 
Italian armeijalla ei ollut kohottavia traditioita nuorisolle 
tarjottavana. Viimeisissä sodissa 1800-luvun lopulla se oli 
saanut merkitä tililleen vain tappioita. Nimet Custozza, 
Lissa ja Adua olivat alentaneet armeijan mainetta kansan 
silmissä. Vasta Italian liittyminen maailmansotaan vuonna 
1915 antoi sen armeijalle tilaisuuden parsia kunniaansa. 
Se taistelikin urhoollisesti vuosina 1915—1916, vaikka ei 
saavuttanutkaan alueellista menestystä. Ennen sodan lop- 
pua olosuhteet antoivat sille kuitenkin tilaisuuden suorittaa 
menestyksellisiäkin taisteluja. Italialaiset katsovatkin armei- 
jan selvinneen tästä sodasta niin kunniakkaasti, että sen saa- 
vutukset muodostuivat kansallisen ylpeyden lähteeksi seu- 
raavina vuosikymmeninä. 


Kasvatusreformi. 


Kun Mussolini lokakuun 28. päivänä 1922 suoritti Roo- 
maan marssinsa, muodostivat hänen sotajoukkonsa suurim- 
man osan nuoret rintamaupseerit ja ylioppilaat. Se oli Ita- 
lian nuorison ensimmäinen esiinmarssi, ja siitä alkoi se val- 
tava kansallinen ylösnousemus, joka on nostanut Italian 
todelliseksi suurvallaksi. 

Mussolini käsitti, että vain nuorison avulla oli mahdollista 
uudistaa Italian kansa sellaiseksi, kuin hän sen tahtoi: 

»Sitkeyden, järjestelmällisen eteenpäinpyrkimisen ja kestä- 
vyyden tahdon minä tehdä italialaisen perusominaisuuksiksi. 
Näiden ominaisuuksien on yhdistyttävä ankaraan kuriin» 
Hän tahtoi hävittää kerta kaikkiaan Italiasta kaiken turhan 
ja arvottoman. Puheessaan Bolognassa toukokuussa 1918 
hän oli jo sanonut selvät sanat vanhasta ja homehtuneesta 
järjestelmästä: »Me olemme saaneet jo kylliksemme ho- 
tellinomistajien Italiasta, tyhjäntoimittajista inhoittavine 
Baedeker'eineen. Me olemme jo kylliksi tomuttaneet van- 
hoja kipsiteoksia. Me olemme ja haluamme olla tuotta- 
vien kansalaisten kansakunta.» 

Mussolinin selvänäköisyyttä osoittaa se, että hän ensi 
työkseen ryhtyi järjestämään nuorison kasvatusta uusille 
raiteille. Jo kolme päivää sen jälkeen, kun hän oli Rooman 
vallannut, hän asetti yleisen kasvatuksen ministeriksi filo- 
sofin ja pedagogin Gentilen. Tämä otti koulut heti valtion 
haltuun ja yksinkertaistutti niiden samoin kuin korkeakou- 
lujen rakenteen. 

Jo seuraavassa marraskuussa Gentile esitti ylimmälle 
neuvostolle kasvatuksenuudistus-suunnitelmansa. Se sisälsi 
perusteelliset suunnitelmat niin hyvin humanististen kuin 
myöskin käytännön koulujen ohjelmiksi. Sen läpikäyvänä piir- 
teenä oli nuorison kasvattaminen syvään uskonnollisuuteen. 
Mutta Mussolini oli käsittänyt myös nuorison fyysillisen kun- 
non välttämättömyyden uudessa Italiassa. Sen vuoksi tämä 
uudistus sisälsi suurisuuntaisen systeemin nuorison tahdon 
ja fyysillisen kunnon kasvattamiseksi. Mussolini halusi vetää 
fyysillisen kasvatuksen piiriin juuri sivistyneistön, sillä, 
kuten hän sanoi: »Kun ihmiset, jotka pitävät itseään hen- 

kisenä aatelina, kulkevat loistavina esikuvina ruumiin kult- 
tuurissa, tulevat kaikki muutkin seuraamaan heti paikalla 
heitä.» 

Vuoden 1923 kuluessa ryhdyttiin sitten tätä suunnitelmaa 
kouluissa ja korkeakouluissa toteuttamaan. Samalla mää- 
rättiin monenkaltaiset »kansalliset tavat» otettaviksi käytän- 
töön. Tällaisia olivat kansallisten laulujen laulaminen, lippu- 
paraadit, sankarimuistojen palvominen, kunniakäynnit ytun- 
temattoman sotilaan haudaila», opettajien sekä oppilaiden 
osallistuminen kansallisiin juhliin yms. Fyysillisen kasva- 
tuksen merkitystä tehostettiin. Alkeiskoulujen lukusuunni- 
telmassa sanottiin mm.: Opettaja osallistukoon itse voimis- 
telun opetukseen; kaikkien oppilaiden, myöskin heikkojen, 
oli aktiivisesti siihen otettava osaa; esityksissä ei saanut, 
kuten tähän saakka, esittää vain piiritanssia, vaan tuli niiden 
sisältää tiukasti suoritettuja harjoituksia; kilpailuja ja kilpa- 
leikkejä piti järjestää, jotta »kouluissa herätettäisiin ottelu- 
henkeä, joka niin suuresti on sotilasharjoitusten joukko- 
hengen mukaista.» , 

Tämä uudistus tuntui kuitenkin vielä olevan silloiselle 
kouluhengelle liian uutta. Opettajakunnassa oli vielä van- 
haan tapaan liian paljon »pappeja ja naisia», joten puuttui 
pätevää opettajavoimaa. Ryhdyttiin kokeilemaan toisella 
järjestelyllä. Fyysillinen kasvatus otettiin pois kouluilta ja 
siirrettiin itsenäiselle » Valtion voimistelu- ja urheiluviras- 
tolley. Tästäkään ei kuitenkaan näyttänyt koituvan mitään 
etua nuorison fyysilliselle kasvatukselle. 

Kun kouluissa päästiin huonosti eteenpäin, ryhdyttiin 
toimintaan koulun ulkopuolella. Kuninkaallisella asetuksella 

4.8. 1924 ryhdyttiin toteuttamaan sotilaallista valmennusta 
18—20-vuotiaille nuorukaisille. Valmennus tuli pakolliseksi 
jokaiselle italialaiselle miespuoliselle nuorukaiselle. Vapau- 
tuksen saavat ainoastaan ruumiillisesti kykenemättömät 
sekä sellaiset, jotka asuvat 10 kilometriä pitemmän matkan 
päässä harjoituspaikasta, ulkomailla oleskelevat sekä teologit. 
Vanhemmat ovat vastuussa poikiensa säännöllisestä harjoi- 
tuksissa käymisestä. Valmennus tapahtuu kahden vuoden 
aikana; kumpaisenakin vuonna on kaksi kurssia, jotka kes- 
tävät kahdesta neljään kuukauteen kerrallaan. Jokaisen 
oppijakson päättyessä täytyy saada hyväksymistodistus. 
Ellei tällaista saavuta, on jatkettava kurssilla, jää siis »luo- 
kalle». Todistuksen saaneella on määrättyjä etuja asevel- 
vollisuuttaan suorittaessaan. Valmennus on miliisin, joskus 
armeijan upseerien ja aliupseerien käsissä. Tämä on siten 
puhtaasti käytännöllistä sotilaallista valmennusta, joka 
sisältää myös erikoisaselajien valmennuksen. Fyysillinen 
samoin kuin muukin yleinen kansallinen kasvatus puuttuu 
vielä tästä suunnitelmasta. 


Opera Nazionale della Balilla. 


Mussolini on sanonut: »Balillaa' ja Avanguardiaa on 
varjeltava erikoisella huolella, sillä ne muodostavat kansan 
oleellisimman reservin.» 


1 Balilla oli nimenä rohkealla pikkupojalla, joka Itävallan peri- 
myssotien aikana antoi alun Genovan vapaustaistelulle. . Maria 
Teresian : sotajoukot olivat yllättäen valloittaneet puolueettoman 
Genovan tasavallan. , Eräänä päivänä kulki Genovan katuja pitkin 
tykistöosasto. Kadut olivat pitkällisistä sateista pehmenneet, ja 


Kasvatusministeri Gentilen toimenpiteet kansallisen kas- 
vatuksen toteuttamiseksi kouluissa eivät olleet johtaneet 
toivottuun tulokseen. Mussolini ryhtyi nyt itse luomaan 
suurisuuntaista järjestöä nuorisokasvatuksen kohentami- 
seksi. Tällä välin hänestä oli tullut valtakunnan todelli- 
nen johtaja, sillä »laki valtionjohtajan toimivallasta» 
asetti hänet vastuunalaiseksi toimenpiteistään vain kunin- 
kaalle. Nyt hän saikin ryhtyä häiritsemättömästi toteut- 
tamaan aatteitaan. 

Lailla 3. päivältä huhtikuuta 1926 hän loi »Kansallisen 
nuorisojärjestön», Opera Nazionale Balillan, ONB. 

Järjestön tarkoituksena on antaa apuaan alaikäiselle nuori- 
solle, sekä pojille että tytöille, fyysillisessä sekä moraalisessa 
kasvatuksessa aina 18. ikävuoteen saakka. Tämä järjestö sai 
yksinomaisen oikeuden kouluja lukuunottamatta nuorison 
kasvatuksen alalla. Kaikki muut vapaat yhdistykset lak- 
kautettiin, paitsi »Italian katolisten partiojärjestöä», joka sai 
toimia edelleen mainitun järjestön alaisuudessa. 


raskas mörssäri vajosi liejuun. Nopeasti kerääntyi vahingoniloisia 
katselijoita. Sotilaat koettivat saada tykkiä irti, mutta tuloksetta. 
Tykkiä kuljettava kersantti vaati asukkaita auttamaan. Hänelle 
naurettiin vasten naamaa. Kersantti kohottaa sauvansa ja aikoo 
lyödä. Silloin juoksee väkijoukosta pieni, kuusivuotias poika ker- 
santin eteen ja huutaa: »Mitä, haluatko, että annamme sinulle sel- 
kään?» Hän ottaa kiven ja heittää sillä kersanttia päähän. Tämä oli 
merkki väkijoukolle. Kivisade lensi tykkijoukkoa päin, ja kuljet- 
tajat pakenivat. Kaikkialla Genovassa hyökättiin itävaltalaisten 
kimppuun, ja viidessä päivässä koko tasavalta oli vapautettu. Tä- 
män pikku sankarin nimi »Balilla» on annettu Italian nuorimmille 
mustapaidoille. Se nimi on heille kunniaksi, mutta se myös vel- 
voittaa. Mussolini on ylpeä näistä pikku sankareista ja uskoo pal- 
jon heistä. 


HO: 


Tarkoituksensa saavuttamiseksi on O.N.B:n tehtävänä: 


herättää kurin ja sotilaallisen kasvatuksen halua, 
toteuttaa sotilaallista alkeisvalmennusta, 

antaa voimistelu- ja urheiluharjoitusta, 

antaa henkistä ja kulttuurikasvatusta, 

antaa teollisuus- ja ammattikasvatusta, 


Es 69. 1. 


jakaa henkistä ja uskonnollista valistusta. 


Määrittelyn järjestyksestä jo käy selville, että sotilaallinen 
ja fyysillinen kasvatus ovat etusijalla. 

Järjestöön liittyminen on vapaaehtoinen. Pojalta vaadi- 
taan vanhempien suostumus ja 16 vuotta täyttäneeltä myös 
mainetodistus. — Järjestössä vallitsee sotilaallinen kuri ja 
järjestys. Sen käyttämä jaoittelu alkaa ryhmästä, johon 
kuuluu 11 poikaa, sitten seuraavat joukkue, komppania, 
pataljoona ja rykmentti. Ikävuosien 8—14 välillä kuuluvat 
pojat varsinaiseen Balillaan, mutta siirtyvät sitten ylem- 
pään osastoon, Avanguardiaan, johon he kuuluvat 18. ikä- 
vuoteen saakka. 

Vuonna 1929 liitettiin O.N.B:hen myös fascistinen tyttö- 
järjestö, joka tähän saakka oli kuulunut välittömästi Puo- 
lueeseen. Varsinaista Balillaa tuli siten tyttöjen osastossa 
vastaamaan »Nuoret tytöt», ikävuodet 8—14, ja Avanguardiaa 
vastaamaan »Nuoret naiset», ikävuodet 14—18. Vielä liit- 
tyi tähän vuonna 1934 lasten järjestö »Suden lapset», 
pojat sekä tytöt 6—8 ikävuoteen. (Nimi on saatu Romu- 
lus ja Remus-tarusta, jonka mukaan nämä imivät jo 
äidinmaidossa suden hyökkäyshengens.) 

Koulutus O.N. B:ssä. 


Koulutusohjelma varsinaisessa O.N.B:ssä on suurin piir- 
tein seuraava: 


1. Kahdesti viikossa iltapäivisin klo 2—4 ruumiinharjoi- 
tuksia. (Tämän lisäksi on koulussa 2—13 tuntia viikossa 
voimistelua ja urheilua.) 

Lauantaisin iltapäivällä 3 tuntia kansalaiskasvatusta. 

3. Sunnuntaisin aamulla klo 9—12.30 sotilasharjoituksia 
ja urheilua; lisäksi joka toisena tai kolmantena sun- 
nuntaina yhteinen jumalanpalvelus. 

4. Joka ilta mahdollisuus käydä Balilla-kodissa, jossa on 
leikkejä, soittoa, lukemista ynnä muuta valistavaa 
ajanvietettä. 


Balillan sotilaallisesta kasvatuksesta määrää asetus seu- 
raavaa: »Sotilaallinen alkeisvalmennus Balillassa on hen- 
kilökohtaista harjoitusta ilman kivääriä sekä yksinkertaisia 
harjoituksia suljetussa järjestyksessä jalkaväkikoulutuksen 
pohjalla.» Tässä on kuitenkin syytä huomauttaa, että vaikka 
tällainen määräys aseettomasta koulutuksesta on olemassa, 
on se vain paperilla. Pojat saavat kiväärit käteensä jo aivan 
alusta alkaen. 

Voimistelu- ja urheiluharjoituksista on voimassa mää- 
räys, joka tekee ne yhdenmukaisiksi kansa- ja ammatti- 
kouluissa annettavan voimistelu- ja urheiluopetuksen kanssa, 
ja sitä täydennetään maastoharjoituksilla. 

Urheilu- ja sotilaskoulutuksen lisäksi annetaan vielä eri- 
koiskoulutusta. — Erikoisen tärkeänä pidetään merikoulu- 
tusta. Mussolini on sanonut: ylItalialaiset ovat meren ihmisiä, 

joiden kohtalo on meressä ja aina tulee: olemaan sidottu 
mereen». = Sen vuoksi onkin muodostettu erikoisia »meri- 
legiooneja», joilla on koulunsa mm. Veneziassa ja Brindisiu- 
missa. Opiskelu ja harjoitus tapahtuu sekä koulussa että 
koululaivoissa. 

Myös annetaan lentokoulutusta »Mallilentojoukoissa» ja 
purjelentokouluissa. Vielä voi saada erikoiskoulutusta ratsu-, 
lennätin-, ensiapu- ym. joukkoihin. 

Henkisestä kasvatuksesta, sielunhoidosta ja moraaliope- 
tuksesta huolehtii jokaiselle komppanialle määrätty oma 
upseerinarvoinen pappi. Hän on vastuussa, kuten Mussolini 
on sanonut, ihmisestä hänen syntymästään kuolemaan 
saakka. 

Kun Balilla-kasvatuksen tehtävänä myöskin on auttaa 
nuorukaista valmistumaan sitä työtä tai ammattialaa varten, 
jolla hän aikoo myöhemmin leipänsä ansaita, saavat pojat 
harjoitusta ja opetusta erikoisissa ammatti- ja teollisuus- 
kouluissa, joita tähän tarkoitukseen on perustettu eri puolille 
maata. 

O.N.B. harjoittaa myöskin jäseniensä ohjaamista yhteis- 
kunnalliseen työhön. Tällaisista työmuodoista mainitta- 
koon esim. yhteistyö vÄiti ja lapsi»-järjestön kanssa, heik- 
kojen ja varattomien lasten avustaminen ns. aurinkosiirto- 
loihin, joissa nämä saavat viettää maksutta lomansa, ja las- ' 
ten huoltotyö (»koulun jälkeen») Doposcuola-järjestössä, 
joka ottaa hoitoonsa lapsia siksi aikaa, kun äidit ovat 
työssä. 


Avanguardia. 


Täytettyään 14 vuotta poika siirtyy ylempään Balillan 
osastoon Avanguardiaan. Kasvatus jatkuu Balillan perus- 
suuntaa seuraten. Harjoitukset ovat nyt jo rasittavampia. 
»Voimistelu- ja urheiluharjoituksissa on seurattava sitä oh- 
jelmaa, joka on määrätty ylempien oppilaitoksien oppilaille 
kuningaskunnassa.» Valmennusta täydennetään retkeilyllä, 
maastoharjoituksilla, leireillä, voimaa vaativilla harjoituk- 
silla jne. 

Harjoituksia ohjattaessa on muistettava, että nuorison 
ruumiillisella harjoituksella on aina vaikutuksensa myös 
hengen kehittämisessä. Harjoitusten tulee kehittää nuori- 
sossa voiman ja kauneuden tajua, jolloin tunnuslause, »terve 
henkinen elämä voi kehittyä vain terveessä ja voimakkaassa 
ruumiissa», tulee toteutetuksi. | 

Sotilaallinen valmennus saa yhä kiinteämmät sotilaalliset 
muodot. = Aseellinen harjoitus tapahtuu kiväärillä, kone- 
kiväärillä sekä tykillä. 

Henkinen ja sosiaalinen kasvatus seuraavat jo Balillassa 
saatuja suuntaviivoja. 

Tyttöjärjestön ohjelma on pääasiallisesti fyysillistä kas- 
vatusta, isänmaallista, sivistyksellistä ja uskonnollista val- 
mennusta. Sen jäsenten tulee oppia tuntemaan velvollisuu- 
tensa sekä perheessä että sen ulkopuoleila, kehittyä fascis- 
tisen hengen ja fascististen ihanteiden kelvollisiksi edusta- 
jiksi sekä ottaa omikseen ne hyveet, jotka tekevät heidät 
kykeneviksi huolehtimaan lapsista ja kasvattamaan näistä 


isänmaallisia kansalaisia. 


1817 


Nuorten 
taistelu- 
järjestö. 


Fasci Giovanili di Combattimento. 


Saatuaan koulutuksen Balillassa ja Avanguardiassa nuo- 
rukainen siirtyy 18-vuotiaana »Nuorten taistelujärjestöön». 
Tämä siirtyminen ei kuitenkaan ole vain iän perusteella suo- 
ritettavissa. Sen tulee Mussolinin sanojen mukaan olla »tun- 
nustus uudessa elämänjärjestyksessä koetellusta uskosta ja 
tiedosta». — Mussolini on aina esittänyt »Nuorten taistelu- 
järjestön) hallituksensa onnellisimpana luomuksena. Siinä 
hän ennen kaikkea näkee yUuden Italian ilmauksem. 
Sen tulee säilyttää sota- ja vallankumoushenki puhtaim- 
pana. 

vTeidän tulee asettaa elämänne uuden Italian katsomuk- 
sen mukaiseksi. 

Mitä tämä elämänkatsomus vaatii? 


Ennen kaikkea työtä, toiseksi kuria, sitten epäitsekkyyttä, 
kunniallisuutta, oikeamielisyyttä, vilpittömyyttä ja roh- 
keutta.» 

Tällaiset elämän ohjeet Mussolini antaa Nuorten taistelu- 
järjestön jäsenille. 

Nuorten taistelujärjestön sotilaallisesta valmennuksesta 
määrää ohjesääntö: »Jokaiselle nuorfascistille on järjestet- 
tävä tilaisuus erikoisopetukseen polkupyörä-, moottori-, 
auto- ja ratsukoulutuksessa. Näistä muodostetaan ns. 
»Pikajoukkoja». — Nuorfascistien on harjoiteltava maaliin 
ammuntaa. 

Voimistelun ja urheilun harjoittamisessa on pyrittävä sii- 
hen, että jokainen ryhmä on kelpo atleettien yhteisö. Tässä 
suhteessa järjestö noudattaa sotilaallisen oppikurssin ensim- 

mäisen vuosikurssin ohjelmaa». = Urheiluharjoitukset on 
sovellettava auttamaan erikoiskoulutusta siellä, missä täl- 
laista on annettavissa. 

Nuorfascistin henkisen ja siveellisen kasvatuksen päämäärä 
käy parhaiten ilmi ohjesäännöstä, jossa mm. sanotaan: 
»Nuorfascisti on uuden Italian ilmaus. Hän pyrkii osoittau- 
tumaan niiden saavutusten arvoiseksi, jotka edeltäneet suku- 
polvet sodan ja vallankumouksen kautta saavuttivat, sekä 
valmistautuu jatkamaan alettua. 

Nuorfascisti hillitsee kaikkia tunteitaan rautaisella kurilla; 
hän pyrkii täydentämään omaa moraalista, sosiaalista ja 
poliittista olemustaan, vahvistamaan ruumistaan ja hen- 
keään, halveksimaan vaaraa, rakastamaan rohkeutta ja pal- 
velemaan fascismia uskolla, intohimolla ja ilolla.» 

Nuorten taistelujärjestössä nuorukainen saa valmennusta 
siihen saakka, kun hän 21 vuotta täyttäessään joutuu kut- 
suntaan. Tällöin hän voi astua palvelukseen joko Miliisissä 
tai vakinaisessa armeijassa. 

Sen koulutuksen lisäksi, minkä nuoriso saa Opera Nazio- 
nale Balilla-järjestössä ja minkä pääasiallisimman sisällön 
muodostaa. sotilaallinen valmennus ja sosiaaliseen huolto- 
työhön valmentaminen, saa nuoriso perusteellisen henkisen 
ja siveellisen kasvatuksen kouluissa. Jo senkin vuoksi, että 
koulukasvatukseen sisältyy myös jonkin verran sotilaallista 
valmennusta ja fyysillistä kasvatusta, vaikka niiden arvo 
onkin vähäinen, mutta etenkin sen vuoksi, että henkinen 
kasvatus on Italian nuorison maanpuolustuskasvatuksen 
perustekijä, on meidän esityksessämme otettava huomioon 
myös koulukasvatus. 


1 Tulee esiin myöhemmin. 

— Uudistus kouluissa ja opettaja- 
valmistuksessa. 


Kun Gentilen yritys uudistaa koulujen opetusohjelma 
vuonna 1923 ei alkanut tuottaa tuloksia, ryhdyttiin uusiin 
toimenpiteisiin myös kouluopetuksen puitteissa. Valtion 
voimistelu- ja kasvatusvirasto lakkautettiin ja voimistelun 
ja urheilun opetus annettiin kokonaan O.N.B:n hoitoon 
määräyksellä 29.11. 1927. "Kouluihin jäi vielä jonkinlaista 
vapaaehtoista vasetaito-opetusta», mutta niin hyvin fyysilli- 
nen kuin sotilaallinen kasvatus tuli nyt sekä kouluissa että 
niiden ulkopuolella O.N.B:n hoitoon. Kun samalla yleisen 
kasvatuksen ministerin virka muutettiin kansallisen kasva- 
tuksen ministerin viraksi ja O.N.B:n presidentti Ricci mää- 
rättiin koulujen fyysillisen kasvatuksen alivaltiosihteeriksi 
tähän uuteen ministeriöön, oli koko fyysillisen kasvatuksen 
johto saatu yksiin käsiin. Tuo ministerin nimenmuutos näytti 
ulospäin vain pelkältä nimenmuutokselta, mutta sen sisin aja- 
tus oli mullistava. Mussolini sanoo tästä muutoksesta: »Tällä 
päätöksellä, joka näyttää vain nimenmuutokselta, olen minä 
halunnut mitä selvimmin vahvistaa erään perusajatuksen, 
nimittäin että valtiolla ei ole ainoastaan oikeus, vaan myös- 
kin velvollisuus kasvattaa kansaa eikä vain opettaa, johon 
näet myös riittäisi tämän tehtävän vuokraaminen jollekin 
yksityisyrittäjälle.» 

Tällä muutoksella tuli siis O.N.B:n presidentti määrää- 
mään fyysillisestä kasvatuksesta kouluissa ja korkeakou- 
luissa. Saadakseen päteviä opettajavoimia niin hyvin kou- 
luihin kuin O.N.B:hen suunnitteli Ricci perustettavaksi 

vFascistisen akatemian». Se rakennettiin Forum Mussolinille 
Roomassa ja vihittiin tarkoitukseensa 5. 2. 1928. Täällä kou- 
lutettiin ja koulutetaan edelleen kaikki korkeammat johta- 
jat O.N.B:hen sekä opettajat kouluihin. 

Opettajien opiskelu kestää kaksi vuotta, ja tapahtuu se 
Rooman yliopiston professorien johdolla. Oppilaaksi pääsy 
edellyttää päästötodistusta jostakin korkeammasta oppi- 
koulusta. Keskeisimmän osan opetuksessa muodostaa sofi- 
laallinen alkeisvalmennus. Sen lisänä on urheilu-, terveys- 
sekä pedagoginen kasvatus. Päämääränä on »Nuorison 
fyysillisen kasvatuksen opettajan, tutkinto. Tämän tultua 
suoritetuksi korotetaan opiskelija Miliisin upseeriksi, ja 
hänen tulee tällöin yhden vuoden ajan toimia jonkin O.N.B:n 
osaston johtajana. Vuoden hoidettuaan tätä päällikkyyttä 
hän pääsee jonkin ylemmän koulun fyysillisen kasvatuksen 
opettajaksi, ja hänen tulee samalla hoitaa O.N.B:n osaston 
päällikkyyttä. Näin turvataan yhdenmukaisuus opetuksessa 
kouluissa ja O.N.B:ssa. 

Akatemiaan on liitetty »Akatemia Littorio», johon pääsy- 
vaatimukset ovat vähäisemmät ja jossa opiskelevat tulevat 
kansakoulunopettajat, lääketieteen opiskelijat jne. 

Orvietossa toimii samanlainen vAkatemia Femminile Fas- 
cista» naisopettajien valmistamiseksi tyttökouluihin sekä 
johtajien valmistamiseksi O.N.B:n tyttöjärjestöön. 

Opettajille asetetaan vaatimuksia vielä senkin jälkeen, 
kun he ovat jo opiskelunsa päättäneet. Vuoden 1935 alussa 
Mussolini antoi määräyksen, jossa sanotaan: »Sellaiset mie- 
het, jotka eivät ole ymmärtäneet säilyttää ulkonaisessa ole- 
muksessaan solakkuutta ja joustavuutta, eivät ole kelvollisia 

esikuvaksi koulutettaessa nuorisoa jäntevään voimaan ja 
asekuntoisuuteen. Heitä ei voida sen vuoksi asettaa nuorison 
taistelujärjestöjen johtajapaikoillen Ricci on tätä vaati- 
musta vielä laajentanut käskyllään: »Ne johtajat, jotka eivät 
pidä ruumistaan urheilukunnossa ja joiden esiintyminen ei 
ole esikuvallinen, erotetaan arkailematta O.N.B:sta.» 

Johtajakoulutukseen sisältyvät vielä jokavuotiset suu- 
remmat ja pienemmät leirit. Mahtavin on syyskuussa pidet- 
tävä johtajien, johtajakokelaiden ja ulkomailla toimivan 
O.N.B:n johtajiston leiri Mariusvuoren juurella yCampo Dux»- 
kentällä. Sotilaalliset harjoitukset ovat leirin oleellisimpana 
aineksena. Täällä saadaan todeta koulutuksen yhdenmukai- 
suus. Samassa tarkoituksessa toimeenpannaan kesäaikana 
leirejä ympäri maata alemmalle johtajistolle sekä nuori- 
sollekin. 


Sotilaallisen valmennuksen: asema 
kouluissa ja Lex Mussolini. . 


Sotilaallinen valmennus kouluissa ja korkeakouluissa sai 
kiinteät muodot Lex Mussolini'in ilmestyttyä 18. 9. 1934. 

Niin hyvin kouluissa kuin niiden ulkopuolella olevissa jär- 
jestöissä oli jo olemassa laaja nuorison sotilaallinen valmen- 
nus, mutta kun se suurelta osaltaan oli vielä vapaaehtoista, 
ei se Mussolinin mielestä kyllin nopeasti vienyt hänen tavoit- 
telemaansa päämäärään. Hänen pyrkimyksenään oli luoda 
Italian kansasta sotainen kansa. Tässä mielessä hän oli jo 
tehnyt uusia järjestelyjä sekä kouluttanut Miliisissä suuren 
määrän kykeneviä johtajia tulevia tehtäviä varten. Elo- 

kuussa 1934 hän piti suurten taisteluharjoitusten yhteydessä 
puheen, jossa hän hahmoitteli suuren uudistuksensa ääri- 
viivat. Puheessaan hän sanoi mm.: »Meidän tarkoituksemme 
on luoda sotilaskansa. Kun emme pelkää sanoja, lisään: 
sotainen kansa. Se merkitsee: kansa, joka on mitä suurim- 
massa määrin varustettu kuuliaisuuden, uskollisuuden ja 
uhrimielen hyveillä. Ja sen tulee meille merkitä sitä, että 
koko kansakunnan. elämän, poliittisen, taloudellisen ja hen- 
kisen, tulee mukautua meidän sotaisten tarpeittemme mu- 
kaan.» 

Syyskuun 18. päivänä 1934 ilmestyikin sitten laki »xKansan 
sotilaallisesta valmentamisesta», joka määräsi toteutettavaksi 
sen, mitä Mussolinin puhe jo antoi aavistaa. Tämän lain 
nimenä on Lex Mussolini. 


Lain kahdessa ensimmäisessä artiklassa perustellaan soti- 
lasvalmennuksen tarpeellisuus seuraavasti: 


Artikla 1. Kansalaisen ja sotilaan tehtävät fascistisessa 

valtiossa ovat toisistaan erottamattomat. 

Artikla 2. Sotilaallinen valmennus on kansallisen kasva- 
tuksen oleellinen osa. Se alkaa niin pian kuin 
lapsi on vastaanottokykyinen ja jatkuu niin 
kauan kuin kansalainen jaksaa käyttää asetta 
isänmaansa puolustamiseksi.» 


Valmennus jaetaan käsittämään kolme eri jaksoa: 


I. kansan sotilaallinen valmennus, 
II. asevelvollisuutensa suorittaneiden jatkovalmennus, 
III. sotilaallisten opetuskurssien järjestäminen kouluissa 
ja korkeakouluissa. 

I. Kansan sotilaallinen valmennus tapahtuu kolmessa 
portaassa: 


1. porras, sotilaallinen alkeisvalmennus O.N.B:n puit- 
teissa, 

2. porras, sotilaallinen valmennus Nuorten taistelujärjes- 
tön, Miliisin ja sotalaitoksen puitteissa, 

3. porras, jälkivalmennus taistelujärjestön ja Miliisin puit- 
teissa. 


Ensimmäisen portaan valmennus tapahtuu siis Balillassa 
8—14 ikävuosien välillä, ja se on pääasiallisesti moraalista 
laatua kansakunnan sotilaallisen hengen kasvattamiseksi»; 
nuorukaisten tulee vahkeran kosketuksen kautta sotaväkeen 
innostua sotilaselämääny. Balillaan liittyminen jää edelleen- 
kin vapaaehtoiseksi. — Avanguardiassa 14—18 ikävuosien 
välillä on valmennus siinä määrin sotilaallista, että 18-vuotias 
vaikeudetta kykenee ottamaan vastaan erikoisasekoulutuk- 
sen Nuorten taisteluliitossa tahi jalkaväki-peruskoulutuk- 
sen Miliisissä. Myös Avanguardiaan liittyminen on vapaa- 
ehtoinen. Nuorten taisteluliitossa valmennetaan 18—21- 
vuotiaat etenkin meriväkeen ja ilma-aseeseen, mutta myös 
muihin erikoisaselajeihin. Miliisi kouluttaa myöskin 18—21- 
vuotiaat nuorukaiset täydellisiksi jalkaväkisotilaiksi. Sekä 
taisteluliitossa että Miliisissä 18 vuotta täyttäneiden koulu- 
lus on pakollinen. Siten oikeastaan alkaa asevelvollisuus jo 
nuorukaisen ollessa 18-vuotias, vaikka hän astuukin vaki- 
naiseen väkeen vasta 21 vuotta täytettyään. 


II Jatkovalmennus. Aktiivipalveluksen jälkeen vakinai- 
sessa väessä jälkikoulutus jatkuu jälleen Miliisissä tai Nuorten 

taistelujärjestössä, ja tämän koulutuksen tarkoituksena on 
pitää entiset taidot ja tiedot vireessä sekä tutustuttaa miehet 
siihen uuteen, jota ehkä heidän asevelvollisuutensa jälkeen 
on koulutukseen tullut. 


Tällä tavalla siis Italian miehet käyvät lävitse laajan, 
erittäin hyvin suunnitellun harjoitusjärjestelmän pikku- 
pojasta alkaen vielä 10 vuotta sen jälkeen, kun ovat asevel- 
vollisuutensa suorittaneet. Jälkikoulutus tapahtuu sannun- 
tai- ja juhlapäivinä, tahi kutsutaan harjoitettavat joksikin 
aikaa erikoisosastoihin koulutettaviksi. 


III. Sotilaallinen valmennus kouluissa ja korkeakouluissa. 


Kun vuoden 1934 lopussa tätä suunnitelmaa ryhdyttiin to- 
teuttamaan, lähetti kansallisen kasvatuksen ministeri Ercole 
yliopistoille ja kouluille kiertokirjeen, jossa hän määritteli 
näiden tehtävän seuraavasti: »Kansalaisen ja sotilaan elä- 
mänkäsityksen välillä ei enää ole mitään erottavaa; entiset 
raja-aidat siviili- ja sotilaallisten laitosten väliltä ovat kaa- 
tuneet; sisäinen yhteys vallitsee nyt koeteltujen nuoriso- 
järjestöjen, mainehikkaan armeijan ja koulujen välillä. 
Sotilaallinen valmennus, joka edustaa mitä suuriarvoisinta 
moraalista tekijää, tulee täst'edes olemaan yleisen kasva- 
tuksen osa; ja eritoten koululle lankeaa kunniakas ja mie- 
luisa tehtävä kehittää uusi italialainen kansalaissotilas. 

Minä määrään täten, että kaikissa kouluissa tulee 
sotilaallista valmennusta koskevat toimenpiteet mitä laa- 
jimmassa määrin varmistaa. Niiden tärkeys ja merkitys 
tulkoon sopivasti selvitetyksi ja sillä tavalla, että kouluissa 
yhä enemmän rakkaus ja ihailu maineikasta italialaista 

armeijaa kohtaan tulee herätetyksi. Silloin oppilaat tulevat 
iloisin mielin ja mielellään ottamaan vastaan sotilaallisen 
opetuksen ja saamaan siitä suurimman hyödyn isänmaan 
siunaukseksi.» 

Lukuvuoden 1935 alussa alkoivat sotilaalliset kurssit 
kouluissa erikoisin juhlallisuuksin. Lainaan kappaleen eversti 
Gualtiero Sarfatti'n tämän johdosta pitämästä puheesta: 
»Ensimmäisenä päivänä helmikuuta armeija astuu kou- 
luun, ei pelkoa herättävänä, ei, vaan ystävänä ja veljenä, 
paremminkin työtoverina, sillä tänä päivänä alkaa yhteis- 
työ koulun ja armeijan kesken täydellisen kansalaisen, 
kansalaissotilaan luomiseksi, joka pitää asevelvollisuutta 
paremminkin kunniana ja oikeutena kuin velvollisuutena. 
Siksi me tervehdimme asetieteellistä opetuskurssia, joka tuo 
sanan sotilas kouluun sanomaan nuorukaisille ja pojille: Me 
olemme teidän luonanne, me toivomme, että te opitte meidät 
tuntemaan, samoin kuin me tahdomme oppia tuntemaan 
teidät. Meillä on oikeus ja velvollisuus tulla teidän Ooppi- 
saleihinne ja luokkahuoneisiinne auttamaan opettajianne. 
Kun nämä rikastuttavat teidän henkeänne, kohotta- 
vat tuntoanne ja sydäntänne ja tekevät teistä ihmisiä, 
tahdomme me sotilaina vaikuttaa teidän luonteeseenne, 
painaa teihin täydellisen kansalaisen, kansalaissotilaan lei- 
man.» 

Tältä suunnitelmalta toivottiin siis paljon. Kun nuoriso- 
järjestöissä pääasiallisesti annettiin sotilasteknillistä val- 
mennusta, tuli koulujen pikemminkin henkisesti tukea jär- 
jestöjen työtä kasvattamalla oppilaat oikeassa isänmaalli- 
sessa ja sotilaallisessa hengessä. Tämän päätehtävän lisäksi 

se tietenkin antoi määrätyssä määrin taitoa ja tietoa varsi- 
naisissa sotilaan tehtävissä. E. 
Laissa määriteltiin tehtävä seuraavasti: »Sotilaallisten 
opetuskurssien järjestämisellä halutaan sotilassivistykseen 
kuuluvien tietojen avulla täydentää sitä henkistä, fyysillistä, 
ja sotilasteknillistä kasvatusta, jota nuorukaiset jo kouluissa, 
nuorisojärjestöissä ja vapaaehtoisessa Miliisissä saavat. Yli- 
oppilaiden yleissivistys, nuorison, jonka tulee vast'edes muo- 
dostaa maan johtava luokka, tulee täten tarpeellisessa mää- 
rin täydennetyksi soveliaan sotilaallisen sivistyksen kautta, 
joka tulee sallimaan jokaisen yksilön käytön parhaalla 
mahdollisella tavalla valtakunnan sotilaallisen mahdin 
puitteissa. Ne sotilaalliset tiedot, jotka jokaisen nuoru- 
kaisen tulee omata alkaessaan asevelvollisuutensa suoritta- 
misen, tulevat antamaan mahdollisuuden omistaa käytettä- 
vissä oleva lyhyt aika valmennuksen käytännölliselle osalle.» 


Opetuksen järjestely ja ohjelma. 


Kouluissa ja korkeakouluissa tapahtuvasta opetuksesta 
huolehtivat armeijan aktiiviupseerit tai reserviupseerit, jotka 
sotaministeri yhteisymmärryksessä kansallisen kasvatuksen 
ministerin kanssa tähän tehtävään komentaa. Opetus on 
järjestetty seuraavasti: 

1. jakso: yksivuotinen kurssi kansakouluissa ja keski- 

koulun 3. luokalla. 

2. jakso: kaksivuotinen kurssi keskikoulun 2. ja 1.' 
luokalla. 


1 Luokkien järjestysnumerot Italiassa ovat meikäläisille vastak- 
kaiset, ylin on siis 1. 

3. jakso: kaksivuotinen kurssi yliopistoissa ja korkea- 
kouluissa. 


Opetusaines ja tuntimäärät ovat opetussuunnitelman mu- 
kaan eri jaksoilla seuraavat: 


Ensimmäinen jakso: Yleinen opetus armeijasta, sen vält- 
tämättömyydestä, sen suhteesta siviililaitoksiin, sen 
miestenotto, armeijan järjestely (1 tunti); armeija (5 
tuntia); merivoimat (3 tuntia); ilma-ase (3 tuntia); 
maasto-oppi (2 tuntia); talous, miliisi, siirtomaat (2 
tuntia); maailmansodan historia (4 tuntia); yhteensä 
20 tuntia vuodessa; tämän lisäksi käyntejä kasarmeissa, 
sotalaivoilla, harjoitusleireillä jne.; käytännöllistä maas- 
totaitoa. 

Toinen jakso: 

I. vuonna: Sotalaitoksen kehityksen yleiskatsaus, sota- 
politiikan ja yleisen politiikan yhteys, sosiaalipolitiikka, 
talous ja kansallishenki, varhaisempi historia (6 tun- 
tia); puolustus- ja aseoppi, ampumaoppi, (2 tuntia); 
sotamaantieto (3 tuntia); armeija (5 tuntia); laivasto 
(2 tuntia); ilma-ase (2 tuntia); yhteensä 20 tuntia 
— vuodessa. 
2. vuonna: Sotapolitiikan ja yleisen politiikan yh- 
teys, sosiaalipolitiikka, talous ja kansallishenki, uudempi 
historia (8 tuntia); asetieto, nykyaikainen sodan 
johto, moraalinen tekijä sodassa (1 tunti); armeija 
(5 tuntia); laivasto (2 tuntia); ilma-ase (2 tuntia); puo- 
lustussysteemit ja voimavertailu eri maissa (2 tuntia); 
yhteensä 20 tuntia vuodessa. Lisäksi tulee osallistuminen 

9 — Väänänen 


sotaharjoituksiin, käyntejä taistelukentillä, kasarmeissa, 
sotalaivoilla, harjoitusleireillä jne. Erikoisesti huomio 
kohdistetaan Italian sotilasmaantieteelliseen asemaan 
ja siihen, mitä probleemeja maa- ja merirajat tuottavat. 
Tällä jaksolla alkaa myös ampumaopetus. Päätettyään 
toisen jakson täytyy oppilaan omistaa sellaiset perus- 
tiedot, jotka ovat hänelle tarpeelliset, kun hän astuu 
armeijaan res. upseerina. 
Kolmas jakso: 
1. vuonna luentoja: puolustuskasvatus ja puolustus- 
tieto, sodan valmistelu nykyaikaisessa valtiossa, sodan 
olemus sosiaalisena ja poliittisena ilmiönä, sotafilo- 
sofia, maailmansota 1914—18, sodan johdon yleiset 
perusteet maalla, merellä ja ilmassa, puolustusorgani- 
satio, meri- ja ilmaherruus, kansan' kasvattaminen 
aseihin, yhteensä 20 tuntia. Lisäksi käyntejä aseteol- 
lisuuslaitoksissa jne. sekä harjoituksia ja käyntejä 
kuten edellisissäkin. 
2. vuonna: edellisen vuoden luentojen jatkoa ja syven- 
tämistä; lisäksi luentoja suurimpien valtioiden puo- 
lustuspolitiikasta maailmansodan jälkeen, sotataidon 
kehitys, nykyaikainen sota, ylin sodanjohto, taistelu- 
välineiden käyttö, asetekniikka, rajojen puolustaminen, 
sodanjohdon yhtenäisyys, politiikan vaikutus sotilaa!- 
lisiin operaatioihin, sodan julistus, liikekannallepano, 
siirtomaiden merkitys, yhteensä 20 tuntia vuodessa. 
Lisäksi harjoituksia ja käyntejä kuten edellisessä. 
Nämä sotilasoppikurssit ovat pakolliset sekä kouluissa että 
yliopistoissa. Oppilas, joka ei ole menestyksellä suoritta- 

nut tätä kurssiä, ei pääse siirtymään seuraavalle luokalle. 
Samoin ei opiskelija yliopistossa saa suorittaa lopputut- 
kintoa, ellei hän ole suorittanut säädettyä sotilaallista 
oppikurssia. 

Yliopistojen elämään liittyy fascistinen yliopistoryhmä, 
johon ylioppilaat 18—26 vuosien väliltä kuuluvat. Tämä 
järjestö työskentelee urheilun ja kulttuurin aloilla. Joka 
vuosi pidetään Roomassa, Firenzessä ja Milanossa taiteelliset 
ja urheilukisat järjestön toiminnan tulosten toteamiseksi. 
Osoitukseksi siitä, että tällä järjestöllä on todellakin merki- 
tystä, mainittakoon, että vuonna 1936 osallistui näihin kisoi- 
hin 12 000 ylioppilasta. ' 


Kansallinen Miliisi. 


Esityksemme Italian nuorison sotilaallisesta kasvatuk- 
sesta jäisi puutteelliseksi, ellemme antaisi kuvausta myös- 
kin Miliisin toiminnasta. Tämän järjestön virallinen nimi 
on »Kansallisen puolustuksen vapaaehtoinen miliisi». 

Mustapaitojen Miliisi edustaa paremmin kuin mikään 
muu järjestö fascistisen vallankumouksen jatkuvaa kehi- 
tystä sekä hengessään että voimassaan. Se on poliittis-soti- 
laallinen järjestö, jolla on oma erikoinen tehtävänsä ja ase- 
mansa. Sotilaalliselta kannalta se on rinnastettava armei- 
jaan, koska sen tehtävänä on sotilaskoulutus sekä sodan 
tullen itsekin erikoisosastoina aktiiviseen taisteluun yhty- 
minen. Sen päätehtävänä on olla vallankumouksen aseelli- 


1 Vuonna 1935 osallistui näihin kisoihin m.m. suomalainen yli- 
oppilasvoimisteluryhmä. 

sena kaartina». Sotilaallisen tehtävänsä ohella se kasvattaa 
ja pitää yllä kansassa sotilaallista henkeä, yhteenkuuluvai- 
suuden tunnetta ja uhrimieltä. 

Miliisiin kuuluu sekä nuorukaisia että vanhempaa väkeä. 
Nuorukaiset voivat 17-vuotiaasta alkaen liittyä Miliisiin. 
Vanhemmat miehet taasen palaavat takaisin Miliisiin suori- 
tettuaan asevelvollisuutensa sekä kuuluvat siihen sitten 
vielä kymmenen, jopa kaksikymmentä vuotta. Jokainen 
fascistisen puolueen jäsen, joka fyysillisesti pystyy, voi 
siihen liittyä ja kuulua aina 50-vuotiaaksi saakka. Armeijan 
palvelukseen joutuessaan on jäsenen erottava Miliisistä, 
mutta palvelun jälkeen liittyy hän tavallisesti siihen uudel- 
leen. 

Tavallisen jalkaväkimiliisin lisäksi on kahdeksan eri- 
koisosastoa, kuten esim. rautatie-, satama-, raja-, yli- 
opisto-, ilmatorjuntamiliisi jne. osaston erikoistehtävän 
mukaan. Nämä erikoisjoukot muistuttavat järjestelyltään 
meidän suojeluskuntiamme, vaikka niillä onkin jossain 
määrin. kiinteämmät tehtävät omilla aloillaan. 

Mussolini on lausunut seuraavat ylistävät sanat Miliisistä: 
»Fascismi on ylpeä Miliisistään. Kansa, jonka se näkee ra- 
joilla, merellä, rautateillä ja kaupungeissa palvelustaan suo- 
rittamassa, tuntee, että Miliisi turvaa uuden fascistisen 
järjestyksen, se tuntee, että tämä on noussut kansan kes- 
kestä, ja rakastaa sitä. Fascistinen Miliisi on vapaaehtoinen 
kansan miliisi.» 

Näiden eri portaiden, Palillan, Avanguardian, Nuorten 
taistelujärjestön, Miliisin, armeijan ja jälleen Miliisin kautta 


kulkee Italian kansan sotilaallisen kasvatuksen tie. 

Balillapoikien 
kaunis ampujarivi. 


Siirtyminen järjestöstä toiseen tapahtuu suurin juhlalli- 
suuksin. Toukokuun 24. päivää vietetään Italiassa juhla- 
päivänä. Samalla kun se on sodan julistamisen muistopäivä 
vuodelta 1915, se on myöskin niin sanottu »Leva fascista», 
fascistinen värväyspäivä. Se alkaa kaikkien valtakunnan 
O.N.B.-legioonien paraatilla Via del Imperolla Roomassa. 
Siinä marssii kymmeniä tuhansia poikia ja nuorukaisia ryh- 
dikkäinä, tarkassa tahdissa ohi Ducen, pienet meripojat 
mustissa pitkissä housuissa, pienet kiväärit pistimineen 
tiukasti painettuna olkaa vasten. Hiihtojoukoilla on sukset 
mallikelpoisessa ojennuksessa olkapäällä. | Avanguardistit 
saapuvat konekivääreineen ja tykkeineen, »Pikaosastot» 
moottoreineen, Ilma- ja kaasusuojelujoukot kaasunaamarei- 
neen. Askelten poljenta vavisuttaa maata. Joukko näyt- 
tää loputtomalta. ; 

Ohimarssin jälkeen suoritetaan symboolinen siirtyminen 
järjestöstä toiseen. Avanguardisti antaa jälkeensä Avan- 
guardiaan astuvalle Balilla-pojalle merkkinsä, valkean nau- 
han sekä veljensuudelman; avanguardisti saa Nuorten tais- 
telujoukkojen mieheltä puna-keltaisen kaulaliinan, joka on 
taistelujoukkojen merkki, ja nuortaistelija saa sotilaalta 
kiväärin. 

Toinen suuri juhlapäivä nuorukaisen elämässä on vala- 
päivä marraskuun 4. Tällöin nuorfascistit vannovat va- 
lansa kaatuneiden fascistien muistomerkin ääressä Kapi- 
tolilla. Vuonna 1930 Mussolini lausui tällaisessa tilaisuu- 
dessa heille seuraavat sanat: 

»Nuoret mustapaidat! Teillä on tänään suuri onni ja ylevä 
etuoikeus vannoa uskollisuutta fascistiselle vallankumouk- 

selle ja isänmaalle. Te teette sen muistorikkaana päi- 
vänä, joka tuo mieleen kunniakkaan ajan, lokakuun ja 
marraskuun vuodelta 1918, jolloin Italian armeijat ikuisiksi 
ajoiksi tuhosivat vihollisen sotajoukot. Te teette sen tällä 
kukkulalla, joka on Rooman, Italian ja kulttuurimaailman 
historiassa pyhä. Tällä samalla hetkellä kohottaa 250 000 
muuta nuorta fascistia kätensä toistaakseen saman valan. 
Kun teidän vanhemmat toverinne taistelivat ja vuodattivat 
vertaan taistelussa saavuttaakseen voiton, ette te voineet 
vielä olla heidän mukanaan. Tänään he ottavat vastaan 
teidät avoimin sydämin ja mitä syvimmällä myötätunnolla. 
Vannoessanne valan te teette elämänne juhlallisimman teon. 
Ajatelkaa sitä, että sen, joka valansa pettää, iskee fascismin 
kirves petturina. Ajatelkaa sitä, että fascismi ei lupaa teille 
kunniaa, ei virkoja, ei etuja, vaan velvollisuuden ja tais- 
telum. 


Nuorison vala. 


Vala, jonka nuorfascisti tällöin vannoo, kuuluu: »Jumalan 
ja Italian nimessä vannon täyttäväni Ducen määräyk- 
set ja palvelevani fascistista vallankumousta kaikkine 
voimineni, ja jos on tarpeellista, myös verelläni.» 

Tämän yhteyteen soveltuu hyvin liittää myös nuoren 

fascistin kymmenen käskyä: 

1. Jumala ja isänmaa, kaikki muut pyrkimykset ja vel- 
vollisuudet tulevat vasta näiden jälkeen. 

2. Joka ei ole valmis uhraamaan ruumistaan ja henkeään 
isänmaalle ja palvelemaan Ducea ilman epäilyä, ei ole 
kyllin arvokas pukemaan mustaa paitaa päälleen. 

. Fascismi halveksii laimeita tunteita ja häilyviä luon- 


teita. Käytä koko älysi käsittämään käskyt, joita 
sinulle annetaan, ja koko intosi tottelemaan. 


. Kuri ei ole vain sotilaiden hyve, sen tulee olla luon- 


nollinen tottumus. 


- Huono poika ja huolimaton oppilas eivät ole fascisteja. 


Sovita aikasi niin, että työ on iloa ja leikki toimintaa. 
Opi kärsimään valittamatta, uhraamaan itsesi kysy- 
mättä, palvelemaan toivomatta palkkaa. 


- Hyviä tekoja ja sotilaallisia toimenpiteitä ei jätetä 


kesken; vie ne sen vuoksi järkkymättä päätökseen. 


- Vaikeissa vaaroissa muista, että pelastus on pelkää- 


mättömyydessä. : 
Kiitä joka päivä Herraa, että olet italialainen ja fascisti. 


Onko nuoriso itse mukana? 


Olemme saaneet käsityksen siitä suurenmoisesta järjestö- 


toiminnasta, millä Italiassa nuorison sotilaallinen valmen- 


nus ja maanpuolustuskasvatus kokonaisuudessaan on suunni- 
teltu toteutettavaksi. Muutamat luvut osoittakoot, missä 


määrin nuoriso on tähän toimintaan lähtenyt mukaan. 


O.N.B:n jäsenmäärä on kehittynyt seuraavasti: 


Vuonna 1926 luotiin järjestö. 

» 1929 oli — jäsenmäärä 1236204 


» 1932 » » 3 140125 
» 1934 » s » 4327 231 
» 1936 » » 5 510 815 


On muistettava, että liittyminen O.N.B:hen on täysin 
vapaaehtoinen. Kansallisen kasvatuksen ministeri De Vechi 
lausui puheessaan edustajakamarissa 7/3 1935, että 900 % 
kaikista koulupakollisista, joiden luku oli yli 4,7 miljoonaa, 
kuului O.N.B:n riveihin. Kun vielä muistamme, että kou- 
luissa on sotilaallinen kasvatus pakollinen, saamme selvän 
käsityksen siitä, että Italian nuoriso tulee saaneeksi miltei 
sataprosenttisesti perusteellisen maanpuolustuskasvatuksen. 
Kun vuonna 1934 Lex Mussolinin astuttua voimaan val- 
mennus tuli pakolliseksi Nuorten taistelujärjestössä, siis 
18-vuotiaasta alkaen, tämän liiton jäsenmäärä nousi aivan 
jyrkästi. Se oli vuonna 1934 ollut noin 650 000 ja kohosi 
vuonna 1935 yli 1140 ooo:n. 

Talvikautena 20/9 1935—20/2 1936 tuli yhteensä 500 000 
nuorta miestä Nuorten taistelujärjestössä ja Miliisissä saa- 
neeksi sotilaallista valmennusta, Tähän ei ole laskettu 
niitä, jotka Miliisissä suorittivat jälkivalmennusta. 

Vuoden 1937 sotaväen otossa voitiin ottaa lähes 37 000 
erikoiskoulutuksen saanutta nuorfascistia armeijan teknilli- 
siin joukkoihin sekä 20 000 laivastoon ja ilma-aseeseen. 

Vuonna 1938 pantiin toimeen yli kahdeksantuhatta kurs- 
sia, joissa koulutettiin yli 700 000 nuorukaista. 


Viimeisin järjestely. 


Syyskuun 18. päivänä vuonna 1937 Mussolini antoi mää- 
räyksen, jolla O.N.B. lakkautettiin. Tämä määräys tuntuu 
hämmästyttävältä, mutta itse asiassa se ei ole niin odotta- 
maton, kuin se ensi silmäykseltä näyttää. O.N.B.-järjestö 

oli tähän saakka toiminut fascistisen puolueen ulkopuolella. 
Se ei ollut puolueen osa. Vaikka sotilaallinen kasvatus 
tapahtui yhtäjaksoisena ketjuna, oli poliittisessa fascisti- 
sessä kasvatuksessa paha aukko sen vuoksi, että vasta 
Nuorten taistelujärjestö oli osana puolueessa. Nyt Musso- 
lini tahtoi turvata fascistisen kasvatuksen jatkuvaisuuden 
alusta alkaen ja liitti sen vuoksi O. N. B:n uudella nimellä 
»La Gioventu Italiana della Littorio» (G.I.L.) puolueeseen. 

Itse entisen O.N.B.-järjestön toimintaan nähden ei tämä 
muodonvaihdos aiheuttanut sanottavaa muutosta. Avan- 
guardiaan siirtymisikää alennettiin, niin että poika siirtyy 
nyt jo 13-vuotiaana Balillasta Avanguardiaan sekä 17- 
vuotiaana Nuorten taistelujärjestöön, joka nyt liitettiin myös 
tähän uuteen G.I.L.-järjestöön. 


Mihin tällä kasvatuksella pyritään? 


Italian on saatava »paikka auringossa). 

Olemme tutustuneet Italian nuorison maanpuolustuskas- 
vatukseen, joka on mitä tarkimmin suunniteltu ja täydellä 
voimalla toimeenpantu. Herää luonnostaan kysymys, mihin 
tällä kasvatuksella pyritään. Kysymykseen antavat meille 
selvän vastauksen muutamat lainaukset Mussolinin puheista 
ja kirjoituksista. 

Maailmansodassa Italian tuli Lontoon sopimuksen mukaan 
saada lisää alueita, joita se välttämättä tarvitsi suuren liika- 
väestönsä asuttamiseksi.. Nämä lupaukset saivatkin Italian 
liittymään ympärysvaltoihin. Kun sitten tuli lupausten 
täyttämisaika, ei. Italia saanut sellaista alueensa laajen- 

nusta, nimittäin siirtomaita, joihin se olisi voinut liikaväes- 
tönsä sijoittaa. Kun Italian kansan lisääntyminen oli huo- 
mattavan suuri, täytyi, käyttääksemme Mussolinin sanoja, 
»Italian joko laajeta tai räjähtää». 

Toiseksi Italian maantieteellinen asema oli sellainen, että 
sen täytyi pitää yllä suurta ja hyvin harjoitettua sotajouk- 
koa, jos se aikoi kyetä puolustamaan luonnottoman pitkiä 
rajojaan. — Vakinaisen suuren armeijan ylläpitäminen oli 
kuitenkin Italian rajoitetulle taloudelliselle kantokyvylle 
liian raskas. Sen vuoksi laaja, koko kansan sotilaallinen 
kasvatus antoi pienemmin kustannuksin varmemmat takeet 
puolustusmahdollisuuksista. 

Kolmanneksi Italia ei aikonut tyytyä vain puolustautu- 
maan, sen oli pakko hyökätä, jos se tahtoi saada vaatimuk- 
sensa läpi ajetuksi. 

Ja viimeiseksi, fascismi ei ole pasifismia. Fascismi on syn- 
tynyt rintamahengestä. Kansakunnan sotavoiman kunnossa- 
pitäminen on sille itsestään selviö. Fascismi ihannoi sotaa, 
lainataksemme jälleen Mussolinia: 

vFascismi ei usko ikuisen rauhan mahdollisuuteen, yhtä 
vähän kuin sen hyödyllisyyteen. Se torjuu sen vuoksi pasi- 
fismin, joka sisältää itsessään antautumisen vastakohtana 
taistelulle ja halpamaisuuden vastakohtana uhrautumi- 
selle. Sota yksin saattaa kaikki inhimilliset voimat suurim- 
paan jäntevyyteensä sekä painaa kansoihin, joilla on roh- 
keutta katsoa sitä suoraan silmiin, todellisen aateluuden 
leiman.» 

Eräässä toisessa yhteydessä kuuluvat Mussolinin sanat: 

yMe sanomme, me toistamme, me huudamme julki sen, 

että fascistisen Italian tulee olla militaristinen. Militaristi- 
nen on kansa, joka alistaa sotilaallisen välttämättömyyden 
alle kaiken muun, jokaisen yksityisen niinkuin koko kansa- 
yhteisön aineellisen ja moraalisen elämän.» 


»Ikuinen rauha on harhakuvitelma. Elämä köyhällä maa- 
pallollamme on ikuista taistelua. Sota on suuri inhimillinen 
tosiasia. Meidän tulee lakkaamatta tehdä parhaamme val- 
mistautuaksemme taisteluun, sillä rauha on vain tauko, 
jonka aikana uuden aseellisen yhteenoton tekijät voimis- 
tautuvat.» 


Saattaa olla, että sota on kaikkien asioiden isä, kuten 
Herakleitos sanoo; saattaa olla, että se on jumalallista alku- 
perää ja että, kuten Renan väittää, siinä on inhimillisen edis- 
tyksen juuret, — varmaa ainakin on, että sota, jonka olemme 
käyneet (1915—18) ja johon osallistumisestani halpana sota- 
miehenä olen ylpeä, ei ollut viimeinen!» 


Puhuessaan senaatissa 25/3 1929 Mussolini lausuu selvit- 
täessään kasvatusuudistustaan: 


Ellei nykyinen maailma olisi villien susien maailma, 
jollaisena me sen tunnemme, vaikkakin jotkut tilapäisesti 
kantavat yllään hautajaisiin kutsujan sylinterihattua ja 
mustaa kaapua, niin voisimme luopua kasvatustavastamme, 
jolle me lopullisesti annamme nimen, jota tekopyhät kau- 
histuvat: kasvatus sotaa varten. Älkää säikähtäkö sanaa. 
Tämä miehekäs, sotaisa kasvatus on Italialle välttämätön, 
sillä pitkien vuosisatojen kuluessa eivät Italian kansan 
sotilaalliset hyveet ole päässeet leimahtamaan. Tämän sai 
aikaan, sitten roomalaisen imperiumin aikojen, ainoastaan 

vuosien 1915—1918 sota, ensimmäinen sota, johon Italian 
kansa on ottanut osaa ja voittanut.» 

Mussolini ottaa huomioon maailman juuri sellaisena kuin 
se on, ja siksi hän haluaa »nähdä sodassa suorastaan meta- 
fyysillisen voiman; ainoastaan sen avulla Italia on tullut 
siksi, mitä ylösnousemus ikävöi: =itsetietoiseksi, ylpeäksi 
kansaksi.» 

Ettemme sivuuttaisi kokonaan Italian yhteiskunnallista 
uudistusta, joka loppujen lopuksi tekee mahdolliseksi koko 
kansan militarisoimisen, lainaan tähän kappaleen Musso- 
linin eräästä yhteiskunnallisesta puheesta vuodelta 1926: 

»Me olemme perustaneet korporatiivisen, fascistisen val- 
tion, valtion, joka yhdistää kaikkien yhteiskuntaluokkien 
edut, tutkii ne ja saattaa sopusointuun keskenään, niin että 
kaikki valtion kansalaiset tulevat samalla tavalla turva- 
tuiksi. Kun menneiden vuosien demokraattisten hallitus- 
ten aikana työtätekevät luokat suhtautuivat valtioon epä- 
luuloisesti ja asettautuivat valtion ulkopuolelle, — niin, 
jopa valtioa vastaan, koska he pitivät sitä niin hyvin het- 
kellisenä kuin ainaisena vihollisenaan, — niin ei nykyään 
ole ainuttakaan työtätekevää italialaista, joka ei koettaisi 
saada sijaa korporatiossa, ammattiliitossa, ja joka ei tuntisi 
itseään eläväksi molekyyliksi suuressa, valtavassa organis- 
missa, jonka korporatiivinen, fascistinen Italia muodostaa. 

Me elämme siten valtiossa, jossa kaikki voimat, jotka 
kansakunnan keskuudessa vaikuttavat, tulevat koetelluiksi. 
Me käytämme poliittiset, moraaliset ja taloudelliset voimat 
ja olemme sen vuoksi täydellinen korporatiivinen, fascistinen 


valtio... Me olemme uuden elämänkatsomuksen esitais- 

telijoita, me muodostamme selvän, kategoorisen ja rat- 
kaisevan vastakohdan koko demokraattiselle maailmalle 
ja vapaamuurariuden maailmalle, sanalla sanoen vuoden 
1789 kuolemattomien tunnuksien maailmalle» (Mussolini 
tarkoittaa Ranskan vallankumouksen tunnuksia vapaus, 
veljeys, yhdenvertaisuus, joiden tunnusten hän katsoo 
demokraattisissa maissa tulleen todellisen kansanvallan irvi- 
kuvaksi.) : 

Ja lopuksi: »Fascismi ei ole vain puolue, vaan myöskin 
hallitustapa, ei vain hallitustapa, vaan myöskin usko, ei 
vain usko, vaan myöskin uskonto, joka on valtaamassa ita- 
lian kansan työläisjoukot.» 

»Fascismi on kauneuden, rohkeuden ja vastuunilon koko- 
naisuus; se sulkee piiriinsä jokaisen ihmisen, joka on valmis 
kaikki uhraamaan eikä mitään vaatimaan, kun on isänmaan 
etu kysymyksessä.» 

Voimme päättää kuvauksemme Italian nuorison maan- 
puolustuskasvatuksesta Mussolinin sanoihin: 

»Kaikki valtion hyväksi, ei mitään ilman valtiota, ei 
mitään valtiota vastaan. 

NEUVOSTO-VENÄJÄ 


Nuorisokasvatuksen kautta maailman. 
vallankumoukseen. 


Keisarivallan aikana ei Venäjällä voida juuri puhua nuo- 
rison fyysillisestä enempää kuin muustakaan kasvatuksesta. 
Se vähäinen nuorison pintakerros, jolla oli mahdollisuus 
päästä koulusivistyksestä osalliseksi, edusti pientä vallan- 
pitäjien luokkaa suurimman osan jäädessä vaille minkään- 
laista koulukasvatusta. = Lukutaidottomien määrästä ei 
voitane esittää todellisuutta vastaavia tietoja. 

Kuitenkin huomioitiin keisarikauden Venäjällä fyysillisen 
kasvatuksen merkitys, mutta kasvatuksen käytäntöön so- 
veltamiseksi tehtiin vain heikkoja yrityksiä, nekin yksityis- 
ten kansalaisten taholta. Vierasmaalaiset, etupäässä saksa- 
laiset, jotka olivat joutuneet siirtymään Venäjälle, koettivat 
saada siellä voimisteluharrastuksen viriämään. Myöskin 
ruotsalainen voimistelu oli koettanut saada vaikutusalaa, 
mutta huonoin tuloksin. Parhaiten menestyivät tässä tsekki- 
läiset, sen vuoksi että ne edustivat samalla slaavilaisuutta 

tällä alalla. Koetettiinpa suomalaistakin voimistelua juur- 
ruttaa Venäjälle, mutta se ei päässyt pitemmälle kuin Pie- 
tarin suomalaisten seurojen piiriin. Voimistelu, jota muuta- 
massa harvassa koulussa kokeiltiin, oli aina tuulen mukaan 
milloin saksalaista, milloin ruotsalaista tai töekkiläistä. 
Pontevin tämän tapainen koe lienee ollut kenraalimajuri 
Butovskijn jo vuonna 1880 tekemä yritys saada voimistelu 
pakolliseksi oppikouluihin. Sama kenraali koetti myös saada 
sotilasvoimistelun juurrutetuksi armeijaan. = Saatiinpa jo 
syntymään sotilasvoimisteluopistoja muutamiin suurempiin 
kaupunkeihin sekä perustetuksi voimisteluntarkastajan 
virka. 

Tähän supistuivat keisari-Venäjän yritykset nuorison 
fyysilliseksi kasvattamiseksi. 

1900-luvun alkuvuosina levisi Venäjälle niin kuin moniin 
muihinkin maihin Englannista alkunsa saanut partioliike. 
Se avasi Venäjän porvarilliselle nuorisolle tähän saakka tun- 
temattomia toiminta-aloja. Retkeily, leirielämä ja ruumiin- 
harjoitukset saivat pian innokkaita kannattajia myös venä- 
läisestä nuorisosta. Mutta hallitusvalta ei pitänyt tästä 
puuhailusta, joka liikaa poikkesi totutusta hiljaiselon tyy- 
listä, Se näki siinä liiallisen vapaamielisyyden vaaran. 
Vastapainoksi koetettiin synnyttää ainakin taatusti slaavi- 
laista alkuperää oleva Sokol-liike. Mutta tämäkin alkoi 
ennen pitkää hallitusta epäilyttää, ja sen vuoksi luotiin 
puhtaasti venäläinen nuorisojärjestö » Valtakunnan nuoriso». 
Tässä toteutui kuitenkin sananparsi vei kannettu vesi kai- 
vossa pysy». Nuorisolla itsellään ei ollut harrastusta tähän 
liikkeeseen, eikä se sen vuoksi saavuttanut menestystä. 

Kaikki nämä liikkeet ja yritykset kohdistuivat vain vä- 
häiseen kansan pintakerrokseen ja jättivät valtavimman 
osan Venäjän nuorisosta piirinsä ulkopuolelle. Työläis- ja 
talonpoikaisnuoriso jäi niin hyvin fyysillisistä kuin muista- 
kin kulttuuripyrkimyksistä osattomaksi. Se koetti taistella 
elämänosansa parantamisen puolesta loppumattomissa lakko- 
taisteluissa. Jo 1900-luvun alussa oli syntynyt muutamia 
— tosin laittomia — nuorisojärjestöjä, kuten »Nuorisoliitto» 
sekä yTulevaisuus». Näiden kumpaisenkin liiton pyrkimykset 
rajoittuivat vain taloudellisten kysymysten väkivaltaisiin 
ratkaisuyrityksiin. Japanin sodan aikoina osallistui työläis- 
nuoriso myös vallankumouksellisiin kapinoihin, joita siellä 
täällä puhkesi. — Vallankumouksen aatteet vetivät kyllä 
porvarinuorisoakin mukaansa, mutta pääasiallisin nuoriso- 
aines oli lähtöisin köyhälistön piiristä. 

Jo vuonna 1902 oli sittemmin niin kuuluisa visä-Lenin» 
puhunut nuorison järjestämisen tärkeydestä kommunismin 
riveihin, mutta varsinaiseen järjestötyöhön saakka ei vielä 
oltu päästy. Ankarissa valtiollisissa taisteluissa, joita vuo- 
sina 1905—1913 ympäri valtakuntaa usein suoritettiin, oli 
nuoriso aktiivisena tekijänä mukana. 

Maailmansota teki lopun yhtä hyvin hallituksen toimen- 
piteistä nuorison fyysillisen kasvatuksen kohottamiseksi 
kuin myös nuorison omista ponnisteluista partioimisineen 
ja lakkoineen. Sotalait astuivat voimaan ja synnyttivät 
täydellisen »hiljaisuuden» nuorisotoiminnassa. 

Vasta maaliskuun vallankumouksen jälkeen v. 1917 Vailamo= 
nuoriso" alkoi jälleen osoittaa toiminnan merkkejä. Syn-kumousajan 


tyi monenkaltaisia. työläisnuorisoryhmiä, . jotka kuitenkin a 

vähitellen oman johdon puutteessa joutuivat juutalai- 
sen älymystön johtoon. Taasen Lenin kehoittaa puoluetta 
cttamaan nuorison hoteisiinsa. Hän kirjoitti kirjeessään 
keskuskomitealle, että nyt täytyi viskujoukkojen ratkaisevin 
elementti, työläisnuoriso ja merisotilaat, erottaa pieniin 
ryhmiin, jotka miehittävät tärkeimmät paikat sekä osallis 
tuvat kaikkiin tärkeimpiin operatioihin» Kesän 1917 lii- 
kehtimisille antoivat leimansa etenkin ylioppilaat ja työ- 
läisnuoriso, ja punakaarti sai runsaasti nuorta miehistöä 
riveihinsä. Jos kohta toiselta puolen punakaarti saikin lisä- 
joukkoja, liittyi myös runsaasti työläisnuorison nuorempaa 
polvea omien johtajien puutteessa porvarillisiin partiojär- 
jestöihin, jotka vielä toimivat. Vaikka jo elokuussa 1917 
kommunistisen puolueen kongressissa oli myönnetty nuo- 
risojärjestön tarpeellisuus, saatiin se syntymään vasta loka- 
kuun vallankumouksen jälkeen 1917. Tällöin näet perus- 
tettiin »Nuortyöläisten liiton III Internationale», Tämä 
liitto sai selvän bolSevistisen leiman. 

Kohta syntymisensa jälkeen liitto kutsuu Moskovaan 
työläis- ja talonpoikaisnuorten ensimmäisen kongressin. 
Pitkien suuntariitojen jälkeen kongressi päätti muodostaa 
»Kommunistisen nuorisoliiton» Komsomolin. 

Kun Komsomolilla tästä lähin tuli olemaan erittäin tär- 
keä osa nuorison kasvatuksessa ja taistelussa Neuvostoliitossa, 
on syytä luoda lyhyt silmäys sen syntyvaiheisiin, koska 
niissä tulee esille se aatteellinen taistelu, jonka nuoriso suoritti 
ennen marxilaisen kommunismin valtaan pääsyä. 

Venäjällä oli jo kauan ollut voimassa laki nuorison käy- 
töstä työssä. Kun sotavuosina aina uudet miesjoukot jou- 

tuivat sotaväkeen, täytyi työvoimaa yhä enemmän korvata 
nuorilla työläisillä. Palkat alenivat huomattavasti, eikä ollut 
mahdollista lakkotaistelulla saada niitä nousemaan. Tilanne 
pysyi tällaisena vielä senkin jälkeen, kun helmikuun vallan- 
kumous oli jo syössyt entiset vallanpitäjät vallasta. Työtä 
täytyi tehdä, aikamiehiä ei ollut, täytyi käyttää nuorisoa. 
Työläisnuoriso esitti Kerenskin hallitukselle vaatimuksia: 
vaali-ikä oli alennettava 18 vuoteen, johon hallitus ei sucs- 
tunut, ja nuorille työläisille oli saatava 6 tunnin työaika, 
johon hallitus ei taaskaan suostunut. Silloin nuoret työläiset 
alkoivat liittyä yhteen työpaikkojen mukaan tai jonkun 
kyvykkään henkilön ympärille. 

Toukokuun 1. päivän v. 1917 mielenosoituksessa Pieta- 
rissa esiintyi jo 100000 nuortyöläistä, tosin vanhemman 
työväen joukossa, mutta muutamat osastot marssivat jo 
itsenäisinä osastoina. Fräs tällainen osasto oli ylioppilas 
P. Schewzowin osasto, jonka tämä oli muodostanut erään 
Pietarin kaupunginosan työläisnuorisosta. Lyhyessä ajassa 
— heinäkuuhun mennessä — kohosi osaston, joka otti ni- 
mekseen »Työ ja valo», jäsenmäärä muutamiin kymmeniin 
tuhansiin. Järjestö antoi julkilausuman, jossa se julisti 
ohjelmansa. 

»Nuorison tehtävänä ei ole taistella kapitalismia vastaam, 
lausuttiin siinä, »se olkoon aikuisten tehtävä. Tämän vuoksi 
emme tahdo liittyä mihinkään puolueeseen, vaan työsken- 
nellä yhdessä veljeyden käskyjen mukaan. Ensimmäinen 
tehtävämme on koettaa henkisesti ja moraalisesti kehitty- 
neinä astua elämään todellisin käsityksin kunniasta ja vel- 


vollisuudesta. Sen vuoksi ottakaamme käteemme tieteen 

soihtu, älköönkä sydämessämme olko sijaa muille pyrki- 
myksille kuin pyrkimykselle hyvyyteen ja elämän kauneu- 
teen. — Yksilön ja isänmaan onni olkoon päämäärämme.» 
Ensi sijassa suoritettavat tehtävät olivat koulujen ja 
köyhälistöyliopiston perustaminen, nuorisokotien järjestä- 
minen, nuorison taideakatemian luominen, köyhälistöteat- 
terien perustaminen ja seurojen ja kaupungin ympäristöön 
tehtävien retkien järjestäminen. — Järjestöllä oli, kuten 
huomaamme, puhtaasti aatteelliset kulttuuripyrkimykset. 

yTyön ja valom vastustajaksi nousi toinen järjestö, joka 
otti nimekseen »Sosialistinen nuortyoläisten liitto». Sen joh- 
dossa olivat nuoret bolsevikit 15—21 ikävuosien väliltä. 
Tämä järjestö asettui selvästi luokkataistelun kannalle. Se 
julisti vaatimuksen 18-vuotiaiden äänioikeudesta, 6-tunti- 
sesta työpäivästä sekä nuorten yötyön kiellosta. Sen pyrki- 
mykset olivat siten puhtaasti taloudellista ja poliittista 
laatua. | 

Oli selvä, että aikaitemmin leivästä taistelemaan joutu- 
nut nuoriso liittyi siihen, joka julisti tätä taistelua. »Työ ja 
valo»-järjestön johtaja Schewzow oli liian aatteellinen pys- 
tyäkseen taistelemaan tällaista leipäohjelmaa vastaan. Kun 
hän vielä korostaakseen aatteellisuuttaan vaati, että eräällä 
mielenosoituksella kannettaisiin sinisiä lippuja, koska sininen 
oli työpuseron, ylioppilaslakin ja taivaan väri, nousi vastus- 
tus hänen joukoissaan äärimmilleen. Kun lisäksi yTyö ja 
valo» asettui melko passiiviselle kannalle suunniteltuun soti- 
laiden ja nuorison äänioikeuden rajoitukseen nähden, alkoi 
järjestössä sisäinen hajoaminen. Leninin puoliso rouva 
Krupskaja kehoitti »Prawda»-lehdessä nuorisoa liittymään 

vallankumoukselliseksi liitoksi ja kutsumaan siinä mielessä 
kokouksen. Liitto syntyikin, ja vaikka siihen liittyi vain 
noin tuhat nuorukaista, saivat he ankaralla kiihoituk- 
sella aikaan levottomuutta kaikissa nuorisojoukoissa. Sa- 
moihin aikoihin Kerenskin hallitus kukisti verisesti Pietarin 
sotilaspiirissä nuorison mielenosoitukset rintamalle vientiä 
vastaan sekä ryhtyi ankariin toimenpiteisiin bolSevikien joh- 
tajia vastaan. Tällaisissa kuohuvissa olosuhteissa ei Schewzo- 
win aatteellisella passiivisuudella ollut mahdollisuuksia kes- 
tää aktiivisten, taisteluun kiihoittavien nuorisojoukkojen 
painostusta. — Uskollisimmatkin luopuivat Schewzowista. 
18. päivänä elokuuta pidettiin Pietarissa nuorison edustajien 
kokous, jossa tosin oli vain 179 vedustajaa». Kokous avat- 
tiin lähettämällä Leninille tervehdys. Leninin itsensä täytyi 
siihen aikaan vielä olla ynäkymättömissä». Ja nyt lähdettiin 
täydellisesti bolSevikien teille. Kokous päätti liittyä »Sosia- 
listiseen nuortyöläisten liittoon» sekä julistautui yköyhälistö- 
nuorison luokkajärjestöksi, jolla oli oleva päämääränä kehit- 
tää työläisluokan nuorison luokkatietoisuutta ja kohottaa 
sen sivistystasoa siten luodakseen perusedellytykset kaik- 
kien sorrettujen määrätietoiselle ja ratkaisevalle taistelulle 
kapitalismia vastaan, taistelulle sosialismin puolesta.» Oh- 
jelmansa tämä liitto otti suureksi osaksi suoraan bolSevikki- 
puolueelta. 

Samanlaisia järjestöjen välisiä selvittelyjä oli käynnissä 
muuallakin ympäri maata. Moskovassa oli nuoriso alunperin 
lähtenyt selville luokkataistelun teille sekä perustanut 
8. 10. 1917 »Nuortyöläisten liiton III Internationalen» kuten 
edellä on mainittu. Nyt ei enää ollut minkäänlaista vaikeutta 

Komsomol luoda Komsomol-järjestöä. Lokakuun 28. päivänä »Nuortyö- 

läisten liitto» kutsui Moskovaan ensimmäisen työläis- ja talon- 
poikaisnuorison kongressin. Tässä kongressissa oli edustet- 
tuna vain 22000 nuorta. Verrattuna koko Neuvosto-Venäjän 
nuorisomäärään se oli häviävän pieni osa. Kongressi päätti 
perustaa »Kommunistisen nuorisoliiton» Komsomolin, joka 
käsittäisi työläis- ja talonpoikaisnuorison 14—23 ikävuosien 
väliltä. Liiton tuli varmistaa kommunistisen puolueen jälki- 
kasvu. Oli myös esitetty sekin käsitys, että tämän liiton tulisi 
pysyä puolueettomana massajärjestönä, mutta esitys ei saa- 
vuttanut riittävää kannatusta. Mainittakoon, että Neuvosto- 
liitossa oli ikävuosien 14—23 väliltä nuorisoa noin 35 miljoo- 
naa. Näistä oli siis edustettuna kongressissa noin 0,06 %. 

Seurasi muutamia taistelun vuosia niin hyvin Komsomolin 
sisällä kuin sen ulkopuolellakin. Liiton jäsenet, komsomolet- 
sit eli komsomolit, ottivat innolla osaa kansalaissotiin, joita 
näinä vuosina käytiin idässä, etelässä ja pohjoisessa. Komso- 
mol lähetti yksistään vuonna 1919 noin 10000 jäsentään eri ; 
rintamille. Kun sotaan lähtivät etupäässä vanhemmat, johto- 
asemissa olevat jäsenet, vaikeutui järjestön sisäinen rakenta- 
minen. Nämä sotaiset vuodet lisäsivät jäsenmäärää suuresti. 
Se paisui ensimmäisen kongressin 22:sta tuhannesta yhdessä 
vuodessa g6:een tuhanteen sekä seuraavan vuoden aikana 
lähes puoleen miljoonaan. 

Toinen kongressi lokakuussa 1919 päätti, että »yTasavallan 
puolustamiseksi ja rintaman ja Puna-armeijan selkäpuolen 
turvaamiseksi pantaisiin toimeen liikekannallepano liiton 
jäsenten keskuudessa 16. ikävuodesta alkaen». Jottei tämän 
toimeenpanossa vitkasteltaisi, määrättiin, että oli perustet- 

tava kolmenmiehen-komiteoja paikkakunnittain ja että liike- 
kannallepanon tuli olla suoritettu kolme päivää näiden komi- 
teoiden perustamisen jälkeen. 

Tämän suurliikekannallepanon lisäksi pantiin joukot liik- 
keelle monenkaltaisiin muihin tehtäviin eri paikkakunnilla. 
Ne panivat toimeen avustuskeräyksiä, taistelivat lippu- 
karkuruutta vastaan sekä toimivat monella muulla tavalla 
ihaillun Puna-armeijan avuksi. Suuret joukot komsomoleja 
riensi Puna-armeijan riveihin. Se paisui lähes 5-miljoonai- 
seksi armeijaksi. Vallatuilta alueilta Ukrainasta ja Uralin 
alueelta liittyi Komsomoliin kymmeniä tuhansia uusia 
jäseniä. Nämä vuodet olivat Komsomolin »sankariaikaa», 
johon myöhemmin toiminnan lamaannuksen hetkinä usein 
vedottiin. 

Liikekannallepanon lisäksi kongressi käsitteli erittäin tär- 
keitä periaatteellisia kysymyksiä, nimittäin Komsomolin 
suhdetta puolueeseen. Lenin oli useasti teroittanut nuorison 
itsenäisen toiminnan merkitystä: »Ilman itsenäisyyttä ei 
nuorisomme kykene luomaan itsestään käyttökeipoista sosia- 
listia». Tämän ohjeen mukaisesti tunnustettiin nyt Komsomol 
vitsenäiseksi järjestöksi omine sääntöineem. Yhtäkaikki se 
asetettiin puolueen keskuskomitean alaiseksi ja ohjeeksi sen 
toiminnalle esitettiin kommunistisen puolueen säännöt ja 
taktiikka. 

Nyt Komsomol lähti levittämään vaikutustaan myös 
koulunuorison piiriin. Se lähetti kouluihin opettajakunnan 
avuksi ja oppilaiden mielipiteitä muokkaamaan »instruktöö- 
rinsä». Tällaisia poliittisia valmentajia lähetettiin jopa lasten- 
koteihin. Ensi kerran vuonna 1919 Komsomol astui koulujen 

Komsomol 
tunkeutuu 
kouluihin. 


Komsomo- 
lin ohjelma. 


vaikutuspiiriin. * Tähän saakka se oli pysytellyt työssään 
koulujen ulkopuolella. | 

Koulunuorison keskuudessa .oli vielä ollut vaikuttamassa 
vanha Partiojärjestökin, jota ei oltu lakkautettu, koska se 
oli ainoa järjestö, jossa oli edes jossakin määrin kykeneviä 
lasten johtajia. Tämän järjestön työtapoja lainaten eräät 
kommunistijohtajat perustivat »Nuorkommunistit»-nimisiä. 
omia partioliittojaan. Näiden yritysten tarkoituksena oli 
koettaa tuhota vanhat partiojärjestöt soluttautumalla näi- 
den toiminta-aloille. = Yritykset kuitenkin epäonnistuivat. 
Ne eivät saaneet varhaisnuorisoa eikä koulunuorisoa lähte- 
mään kommunistisille teille. 

Vuoden 1920 kongressissa Komsomol esitti vaatimuksen 
koulun ulkopuolella olevan nuorison ruumiillisen kasva- 
tuksen saamisesta haltuunsa. Samoihin aikoihin hallitus 
lakkautti kaikki voimistelu- ja urheiluseurat, jotka eivät 
olleet hallituksen kannalla. Niiden sijaan perustettiin Työ- 
läisten voimistelu- ja urheiluliitto, joka asetettiin Ylimmän 
neuvoston alaisuuteen. 

Kongressi ryhtyi myöskin luomaan yksityiskohtaista ohjel- 
maa ja sääntöjä Komsomolille. Sen hyväksymässä ohjel- 
massa olivat tärkeimpinä kohtina seuraavat: 

1. Nuorison on bolSevismin taistelussa oltava etummai- 

sena. 

2. Nuorison 14 ja 18 ikävuoden välillä tulee työskennellä 

enintään vain 6 tuntia päivässä. 

3. 14 vuotta nuoremmat ovat työkiellon alaiset. 

Vaalioikeus alkaa 18. ikävuodesta. 
5. Työläisen on saatava enemmän sivistystä. 

Neuvostoliitossa jos missä ymmärretään, että nuovena on vitsa väännettävä. 


Komsomo- 
lin velvol- 
lisuudet. 


6. Komsomol on »Kommunistisen nuorisointernationalen 
tärkein osa, joka on jäsenenä III Internationalessa.» 

Sääntöjen johdannossa lausuttiin Komsomolin jäsenen, 
komsomolin, tehtävät. i 

»Komsomolin jäsenenä oleminen on ylpeä tehtävä kaikille 
nuorille työläisille ja talonpojille. Jokaisen komsomolin 
tulee esiintymisellään ja työllään niin hyvin liiton sisä- kuin 
sen ulkopuolellakin pitää punaisen kommunistisen lipun ja 
järjestönsä kunniaa korkealla ja suojella sitä pyhänä. Kom- 
somoli ei saa koskaan unohtaa, että hän on venäläisen kom- 
munistisen puolueen, köyhälistön etujoukon, tuleva jäsen 
ja että hänen on valmistauduttava tämän suuren ja raskaan 
velvollisuuden täyttämiseen. Aina ja kaikkialla, tehtaassa 
ja maalla, punaisessa armeijassa ja valtion palveluksessa 
komsomolin tulee olla ensimmäisten joukossa, työkykyi- 
sin, tarmokkain, kunnollisin ja rohkein, ja siten olla 
esikuvana kaikille muille nuorille ja kaikille työläisille. 

Mitä ankarin kuri on tärkein kaikille komsomoleille ja 
heidän järjestölleen. Ylempää tulleet määräykset on nopeasti 
ja tarkoin pantava täytäntöön. Liiton sisällä voidaan kaik- 
kia riidanalaisia kysymyksiä vapaasti käsitellä, niin kauan 
kuin niistä ei ole annettu päätöstä. Osastolle, joka jättää 
noudattamatta ylhäältä tulleita määräyksiä tai tekee muita 
virheitä, voidaan asettaa tilapäinen johto ylempää, jopa se 
voidaan hajoittaa sekä yksityisiä jäseniä erottaa joko määrä- 
ajaksi tai iäksi.» 

Säännöissä määrättiin jäsenyys 14. vuodesta 23-vuotiaaksi 
saakka. Tämän jälkeen sai kuulua liittoon passiivisena jäse- 
nenä. Useimmat kuitenkin siirtyivät tällöin Puolueeseen. 

Lapset, jotka eivät olleet köyhälistösyntyperää, otettiin yh- 
den vuoden koeajaksi liittoon ja voitiin tämän jälkeen joko 
hyväksyä tai hylätä. 

Tässä kongressissa Lenin selvitteli komsomolin tehtä- 
vää. Hän tuli seuraavaan lopputulokseen, jonka hän puki 
sittemmin iskulauseeksi tulleeseen muotoon: »Teidän on 
opittava, opittava, opittava.» — »Kommunismi voidaan ra- 
kentaa vain, jos käytetään täydellisesti hyväksi ne tiedot, 
ne inhimilliset voimat ja keinot, jotka vanha yhteiskunta- 
muoto on jättänyt perinnöksi ... Te tulette tekemään hir- 
vittävän virheen, jos teette sen johtopäätöksen, että voi- 
daan tulla kommunistiksi omistamatta kaikkea sitä inhi- 
millistä tietoa, joka on luotu... Myös vanhalla koulu- 
kunnalla on ollut arvokasta ja hyödyllistä, ja se on kehit- 
tänyt paljon tärkeää ja käytännöllistä tietoa, jonka hal- 
litsemisen puuttuessa emme voi tulla kommunistiksi.» — 
»Vanhemman vallankumouksellisen polven tehtävä oli suh- 
teellisen helppo. Sen tuli vain hävittää porvarit, nostattaa 
kansajoukoissa vihaa heitä kohtaan ja herättää työläisissä 
luokkatietoisuutta. Teidän polvenne tehtävä on paljoa moni- 
mutkaisempi, kommunistisen yhteiskunnan rakentaminen.» 

Tällaisen koulumestariohjelman tarjoaminen nuorisolle, 
joka juuri taisteli useilla rintamilla ja hehkui taistelunhalua, 
tuntui siitä ytaantumukselliselta». »Leninkin on käynyt jo 
vanhaksi», sanoivat monet komsomoletsit. Kuitenkin Kom- 
somo] ryhtyi saamiensa ohjeiden mukaisesti sivistyksellisten 
ja koulun piiriin kuuluvien tehtävien kimppuun. Tehdas- 
koulujen verkkoa laajennettiin. Näissä kouluissa työläiset 
voivat ansiotyönsä ohella saada korkeampaa koulusivistystä 


155 


Takaisku 

Komsomo- 

lin toimin- 
nassa. 


Lapsetkin 
mukaan. 


sekä tietysti kommunistista valistusta. - Samoin jatkettiin 
kommunistista lastenkasvatusta, vaikka ilman omaa jär- 
jestöä. 

Vuosi 1921 muodostui takaiskuksi Komsomolille. Uusi 
talouspolitiikka (NEP) pani sulun kaikille nuorison työtais- 
telupyrkimyksille. Tämä taloussysteemi ei tarvinnut mitään 
»sankareita» eikä viskujoukkoja». Sille oli tärkeintä mahdolli- 
simman huokea työvoima. Se tarvitsi työläisiä, jotka työs- 
kentelivät jopa 20 tuntia päivittäin mahdollisimman pienestä 
palkasta. Nuoret työläiset tungettiin pois työpaikoista. Tämä 
tuntui heti Komsomolin jäsenmäärässä: se laski huimaa- 
vasti (400 ooo:sta 200 o00:een). Suuri osa nuorisoa antau- 
tui epäilyttäviin nautintoihin. Osa lankesi nuorrikollisuu- 
teen. Päällepäätteeksi raivosi ankara nälänhätä. Kom- 
somol koetti taistella voimiensa mukaan näitä epäkohtia 
vastaan. 

Lasten kasvatuksen se käänsi kokonaan poliittisille urille. 
Fräs Komsomolin kokous Moskovassa päätti, että kaikki 
uudet nuorisojärjestöt oli pakolla alistettava Komsomolin 
johtoon. Samalla näitä kehoitettiin omaksumaan Partion 
ihanteet ja menettelytavat; Moskovassa muodostuikin useita 
nuorisojoukkoja köyhälistökortteleihin. Nämä ottivat hal- 
tuunsa lastenkasvatuksen koulujen ja lastenkotien ulkopuo- 
lella sekä ottivat itselleen nimeksi »Nuoret Partiolaiset». 
Nimi Partio ei kuitenkaan saavuttanut korkeammalla taholla 
hyväksymistä, jonka vuoksi se muutettiin nimeksi »Nuoret 
Pioneerity. — Tällaisia ryhmiä syntyi vähitellen muissakin 
kaupungeissa, ja Komsomol ryhtyi järjestämään niitä. Ne 
koottiin liittoon, joka sai nimekseen »Nuorten Pioneerien 

kommunistinen lapsijärjestö toveri Leninin nimeen», ja tästä 
muodostui puolueen nuorin elin. Se päätettiin alunperin 
luoda massajärjestöksi, joka koettaisi koota kaikki 10—15- 
vuotiaat lapset riveihinsä. Tämä järjestö sai yksinoikeuden 
olla lasten järjestönä Neuvostoliitossa. Se kävikin hyvin päinsä, 
sillä vanha Partiojärjestö oli lakkautettu toukokuussa 1922. 

Leninin puoliso Krupskaja hahmoitteli Pioneerien tehtä- 
vän seuraavasti: »Pioneeriliike ottaa lapset siinä iässä, jol- 
loin yksilön persoonallisuus on vielä muodosteltavissa. Se 
kehittää lapsen sosiaalista vaistoa, samalla kun se auttaa 
hänessä kehittymään yhteenkuuluvaisuuden tunnetta ja 
sosiaalista tietoisuutta. Se asettaa lapsille päämäärän, joka 
on ajankohtainen ja jonka puolesta maailman työläiset tais- 
televat. Tämä päämäärä on työläisten vapaus ja uuden jär- 
jestyksen luominen, jossa ei ole mitään luokkajakoa, ei sor- 
toa eikä hyötymistä ja jossa koko kansa tahtoo elää täydel- 
listä ja onnellista elämää» 

Päästäkseen läheisempään kosketukseen armeijan kanssa 
päätti V Komsomol-Kongressi ottaa. itselleen laivaston »kun- 
niakummiudeny. Se velvoitti jäsenensä auttamaan laivaston 
miehistöä ja upseeristoa saamaan läheisemmän suhteen kan- 
saan esim. kirjeiden, lahjojen ja käyntien kautta. Tämä 
kunniakummius laajennettiin koskemaan myös ilmavoimia. 

Samanaikaisesti se ryhtyi jälleen taisteluun nuorison työ- 
mahdollisuuksien parantamiseksi. Se esitti sellaisen vaati- 
muksen, että jokaisen työpaikan on otettava vähintään 8 OI 
työläisiään nuorisosta. 16—17-vuotiaita nuorukaisia ei 
saa pitää työssä kuutta tuntia kauempaa. päivässä; alle 16- 
vuotiaita vain 4 tuntia. Työpaikkojen terveydellisiä oloja 

on parannettava. Ammatillisen sivistyksen saantimahdolli- 
suuksia ei saa enää lyödä laimin; uusia tehdaskouluja on pe- 
rustettava sen sijaan, että entisiä lakkautetaan. Kongressi 
esittää parannuksia myös Komsomolille itselleen. Komsomol 
oli vorganisoinut itsensä kuoliaaksi» jäljitellessään liian muo- 
dollisesti täysikasvuisten järjestöä. Se oli lyönyt laimin 
kasvatuksellisen tehtävänsä ja painunut toiminnassaan arki- 
päiväisyyteen. Sen hengen tuli uudistua. Komsomolin oli 
jälleen tultava hallituksen viskujoukoksin. Vallankumouksen 
sankarihenki oli uudelleen elvytettävä eloon ja toimintaan. 
Ei ole enää vedottava vain aivoihin, sillä ennenkuin ihminen 
jotakin ymmärtää, hänen täytyy tuntea» = Lippuparaatit; * 
soihtukulkueet ja juhlat seuraavat toisiaan. 

Kaikki nämä toiminnan elvyttämiskeinot eivät jääneet- 
kään vaikuttamatta. Komsomolin jäsenmäärä alkoi jälleen 
nousta. Vuodessa oli lisäys 150 000, ja vuoden 1924 alussa 
Komsomol ylitti entiset saavutuksensa, sillä sen jäsenmäärä 
kohosi 600 o00:een. Nyt on mukana jo pieni määrä talon- 
poikaisnuorisoakin. »Isä Lenin'in» kuolema, joka sattuu tälle 
vuodelle, 24. 1. 1924, lisäsi yhä nousua. Kymmenet tuhan- 
net astuivat »Leninin kutsuntaan», Komsomolin riveihin, ja 
VI kongressissa oli jäsenmäärä 620 ooo, joista naisjäseniä 
78 000. Pioneerien määrä oli 200 ooo. 

Jäsenmäärän paisumisella oli kuitenkin heikkoutensa. : 
Sisäinen työ jäi johtajiston puutteessa hataraksi. Saadak- 
seen käsityksen poliittisen valistuksensa vaikutuksesta jär- 
jesti Komsomo] jäsenilleen kokeet. Tulokset eivät olleet eri- 
koisen ilahduttavat. Tulosten perusteella jaettiin jäsenet 
kolmeen ryhmään: 

1. ryhmä: poliittisesti »lukutaidottomia» oli 79,5 % 

2. ryhmä: tyydyttävät poliittiset tiedot 16,9 % 

3. ryhmä: hyvät poliittiset tiedot 3,6 %. 

Nyt ryhdyttiin erikoistoimenpiteisiin poliittisen valistuk- 
sen levittämiseksi. Jokaiseen kouluun tuli järjestää »Lenin- 
ryhmiä», tuli perustaa lisää poliittisia kouluja Komsomolin 
ja Pioneerien johtajiston kouluttamiseksi. Tuli temmata 
maalaisnuoriso mukaan ja organisoida tehdastyöläiset sata- 
prosenttisesti. 

Jälleen kohosi jäsenmäärä. Vuonna 1925 sivuutti Kom- 
somo] ensimmäisen miljoonan, ja Pioneerien jäsenmäärä 
lähenteli jo puoltatoista miljoonaa. Johtajiston työtä Pio- 
neereissä täytyi helpottaa. Nuorimmat jäsenensä se luo- 
vutti uudelle järjestölle »Pienet lokakuun lapset». Tähän 
liittyivät 8—11-vuotiaat lapset. 

Nyt voimme jo antaa selvemmän kuvauksen Pioneerien 
järjestöstä. 

Pioneerien järjestö oli alunperin suunniteltu massajärjes- 
töksi vastakohtana Komsomolille. Siihen oli koetettu saada 
kaikki lapset huolimatta heidän vanhempien sasäädystä. Joh- 
tajistoon pääsivät vain »luotettavien piirien», siis suurköyhälis- 
tönlapset. Kaikkien järjestöön liittyvien oli suoritettavalyhyt 
kahden kuukauden koeaika, jonka jälkeen he saivat todis- 


Pioneecrit. 


tuksen ja merkin. Kerran viikossa pioneerin oli suoritettava - 


palvelusta prikaatissa, kahdesti viikossa joukkueessaan. 
Frikoisina työkenttinä pioneereilla olivat koulut ja lasten- 
kodit. He koettivat perustaa joka kouluun »pioneeri-etu- 
vartiom. Tällä tavalla »koulu auttaa nuorisoliikettä saamaan 


syvyyttä, ja nuorisoliike on omansa luomaan uuden koulu- 

tyypin.» — Yleensä olivat pioneerin tehtävät samat kuin 
komsomolin. 


Pioneerit antavat kansainvälisenä lasten päivänä elokuussa 
Leninin mausoleumin ääressä Moskovassa seuraavanlaisen 
lupauksensa: 


»Minä, nuori Neuvostoliiton pioneeri, lupaan juhlalli- 
sesti tuleville tovereilleni, että tulen aina pysymään 
lujana työläisluokan asian puolesta sekä taistelemaan 
koko maailman työläisten ja talonpoikien vapau- 
den puolesta. Minä tulen määrätietoisesti ja lakkaa- 
matta levittämään ja edustamaan Ilitsin oppeja samoin 
kuin nuorten pioneerien lakeja ja tapoja.» 


Ilitsin' opit selitettiin lähemmin teoksessa »Nuorten pio- 
neerien johtajan. »Kommunistin tehtävä on valistaa tietä- 
mättömiä, työskennellä heidän keskuudessaan eikä koskaan 
eristäytyä heistä. Oppia tekemään työtä, — se on tehtävä, 
jonka Neuvostoliitto kansalle asettaa. Vähemmän palavia 
fraaseja ja enemmän jokapäiväistä työtä! Loppujen lopuksi 
tasavaltamme kohtalo riippuu siitä, liittyvätkö talonpoikais- 
massat työläisiin . . . Ilman tuottavaa työtä ja ajankohtaista 
taistelua ei kirjatieto ole minkään arvoista. Teet suuren 
virheen, jos teet sen johtopäätöksen, että on mahdollista 
tulla kommunistiksi ottamatta varteen, mitä maailma tiedon 
alalla on saavuttanut. Ainoastaan ajankohtaisessa työssä 
työläisten ja talönpoikien kanssa on mahdollista tulla todei- 
liseksi kommunistiksi.» | 


1 Ilits Lenin. 

Pioneerien käskyt ovat seuraavat: 


1. 


Pioneeri on työläisluokan asialle ja Ilitsin opeille uskol- 
linen. 

Pioneeri on komsomolin nuorempi veli ja auttaja. 
Pioneeri on Pienten lokakuun lasten-järjestön jäsenten 
auttaja. Hän on kaikille lapsille esimerkkinä. 
Pioneeri on toveri kaikille muille pioneereille ja työ- 
läisten ja talonpoikien lapsille koko maailmassa. 
Pioneeri pyrkii tietoon. Tieto ja ymmärrys ovat 
suuret voimat työläisten asian puolesta taisteltaessa. 


Lakia täydentää viisi määritelmää pioneerin tavoista seu- 
raavasti: 


1. 


4. 


5. 


Pioneeri suojelee omaansa sekä toisten terveyttä. Hän 
on iloinen ihminen. Hän on kärsivällinen. Hän nousee 
aikaisin aamulla ja suorittaa aamuharjoituksensa. 
Pioneeri käyttää omaansa sekä toisten aikaa säästä- 
västi. Hän täyttää tehtävänsä nopeasti ja tunnollisesti. 
Pioneeri on ahkera ja sitkeä. Hän tietää, miten hän 
aina ehdottomasti työskentelee kollektiivisesti sekä 
löytää keinot kaikissa olosuhteissa. 

Pioneeri suojelee kansan omaisuutta, käsittelee huo- 
lellisesti kirjojaan, tavaroitaan ja työaseitaan. 
Pioneeri ei polta, ei juo eikä kiroa. 


»Porvarillista» partiolaisuutta koetettiin siis jäljitellä mah- 


dollisimman täydellisesti. Ettemme antaisi ehkä väärää 


kuvaa nuorison kasvatuksen päämäärästä, esitämme vielä 


otteen Ilitsin neuvoista, jotka hän maanpakolaisuudessa olles- 


saan Bernissä antoi Venäjän nuorisolle: »Sinä tulet pian suu- 


11 — Väänänen 

Frunsen 
vejormi. 


reksi, sinulle annetaan kivääri. Ota se ja opi hyvin kaikki 
sotilaallinen, se on välttämätöntä köyhälistölle. Eisen vuoksi, 
että ampuisit veljiäsi, kuten sosialismin pettäjät sinulle 
neuvovat, vaan taistellaksesi oman maasi porvareita vastaan, 
tehdäksesi lopun riistämisestä, kurjuudesta ja sodista, ei 
hurskailla toivomuksilla, vaan voittamalla porvarit ja riisu- 
malla heidät lopullisesti aseista.» 

Tämä sama opetus kaikuu nykyäänkin lakkaamatta Mos- 
kovasta niin hyvin Neuvostoliiton kuin koko maailman nuori- 
solle, sillä »pioneeri on toveri kaikille työläisten ja talonpoi- 
kien lapsille koko maailmassa», ja toverin päämääränä on 
»vapauttaa» maailman köyhälistö porvarien sorrosta. 

Heinäkuussa 1926 Pioneerien ja Lokakuun lasten jäsen- 
määrä oli kohonnut yli kahden miljoonan, ja se ylitti siten 
huomattavasti Komsomolin jäsenmäärän. Mainitut lasten 
järjestöt asetettiin myös hallituksen päämäärien ja pro- 
pagandan palvelukseen. Uskonnonvastainen propaganda, 
urkkijatoiminta, rahankeräykset sekä muut samankaltaiset 
tehtävät asettivat nämä lapset yhä uudelleen toimintaan. 
Lakkaamaton taisteleminen» vaikutti suorastaan vahingol- 
lisesti lasten terveyteen. = Moskovassa tutkituista koulu- 
laisista sairasti vuonna 1925 45 % vähäverisyyttä ja 36 %:lla 
oli sydänhäiriöitä. 

Varhaisnuoriso oli näin saatu vedetyksi yleisen kommu- 
nistisen kasvatuksen yhteyteen. Nyt oli päästävä kiinteäm- 
min käsiksi opiskelevaan nuorisoon yliopistoissa, korkea- 
kouluissa ja oppilaitoksissa. Vanhemmat ikäluokat saa- 
tiin soveliaasti mobilisoiduiksi yhteiseen rintamaan ns. 
Frunsen armeijareformin avulla. Tämä reformi pantiin toi- 

meen lailla syyskuun 23. päivältä 1925, jolla ensimmäisen 
kerran määriteltiin tarkoin sotilaallisen valmennuksen toi- 
meenpano kaikille 19—21-vuotisille nuorukaisille. Erikoi- 
sesti laki kohdistui opiskelevaan nuorisoon määritellen hei- 
dän asemansa sotapalveluksessa ja asettaen heidät erikois- 
asemaan. Lain mukaan muodostaa asevelvollisuuden kolme 
eri jaksoa: 


1. Alkeisvalmennus ennen asevelvollisuutta nuorison suu- 
rille joukoille ikävuosien 19—21 välillä. 

2. Aktiivinen palvelu armeijassa, jonka puitteissa myös 
tapahtuu »yksivuotinen sotilaallinen valmennus työ- 
läistiedekunnista ja toisen asteen kouluista pois pääse- 
ville sekä osaksi "ylioppilaiden korkein sotilaallinen 
valmennus armeijapalvelun määräysten ulkopuolella” 
ynnä korkeakoululaisten korkein sotateollisuusval- 
mennus.» 

3. Reserviin kuuluminen. 


Alkeisvalmennuksesta ennen asevelvollisuutta määrää lain 
9. artikla: »Alkeisvalmennukseen ennen asevelvollisuuskut- 
suntaa tulee jokaisen kansalaisen 19 vuotta täytettyään 
osallistua, lukuunottamatta 28. artiklassa mainittuja hen- 
kilöitä.!» 
= Tämän valmennuksen tarkoituksena oli työtätekevän nuo- 

rison sotilaallinen, poliittinen ja ruumiillinen valmentaminen, 
ja se tapahtui kaksikuukautisilla harjoitusleireillä kahtena 
vuonna peräkkäin. 

Alkeisvalmennus ennen asevelvollisuutta johti niin pitkälle, 


1 Nämä henkilöt eivät ole työläisiä = ovat epäluotettavia. 

että asevelvollisuus tuli vain syventämään ase- ja erikois- 
koulutusta. Harjoitusleirit koetettiin järjestää asianomaisen 
asuinpiirin harjoituskeskukseen. 

Varsinaiseen aktiivipalveluun astumisajasta ei myönnetä 
lykkäystä perhe- eikä taloudellisista syistä. 

Työläistiedekunnista ja toisen asteen kouluista sekä niitä 
vastaavista oppilaitoksista pois pääsevät samoin kuin myös 
yliopistoissa ja korkeakouluissa opiskelevat suorittivat ase- 
velvollisuutensa yleisten kutsuntamääräysten mukaisesti, 
ellei näissä oppilaitoksissa ole ollut käytännössä edellämai- 
nittua korkeinta sotilaallista valmennusta armeijapalve- 
lun ulopuolella». Kun nämä olivat suorittaneet yhden vuo- 
den palvelun, nimitettiin heidät, jos he olivat saaneet hyvän 
todistuksen, armeijan keskiasteisen päällystön arvolla reser- 
viin sekä kaksivuotisen, samoin hyvin todistuksin suoritetun 
palvelun jälkeen, laivastoon vastaavaan asemaan. Tutkin- 
nossa heidän oli suoritettava koe, jonka ohjelman määräsi 
armeijan tai laivaston kansankomissaari. 

Tästä käy jo ilmi, että saavutetulle opilliselle sivistykselle 
annetaan arvoa myös sotapalveluksessa. Vielä selvemmin 
tämä »sivistyneen säädym suosiminen ilmeni lain 160. 
artiklassa, joka määräsi: »Yliopistoissa ja korkeammissa 
teknillisissä oppilaitoksissa opiskelevat saavat korkeimman 
sotilaallisen valmennuksen armeijapalvelusäännön ulko- 
puolellav. Tämä palvelu oli käsitettävä aktiiviseksi armeija- 
palveluksi ja vastasi palveluvelvollisuutta vakinaisessa 
väessä. 

Artiklassa 161 määrättiin tarkemmin: »Korkein sotilaalli- 
nen valmennus armeijapalvelusäännön ulkopuolella» oli muo- 

dostettu sotalaitoksen teoreettisesta kurssista, joka kysy- 
myksessä olevissa oppilaitoksissa käytiin läpi, sekä opetus- 
harjoituksista punaisen työläis- ja talonpoikaisarmeijan 
joukko-osastoissa. — Riippumatta aselajista, jossa henkilö 
sai harjoituksensa, kesti tämä teoreettinen kurssi 430 tai 
580 tuntia ja opetusharjoitukset kolmesta neljään kuukau- 
teemy. — Teoreettiseen kurssiin oli myös naisopiskelijoiden 
osallistuttava. 

Jokaisen yliopiston taikorkeampien teknillisten oppilaitosten 
oppilaan tuli suorittaa teoreettinen sotalaitoskurssi sukupuo- 
leen ja armeijan palvelukseen kelpaavaisuuteen katsomatta. 
Opetusharjoituksiin piti osallistua vain sellaisten, jotka olivat 
kelvollisia armeijan tai huoltojoukkojen palvelukseen. Sellai- 
set opiskelijat, jotka olivat suorittaneet nämä kurssit tyydyt- 
tävin todistuksin, suorittivat yliopistosta tai oppilaitoksesta 
päästyään kokeet, jotka läpäistyään he saivat keskiarvoisen 
johtajan arvoa vastaavan aseman armeijan reservissä. Ko- 
keiden laadun määräsi asianomainen kansankomissaari. 

Artiklassa 162 määrättiin sotateollisuusvalmennuksesta: 

»Määrätyissä yliopistoissa ja korkeammissa oppilaitoksissa 
voidaan asianomaisten kansakomissaarien ohjeiden mukai- 
sesti antaa kaikille ylioppilaille tai jonkun tiedekunnan 
opiskelijoille korkein sotateollisuusvalmennus. Tämän muo- 
dosti sotalaitosta käsittelevä teoreettinen kurssi, joka käsitti 
330 tuntia, sekä puolitoista kuukautta kestävä opetusharjoi- 
tuskurssi Punaisessa armeijassa. Kurssin ohjelman laadun 
määräsivät asianomaiset kansankomissaarit. 

Sellaiset henkilöt, jotka olivat suorittaneet korkeimman sota- 
teollisuusvalmennuskurssin, saavuttivat oppilaitoksesta pääs- 


165 


Naisyliop- 

Pilaat sota- 
tieteellisille 

kursseille. 


Komsomol 
rynnistää 
jälleen 
kouluihin. 


Koulujen 
militarisoi- 
minen. 


tyään ja hyvät todistukset saatuaan ilman erikoista koetta 
keskiarvoisen johtajan arvoa vastaavan aseman reservissä. 

Frunsen reformin kautta korkeammat oppilaitokset ja 
yliopistot oli saatettu täydellisesti sotilaskasvatuksen pal- 
velukseen. Tämä oli välttämätöntä, kun aiottiin saada 
koulutetuksi monimiljoonaiselle armeijalle riittävä johta- 
jisto. 

Kun asevelvollisuuslain uudistus kohdistui vain 19—21- 
vuotiaisiin nuorukaisiin, jäi siten suurin osa nuorisosta sen 
vaikutuksen ulkopuolelle. Sekään osa ei kuitenkaan ollut 
aivan ilman sotilaallista kasvatusta. Sen keskuudessa teki- 
vät työtä sekä Komsomol että koulut. Tämä työ oli kuitenkin 
vielä epämääräistä ja vakiintumatonta. Vyosi 1928 toi sii- 
hen vauhtia ja kiinteyttä. Silloin alkoi näet ensimmäisen 
viisivuotissuunnitelman toteuttaminen, johon suunnitelmaan 
sisältyi yhtenä tärkeimmistä tehtävistä sotavarustelujen 
saattaminen länsimaiden tasolle, sillä Neuvostoliiton tuli 
myös tällä alalla sivuuttaa porvarilliset länsimaat. Tämän 
suurrynnistyksen mukana astui nuorison sotilaallinen val- 
mennus etualalle. Valmennuksen tuli kohdistua koko nuo- 
risoon ja ulottua siis myös kouluihin. Oppilaitosten kan- 
sankomissaarin antamista suuntaviivoista käy ilmi, että nyt 
oli tarkoitus todellakin »militarisoida» koululaitos eikä tyy- 
tyä vain johonkin vähäiseen kurssiin. Komissaari lausuu: 
»Koulunuorison valmentaminen puolustamaan Neuvosto- 
valtiota ei saa olla ohimenevää, ei kampanjan kaltaista eikä 
sotilaallisten kurssien muotoista, vaan tulee sen olla sys- 
teemi, joka elimellisesti liittyy sosiaalisen kasvatuksen ja 
sivistyksen systeemiin.» 

Eräästä ensi ja toisen asteen kouluja varten kirjoitetusta 
oppikirjasta saamme hyvän käsityksen siitä, mitä varten 
sotilaallista valmiutta Neuvostoliitossa muka tarvitaan. 
Siinä lausutaan mm. näin: » Ylpeydellä katselevat koko maail- 
man vallankumoukselliset työläiset ja talonpojat Neuvosto- 
liittojen maahan. = Ensimmäisen viisivuotissuunnitelman 
menestyksellinen toimeenpano osoittaa koko maailman työ- 
läisille, mitä vapaan maan työläiset ja talonpojat kykenevät 
saamaan aikaan.» 

»Neuvostoliittoon osoittaen sanovat koko maailman työ- 
läiset: yTuolla on minun etujoukkoni, siellä on minun isku- 
prikaatini, siellä on työläisten voima, siellä on minun isän- 

"maani; siellä työskennellään meidän asiamme hyväksi, me 
haluamme tukea heitä taistelussa kapitalisteja vastaan ja 
viedä eteenpäin maailmanvallankumousta.» 

»Kapitalistit — kiristelevät hampaitaan Neuvostoliitolle. 

Joka hetki he ovat valmiit hyökkäämään kimppuumme. 
Meidän on oltava valmiit iskemään heidät takaisin.» 
[ »Me emme tahdo hetkeksikään tyytyä siihen, mitä on 
saavutettu maanpuolustuksen alalla. Jokaisen työläisen 
on oltava valmiina suojelemaan sosialistista isänmaata. 
Meidän punaisen armeijamme tulee aina vahvistaa taistelu- 
valmiuttaan. Jokaisen Neuvostoliittomme työläisen! on 
osattava ampua kiväärillä ja konekiväärillä sekä osattava 
käyttää kaasunaamaria.» 

»Komsomolin ja pioneerien johdolla tulee koko nuorison 
osallistua aktiivisesti Neuvostoliiton puolustuksen valmis- 
teluihin. Pienissä ryhmissä ja urheilun avulla tulee koulu- 


1 Työläinen on jokainen luotettava kansalainen. 

laisten valmistua sotaa varten. Nuorison tulee luoda itses- 
tään terveitä ja voimakkaita taistelijoita.» 

»Me emme tahdo askeleen vertaa vierasta maata, mutta 
emme myöskään anna omasta maastamme vieraalle yhtään 
tuumaa." 

yLeninin lipun alla voitimme me taistelumme lokakuun 
vallankumouksessa. = Leninin lipun alla saavutimme me 
ratkaisevia tuloksia sosialistisen luomisen taistelussa. Näi- 
den lippujen alla rakastetun toveri Stalinin, maailman 
proletariaatin johtajan, johdolla voittaa proletaarinen val- 
lankumous koko maailmassa.» 

Kaikkiin kouluihin, niin pojille kuin tytöillekin, järjes- 
tettiin pakollinen sotilaallinen valmennus» tai »sotilaalli- 
nen opetus», jota varten oli varattu kaksi viikkotuntia. 
Kahdennestatoista ikävuodesta alkaen oli sekä pojilla että 
tytöillä pakollinen asepalvelu erään kasvatusjärjestön, Osoa- 
viahimin, »sotatieteellisessä piirissä», Ennen 12. ikävuottaan 
he voivat osallistua tähän »nuorina ystävinä». Sotilaallinen 
opetus ja käytännöllinen valmennus oli aina asianomaisen 
armeijaosaston ylikomentajan tahi vastaavassa asemassa 
olevan Osoaviahimin korkean upseerin valvonnassa. Niitä 
ohjasivat aktiiviupseerit, reserviupseerit ja aliupseerit tahi 
vastaavat valmentajat Osoaviahimista ja nämä kuuluvat 
koulujen opettajakuntaan »palkkaa nauttivina sotilaallisen 
valmennuksen opettajina». Armeijan ja Osoaviahimin teh- 
tävät eivät ole täysin selvästi erotettavissa toisistaan. Ne 
menevät usein toistensa alueille sen vuoksi, että myöskin 
Osoaviahimin valmentajat ovat suurimmaksi osaksi armei- 


1 Tämän on Stalin lausunut. 

jasta tahi sen reservistä komennettuja upseereja ja aliupsee- 
reja. Jokin Puna-armeijan rykmentti nimitetään jonkin 
koulun »esimieheksi», ts. rykmentti asettaa koulun käytettä- 
väksi valmentajat, aseet, ammukset, harjoituspaikat jne. 
Koulu taas ottaa tämän rykmentin ykunniakummiudens. 

Koulujen voimistelunopetus, johon oli myöskin varattu 
kaksi viikkotuntia, oli vuodesta 1928 lähtien täydellisesti 
sotilaallisen välmennuksen luontoista. Entinen voimistelu 
katosi sotilaallisuuden päästessä vallitsevaksi. 

Kouluihin ja korkeakouluihin perustettiin komsomolien 
ja pioneerien toimesta niin sanottuja »sotasoppia» sotaisen 
hengen yllä pitämiseksi. Valmennuksen kannustimeksi sää- 
dettiin erikoinen urheilumerkki, » Valmiina työhön ja puo- 
lustukseen», jota oli kahta eri astetta. Ensi asteen helpompi 
merkki oli tarkoitettu ensi ja toisen asteen kouluille, toisen 
asteen vaikeampi kolmannen asteen kouluille, tehdaskou- 
luille, työläistiedekunnille sekä teknillisille ja korkeakouluille. 

Vielä asetettiin jokaisen pojan ja tytön sydämen asiaksi 
vLentäjä- ja kaasusuojelumerkin» suorittaminen. Merkin 
suorittaneille suotiin määrättyjä etuja kouluelämässä, esim. 
vapautusta sotilaallisista harjoituksista, tahi annettiin pal- 
kinnoksi esim. kaasunaamari. 

Korkeakoulujen ja teknillisten oppilaitosten sotilaallisesta 
valmennuksesta on jo edellä mainittu. Lisättäköön, että 
miltei jokaisessa korkeakoulussa oli »Sotatieteen oppituoli», 
sekä samoin teknillisissä opistoissa, työläistiedekunnissa ja 
kolmannen asteen kouluissa »Sotatiedon opettajanvirka». 
Jokainen korkeakoulu ja teknillinen oppilaitos kehitti oman 
alansa mukaisesti jotakin erikoisasetta. Siten syntyi ty- 

kistö-, panssari-, tankki-korkeakouluja, kemiallisen sodan- 
käynnin korkeakouluja, kansalaissodan spesialistien kor- 
keakouluja jne. Nämä ovat, kuten koulutkin, jonkin armei- 
jakunnan ylikomentajan tai vastaavan Osoaviahimin elimen 
johdossa. 

Sotilaallinen opiskelu ja valmennus korkeakouluissa, tek- 
nillisissä oppilaitoksissa ja työläistiedekunnissa vie nykyään 
noin 1/5—1/3 koko opiskeluajasta. 

Erikoisina sotilaallisen valmennuksen työntekijöinä ovat 
nykyään myös ammattiliitot. Työn lomassa ja vapaahet- 
kinä annetaan työläisille ampumaopetusta, esitellään asei- 
den rakennetta, harjoitetaan kaasunaamarin käyttöä tahi 
annetaan teoreettista opetusta sotilaallisissa tiedoissa. 

Samanlaiset tehtävät on annettu myös »Työläisten urheilu- 
liitolle». Edellä jo mainitsimme, että tämä liitto asetettiin 
»Fiskulturan ylimmän neuvostom alaiseksi ... Vuonna 1928 
se alistettiin ;xKommunistisen urheilu-internationalem alai- 
seksi ja nykyisin se palvelee täydellisesti sotilaallisia tarkoi- 
tusperiä varsinaisten urheilutehtävien jäädessä yhä enem- 
män taka-alalle. Harjoituspaikkojen ja urheiluvälineiden 
puute on myös osaltaan helpottanut tämän siirtymisen ta- 
pahtumista. Etenkin maaseudulla olot ovat tässä suhteessa 
olleet peräti vaatimattomat. Työläisurheiluseurojen pääteh- 
tävänä on yValmiina työhön ja puolustukseeny-merkin suo- 
ritusten harjoittaminen. 

Vuonna 1937 tapahtui parannus urheiluelämän johdossa. 
Kansankomissaarien neuvostoon asetettiin »Komitea fyy- 
sillisen kulttuurin ja urheilun kysymyksiä vartem ja. Fis- 
kulturan neuvosto lakkautettiin. Uudella komitealla on 

miltei Kansankomissariaatin valta. Lisäksi perustettiin »Fyy- 


sillisen kulttuurin korkeakoulu» sekä useampia »Urheilu- 


opistoja». Työläisten urheiluliitossa on tätä nykyä noin 


g miljoonaa jäsentä. 


Urheilun militarisoiminen näkyy selvästi merkkivaati- 


muksista. 


Ensi asteen merkin vaatimukset ovat: 

- pikauinti, 25 metristä 100 metriin (urheilu-uinti) 
. 10 minuutin uinti (kestävyysuinti), 
. hiihto, 3—10 kilometriin, tai ratsastus, 

. pituushyppy, 
. korkeushyppy, 


. 100 metrin juoksu, 


1000 » » 


, 


. soutu, 1 kilometri, 

. pyöräily, 10 kilometriä, 

. voimistelusuorituksia, 

. uinti varusteissa, 

. pakkausmarssi, kaasunaamari päällä, 


. ammuslaatikon kuljettaminen juosten 50 metriä, 


laatikon paino 32 kg. 


. maastotieto ja naamioiminen, 

. muodollinen harjoittaminen, 

. ampuminen armeijan kiväärillä, 
. käsikranaatin heitto, 

. ensi-apu, 

. tietoja kommunismista. 


Toisen asteen vaatimukset: 


1. samat kuin edellä, mutta suoritustulokset korkeammat, 
2. urheilupedagogiikka, 
3. terveysoppi. 


Vuosina 1930—35 suoritti merkin »Valmiina työhön ja 
puolustukseemy seuroissa noin 4 miljoonaa urheilijaa. 

Vielä kerran Komsomolin täytyi kääntää toimintansa 
sisäisiin vihollisiin. 8:nnessa kongressissaan 1930 se huo- 
mautti, että haliituksen politiikalla on sisäisiä vihollisia, 
kuten rikkaat maanviljelijät, kauppiaat, kansalliset pyrki- 
mykset, juutalaisvastaisuus, mutta sen lisäksi neuvosto- 
venäläisissä itsessäänkin, nimittäin virkavaltaisuus ja alko- 
holismi. — Samoin olivat nuorison keskuudessa leviämässä 
huolestuttavassa määrin uskonnolliset ja epäpoliittiset vir- 
taukset. Nuoriso alkoi kyllästyä ainaiseen ykasarmisävyym. 
Lähes miljoona erosi Komsomolista, eikä uusien tulokkaiden 
määrä noussut kahteen miljoonaan. 


Seuraavan vuoden kongressi kokoontui yhä lisääntyvän 
militarisoimisen merkeissä. Voroshilov korosti sotilaallisen 
opiskelemisen tärkeyttä: »En epäile ollenkaan, etteikö 
jokainen komsomoletsi joka hetki ole valmis tarttumaan 
kivääriin tai hoitamaan kanuunaa. Voidakseen niitä käyt- 
tää, täytyy niitä ensin opiskella perusteellisesti. Myöskin 
naiskomsomoletsien on entistä enemmän harjoiteltava val- 
mistautuakseen palvelemaan armeijassa.» 

Komsomol julisti, että se oli täysin toteuttava Voroshi- 
lovin toivomukset. Heti määrättiin aloitettavaksi viiden 
miljoonan nuorukaisen ja neitosen sotilaallinen valmenta- 

minen niin tehoisasti, että heidän pitäisi kyetä osallistumaan 
Puna-armeijan seuraaviin sotaharjoituksiin. 

Vuonna 1932 Komsomolia kohtasi jälleen ankara isku. 
Vaikka Stalin 7. päivänä tammikuuta puolueen Keskus- 
komitean kokouksessa lausuikin: »Viisivuotissuunnitelman 
menestyksellisen toteuttamisen seurauksena on meidän 
onnistunut kohottaa maan puolustuskuntoisuus vaaditulle 
tasolle», oli tosiasia, että suunnitelma oli kärsinyt haaksi- 
rikon. Lisäksi vuosi päättyi tuhoisaan katoon. Nuorisossa 
pääsi jälleen vallalle kaipuu riippumattomaan itsenäiseen 
elämään. Se lähti kulkemaan omia teitään. Muodostui 
ankaran vastustuksen ryhmiä, kuten Trotski-oppositio ja 
Sinowjew-ryhmä, joiden ilmauksena tapahtui paljon huo- 
miota herättänyt Kirowin murha. Nuorimmat sortuivat 
jälleen rikollisuuteen, mikä ilmeisesti saavutti laajat mitta- 
suhteet, koska 7. päivänä huhtikuuta v. 1935 täytyi säätää 
laki kuolemanrangaistuksesta alle kaksitoistavuotiaille rikol- 
lisille erinäisistä rikoksista. 

Stalin määräsi toimeenpantavaksi Komsomolissa laajan 
puhdistuksen. Tuhansittain jäseniä erotettiin ja pahimmat 
»rikolliset» vietiin »Kommunistisen nuorison työleireihim» 
tahi »Työkomennuskuntiin» pohjoisille alueille. Lukuisat 
ylioppilasjärjestöjen virkailijat erotettiin viroistaan. 

Stalin kävi ankarasti Komsomolin kimppuun erikoisesti 
sen vuoksi, että se oli liiaksi jäljitellyt Puoluejärjestön muo- 
toja ja henkeä. Puolueen tehtävänä oli ohjata valtakuntaa, 
Komsomolin taas kasvatuksellisen ja organisatorisen työn 
avulla avustaa Puoluetta. Komsomolin oli pysyttävä kas- 
vatustehtävässään. Sen tuli kiinnittää huomionsa Pioneeri- 

yksiköiden luomiseen ja koettaa myös entistä enemmän 
ottaa naispuolinen nuoriso mukaansa. Ei pitänyt säikäh- 
tää vastaisuudessa, — mikäli katsottiin tarpeelliseksi, — 
asettaa Puolueesta vanhempia johtajia Komsomoliin »aktii- 
visuuden aaltoilumy estämiseksi. Tällä tavalla Komsomol 
voi käyttää hyväkseen »sitä valtavaa kokemusta massojen 
kasvattamisessa ja järjestämisessä, jonka bolSevistinen puo- 
lue oli saavuttanut.» 

Puolue yritti siis Stalinin neuvoa seuraten saada yhä 
enemmän Komsomolin hoitoonsa. On syytä tässä kohden 
huomauttaa siitä Leninin kannasta, joka ilmeni Kom- 
somolin toisessa kongressissa 1910, että »ilman itsenäi- 
syyttä ei nuoriso kykene luomaan itsestään käyttökelpoista 
sosialistia.» 

Stalin määritteli Komsomolille seuraavanlaiset uudet 
suuntaviivat: 


1. Taistelu luokkavihollisia vastaan. Tämän kautta voisi 
Komsomo! jälleen saavuttaa Puolueen luottamuksen, 
»joka on arvosteltava kaikkein tärkeimmäksi.» 

2. Menneisyyden tunteminen voidakseen antaa arvoa 
tulevaisuudelle. Kun nuorisolta puuttuu omakohtai- 
nen kokemus olosuhteista ennen vallankumousta, 
tulee sen menneisyyden ja vanhan maailman tutki- 
misen kautta pyrkiä sitä lähestymään. 

3. Komsomoletsin tulee olla proletaarisen vallankumouk- 
sen ideologinen esitaistelija. Hänellä tulee olla selvä 
käsitys marxilaisuuden ja leniniläisyyden olemuk- 
sesta. 

»Komsomol 
on puo- 
lueeton.» 


4. Komsomoletsin on kuljettava sivistysharrastusten etu- 
nenässä. Stalin muistuttaa Leninin sanoista: »Teidän 
tulee oppia, oppia, oppia!» sekä omasta kehoitukses- 
taan: »Täytyy tulla vallankumouksellisen nuorison 
hyökkäystietoon», sillä »nykyaikainen tekniikka vaa- 
tii sitä pakottavasti.» 


5. Komsomol olkoon rohkeuden ja sankaruuden koulu! 


Komsomolin kokous vuonna 1936 muodostui suuntaa anta- 
vaksi kahdessakin suhteessa. Huolimatta edellisen kongres- 
sin antamasta »sivistys-ohjelmasta» oli militaristinen suunta 
ilmeisesti vallalla. Kokouksessa olivat läsnä korkeimmat 
sotilasjohdon edustajat, sotakomissaari Voroshilov, armeijan 
pääesikunnan päällikkö Jegorov, laivaston päällikkö Orlov, 
lentolaivaston päällikkö Atkins sekä ratsuväen päällikkö 
Budjennyi, 

Toinen suuntaa ilmaiseva toimenpide oli sääntöjen muutos. 
Entinen määritelmä, joka osoitti järjestön proletaarisen 
luonteen, jätetään nyt pois ja korvataan toisella, joka antaa 
laveamman tulkinnan järjestön luonteelle: »Komsomol on 
puolueeton ' massajärjestö, joka yhdistää edistysmielisen 
valveutuneen, työtätekevän nuorison laajat joukot kaupun- 
geissa sekä maalla.» Tällä tavalla helpotettiin etenkin maa- 
laisnuorison mahdollisuutta päästä Komsomolin jäseneksi. 
Muodollisesti Komsomol erotettiin Puolueesta sen kautta, 
että komsomolia ei enää ilman muuta otettu Puolueeseen, 
vaan hän oli tässä suhteessa samassa asemassa kuin järjes- 


tymättömätkin neuvostokansalaiset. Puheista, joita pidet- 
1 Tämä käsitys lausuttiin jo 1:ssä kongressissa v. 1917. 

tiin, kävi kuitenkin ilmi, että itsenäisyys oli vain näennäi- 
nen. Komsomolin tuli edelleenkin olla Puolueen vauttaja» 
ja sen tuli tuntea ysmyötätuntoa» Puoluetta kohtaan. Koros- 
tettiin komsomolin —perusteellisen oppimisen tarvetta: 
yTotista tieteellistä työtä ja sivistyksellistä kasvatusta tuli 
enemmän kuin ennen vaatia, ja Komsomolin tuli »opettajan 
ystävänä» ottaa vastuu kasvatuksesta myös koulujen sisä- 
puolella.» 

Todellisuudessa jäivät nämä sivistystehtävät yhä edel- 
leenkin sivuun. Päätehtävänä pysyi koko nuorison soti- 
laallinen valmentaminen visänmaan puolustukseksi». Tämä 
määriteltiin ohjelmassa: »Komsomol kasvattaa koko nuoren 
polven neuvostopatriotismin hengessä, rajattoman antau- 
muksen ja rajattoman rakkauden hengessä Neuvostoliittoa, 
isänmaata, kohtaan. Pelon ja arkuuden, lippukarkuruuden, 
sosialistisen isänmaan petturuuden ja Neuvostoliiton vihol- 
listen halveksunta piti Komsomolin kautta istuttaa nuori- 
soon. Neuvostoliiton asevoiman vahvistamisen ja laajentami- 
sen aktiivinen tukeminen oli Komsomolin päätehtävä. Se 
johti nuorison keskuudessa puolustustahdon propapandaa 
ja sen tuli päästä siihen, että jokainen komsomoli ennen 
asevelvollisuuttaan olisi oppinut tarkasti ampumaan sekä 
omaisi jonkin sotilaallisen erikoiskoulutuksen. Komsomol 
muodosti Punaisen armeijan kaaderin.» 

Vaikka olemmekin useassa kohdin todenneet Komsomolin 
johtavan nuorison sotilaallisen valmennuksen käytännöllistä, 
teknillistä toimeenpanoa, on kuitenkin sen varsinaiseksi 
tehtäväksi lausuttu edellä olevassa päätöksessä fpuolus- 
tustahdon lujittaminen. Käytännöllisestä puolesta huolehti- 

12 — Väänänen 


kin toinen jättiläisjärjestö, Osoaviahim. Kaganowitz on 
erittäin sattuvasti lausunut julki Komsomolin ja Osaovia- 
himin suhteen toisiinsa: Komsomolin tulee olla Osoaviahimin 
sydän ja sielu.» 


Osoaviahim. 


Kansan käytännöllinen sotilaallinen valmennus oli alku- 
vuosina hajallaan useiden eri järjestöjen hoitaessa omaa 
erikoisalaansa. Tämä osoittautui kuitenkin ajanoloon sekä 
ajan että voimien tuhlaukseksi, jonka vuoksi vuonna 1927 
neljä suurinta tällaista järjestöä yhtyi, ja näin muodostui 
jättiläisjärjestö Osoaviahim. Nimensä se on saanut osas- 
tojärjestöjensä alkukirjaimista, 0.5.0. sekä Aviahim-jär- 
jestön nimestä. Ensimmäiset vuodet menivät melkoisen 
vaatimattomasti järjestelytöissä, johtajiston valmentami- 
sessä sekä propagandan tekemisessä. Kun järjestön johta- 
jaksi määrättiin vuonna 1929 Sota-akatemian johtaja L. P. 
Eideman, pääsi järjestön toiminta vauhtiin. 

Järjestön tehtävänä on pakollisen sotilaallisen valmennuk- 
sen toimeenpano kaikille 12.—19. ikävuosien välillä oleville 
kansalaisille. 

Sen toimeenpanevina eliminä ovat eri asteiset ryhmät. 
Pienin tällainen toimiva elin on »solw. = Solu tunkeutuu 
kaikkialle: kouluihin, työpaikkoihin, virastoihin, missä vain 
on mahdollista yhdistää ainakin 10 henkilöä soluun. Solun 
jäsenmäärä koetetaan pitää pienenä, jotta sen toiminta 
olisi intensiivisempää sekä helpommin järjestettävissä. Jos 
se paisuu liian suureksi, se jakaantuu useampaan scluun. 
Solun sisällä johtaa toimintaa puhemiehistö ja johtaja. Solu 

jakaantuu jaostoihin. Se pitää jäsenkokouksensa neljä kertaa. 
vuodessa. Näissä se valitsee edustajat seuraavaan portaa- 
seen, neuvostoon. 

Tällaisia alempia neuvostoja ovat kyläneuvosto, tehtaan- 
neuvosto jne. Näistä muodostuu edustajien kautta alwe- 
neuvostoja, joista tasavallan neuvostoja taas kutakin liittoon 
kuuluvaa eri tasavaltaa varten ja näistä taas Neuvostoliiton 
keskusneuvosto, jonka puheenjohtaja on koko Osoaviahim- 
järjestön johtaja. 

Järjestö toimii kokonaan ilman valtion taloudellista apua. 
Se hankkii varansa, joita se tarvitsee erittäin suuressa määrin, 
monin eri tavoin. Jäsenet suorittavat jäsenmaksua varo- 
jensa mukaan 20 kopekasta alkaen 10 ruplaan vuodessa. 
Se panee toimeen arpajaisia, joista esim. vuonna 1932 toi- 
meenpannut olivat arvoltaan 50 miljoonaa ruplaa, mutta 
arvat myytiin kuitenkin 80-prosenttisesti. Se ottaa vastaan 
lahjoituksia. Erikoislaatuisen tulolähteen muodostavat ns. 
»puolustushehtaarit». Näillä tarkoitetaan maa-alueita, joita 
esim. kyläsolu luovuttaa Osoaviahimin käyttöön siten, että 
siltä saatu tulo lankeaa järjestön hyväksi. Työt suorittavat 
kyläsolun jäsenet ilmaiseksi. Samalla tulee tällainen alue 
vmallialueeksi». 

Tässä ovat kysymyksessä suuret tulolähteet, sitä todis- 
taa mm. niiden maa-alueiden suuruus, jotka tarkoitukseen 
on luovutettu. Vuonna 1932 se oli esim. Ukrainassa 22 000 
hehtaaria, Kasakstanissa 18 000 hehtaaria jne. Suunni- 
telmana on saada tällaisia alueita koko valtakunnasta yh- 
teensä puolimiljoonaa hehtaaria. 

Lisäksi on järjestöllä käytettävissään tehtaita, joiden 

valmisteet ovat järjestön työssä välttämättömät, kuten 
purjelentokonetehdas, kaasunaamaritehdas, kivääritehtaat, 
polkupyörätehtaat, opetusvälinetehtaat sekä järjestön uni- 
vormuja valmistava tehdas. Jäsenillä on nimittäin oikeus 
käyttää järjestöpukua. Kaikkia näitä tuotteita myydään 
Osoaviahimin omissa kaupoissa. Liikevaihto näissä kau- 
poissa liikkuu miljoonissa ruplissa. 


Työskentelykohteei. 


Osoaviahimin työ jakaantuu neljään työkohteeseen eli aluee- 
seen. Ensimmäisen alueen muodostavat suuret joukot. Näihin 
koetetaan vaikuttaa radion välityksellä, elokuvien avulla, 
joukkoretkien kautta. Järjestetään esimerkiksi retkiä sotalai- 
voille, armeijan joukko-osastoihin jne. Tehtaissa järjestetään 
esim. kaasunaamarin esittelytilaisuuksia tahi toimeenpannaan 
suorastaan opetustilaisuuksia työväestölle. Tunneilla ope- 
tetaan käsittelemään käsikranaatteja, kivääriä tai kaasu- 
naamaria. Ne kestävät kerrallaan noin kaksi—kolme tuntia 
ja niiden tarkoituksena on herättää työläisissä mielen- 
kiintoa puolustuskysymyksiä kohtaan. 

Toinen alue on ryhmä. Samoin kuin solu on organisatori- 
nen yksikkö, on ryhmä yleisin opetuksellinen yksikkö. Sen 
muodostavat määrätyn alan työntekijät joko työpaikkansa 
tahi asuinpaikkansa mukaan. Tällainen ryhmä saa soti- 
laallisten tietojen alkeissa keskimäärin kymmenen kertaa 
vuodessa kolmen—neljän tunnin opintotilaisuuden. 

Kolmas alue on opintokerho, leiri tai koulu. Talven aikana 
opiskelu tapahtuu opintokerhoissa, kesällä leireillä. Kor- 

keimpana asteena ovat sitten ympäri vuoden toimivat erikois- 
koulut tai korkeakoulut. Näillä opistoilla on kiinteä oppilas- 
kuntansa, suunnitellut opiskeluohjelmat ja niissä suoritetaan 
kiinteätä työtä. Kolmannen alueen piiriin kuuluvat myös 
museot ja asekokoelmat, joissa on maanpuolustusalaan kuu- 
luvaa opetusmateriaalia sekä omat opettajansa. 

Neljännen työalueen muodostavat alokkaat. Erittäin tär- 
keän osan Osoaviahimin työssä muodostaa alokkaiden val- 
mentaminen ennen kutsuntaa. Pyrkimyksenä on, ettei yksi- 
kään alokas astuisi palvelukseen saamatta sitä ennen soti- 


laallista valmennusta. 


Työmuodol. 


Eri työalueilla tapahtuu sitten valmentaminen useassa 
eri muodossa. | 

Ensimmäinen ja yleisin työmuoto on ampuminen. Sitä 
harjoitetaan pienoiskiväärillä tai jalkaväenkiväärillä. Fri- 
koisesti korostetaan sitä seikkaa, että sodan koneellistu- 
minen ei ole lainkaan vähentänyt ampumataidon merki- 
tystä, pikemminkin se on tehnyt sen yhä tärkeämmäksi 
sekä vaikeammaksi. 

Erikoisissa tarkka-ampujakouluissa valmennetaan ampu- 
mataidon opettajia Osoaviahimin palvelukseen. Kilpäilujen 
järjestäminen on tärkeänä tekijänä ampumataidon kehityk- 
sessä. Harrastuksen herättämiseksi on perustettu erikoinen 
»Voroshilov-ampujan merkki», jonka saavuttamista pide- 
tään suuressa arvossa. 

Toiseen harjoitusmuotojen ryhmään kuuluu useita sota- 
teknillisiä aloja: 

1. Kaasusuojelu. Tällä alalla työskentelee Osoaviahim eri- 
koisen pontevasti. Vuoden 1932 marraskuuhun mennessä 
oli enemmän kuin 3 miljoonaa ihmistä käynyt kuusituntisen 
kaasusuojelukurssin. Näistä oli naisia 1,3 miljoonaa. Saman 
vuoden kuluessa jaettiin kansalle 1,5 miljoonaa kaasunaa- 
maria. On aiottu valmistaa myös lasten naamareita. Valistus- 
tarkoituksessa oli v. 1936 käytännössä kuusi kaasusuojelu- 
elokuvaa sekä joukko varjokuvasarjoja. Näyttelyissä esi- 
tettiin kaasusairauksien seurauksia, radiossa selostettiin 
kaasusuojelun tärkeyttä jne. Moskovassa pantiin vuonna 1932 
toimeen kuukauden kestävä vkaasusuojeluhyökkäyss. Tä- 
män aikana yksin Moskovassa suoritti 850 000 henkilöä kym- 
mentuntisen kurssin, näistä oli 35 % naisia. 

Yleensäkin työskentelevät juuri naiset tällä harjoitus- 
alalla. He muodostavat ensiapu- ja kaasunpuhdistusosastoja, 
jotka ovat jatkuvasti toimintavalmiina. Heidän huolenaan 
on myös valvoa, että työläisillä sekä perheen jäsenillä on 
kaasunaamarinsa.  Kaasusuojelutoiminnan tarkoituksena on 
yharjoittaa asukkaat siinä määrin, että he joka hetki vaik- 
kapa ilman johtoakin osaavat suorittaa toimenpiteet kaasu- 
hyökkäystä vastaan joutumatta paniikin valtaan. Säännöl- 
linen elämän kulku ei saa joutua hetkeksikään häirityksi eikä 
yksikään työläinen jättää paikkaansa ilmahyökkäyksen 
aikana.» 

2. Kemia. Kaasusuojelun yhteydessä syntyi Osoaviahi- 
missa puhtaasti kemiallinen työskentely yleisemmässä mer- 
kityksessä. Perustettiin erikoinen kemiallinen opisto, jonka 
tehtävänä oli tutkia kemian käyttöä taloudessa yleensä. 
Siten syntyi erikoinen kemiallinen taistelu rottia, heinäsirk- 

koja ym. viljan ja niittyjen tuholaisia vastaan. Vuosittain 
puhdistettiin useita miljoonia hehtaareita peltoa tuholaisista 
ja satojatuhansia hedelmäpuita: ruiskutettiin sekä riihiä 
desinfioitiin. Vuonna 1931 osallistui tähän »kamppanjaan» 
42 000 koulutettua ja noin 500 ooo tilapäistä työntekijää. 

3. Ilmailu" Ilmailun alalla on Osoaviahim ehkä kuitenkin 
saavuttanut suurimman menestyksen. Tämä työskentely 
jakaantuu neljään osaan: 

a) Lentokoneaskartelu. Nuorimmat ikäluokat, »Osoavia- 
himin nuoret ystävät», työskentelevät erikoisesti lentokone- 
askartelussa. On perustettu kymmeniä »Mallilaboratorioita», 
joissa rakennetaan ja suunnitellaan uusia lentokonemalleja. 
Tällaisessa työskentelyssä ovat mukana kymmenet tuhan- 
net lapset ja saavat siinä jo sotilaallisen valmennuksen al- 
keita. 

b) Purjelento. — Osoaviahim on työskennellyt voimak- 
kaasti purjelentotaidon kehittämiseksi Neuvostoliitossa ja 
saavuttanutkin huomattavia tuloksia. On perustettu muu- 
tamia purjelentokouluja ja tarkoituksena oli viidessä vuo- 
dessa kouluttaa 200 000 purjelentäjää. Lähelle Moskovaa 
on Osoaviahim perustanut purjelentokonetehtaan, jonka 
tuotanto on vuosittain 2000 konetta. 

c) Moottorilento. Moottorilento kuuluu tietenkin myös 
Osoaviahimin ohjelmaan. Lähellä Moskovaa on Tushinon 
lentokoulu, joka kouluttaa lento-opettajia. Koulu voi yhtä- 
aikaa ottaa vastaan 400 oppilasta. Kurssi kestää 7 kuukautta. 
Osa kurssista voidaan suorittaa siten, että oppilaat käyvät 
iltapäivisin ja lomapäivinä opiskelemassa lentokoululla ja 
voivat siten pitää työpaikkansa. Parina viimeisenä kuukau- 

Osoaviahim 
tukee jälki- 
koulutusta. 


tena he saavat työpaikastaan lomaa ja opiskelevat tällöin 
intensiivisemmin. Lentokouluja oli Neuvostoliitossa vuoden 
1932 lopussa parikymmentä. 

d) Lentokonerakennus. Osoaviahim on ryhtynyt työsken- 
telemään myös lentokonerakennuksen alalla. Vuonna 1931 
oli muutamia koekoneita rakennettu. 

Samalla tavalla työskennellään muillakin sotateknillisillä 
aloilla, kuten tankki, tykistö, konekivääri, pioneeri, Zasku- 
varjojääkäri, ym. erikoistehtävien . aloilla. [FOsoaviahimin 
tehtävänä ei ole lainkaan sotilaallinen yleisvalmennus, vaan 
se pyrkii mitä kiinteimpään erikoistumiseen. 

Tämän työskentelynsä lisäksi, jossa sillä on harjoitettava- 
naan sotilaallisesti täysin harjautumaton aines, työskentelee 
Osoaviahim vielä reserviläisten jatkokouluttamiseksi. »Pu- 
naisen armeijan taistelukunto riippuu suuresti siitä, millai- 
sessä kunnossa reserviläiset palaavat armeijaam, on Eideman 
sanonut... Osoaviahim työskentelee pysyttääkseen reservi- 
upseerien tiedot ja taidot aktiiviupseerien tasolla. Sitä var- 
ten järjestetään upseerien jatkokoulutuspäiviä, jolloin 
pidetään luentoja, keskustelutilaisuuksia ja kenttäharjoituk- 
sia. Työpaikat myöntävät lomia ensikädessä jatkokoulu- 
tukseen osallistuville. Erikoinen tapa on käyttää reservi- 
upseeria esimerkiksi työpaikkansa työläisten opettajana. 
Osoaviahim määrää hänelle tehtävät, esimerkiksi seuraavat: 
ja Osallistuttava opintokerhon työhön kerran kymmenessä 
päivässä, b) opetettava vähintään 15 nuorukaiselle käsikra- 
naatinheittotaito, c) käsiteltävä työpaikan seinälehdessä 
puolustuskysymystä, d) osallistuttava Osoaviahim-solun työ- 
hön vähintään kymmenenä päivänä, e) kerättävä rahaa Osoa- 

Pioneerityttöjen mielenosoituskulkue. 


Massat on 
saatu liik- 
keelle. 


viahim-säätiölle ainakin 100 ruplaa, f) myytävä 200 Osoavia- 
himin arpaa. Tällaisella menettelyllä pysyy asianomainen 
henkilö itse kehityksen mukana ja kouluttaa samalla uusia 
jäseniä. 

— Varsinaisen sotilaallisen käytännöllisen työskentelyn lisäksi 
harjoittaa Osoaviahim suurisuuntaista maanpuolustuspropa- 
gandaa lehdistön, esitelmien, puheiden ja henkilökohtaisen 
kosketuksen avulla, Sen propagandatoimintakin tunkeutuu 
kaikkialle: kouluihin, työpaikkoihin, kolhooseihin, perhei- 
siin. Komsomol ja Osoaviahim ovat kuin kaksi syöpää, jotka 
tunkevat juurensa jokaisen ihmisen elämään, Komsomol 
henkisenä valistajana, Osoaviahim käytännöllisenä valmen- 
tajana. 

Näiden kaksoissisarusten, Komsolin ja Osoaviahimin, toi- 
minnalla onkin saavutettu suurenmoisia tuloksia. Aikai- 
semmin on jo mainittu Komsomolin jäsenmäärän olleen 
V. 1924 yli 600 000. Vuonna 1933 sivuutti se 6 miljoonaa. 
Osoaviahimin jäsenmäärä on noussut vuodesta 1927, jolloin 
se alkoi toimintansa seuraavasti: 


1927 2 0950000 jäsentä, 1932 12 000 ooo jäsentä, 
1930 9100000 » , 1936 ainakin 14 000000. » , 


Työn tulokset käyvät ilmi siitä puheesta, jonka Kossarew 
piti kymmenennessä Komsomol-kongressissa 14. päivänä 
huhtikuuta 1936. Hän antoi tuloksista tällaiset tiedot: 


ilma- ja kaasusuojeluun koulutettuja 1 miljoona 


kartan lukemiseen » I » 
hevoshoitoon » 1,5 » 
moottorihoitoon » 1,6 » 

lento-moottorin hoitoon koulutettuja 2 000 


purjelentäjiä täysin » 3 000 
» alkeis- » 52 000 
sanitääripalveluun » 1 miljoona 
kaasusuojelun ohjaajia = 25 000 
autonajajia 35 000 
ratsastajia useita kymmeniä tuhansia 
yVoroshilov-ampujia», ensi-asteen 090 000 
» » == toisen asteen 20 000 
tarkka-ampujia I 000 
tarkka-ampujavalmentajia 125 
urheilun opettajia 2 000 
reservi-lentokoneohjaajia 3 500 
laskuvarjourheilun valmentajia 1I 000 


Suoritettiin 11 200 000 laskuvarjohyppyä 400:sta tornista 


» 21 000 » lentokoneesta, 
Perustettiin — 144 lentoklubia, 
» 241 purjelentokoulua 
» 1723 purjelentoyhdistystä. 


Vuoden 1936 loppuun mennessä ylitettiin nämä luvut suu- 
resti, esim. toisen asteen »Voroshilov-ampujia koulutettiin 
yli 100000, yLento- ja kaasusuojeluv-merkkiä suoritettiin 
2 800 000 ja »Valmiina työhön ja puolustukseem»-merkkiä 
yli 3 miljoonaa. 

Luvut vaikuttavat suurilta, mutta kuten näkyy, koulutus 
on osittain ollut epätasaista, kun esim. vertaa tarkka- 
ampuja-valmentajien määrää laskuvarjourheilun valmenta- 
jien määrään. 

Työläisen 
isänmaa. 


Mihin pyritään? — Nuorisokasvatuksen 
kautta maailmanvallankumoukseen.. 


Neuvostoliiton yhteiskuntarakennelma on perustettu kol- 
men aatteen varaan. Nämä ovat marxilainen kommunismi, 
luokkataistelu ja maailmanvallankumous. Tehtävämme kan- 
nalta ei ole tarpeellista perusteellisesti käsitellä näitä aat- 
teita. Kuitenkin on syytä mainita näissä aatteissa ne tekijät, 
jotka ovat aiheuttaneet ja ylläpitävät näin laajasuuntaista 
sotilaallista valmennusta. Kommunismin perusajatus on: 
yhteisö on kaikki, yksilö ei mitään. Yksilöllä on arvoa vain 
sikäli, mikäli hän on hyödyllinen yhteisölle. Tämä sama aja- 
tus on sotilastoiminnan perusajatus. Se on pohjana yhteis- 
kurille, joka sotalaitoksessa on välttämätön. Tämä aate luo 
Neuvostoliitossa myöskin pohjan köyhälistödiktartuurille, 
koska vain köyhälistö muodostaa yhteisön venäläisen kommu- 
nismin opin mukaan. 

Tämän köyhälistödiktatuuriaatteen pohjalla suoritettiin 
luokkataistelu Venäjällä vallankumousvuosina. Se ei ole 
vieläkään päättynyt, sillä hallitsevan luokan selitysten mu- 
kaan pyrkivät ne rippeet, jotka Neuvostoliitossa vielä ovat 
jäljellä ns. porvaristosta, aina uudelleen pääsemään valtaan. 
Tämän selityksen nojalla voidaan luokkataisteluoppia yhä 
edelleenkin julistaa massoille. Mutta tämä luokkataistelu- 
oppi laajentaa taistelun käsittämään koko maailman. Maail- 
man köyhälistö on yksi yhteisö. Marxin opin mukaan ei 
työläisellä ole isänmaata. Mutta nyt se on saanut visänmaan» 
Neuvostoliitosta. Neuvostoliitto ajaa köyhälistön etuja. 
Sen vuoksi jokaisen työläisen velvollisuus on tukea Neuvosto- 

liiton pyrkimyksiä, ja etenkin on se jokaisen Neuvostoliiton 
oman kansalaisen velvollisuus. Mutta samalla Neuvosto- 
liiton pyrkimyksenä on auttaa muitten maitten köyhälistöjä 
saavuttamaan maassaan sama asema, joka Neuvostoliiton 
köyhälistöllä on, pääsemään köyhälistödiktatuuriin. Ellei- 
vät muiden maiden porvarit halua taistelutta luopua val- 
lasta, on heidän yritettävä kukistaa köyhälistövallankumouk- 
sen emämaa, Neuvostoliitto. Tästä ajatuksesta saakin 
Neuvostoliiton hallitus parhaimman valttinsa kiihoitukses- 
saan maailman vallankumoukseen. — Neuvostokansalainen 
voisi näet olla niin egoistinen, että välittäisi vähät muiden 
maiden köyhälistön asemasta. Mutta uhka joutua itse syös- 
tyksi vallasta omassa maassaan antaa kyllä pontta vmaan- 
puolustustyölle). 

Tämä ajatus käy selvästi ilmi eräästä julkaisusta, jota 
ahkerasti tutkitaan kaikissa työskentelykerhoissa tehtaissa, 
kouluissa, seuroissa jne. Teoksen nimi on: yKeskusteluja 
sotalaitoksesta ja Punaisesta armeijasta». Siinä lausutaan 
mm. näin: »Meille on täysin selvää, että kapitalististen val- 
tioiden aseistautuminen ei tapahdu yksistään Neuvosto- 
liittoa kohtaan tunnetusta vihasta, vaan myöskin näiden 
maiden kesken vallitsevien erimielisyyksien vuoksi. Mutta 
niistä huolimatta on olemassa suuret mahdollisuudet, että 
kapitalistiset valtiot yhtyvät tuhotakseen Neuvostoliiton 
ja tukahduttaakseen siten asevoimalla vihatun maailman- 
vallankumouksen.» 

»Kapitalistinen maailma kulkee vääj äämättömästi tuhoaan 
kohti, ja kun se sen tietää, koettaa se kaikin keinoin viivyt- 
tää tätä ratkaisevaa hetkeä. Kuoleva käärme on juuri ennen 

kuolemaansa erittäin vaarallinen, eikä meidän ole hetkeksi- 
kään aliarvioitava kapitalististen valtioiden mahtia. Niiden 
armeijat ovat vahvat ja teknillisesti hyvin varustetut. Vält- 
tämättömyyden pakosta koittavassa taistelussa kapitalistisia 
valtoja vastaan meidän Unionimme voi luottaa kaikkien mai- 
den työläisluokan apuun, eikä ole epäilystäkään siitä, että 
imperialistit joutuvat omien työläisjoukkojensa hyökkäyksen 
alaisiksi yrittäessä hyökätä meidän kimppuumme. Kansa- 
laissodan elementti kuuluu ilman epäilyä tulevan sodan luon- 
teeseen ', mutta se ei saa kuitenkaan meitä hetkeksikään 
tuudittaa rauhaan ja poikkeamaan selvästä tehtävästämme 
luoda omasta puolestamme voimakas aseellinen mahti.» 

Neuvostoliitto on kuitenkin vastoin näitä periaatteitaan 
tehnyt sopimuksia esimerkiksi Italian ja viimeksi Saksan 
kanssa, mutta kirjallisuudesta käy yhä edelleenkin selville, 
että »sopimuskin on vain aselepo — ei pysyvä rauha». Pää- 
määrä on kaikkien kapitalististen valtioiden tuhoaminen, 
maailmanvallankumous Neuvostoliiton avulla. 

Neuvostoliitossa on alettu puhua »Isänmaan puolusta mi- 
sesta», mutta se on vain taktillinen temppu, jolla saadaan 
mukaan myöskin ei-kommunistiset piirit. Niitäkin on kyllä 
Neuvostoliitossa. — Voidaan sanoa, että maanpuolustus- 
ajatus on kommunistisella Venäjällä voimakkaampi kuin 
koskaan ennen Venäjän valtakunnassa. 

Nämä ajatukset tungetaan jokaiseen kansalaiseen, ellei jo 
perheestä alkaen, niin ainakin silloin, kun hän lähtee lasten- 
tarhaan, kouluun tahi työhön, ja tämä propaganda jatkuu 
sitten lakkaamatta läpi koko elämän. Se ei jätä ihmistä het- 


1 Toisin kävi kuitenkin Suomen sodassa v. 1939—40. 

keksikään rauhaan. Se tulvii häntä vastaan sanomalehdis- 
tössä, tuhansissa julisteissa kaduilla, työpaikoissa. Se on 
hänen mukanaan työssä, solun muodossa. Se kulkee hänen 
matkassaan toveripiirissä, komsomoletsina. Se panee hänet 
toimintaan Osoaviahimin tehtävissä. Ja lopuksi se luo 
hänestä täydellisen kommunistisen taistelijan Puna-armei- 
jassa. 

Koulukasvatuksessa ei ole päämääränä ihmisen kasvatta- 
minen, kulttuuri-persoonallisuuden luominen, vaan kommu- 
nistisen luokkataistelijan, maailmanvallankumouksellisen soti- 
laan valmentaminen. Koko koulu kaikkine oppiaineineen, 
oppikirjoineen, seinätauluineen ja opettajineen tähtää vain 
tähän päämäärään. 

Teknillisten oppilaitosten tehtävänä ei ole teknillisten tie- 
tojen ja taitojen antaminen sinänsä, vaan niiden muodos- 
taminen välikappaleeksi, jonka avulla saavutetaan kapita- 
lististen maiden etumatkan, jotta voitaisiin samanlaisin asein 
käydä heidän kimppuunsa. 

Yliopistojen ja korkeakoulujen tehtävänä ei ole objek- 
tiivinen, yleispätevä. tieteellisten totuuksien tutkiminen, 
vaan erikoisen, omalaatuisen taistelunhaluisen tieteen kehit- 
täminen, joka ponnistelee syventääkseen Neuvostosysteemin 
ideologisia ja tieteellisia perusteita. 

Tämän työskentelyn kanssa samanarvoisena tehtävänä on 
yliopistoissa johtajiston valmentaminen armeijaa ja reser- 
vejä varten. Siinä se ei rajoitu vain henkisen ja moraalisen 
pohjan luomiseen, kuten yliopiston luonteeseen kuuluisi, 
vaan se antaa samalla niin perusteellisen käytännöllisen ja 
tietopuolisen kasvatuksen suorastaan sotateknillisissä sei- 

koissa, että se takaa armeijan johtajiston »kultturi»-tason 
pätevyyden. ; 

Myöskin urheilu on vedetty palvelemaan »maanpuolus- 
tusta». Eräässä alakoulun oppikirjassa sanotaan: »Pienissä 
ryhmissä urheilun avulla tulee oppilaiden valmistua sotaan.» 


On jo aikaisemmin mainittu urheilumerkistä »Valmiina 
työhön ja puolustukseen». Siihen sisältyy koko joukko sotilas- 
urheiluvaatimuksia. — Vihkosessa, jossa nämä vaatimukset 
on esitetty, sanotaan mm.: »Nykyaikainen sota vaatii suurta 
tekniikkaa ja määrättömiä ihmisreservejä, jotka on koulu- 
tettu yksinkertaisemmissa sotilaan taidoissa ja joilla on 
perustiedot sotilaan tehtävissä.» 

Sen vuoksi heittoharjoitukset ovat käsikranaatin heittoa, 
siksi juostaan panoslaukut mukana, siksi uidaan varusteissa, 
siksi marssitaan pakkaus selässä. 

»Neuvostoliiton urheilijoiden tulee olla valmiit proletaa- 
risen isänmaansa rajoja puolustamaan.» 

»Neuvostoliiton urheilun tulee valmentaa työläisjoukot 
isänmaan puolustamiseen ja erikoisesti: 


a) valmentaa miehet ruumiillisesti pystyviksi taisteli- 
joiksi Puna-armeijaan. 

b) totuttaa joukot sotilaallisten otteiden ja tietojen 
alkeisiin. ; 

c) edistää työläisjoukkojen vapaaehtoista sotilaallista val- 
mennusta. 


Nainen on Vaikka olemmekin jo aikaisemmin esityksessämme mai- 
vain työ- 


> ninneet tyttöjen ja naisten asemasta tässä valmennussystee- 
Vvormana. 


missä, on vielä palautettava mieleen se seikka, että heilläkin 

on mahdollisuus kulkea samaa tietä kuin miehilläkin aina 
puna-armeijalaiseksi saakka, kuten viime talven sodassa 
saimme todeta. Tämä johtuu kommunistisen ajattelun 
perussävystä, joka ei käsittele naista tulevana äitinä, vaan 
voimana, jota valtio käyttää hyväkseen. 

Uusi kasva- 
tusihanne. 


NUORISOKASVATUS NYKYISESSÄ 
SAKSASSA 


Ryhtyessämme nyt käsittelemään nuorison sotilaallista 
valmennusta Saksassa on heti todettava, että sotilaallista 
valmennusta siinä mielessä, jossa olemme oppineet sen tun- 
temaan monessa muussa Euroopan maassa, emme Saksassa 
tapaa. Saksan nuoriskasvatus ei pyri luomaan »lapsisotilaita», 
vaan se tähtää sellaisen ihmisen kasvattamiseen, joka tunnus- 
taa kurin, järjestyksen ja kuuliaisuuden. Se pyrkii kasvat- 
tamaan ihmistä niin hyvin hänen ruumillisilta kuin henki- 
siltäkin ominaisuuksiltaan, sillä »todelliset sotilaalliset arvot 
ovat juuri todellisia inhimillisiä arvoja». 

Tämä käsitys sotilaallisuudesta antaa meille jo aavistuk- 
sen Saksan nuorisokasvatuksen laadusta ja laajuudesta. 
Se ei rajoitu joidenkin yksityisten sotilaantehtävissä tär- 
keiden taitojen valmentamiseen, vaan asettaa valmennuksen 
alaiseksi koko ihmisen. Tämän käsityksen on tohtori Hans 
Wichmann pukenut eräässä lauseessaan selvään muotoon: 
vKasvatus asekuntoisuuteen ei ole osa kansallissosialistista 
kasvatusta, vaan se on nuorison kokonaiskasvatusta, sillä 

kansallissosialismi tuntee vain yhden kasvatuksen, sen, joka 
koettaa kasvattaa ihmistä kokonaisuutena, so. hänen ruu- 
miillisia, henkisiä ja sielullisia voimiaan. Ja kun Johtajan 
tahdon mukaisesti ruumiin ja luonteen kasvatus ovat henkistä 
kasvatusta tärkeämmät, on se tällä perustalla kasvatusta ase- 
kuntoisuuteen.» 

Sama kasvatusihanne ilmenee myös sotaministeri Blom- 
bergin lausunnossa erään teoksen esipuheessa: yTerveen, 
lujan ja voimakkaan nuorison kasvattamisessa on kansan 
rauhan, vapauden ja suuruuden varmin perusta. Tällainen 
kasvatus on myös paras valmennus sotapalvelusta varten 
sekä sen kautta kansan asekuntoisuuteen.» 

Hitler on useasti puheissaan ja kirjoituksissaan esittänyt 
saksalaisen nuorisokasvatuksen päämäärän ja pyrkimyksen. 
Hän korostaa aina erikoisesti fyysillisen kunnon kohotta- 
mista ja luonteen kehittämistä. Vasta näiden jälkeen hän 
asettaa tiedollisen kasvattamisen. Teoksessaan »Taiste- 
luni» hän sanoo: »Kasvatustyö kansallisessa valtiossa ei 
saa olla ensi sijassa pelkkää tiedon päähänpänttäämistä, 
vaan tervepohjaisen ruumiin kasvattamista.» Selvästi ilme- 
nee eräässä Hitlerin lauseessa se läheisempi, konkreettisempi 
päämäärä, johon hän nuorisokasvatuksessa pyrkii: »Uusi 
valtio ei tarvitse nyrkkeilijää, ei rataurheilijaa, ei uimaria, 
vaikka se antaa arvon erinomaisille suorituksille näissä la- 
jeissa; se tarvitsee reippaan ja terveen sukukunnan, jonka 
voimat eivät petä, jos se tulee asetetuksi raskaiden tehtävien 
eteeny. Tässä ajatuksessa näkyy selvästi Hitlerin tulevaisuu- 
den näkemys, nykyhetki. 

Näistä Hitlerin lausunnoista emme kuitenkaan saa vetää 

sitä väärää johtopäätöstä, että hän aliarvioisi henkistä- 
kään kasvatusta. Hän asettaa vain kasvatustehtävät oi- 
keaan järjestykseensä. Meidän on muistettava ne olosuh- 
teet, joissa Hitler ryhtyi uutta valtiota luomaan ja uutta 
kansakuntaa kasvattamaan. Hän käsitti, että ainoa, mikä 
Saksan kansan voi pelastaa, oli terveeseen elinvoimaan poh- 
jautuvan lujan, voitontahtoisen luonteen luominen nuorisolle. 
Sen vuoksi on kasvatettavalle ensin annettava terve ruumis 
ja luja luonne, joille rakentuva henkinen kasvatus täydentää 
hänet kelvolliseksi kansalaiseksi. 

Stuttgartin voimistelujuhlilla 1933 Hitler lausui puhuessaan 
fyysillisen kasvatuksen päämääristä mm.: »Kolmannessa 
Valtakunnassa ei ole tarpeen vain tieto, vaan myöskin voima; 
ja korkein ihanteemme on tulevaisuuden ihminen, jossa 
loistava henki asuu kauniissa ruumiissa. Tällöin ihmiset 
tulevat jälleen löytämään tien yli rahan ja tavaran ihanteel- 
lisempiin rikkauksiin.» 

Nuorisokasvatuksen tehtävänä on siten fyysillisen harjoit- 
tamisen ja luonteen kehittämisen kautta vetää nuorisossa 
esiin ne ominaisuudet, jotka muodostavat sotilaallisuuden 
olemuksen. — Juuri sotilaallisuuden ilmisaamisen elämän 
kaikissa muodoissa Nyky-Saksa näkee tärkeimmäksi kas- 
vatustehtäväkseen. Sillä ei tarkoiteta lainkaan sotilastek- 
nillistä valmentamista, vaan ennen kaikkea fyysillistä ja 
aatteellista valmiutta. 

Tämän laajan ja monipuolisen kasvatustehtävän toimeen- 
panijana on kansallinen nuorisojärjestö, Hitler-Jugend. 

HitlerJugend-järjestön synty. 


— Maailmansodan jälkeen Saksassa vallinneissa sekavissa Nuorisojär- 
oloissa eivät nuorisojärjestötkään kyenneet saamaan mitään jestöjen mo- 
yhtenäistä aikaan. Järjestöt, jotka ryhmittyivät pääasiassa a 
uskonnollisten tunnusten tai talouspoliittisten tavoitteiden 

mukaan, kulkivat sodan jälkeen omia teitään, kuten sitä 

ennenkin. Valtiovallan taholta tehtiin heikkoja yrityksiä 
jonkinlaisen yhtenäisyyden saamiseksi järjestöjen toimin- 

taan, mutta huonoin tuloksin. Kun eriluontoisia liittoja oli 

noin 70, koetettiin muodostaa yhteinen keskuselin, ySaksan 
nuorisoliittojen valtakunnankomitea», mutta kun tällä ei 

ollut minkäänlaista johto- eikä määräämisoikeutta liittoihin 

nähden, ei asiaintila parantunut. Näihin liittoihin kuului 
kaikkiaan noin 5 miljoonaa nuorta. Suurimpana ryhmänä 

olivat marxilaiset, joiden jäsenmäärä kohosi kolmannesmil- 

joonaan. 

Maailmansodan jälkeen 24/2 1919 syntyi Saksalainen kan- Kansallis- 
sallissosialistinen työläispuolue (NSDAP). Näihin lukeu- 0 
tuvista nuorista, joita elähdytti rintamamieshenki, Hitler nousee. 
perusti vuonna 1922 Mänchenissä »Kansallissosialistisen nuo- 
risoliitonn. Samoin tunnuksin syntyi nyt eri puolilla maata 
nuorisojärjestöjä, jotka puoluepäivillä Weimarissa 1926 
liittyivät yhteen Hitler-Jugend-järjestöksi (HJ). Muitakin 
kansallissosialistisia — nuorisojärjestöjä syntyi samanaikai- 
sesti, mm. koulunuoriso- ja ylioppilasjärjestöt. Aluksi 
nämä kuuluivat sotilaallisesti järjestäytyneen kansallis- 
sosialistisen puolueen osaston, Sturm Abteilungin' alai- 


1 Sturm Abteilung on SA-joukkojen nimellä tunnettu valtava 
sotilaallinen järjestö. 

suuteen. * Vuonna 1931 nimitettiin kansallissosialistisen 
ylioppilasjärjestön johtaja Baldur von Schirach puo- 
lueen kaikkien nuorisojärjestöjen johtajaksi. HJ ei liit- 
tynyt edellämainittuun Saksan nuorisoliittojen valtakun- 
nan komiteaan, koska sen samalla olisi täytynyt luopua 
taisteluasenteestaan silloin vallassa ollutta suuntaa vastaan. 
Se kävi ankaraa taistelua »työläisnuorison sielusta» — ja 
hyvällä menestyksellä. 1931 sen jäsenistöstä oli 69 % työ- 


— Jäisluokkaan kuuluvia. Vuoden 1932 alussa jäsenmäärä oli 


jo 20000. Tällöin sisäministeri Groener lakkautti HJ:n 
samanaikaisesti SA:n kanssa. Tästä toimenpiteestä ei ollut 
hallitussuunnan toivomaa tulosta. HJ toimi salaisena, ja 
jäsenmäärä kasvoi voimakkaasti. Lakkautuspäätöskin pian 
peruutettiin, ja kun HJ vietti ensimmäistä valtakunnan 
nuorisopäivää lokakuun 1—2. päivinä 1932 Potsdamissa, oli 
jäsenmäärä jo yli 100 000. Tämä valtava nuorisoarmeija, 
100 000 tyttöä ja poikaa, suoritti 2. päivänä lokakuuta Hit- 
lerin edessä ohimarssin, joka kesti 7 1/2 tuntia. Seuraavana 
vuonna 30/1 Hitler otti vallan käsiinsä koko Saksassa, ja 
HJ ryhtyi valtaamaan Saksan nuorisojärjestöjä. — Huhti- 
kuussa toimeenpantiin todellinen vallankaappaus. HJ mie- 
hitti ennen mainitun »Saksan nuorisoliittojen valtakunnan 
komitean» huoneiston Berlinissä. Komitean johtaja kenraali 
Vogt ilmoitti olevansa valmis yhteistyöhön HJ:n johtajan 
Schirachin kanssa. Kommunistiset nuorisojärjestöt lakkau- 
tettiin, ja suuret joukot näiden jäsenistä alkoivat siirtyä 
HJ:n riveihin. Uskonnolliset järjestöt jatkoivat vielä itse- 
päisesti erossa pysymistään, kunnes vuoden lopulla evan- 
keelisten kanssa päästiin sovintoon. Katoliset järjestöt 

pysyivät edelleen virallisesti erossa HJ:sta, mutta näiden 
järjestöjen jäseniä liittyi kuitenkin runsaasti HJiiin. 1 
päivänä kesäkuuta 1933 asetettiin »Saksan valtakunnan 
nuorisojohtajaksi» Baldur von Schirach. Tämän nimityksen 
kautta joutuivat hänen alaisuuteensa nekin nuoret, jotka 
eivät kuuluneet HJ:iin. 

Hitler-Jugend oli ulottanut toimintansa silloisen Saksan 
valtakunnan rajojen ulkopuolellekin saksalaisen väestön 
keskuuteen. Itävallassa, Täekkoslovakiassa, Posenissa, Me- 
melin alueella ja Danzigissa muodostui saksalaiskansallisia 
nuorisojärjestöjä, joiden päämäärä oli sama kuin HJ:n, 
kansakokonaisuus. Nämä järjestöt saivat suorittaa monta 
katkeraa taistelua olemassaolonsa puolesta. Useat tuhannet 
nuoret, niin pojat kuin tytötkin, joutuivat istumaan vanki- 
loissa, ja kymmenet kaatuivat avotaisteluissa. Kun vapautuk- 
sen hetki koitti, antoivat sadat nuorukaiset henkensä kansa- 
kokonaisuuden puolesta. Ei mikään sorto eikä vaino voinut 
tukahduttaa nuorten taistelumieltä, ja yksin Sudeettialueella 
oli sen liittyessä Saksan valtakuntaan HJ:n jäsenmäärä yli 
200 000. 


HJ astuu nuorisokasvatuksen johtoon. 


Joulukuun 1. päivänä 1936 julkaistiin laki, jonka kautta 
koko nuorison kasvatus koulun ja kodin ulkopuolella joutui 
HJ:n käsiin. Laissa sanotaan mm.: 

»Nuorisosta riippuu Saksan kansan tulevaisuus, Koko 
nuoriso on tämän vuoksi valmennettava tulevia velvolli- 
suuksiaan varten. 

Valtakunnan hallitus hyväksyi sen vuoksi seuraavan lain: 

8 1. 
Koko saksalainen nuoriso valtakunnan alueella on koot-' 
tava Hitler-Jugend-järjestöön. 

Nuoriso on kodin ja koulun ulkopuolella Hitler-Jugend- 
järjestössä kasvatettava ruumiillisesti, henkisesti ja siveelli- 
sesti kansallissosialismin hengessä kansan ja kansakoko- 
naisuuden palvelukseen. 

S 3. 

Saksan nuorison kasvattamistehtävä Hitler-Jugend-jär- 
jestössä annetaan NSDAP:n valtakunnan nuorisojohtajalle. 
Hän on siten »Saksan valtakunnan nuorisojohtaja». Hänellä 
on ylimmän hallintoviranomaisen asema virkapaikkanaan 
Berliini, ja hän on välittömästi Johtajan ja Valtakunnan- 
kanslerin alainen.» 


Myöhemmin annettiin tämän lain pohjalla täydentäviä 
ja selventäviä asetuksia, joiden kautta mm. tuli määrätyksi 
jäseneksi pääsy, HJ:n oikeudellinen asema ym. 


Kun ensimmäiseksi ySaksan valtakunnan nuorisojohta- H J:n kasva- 
jaksin määrättiin Baldur von Schirach, on erittäin valaise- ''s'?Wäväi. 
vaa tutustua hänen lausuntoihinsa HJ:n ja hänen omasta 
tehtävästään. 

Schirachin käsityksen mukaan valtiolla on kiistämätön 
yksinoikeus nuorison kasvattamiseen. Valtion nuorisokasva- 
tuksen tehtävänä on järjestelmällisesti kehittää nuoret 
ihmiset tietoisiksi kansalaisiksi ja valtioajatuksen kannatta- 
jiksi. Tämän päämäärän saavuttamisessa on tärkeimpänä 
tekijänä kaikkien yhteiskuntaluokkien, säätyjen, uskon- 

tunnustusten vapaaehtoinen — saksalainen = nuorisoyhteisö 
Hitler-Jugend. Se on nuoren Saksan maailmankatsomukselli- 
nen kasvattaja. 

Schirachin mielestä olikin valtion tehtävänä maailman- 
katsomuksellinen ja poliittinen, kirkon tehtävänä uskonnol- 
linen kasvatus. Kun valtiossa oli useita eri uskontun- 
nustuksia, ei hän tahtonut julistaa niistä mitään sito- 
vaksi HJ:läiselle, koska hän halusi välttää kaikkea, mikä 
saattaisi hajoittaa. Sen vuoksi hän jätti kirkon tehtäväksi 
uskonnollisen kasvatuksen. Hän sanoi saaneensa tehtä- 
vänsä valtiolta ja siten olevansa valtiolle vastuussa siitä, 
että koko nuoriso tulee kansallissosialistisen valtioaatteen 
hengessä ruumiillisesti, henkisesti ja moraalisesti kasvate- 
tuksi. Tämän kasvatuksen ulkopuolella jokainen nuorukai- 
nen saa kasvaa uskonnollisessa mielessä siihen suuntaan, 
mihin hänen vanhempansa tai hän itse tahtoo. Jottei uskon- 
nollisia tunteita loukattaisi, ei HJ:n harjoituksia järjestetty 
pyhäpäivinä kirkkoaikaan. 

Schirach antoi heinäkuussa 1937 määräyksen, että uskon- 
nollisia tarpeita varten tuli HJ:n palveluksesta antaa lomaa, 
paitsi leiriaikoina. Jokainen HJ-läinen sai pitää sen uskon- 
nollisen vakaumuksen, josta voi omantuntonsa edessä vas- 
tata. HJ ei ole evankelinen eikä katolinen, se on saksalainen. 

Eräille parjaajilleen Schirach vastaa puheessaan mm.:; 
»Useat erehtyneet hengenmiehet ovat soimanneet minua 
uskonnollisen kasvatuksen viholliseksi. Kun eivät heidän 
sanansa ole saaneet sen enempää vastakaikua nuorisossa, 
johtuu se siitä, että nuoriso tuntee minut paremmin. Sillä 
minä en ole suvainnut HJ:ssä ketään jumalatonta. Se, 

joka vannoo HJ:n lipulle, sitoo itsensä ei vain tähän lippuun, 
vaan myöskin Korkeimpaan Voimaan. Jo HJ:n toiminnan 
alusta alkaen on jokaisen nuorukaisen, joka astuu järjes- 
töömme, tullut vakuuttaa lupauksensa lisäyksellä: »Niin 
totta kuin Jumala minua auttakoon. 


HJ-järjestön jäsenyys ja rakenne. 


Vasta niin myöhään kuin 25/3 1939 määriteltiin lopulli- 
sesti asetuksella järjestön jäsenyys. Tämä asetus vahvisti 
vain siihen saakka vallalla olleen käytännön. 


Asetuksen ensimmäisessä pykälässä sanotaan: 

Palvelusvelvollisuusaika:" 

Palvelu Hitler-Jugendissa on kunniatehtävä Saksan kan- 
salle. 


Kaikki nuoret 10. ikävuodesta alkaen 18. ikävuoteen 
saakka ovat velvolliset palvelemaan HJ:ssa seuraavasti: 


1. nuorukaiset 10—14 vuosien välillä osastossa »Saksa- 
laiset nuoret» (DJ). 

2. nuorukaiset 14—18 ikävuosien välillä osastossa »Hitler 
Jugend» (HJ). 

3. tytöt 10—14 ikävuosien välillä osastossa »Nuoret 
tytöt (JM.) 

4. tytöt 14—18 ikävuosien välillä osastossa »Saksalais- 
ten tyttöjen liitto» (BDM.). 


1 HJ:n työ on kaikki palvelua. 

Fyysillisesti heikoille tai sellaisille, joiden edistymistä 
koulutyössä HJ:ssa toimiminen koulun johtajan käsityksen 
mukaan estää, saavat vapautuksen jäsenyydestä. 

Vierasperäiset valtakunnan kansalaiset eivät ole velvolli- 
set liittymään HJ:iin, jopa juutalaisilta se on kertakaik- 
kiaan kielletty. 


Jäsenmäärän suuruus ja kasvu selviää alla olevasta. 


vuosi HI DJ BDM JM | yhteensä 
1932 55 365 | 28691 19244] = 4656| 107956 
1934 | 786000 |1457304| 471944| 862317|3 577 565 
1937 |1237 078 |1 884883 | 1 033 804|1 722 190] 5 897 955 
1939 |1723 886 |2 137 594 | 1 502 671|1 923 419 | 7 728259 


Näistä jäsenistä on työläisluokasta lähtöisin huomattavan 
suuri osa, noin 42 %, toisena ryhmänä ovat maalaisväestö 
23 %, sitten koululaiset 21 % jne. 


Järjestön johtajat. 


Tämä valtava järjestö tarvitsee suuret määrät niin hyvin 
alempia kuin ylempiäkin johtajia. Johtajakoulutusta varten 
on HJ:lla omat koulunsa. Tätä nykyä on toiminnassa Pots- 
damissa Valtakunnan johtajakoulu. Tämän lisäksi on kor- 
keampaa koulutusta varten vielä johtajakoulu Marienbur- 
gissa, neljä urheilukoulua, kaksi ampuma- ja maastourheilu- 
koulua, kaksi meriurheilukoulua, 41 aluejohtajakoulua ja 
43 tyttöjen johtajakoulua. 

HJ:n johtajisto on vapaaehtoista, palkatonta työvoimaa. 
Sangen pienellä osalla on johtajatehtävä ammattina. Vain 

Yli esteiden. 


Nuorten 
lupaus». 


noin 8 ooo johtajaa ja johtajatarta 765 o00:sta on ammatti- 
johtajia, muut kaikki täyttävät kunniatehtävää. 

»Nuorisoa johtakoot nuoretv» on periaatteena HJ:ssa. 
Ainoastaan aivan ylemmissä portaissa tapaa esim. 30-vuo- 
tiaita johtajia. Ei kävisi päinsä käytännössäkään pitää 
HJ:ssa vanhoja johtajia, sillä 18 vuotta täytettyään joutuu 
nuorukainen suorittamaan työpalveluvelvollisuuttaan kah- 
den vuoden aikana ja astuu sieltä armeijaan suorittamaan 
asevelvollisuuttaan. Vain harvat asevelvollisuutensa suoritta- 
neet palaavat takaisin HJ:n johtajiksi. Samoin tyttöjärjes- 
tössä 18-vuotiaat siirtyvät omaan järjestöönsä »Usko ja 
kauneuss. 


HJjärjestön työmuodot 


Lähdemme nyt seuraamaan HJ-palvelua siitä alkaen, 
kun poika astuu DJ:n tai tyttö JM:n riveihin. 

Poika tai tyttö, joka haluaa päästä järjestön jäseneksi, 
jättää siitä anomuksen maaliskuun 1. ja 15. päivän välisenä 
aikana sinä vuonna, jolloin hän täyttää 10 vuotta. Ano- 
mukseen tulee liittää vanhempien suostumus. Järjestöön 
ottaminen tapahtuu juhlassa Hitlerin syntymäpäivän, joka 
on 20/4, edellisenä iltana. Tässä tilaisuudessa antavat uudet 
jäsenet lupauksensa: »Minä lupaan Hitler-Jugendissa aina 
täyttää velvollisuuteni rakkaudesta ja uskollisuudesta Joh- 
tajaa ja lippuamme kohtaan, niin totta kuin Jumala minua 
auttakoon.» 

Ennen jäseneksi ottamista lääkärin on tarkastettava PYr- 
kijä, ja hänen lausuntonsa perusteella hänet joko katsotaan 

fyysillisesti kelvolliseksi tai voidaan hänen ottamisensa 
siirtää esim. vuodella eteenpäin. 

Jos alokas on osoittautunut kykeneväksi ja suorittanut Suoritus. 
määrätyt vaatimukset, saa hän oikeuden kantaa järjestön viatimukset. 
merkkiä, puukkoa ja olkanauhaa. Nämä annetaan hänelle 
2. päivänä lokakuuta, Potsdamin nuorisomarssin vuosipäi- 


vänä.! 


Vaatimukset ovat seuraavat: 


60 metrin juoksu 12 sek, 

pituushyppy ainakin 2,75 m, 

pallonheitto » 25 », 

selkärepun täyttäminen oikein, 

osallistuminen puolentoista päivän retkeen, 
lupauksen sanamuodon osaaminen sekä 
Horst Wessel- ja HJ:n lippulaulun osaaminen. 


Ellei alokas näitä vaatimuksia ole ennättänyt puolessa 
vuodessa (20/4—1/10) suorittaa, lykkäytyy korotus vuodella. 

Jäsenet maksavat kuukausittain pienen jäsenmaksun, 
joka on katsottava uhriksi kansallissosialistiselle nuorisolle. 
Erittäin vaikeassa taloudellisessa asemassa olevat voidaan 
anomuksesta siitä vapauttaa. 'Suorittamalla jäsenmaksun 
jäsen pääsee osalliseksi tapaturmavakuutuksesta. 

Kaikki, mitä jäsen järjestöpuvussa suorittaa, on palvelua. 
Toimintamuodoista on annettu tarkat määräykset, jolloin 
on otettu huomioon liikarasituksen estäminen. 

Koska juuri pikkupoikien toimintaa määrittelevät ohjeet 


ovat pohjaa antavia, esitämme ne tässä kokonaisuudessaan. 


1 Katso sivu 198. 

Koti-ilta', joka vietetään kerran viikossa, ei saa kestää 
kahta tuntia pitempään. Sen tulee päättyä viimeistään klo 20. 

Retki, joka tehdään korkeintaan joukkueen vahvuisena 
osastona, on järjestettävä niin, että pienimmät määräävät 
vauhdin. Jonkun DJ-johtajan on kuljettava viimeisenä ja 
hän on vastuussa marssikurista. Jos sattuu väsymystapaus, 
on hänen se heti ilmoitettava retken johtajalle. 

Marssisuoritus ei saa 10—11-vuotiailla nousta yli 10 kilo- 
metrin päivässä eikä 12—14-vuotiailla yli 15 kilometrin 
päivässä. Marssinopeus ei saa edellisillä nousta yli 4 kilo- 
metrin tunnissa eikä toisella ikäluokalla yli 4,5 kilometrin 
tunnissa. Joka tunnin marssin jälkeen on pidettävä vähin- 
täin neljännestunnin lepo, jota ei saa käyttää leikkiin tai 
opetukseen, vaan todelliseen lepoon palvelusta. 

Yöpyminen teltassa retkellä on nuorimmalta ryhmältä 
kertakaikkiaan kielletty. Se saa osallistua useamman päi- 
vän retkiin ainoastaan siinä tapauksessa, että yöpyminen 
voidaan suorittaa retkeilymajassa. Ikäluokka 12—14 saa 
osallistua vuorokausiretkiin vain silloin, kun retken johtaja 
on edeltäpäin varmistunut siitä, että kuiva leiripaikka on 
tiedossa ja riittävästi heiniä tai olkia makuupaikoille saata- 
vissa. Päivämatkan tulee päättyä viimeistään klo 19. Lei- 
rin rakentaminen ja iltatoimet on saatava suoritetuiksi klo 
21 mennessä. Yölevon on kestettävä vähintäin 9 tuntia. 
Tämä lepo on pidettävä silloinkin, vaikka ei jonkin esteen 
vuoksi olisi saatu iltatoimia suoritetuksi klo 21 mennessä. 
Lepoaikaa ei siis saa lyhentää. Leireillä ja retkillä on aterian 


-—111> Ma 
1 Nimi johtaa helposti harhaan. Sitä ei vietetä omassa kodissa, 
vaan HJ:n kodissa; vertaa Sotilaskoti. 

aiheuttaman levon lisäksi annettava vähintäin kahden tun- 
nin lepohetki. ; : 

Reppu, jonka tulee sisältää pesuneuvot, alusvaätteet ja 
eväät, ei 10—11-vuotiaalla saa painaa yli 2,250 kg eikä 

12—14 vuotiaalla yli 4,5 kg. Kaikki muut 0 tel- 
tat, peitteet jne. on kuljetettava rattailla. 

Harjoituksista on annettu tarkat määräykset. Järjestys- 
harjoituksia on pidettävä vain sen verran, kuin on tarpeel- 
lista, että ilmoittamiset, yksikön marssiminen järjestyksessä 
ja hyvä esiintyminen opitaan kunnollisesti. Rangaistus- 
harjoituksia ei saa käyttää, koska johtajan on saavutettava 
auktoriteettinsa muilla keinoin.. Maastoharjoitukset eivät 
saa kestää meno- ja paluumarsseineen yli kölme tuntia. 
Tällöinkin on suotava riittävä lepo harjoitusten lomassa. 
Jos harjoitettavana on sellainen maastoleikki, joka vaatii 
pitemmän ajan, on se poikkeustapauksena sallittava, mutta 
ei tällöinkään harjoitus kokonaisuudessaan saa kestää viittä 
tuntia kauempaa. Sateen yllättäessä johtajan on heti han- 
kittava osastolle kuiva suojapaikka. Urheilu- ja voimistelu- 
harjoitukset eivät saa kestää kahta tuntia kauempaa, ja 
tällöin on annettava riittävästi 5—10 minutin lepohetkiä. 
Juoksuharjoituksissa eivät 10—11-vuotiaat saa juosta 60 
metriä pitempää pikamatkaa, 12—14-vuotiaat 1 500 metriä 
pitempää. Kilpailuna näiden käyttö on jyrkästi kielletty. 

Yövartiossa eivät nuorimmat saa olla lainkaan. 1I2—14- 
vuotiailla ei vartiovuoro saa olla tuntia pitempi. Yömarssit 
ja yömaastoharjoitukset ovat kielletyt. Ainoastaan hämärän 
aikana voidaan pitää korkeintaan kaksi tuntia kestäviä 
harjoituksia. Samoin yöhälytykset ovat nuorilta kielletyt. 

14 — Väänänen 


Hitler- 
Jugendin 
lupaus. 


Erikoisina juhlapäivinä, joita on toistakymmentä, saavat 
DJ:n jäsenet suorittaa näissä tilaisuuksissa esiintyviä eri- 
koistehtäviä. 

Erikoispalveluun kuuluu myös vapaaehtoinen urheilu. 
Joka haluaa erikoisesti harrastaa jotakin urheilua, saa osal- 
listua urheiluryhmien harjoituksiin. Näissä on käytävä yhtä 
säännöllisesti kuin muussakin palvelussa. = Harjoitukset 
pannaan toimeen kerran viikossa, kaksi tuntia iltapäivällä 
sekä kahdesti kuukaudessa kolme tuntia sunnuntaisin. 

Erikoisesti leireillä koetetaan urheilu- ja maastoharjoituk- 
sissa. saavuttaa DJ-suoritusmerkki. Sen vaatimukset ovat 
monipuoliset käsittäen mm. leiriaskareita, kuten teltan pys- 
tyttämisen, keittopaikan rakentamisen, jne; maastoharjci- 
tuksista suunnistamisen, hiipimisen, kartanlukemisen, ilmoi- 
tusten teon, naamioimisen jne. Lisäksi tulevat osastosuori- 
tuksina maastoleikit ja keihäsleikit. 

Läpikäytyään nelivuotisen koulutuksen DJ:ssa ja suori- 
tettuaan ne vaatimukset, jotka tähän harjoituskauteen 
sisältyvät, nuorukainen siirtyy varsinaiseen HJ:iin. Tämä 
siirtyminen tapahtuu samana huhtikuun 19. päivän iltana, 
jolloin uudet jäsenet otetaan myös DJ:iin. 

HJ:laisen lupaus on seuraava: »Minä lupaan palvella 
Johtaja Adolf Hitleriä uskollisesti ja epäitsekkäästi Hitler- 
Jugend'issa. Minä lupaan aina toimia Saksan nuorison yksi- 
mielisyyden ja toveruuden puolesta. Minä lupaan kuuliai- 
suutta valtakunnan nuorisojohtajalle ja kaikille HJ:n johta- 
jille. Minä lupaan pyhän lippumme alla aina koettaa olla 
sen arvoinen, niin totta kuin Jumala minua auttakoon. 

HJ:ssä on käytännössä kuten DJ:ssakin merkkijärjestelmä. 

Viisitoistavuotiaana suoritetaan rautainen merkki, kuusi- 
toistavuotiaana pronssinen ja seuraavina vuosina hopeinen 
merkki. Erikoismerkkejä voidaan sucrittaa esim. meri-HJ:n 
moottori-HJ:n, lentäjä-HJ:n merkkejä. Merkkien suorittami- 
nen katsotaan suureksi ansioksi vielä senkin jälkeen, kun 
nuorukainen on HJ:n jättänyt. Niitä saadaan kantaa ase- 
takissa sekä siviilipuvussa rintaneulana. 
HJ:n merkkivaatimukset ovat seuraavat: 


Alle 14-vuotiaiden suoritukset: 


Vaatimukset 
Laji 
alle 12-vuotiaat yli 12-vuotiaat 
60 metrin juoksu ...... 12 sek. 11 sek. 
pituushyppy 308 2,75 m. 3" m. 
PALOI KEtttoiikisismest 25 mn» 308 
repun pakkaaminen 
retki (1,5 päivää) ...... 
Horst Wessel-laulu ...... Nämä kuuluvat molemmille ryhmille. 
HJ-n lippulaulu ........ 
DJ:n lupaus nao 


Yli 14-vuotiaiden suoritukset: 


Ryhmät 
Laji Huom. 
A: 15-v.| B: 16-v. | C: 17-v. 
Urheilu: 
100 m. juoksu ...|15 sek. |14,5 sek.|14 sek. 
3000 m. juoksu ...|15 min. |14,5 min. |14 min. | 
pituushyppy ..... 3,75 M. |4 m. 4,25 M. 
kranaatin heitto .|25 m. 30 m. 35 m. paino 500 gr.heitto- 
alan leveys 10 m. 
kuulan työntö ...|/6 m. 16,75 M. |7,5 m. —|paino 5 kg. 


(Jatk. seur. siv.) 

Laji 


- Huom. 

[A z5vA BI T6-vi | CT7-v. 
kätten kohonta ..'2 kert. |3 kert. |4 kert. 
TÄ no: 05 valoa 100 m. |200 m. |300 m. l|aika määräämätön 
|!) kesvävyysuinti .[5 min. |1o min. |15 min. 
1!) pyörällä ajo .../1o km. |15 km. |20 km. 

aika mää-| aika aika 

räämätön 40 min. |50 min. 

Tarkkuus: 

kranaatin heitto ../15 m. 20 m. 25 m. |paino 500 gr. HJ- 


puku ilman pak- 
kausta, ympyrän 
halkaisija 4 m. 5 
heittoa, 3 osumaa, 
ampuminen pienois eialle 4 p.jeialle 5 p.leialle6p.lmatka 50 m., 12- 
kiväärillä?) ...... 5 osum. |samoin —|samoin |renkainen taulu: 

25 P. 30 P. 35 P- 
tai; samalsamoin |ilman tukea 
mak.25Pp.|30 p. 


Marssi: 10 km 15 km. |20 km. |pukuna JH-puku 
aika: 
2.5 33/4 ate [57 t- 
pakkaus: 


5 kg. 5 kg. 05) 195. 


Lisäksi kuuluu kaikille maastotehtäviä, etäisyyden arviointia, 
ilmoituksen laatimista, naamioimista ja maaston käyttöä. 


Ruumiinharjoitusten merkitys maan.- 
puolustuskasvatuksessa. 


Kaiken ruumiinharjoituksen tarkoituksena tulee olla ter- 


veen nuorison kasvattaminen. Sen tulee siten vastustaa 
1) Vaihtoehtoisia edellisen kanssa. Jos uintipaikalle on matkaa 
yli 6 km., saa uinnin vaihtaa pyöräilyyn. 
2) Voidaan suorittaa myös ilmakiväärillä, 8 m. etäisyydeltä 12- 
renkaiseen tauluun, jossa renkaitten väli o,5 senttiä. 


212 


amaa. 


l 


Ve 


Le 


Fyysillinen 
koulutus. 


niitä vahingollisia vaikutuksia, joita eritoten kaupunkilais- 
elämä aiheuttaa. Tähän on pyrittävä karaisemisen sekä 
fyysillisen suorituskyvyn, kestävyyden ja vastustuskyvyn 
kohottamisen avulla. Parhain apukeino tässä on säännölli- 
nen urheilun harjoittaminen. —Nyky-Saksassa vaaditaan 
kuitenkin urheilulta enemmän kuin pelkästään terveyden 
ja fyysillisen kunnon ylläpitämistä. Urheilun tulee olla 
samalla sosiaalinen, poliittinen ja sotilaallinen kasva- 
tuskeino. 

Näiden päämäärien toteuttamista eivät vapaat urheilu- 
järjestöt kyenneet toteuttamaan jo pelkästään siitä syystä, 
että niihin kuului nuorisosta sangen pieni osa, tuskin kym- 
mentä prosenttia. Sen vuoksi uskottiin HJ:lle myös nuori- 
son fyysillinen kasvatus. = Voimistelu- ja urheiluliittojen 
kanssa sovittiin siitä, että HJ ottaa hoitoonsa nuorison 
fyysillisen peruskoulutuksen. Henkilökohtainen erikoisurhei- 
lun harjoittaminen jäi edelleen vapaiden seurojen hoitoon. 

HJ:ssa sekä BDM:ssä annettava peruskoulutus käsittää 
sellaiset harjoitukset, jotka voidaan toimeenpanna suurille ' 
joukoille yhtäaikaa ja jotka eivät vaadi erikoisia välineitä. 
Tällaisia harjoituksia ovat voimisteluharjoitukset telineillä 
sekä ilman telineitä, permantovoimistelu, leikit, vapaapaini, 
nyrkkeilyharjoitukset, taisteluottelut, pallopelit, lyhyenmat- 
kanjuoksut, maasto- ja estejuoksu, pituus- ja korkeushyppy, 
kuulantyönti, (käsikranaatin) keilanheitto sekä uinti. Har- 
joitusten kannustimeksi on vuonna 1934 laadittu edellä- 
mainittu merkkijärjestelmä. 

Suurissa nuorten urheilukilpailuissa saavat vuosittain 
etevämmyydestään kilpailla ne pojat ja tytöt, jotka ovat 

jatkaneet peruskoulutuksen jälkeen harjoitustaan urheilu- 
ja voimisteluseuroissa.. Nämä juhlat, »HJ:n valtakunnan 
urheilukilpailuty, toimeenpannaan puoluepäivien yhteydessä 
Närnbergissä. Samalla kilpailevat siellä HJ:n johtajat kym- 
menottelussa. 

Tämän kaltaisesta varsinaisesta urheilukasvatuksesta huo- 
lehtii Valtakunnan nuorisojohtajan alaisuudessa »Ruumiin- 
harjoitusten virasto». 

Toinen vastaavanlainen virasto, »Ruumiillisen kunnosta- 
misen virasto», huolehtii varsinaisen sotilasurheilun johdosta. 
Sotilasurheilussakin erotetaan peruskoulutus ja erikoiskou- 
lutus. Peruskoulutuksen muodostavat ampumakoulutus ja 
maastokoulutus. , 

Ampumakoulutuksen tarkoituksena on kehittää nuoru- 
kainen jo ennen sotapalvelukseen astumistaan hyväksi 
ampujaksi. 

Ampumakoulutus alkaa DJ:ssa. Pojat saavat harjoitusta 
ilmakiväärillä. He oppivat siten tähtäämään ja laukaise- 
maan. Varsinaisessa HJ:ssa harjoittaminen alkaa tähtäys- 
ja ampuma-asentoharjoituksilla. — Määrätyt vaatimukset 
suoritettuaan nuorukaiset pääsevät erikoisluokkaan. (Vaa- 
timukset sivulla 212). Mainittakoon, että vuonna 1939 
suoritti vaatimukset 1250000 nuorukaista. HJ:lla on 
omat ampumakouluttajansa, joiden tulee käydä erikoinen 
kouluttajan kurssi. Vuonna 1939 oli HJ:lla 20 000 ampuma- 
kouluttajaa. 

Vaatimusten mukaisesti käytyään lävitse kolme koulutus- 
astetta nuorukaisen tulee suorittaa ampujan merkki. Vuonna 
1939 suoritettiin 51 005 merkkiä. Toukokuun kahtena en- 

Sotilas- 
koulutus. 


Evrikois- 


koulutus. 


simmäisenä viikkona toimeenpannaan koko maassa ampuma- 
kilpailut, joista parhaat pääsevät valtakunnan ampumakil- 
pailuihin Nirnbergiin. 

« Maastokoulutuksen tehtävänä on valmentaa poika maas- 
tokelpoiseksi. Hänen tulee osata hiipiä, maastoutua, tehdä 


huomioita, löytää suunta, osoittaa rohkeutta ja päät- 


täväisyyttä. Tätä varten hän saa harjoitusta kompassin ja 
kartan käytössä, ilmoitusten laatimisessa ja viemisessä, etäi- 
syyden arvioimisessa, maalin havaitsemisessa, maaston ku- 
vaamisessa ja arvostelussa. Näiden taitojen käytännöllinen 
toteuttaminen tapahtuu maastoleikkien muodossa. Maasto- 
koulutuksessakin on käytännössä kolme eri asteista merkkiä, 
rautainen 15-vuotiaille, pronssinen 16-vuotiaille ja hopeinen 
17 vuotta täyttäneille. Harjoituksia johtavat maastokoulut- 
tajat, jotka saavat valmennuksensa erikoiskursseilla. 

Erikoiskoulutusta HJ laiset voivat saada meri-, moottori-, 
lento- ja tiedoituspalvelussa. Sitä päti koulutetaan kaikki 
1 a ilmasuojelussa. 


Moottori-HJ. 

On aivan luonnollista, että niin motorisoidussa maassa, 
kuin Saksa on, moottoriurheilulle annetaan erittäin suuri 
merkitys.  Nuorisonkin keskuudessa ilmenee siihen suurta 
harrastusta. Vuonna 1933 moottori-HJ alkoi toimintansa, 
ja siihen osallistui silloin 3000 nuorukaista. Vuosittain luku 
kasvoi melkoisesti, ja vuonna 1938 osallistui tähän palveluun 
102 000 nuorukaista. i 

Palvelu moottori-HJ:ssa asettaa nuorukaiselle suuret vaa- 
timukset. Se ei nimittäin vapauta muusta HJ-palvelusta, 

joten työmäärä tulee suureksi. Koulutuksen saaneen tulee 
kyetä selviytymään tavallisimmista vioista ja häiriöstä moot- 
torissa sekä kyetä ajamaan moottoriajoneuvoa. Tämän kou- 
lutuksen saaneet nuorukaiset joutuvat luonnollisesti suorit- 
tamaan asevelvollisuutensa moottoroiduissa joukko-osas- 


toissa. 


Lento-HJ. 


Lentokoulutus alkaa oikeastaan jo DJ:ssa lennokki-raken- 
telun muodossa. HJ:ssa tapahtuu koulutus purjelentoleirillä, 
joita esim. vuonna 1938 oli 125 paikkakunnalla. Pyrkijöitä 
on ollut monta vertaa enemmän, kuin voidaan ottaa vastaan. 
Tässäkin palvelussa suoritetaan eri arvoisia merkkejä, ja 
päämääränä on purjelentäjän tutkinto. Jo vuonna 1935 oli 
alemman A-tutkinnon suorittanut 10 000, ylemmän B-tutkin- 
non 5 000, ja lentäjätutkinnon 38 nuorukaista. Jäsenmäärä 
lento-HJ:ssa oli 101 ooo. 


MeriHJ. 


Meri-HJ:n harjoitukset sisältävät talvisin teoreettista opis- 
kelua merimiestiedoissa ja taidoissa. Kesällä suoritetaan 
sitten varsinainen käytännöllinen harjoittelu laivoilla. Nämä 
ovat purjelaivoja, joten koulutuksena on kaikelle meren- 
kululle tärkeä pohjakoulutus. Tässäkin on suoritettava eri 
arvoiset tutkinnot. Vuonna 1939 HJ:lla oli käytettävänä 
686 alusta, ja palvelukseen osallistui 62 000 nuorukaista. 
Meri-HJ-laiset suorittavat tietenkin —asevelvollisuutensa 


meriväessä. 


27/— 


Sosiaalisen 
työn merki- 
tys. 


Tiedoitus-HJ. 


Tiedoituskoulutus annetaan jokaisessa alueessa. Tämä jär- 
jestely on käytännöllisin sen vuoksi, että tiedoitus-HJ-laiset 
voivat sitten palvella osastojensa leireillä tiedoitusverkoston 
kuntoonlaittamisessa ja sen käytössä. Koulutusta annetaan 
kaikissa tiedoituspalveluun kuuluvissa tehtävissä. Näissä 
on suoritettava vaatimukset, jonka jälkeen nuorukainen saa 
vasempaan käsivarteensa erikoismerkin, salaman. Vuonna 
1939 oli tiedoitus-HJ:ssa 47 000 koulutettavaa. 


Ratsu-HJ. 


Aivan vuoden 1938 lopulla aloitettiin HJ:ssa myös ratsu- 
koulutus, jonka tarkoituksena on totuttaa nuorukaiset kä- 
sittelemään ja hoitamaan hevosta. Tietenkin sisältyy kou- 
lutukseen myös ratsastusopetus. Ratsastajan merkin suo- 
ritti vuonna 1939 11 009 nuorukaista. 


Ilmasuojelukoulutusi 


Ilmasuojelukoulutus annetaan jokaiselle HJ-laiselle. Vuo- 
desta 1939 alkaen on sitä annettu kaikille 13—14-vuotiaille, 
siis jo DJ:ssa. Sen tarkoituksena on opettaa palotorjun- 
taa sekä omakohtaista suojelua ilmahyökkäyksen aikana. 


Nuorisokasvatuksen sosiaaliset 
työmuodot. 

Saksan nuorisokasvatuksen luonteen mukaista on, että 
siihen sisältyy myöskin sosiaalisia työmuotoja. Kasvatuk- 
sen tarkoituksena on valmentaa jokainen kansalainen oikealle 
paikalleen yhteiskunnassa. Sen vuoksi nuoriso tulee mahdol- 

lisimman varhain saäda kosketukseen yhteiskunnassa ilme- 
nevien erilaatuisten tehtävien kanssa. Nykyinen Saksan 
yhteiskunta suo jokaiselle jäsenelleen mahdollisuuden aset- 
tua elämässä sille paikalle, jolla hän voi antaa kansalleen 
parhaansa. Kyvyt koetetaan saada massasta esiin ja valmis- 
taa näille tilaisuus jatkaa kehittymistään mahdollisimman 
pitkälle, niin että he voivat sitten tarjota yhteiskunnalle 
parhainta työtään. 

Tähän HJ ja BDM pyrkivät niillä monilla sosiaalisilla työ- 
muodoillaan, jotka ne ovat ottaneet ohjelmaansa. Ei ole 
tarpeellista tehtävämme puitteissa käsitellä kaikkia näitä 
muotoja. Kuitenkin esitettäköön niistä tärkeimmät ja kas- 
vatuspyrkimystä parhaiten valaisevat. Ensimmäisenä on 
silloin mainittava maataloustyömuodot. 


Nuorison osuus maataloustyössä. 


Kansallissosialistinen nuorisotyö on ottanut ohjelmaansa 
myöskin maataloustyön. Tähän ovat sen alunperin johta- 
neet useammatkin syyt. Maataloustyöväen puute on alussa 
ollut yhtenä huomattavana tekijanä, mutta yhtä tärkeä mer- 
kitys on ollut myös HJ:n terveyskasvatuksen periaatteella. 
HJ on koettanut saada mahdollisimman suuret joukot taaja- 
väkisten yhdyskuntien nuorisoa sijoitetuksi joksikin aikaa 
terveellisempiin oloihin maaseudulle. Kolmantena ja ehkä 
tärkeimpänä tekijänä on kuitenkin ollut ajatus antaa laa- 
joille nuorisojoukoille oikea käsitys maatyöläisten elämästä 
ja innostaa nuorisoa siirtymään maaseudulle, jossa se voi 
elää terveellisemmissä oloissa ja samalla auttaa tuotannon 
lisäämistä. Tältä pohjalta lähtöisin on ns. maatyöpalvelu. 


2119) 


Maaiyö- - 


palvelu. 


Maatyöpalvelu sai alkunsa jo ennen HJ:n syntyä. Kin 
kaupungeissa vallitsi suunnaton työttömyys, ryhtyi eräs 
yksityinen henkilö vuonna 1924 kokoamaan nuorukaisia, 
jotka olivat halukkaita lähtemään maataloustyöhön, työ- 
ryhmiin. Tällä tavalla alkoi niin sanottu »Artam-liitto». 
Sen tehtävänä oli sijoittaa kaupunkinuorisoa työhön pääasial- 
lisesti suurtiloille. Tämä liitto yhtyi kansallissosialistiseen 
puolueeseen vuonna 1924, ja työ sai siten laajemman kanta- 
vuuden. Vuonna 1934 se otettiin JH:n työmuodoksi, joten 
työ sai nyt aatteellisemman pohjan. Se ei enää ollut pelkkää 
työvoiman antamista maaseudulle, vaan sen tarkoitus oli 
pikemminkin saada nuoriso lopullisesti sijoittumaan maalle. 
Työmuoto saavuttikin suurta kannatusta nuorison keskuu- 
dessa. Kun vuonna 1934 tähän työhön osallistui vain 500 
nuorta, oli jo vuonna 1938 18 ooo tyttöä ja poikaa osallis- 
tunut työhön. Sodan alussa 1. g. 1939 oli maatyöpalvelussa 
11 752 poikaa ja 14 264 tyttöä. 

Työ suoritetaan enimmäkseen kyläryhmissä. Nuoret työ- 
läiset asuvat yhteisessä leirissä ja jakaantuvat sieltä päiväksi 
työhön ympäristön taloihin. Harvemmin käytetään talo- 
muotoa. Kyläryhmän suuruus on vaihteleva, mutta pienin 
yksikkö on ro poikaa tai tyttöä. Talot, joissa työ suoritetaan, 
antavat ruuan, mutta yöpyminen tapahtuu yhteisessä lei- 
rissä. Työaika on 10 tuntia päivässä ja 54 tuntia viikossa. 
Yksi iltapäivä on vapaa koulutusta ja urheilua varten. Palkka 
ön 10—30 markkaa kuukaudessa työläisen iän ja suoritus- 
kyvyn mukaisesti. Palveluaika on 12 kuukautta, ja sen 
vuoksi nimitetäänkin tätä palvelua maatyövuodeksi. 

Tämä palvelumuoto on vapaaehtoinen, ja pääsevät siihen 

Nuorta voimaa ja työn kauneutta. 


hakemuksen perusteella pojat 14—18 ikävuosien ja tytöt 
14—21 ikävuosien välillä. 

Tästä työmuodosta ja merkityksestä on valtakunnan nuo- 
risotyön johtaja Schirach lausunut: »Aika, jonka joku elä- 
mästään viettää työtä tehden maalla, ei koskaan ole mennyt 
hukkaan. Ja vaikkapa ei muuta saavutettaisikaan, kuin 
että suurella osalla nykyistä nuorisoamme tulevaisuudessa 
on oikea ja järkevä käsitys maatyöstä, on silloin jo sano- 
mattoman paljon voitettu». 

Mutta tällä työmuodolla on voitettu paljon enemmän. 
Sillä on viety maaseudun ja kaupunkien nuoriso lähemmäksi 
toisiaan ja siten lujitettu arvaamattomassa määrin kansa- 
kokonaisuuden pohjaa. Lisäksi on sillä tavoin innostettu 
suuret joukot nuorisoa antautumaan maatyöhön, jopa hank- 
kimaan itselleen maa-alue ja asettumaan maanviljelijäksi. 
Noin 20 % työhön osallistuvista jää kokonaan maaelämän 
lumoihin. 

Tämän vakituisluontoisen työmuodon lisäksi on HJ:lla 
toinenkin tilapäisluontoinen maatyöpalvelu, ns. satopalvelu. 


Satopalvelu. 


Satopalvelun tehtävänä taas on antaa tilapäistä työvoimaa 
maatyöhön sadonkorjuun aikana. Samalla se palvelee HJ:n 
kasvatusperiaatteita, totuttaa lapset jo varhain tekemään 
todellista työtä ja siten ottamaan itselleen osavastuun työn 
tuloksista. Tämän työmuodon avulla viedään yhä laajem- 
mat nuorisojoukot kosketuksiin maaseudun kanssa, tarjo- 
taan näille tilaisuus saada vaikutteita, jotka saattavat an- 

taa heidän vastaiselle elämälleen uuden suunnan. Maaseu- 
dun väelle taasen annetaan tilaisuus koettaa juurruttaa nuc- 
reen mieleen maaseudun ja maatyön arvoa ja siten vetää 
kaupunkia ja maaseutua lähemmäksi toisiaan. 

Satopalvelu pantiin toimeen ensimmäisen kerran kesällä 
1937. Siitä alkaen se on ollut säännöllisenä työmuotona 
HJ:ssa määräkuukausina. Siihen sisältyy paitsi sadonkorjuu- 
työtä, myöskin kylvötöitä ja hoitoa. Heti ensimmäisenä 
kesänä saatu tulos oli erinomainen. Nuoriso suoritti silloin 
1,5 miljoonaa työpäivää. »Toukka-taistelussa» yksin Sachse- 
nissa HJ-laiset keräsivät yli 4 miljoonaa tuhoperhosta ja 
koteloa. Vuonna 1939 osallistui satopalveluun satoja tuhan- 
sia nuoria. 

Työn toimeenpano tapahtuu HJ-palvelukeskusten kautta. 
Asianomainen maatyöjohtaja esittää työviranomaisten väli- 
tyksellä pyynnön satopalvelusta HJ-palvelukeskukselle, joka 
sitten asettaa nuorisojoukot työhön. Kouluista ja työpai- 
koista annetaan tällöin työhön lähtijöille lomaa. 1939 antoi 
kasvatusministeri määräyksen, joka tekee mahdolliseksi koulu- 
nuorison käytön HJ:n välityksellä tähän työhön. 

Työn käytännöllinen suorittaminen tapahtuu esim. siten, 
että nuoriso suorittaa satopalvelun viikonvaihteessa. Sellai- 
sella menettelyllä on kuitenkin heikkoutensa. Tämän tavan 
käyttöä helpottaa suuresti, jos talo voi majoittaa työläiset. 
Käytännöllisempi ja tuloksellisempi tapa on saftoleirin käyttö. 
Tällöin majoitus voidaan suorittaa vaikeuksitta, ja suurem- 
pienkin joukkojen käyttö on mahdollinen. Samoin on jokai- 
nen HJ-leiri velvollinen suorittamaan alueellaan maatyö- 
palvelua. Leirin johtajan ja työjohtajan sopimuksen mukaan 

leiri käyttää yhden päivän viikossa satopalveluun. Eräänä 
muotona on retkeilyryhmien käyttö tähän palveluun. 
Mihin työhön satopalveluksessa nuoret pojat ja tytöt pys- 
tyvät? He voivat auttaa rehun kokoamisessa, kuormaami- 
sessa, ajamisessa ja latoon luomisessa. Pudonneiden hedel- 
mien ja marjojen poimiminen sekä sienien keruu ovat eten- 
kin tytöille sopivaa puuhaa. Heinänkorjuussa nuoret voivat 
auttaa jopa niittämisestä alkaen. Samoin viljan korjuussa 
useimmat työt ovat nuorisolle sopivia. Pyökkipuun hedel- 
mien, tammenterhojen ja kastanjoiden korjuuseen voivat 
yhtä hyvin tytöt kuin pojatkin osallistua. Samoin kaikkien 
vihannesten ja juurikasten hoito ja nosto soveltuu molem- 
mille. Tytöt voivat lisäksi auttaa talon emäntää hänen ta- 
loustehtävissään. Lasten vaaliminen, keittiötyöt ja monet 
muut askareet soveltuvat tytöille, jotka antavat näitä suo- 
rittaessaan talon emännälle tarpeellista = juuri kii- 
reimpinä työpäivinä. 
- On selvää, että tällaisen työvoiman käyttö ei vastaa am- 
mattityövoiman käyttöä, mutta kukaan ei sitä siltä vaadi- 
kaan. Niin työnantajan kuin johtajankin on otettava läpset 
lapsina. Kuitenkin he tuovat välttämätöntä apua juuri vai- 
keimpana työaikana. Tunnustus, jonka HJ on saanut tästä 
työstään sotavuonna 1939, puhuu selvästi tällaisen työmuo- 
-don puolesta. »Ilman Hitler-Jugendia olisi tänä vuonna ollut 
mahdotonta saada satoa korjatuksi; tämän tosiasian mus 
tää niin hyvin työvirasto kuin talonpojatkin.» jo 
HJ-nuoriso katsoo tämän työn kunnia-asiakseen, eikä niin 
*muodoin varsinainen palkanmaksu tule kysymykseen. Kui- 
tenkin vaatteiden kulutuksen vuoksi on määrätty päivä- 

raha 14 vuotta nuoremmille. Tätä vanhemmat saavat 
ikäänsä vastaavan palkan. ; 

Etenkin nyt, kun miehet ovat sotapalveluksessa ja varttu- 
ne-mpi nuoriso täyttää heidän paikkansa ammattityössä, 
on nuorimman polven osuus satopalvelussa erittäin suuri- 
arvoinen. 

Muista lukuisista sosiaalisista työmuodoista mainittakoon 
vain toimenpiteet nuorten työläisten ammattitaidon edistä- 
miseksi. Tässä ovat olleet käytännössä jo vuodesta 1934 
alkaen valtakunnan ammattikilpailut. Niihin osallistuvat 
nuoret työläiset suorittavat omassa ammatissaan kilpatehtä- 
vän, jossa tuloksen laatu on ratkaiseva. Onkin oikeastaan 
väärin nimittää sitä kilpailuksi, sillä paremminkin on siinä 
kysymys työnäytteestä kuin kilpailusta sanan varsinaisessa 
merkityksessä. Saman tapaiset ykilpailut» ovat olleet käy- 
tännössä jo entisinä kisälli- ja mestarinäytteiden suoritus- 
aikoina käsityöammateissa. Kilpailuun osallistuvat jaetaan 
ryhmiin sen mukaan, kuinka kauan he ovat työssä jo olleet, 
joten kilpailu muodostuu todella tasaväkiseksi sikäli, että 
samalla asteella olevat kilpailevat keskenään. 

Osanotto kilpailuihin on ollut erittäin runsas. Ensimmäi- 
senä vuonna 1934 osanottajien määrä oli 500 000 poikaa ja 
tyttöä, vuonna 1937 1 800 000 ja vuonna 1939 3 500 000, 
jolloin tosin oli mukana noin puolimiljoonaa täysikasvuista. 

Tästä on kehittynyt monta hyvää toimenpidettä nuorison 
ammattitaidon kohottamiseksi. Muun muassa on syntynyt 
»Saksan kansan lahjakkaiden edistämisvirasto», joka huo- 
lehtii siitä, että lahjakkaat nuorukaiset ja tytöt saavat huo- 
lista vapaina jatkaa opiskeluaaän valtion kustannuksella. 

15 — Väänänen 


Bund Deutscher Mädel. 
BDM. 


Saksalaisten tyttöjen liitto BDM syntyi joitakin vuosia 
myöhemmin kuin nuorukaisten järjestö. Kuitenkin jo Pots- 
damin suurilla nuorisopäivillä vuonna 1932 osallistui enem- 
män kuin kymmenentuhatta tyttöä ohimarssiin. Tämän 
jälkeen BDM:n jäsenmäärä alkoi kasvaa huomattavasti. 
Yhden vuoden aikana liittyi järjestöön miljoona tyttöä. 

Kuten edellä on jo mainittu, alin osasto järjestössä on 
. »Nuoret tytöt». Jäseneksi pääsyyn nähden ovat samat mää- 
räykset voimassa, jotka tunnemme jo DJ:sta. Tytön tulee 
suorittaa määrätyt urheiluvaatimukset, ennenkuin hän saa 
oikeuden käyttää järjestön solmiota. Vaatimukset ovat 
seuraavat: 

60 metrin juoksu 14 sek. 

pituushyppy, 2 metriä 

pallonheitto, 12 metriä 

ketteryysharjoituksena kaksi kuperkeikkaa eteenpäin ja 

siitä nousu seisomaan ilman käsien apua 

kaksi kuperkeikkaa taaksepäin 

pyöritettävän köyden alitse juokseminen 

sekä osallistuminen päivän retkeen. 

Työmuodoista on tytöillä käytännössä koti-ilta ja urheilu- 
iltapäivä, retket, leiri, ryhmäkokous sekä juhlat. 

Telttaleirit ovat JM-tytöiltä kielletyt. Heidän on retkillä 
majoituttava retkeilymajoihin sekä lomaleireillä huoneisiin. 
Urheilupalveluun = sisältyy voimistelu, permantoliikkeet, 
hyppynuoraharjoitukset, juoksu-, hyppy- ja heittoharjoi- 

tukset. Tärkeämmän osan kuin urheilu muodostavat JM- 


tytöillä leikit ja käsityöt. Laulu ja nukketeatteri yms. ovat 


huomattavana osana tyttöjen työskentelyssä. 12-vuotiaana 


on sitten suoritettava Nuoren tytön suoritusmerkki, jonka 


vaatimuksia on harjoitettu koti-illoissa, urheilussa ja retkillä. 


Koti-ilta-suoritukset ovat seuraavanlaiset: 


Kaikessa JM-palvelussa tulee ilmetä velvollisuudentunto 


Johtajaa kohtaan, joka on taistelussaan ja teoissaan esi- 


kuva ja suunnan antaja. 


DM-tytön on tiedettävä Johtajan synnyinpaikka ja 
syntymäpäivä sekä osattava kertoa hänen elämästään. 
Hänen on osattava kertoa k.s. liikkeen historiaa ja 
SA:n taistelusta sekä Hitler-Jugendista. 

Hänen tulee tietää Johtajan lähimmät työtoverit. 
Hän osaa määrätyt säkeistöt Kansallislaulusta ja Horst- 
Wesselistä sekä tuntee kansallisten juhlapäivien mer- 
kityksen. 


Hitler-Jugendista: 


Hänen on tiedettävä, minkä vuoksi järjestöllä on HJ- 
nimi. 

Hänen on osattava kertoa nimetyistä HJ:n kaatuneista 
ja heidän taistelustaan. 

Hänen on tiedettävä, mitä hänen lippunsa merkitsee 
ja mitä lipun kirjaimet hänelle sanovat. 

Ryhmän on osattava laulaa kolmiäänisesti sekä yksi- 
äänisesti oikein HJ-lauluja. 


Saksalaisuudesta maailmassa: 


a) 


Hänen on osattava piirtää muistista Saksan kartta 


osapuilleen oikein. 

b) Hänen on tiedettävä Versailles'in merkitys, sekä mitkä 
alueet oli luovutettava ja mille valtiolle ne joutuivat. 


c) Hänen on osattava kertoa saksalaisuudesta maailmassa. 
Isänmaasta: 


a) Hänen on tiedettävä oma suurpiirinsä alue (käsivarsi- 
merkki) sekä tiedettävä, mitä tärkeitä kaupunkeja ja 
seutuja siihen kuuluu. i 

b) Hänen on osattava kertoa kotiseudustaan, sen saduista, 
runoista, lauluista ja tavoista. 

c) Hänen on osattava kertoa isänmaansa merkkimiehistä. 


Urheiluvaatimukset: 

60 metrin juoksu, 12 sek. 
pituushyppy, 2,5 metriä 
pallonheitto, 20 metriä 
maaliinheitto pikkupallolla 6 metrin etäisyydeltä, maa- 
lin suuruus 60x60 cm ja kahden metrin korkeudella 
uinti 100 metriä, aika määräämätön, tahi ellei vinti- 

* mahdollisuutta ole kuutta kilometriä lähempänä, 8 kilo- 
metrin marssi ilman reppua kahdessa tunnissa 
hyppykuperkeikka kahden toverin yli 
25 metrin juoksu hyppynarua pyörittäen, sekä 10 hyp- 
pyä paikalla narun pyöriessä eteenpäin sekä samoin 
taaksepäin. 


Retkeilyvaatimukset: 


1. Osallistuttava puolitoista päivää kestävään retkeen 
määräysten mukaisissa varusteissa; yövyttävä retkeily- 
majassa. 


s 
NI 
KS 

O 

e 
RS 


JR 


terveyteen. 


ja 


2. Vuoteen laittaminen, leiripaikan jättäminen määräys- 
ten mukaiseen kuntoon. 

Työpalvelusuoritus (keittiöpalvelu, ostoksilla käynti). 
4. Matkavarusteiden pakkaus. 


<> 


Tunnettava tärkeimmät puu- ja viljalajit. 


au 


Tunnettava tärkeimmät karttamerkinnät. 


Palvelu käsittää viikossa yhden harjoitusiltapäivän, jonka 
pituuson noin kaksi tuntia sekä kahtena pyhäpäivänä kuukau- 
dessa puolestatoista kahteen tuntiin. Harjoitusten on päätyt- 
tävä viimeistään klo 19. Laulu- ja soittotaitoiset tytöt voivat 

-osallistua laulu- tai soittoryhmiin. Viimeisenä JM-vuotena 
on valmistauduttava terveydenhoitopalveluun. Tämä kou- 
lutus annetaan 12:na kaksituntisena harjoituskertana tervey- 
denhoitojohtajattaren johdolla. —Harjoituskauden lopulla 
suoritetaan BDM-lääkärille kokeet. Tämä harjoitus on ase- 
tettava muun palvelun edelle. Suoritettuaan tämän tutkinnon 
tyttö voi jäädä osastoonsa terveydenhoitopalvelijattarena, 
jossa ominaisuudessa hän valvoo urheiluharjoitusten, ret- 
keilyn ja leirin terveydellistä puolta. Omat lääkärit huoleh- 
tivat tarmokkaasti BDM:ssä terveydellisistä oloista. 

JM-tytön palvelusta on olemassa tarkat määräykset, kuten 
oli poikienkin. Mainitsemme tässä niistä muutamia. 

10—11-vuotiaat tytöt saavat vain kerran kuukau- 
dessä osallistua yhden päivän kestävään retkeen. Ret- 
ken täytyy päättyä viimeistään klo 19 kesällä ja klo 
18 talvella. 

12—14-vuotiaat tytöt saavat osallistua kerran kuu- 
kaudessa puolitoista päivää kestävään retkeen. 

Retkellä ei saa pitää yllä suurempaa vauhtia kuin 
10—11-vuotiaat 3 km tunnissa, 10 km päivässä, kanta- 
muksena vain leipälaukku, 12—14-vuotiaat 4 km tun- 
nissa, 15 km päivässä, kantamuksena väin 3 kilon reppu. 


Useamman päivän retkillä on noudatettava seuraavia 
määräyksiä: 
12—14-vuotiaat 1. päivänä 15 km, 4 km/tunti, 4 kg reppu 
« 2 » 10 » » » 
N N » 10 » » » 
» 4. » lepo koko päivän. 


Suurretket samoin kuin useamman päivän pyöräretket 
ovat JM-tytöiltä, siis alle 14-vuotisilta, kielletyt. Yölevon 
tulee kestää 9 tuntia. 

Nuorison terveydenhoitoon kiinnitetään erikoisen suurta 
huomiota. Vuonna 1939 pantiin toimeen erikoinen »Tervey- 
denhoito-velvollisuusy. Uudenvuoden päivänä antoi Valta- 
kunnan nuorisojohtaja vuoden tunnuslauseeksi — »Te 
olette velvolliset olemaan terveenä.» Tämän johdosta HJ:n 
Valtakunnan lääkäri antoi kymmenen käskyä nuorisolle: 


1. Ruumiisi kuuluu kansallesi, sillä sitä saat kiittää ole- 
massaolostasi; sinä olet vastuussa ruumiistasi sille. 

2. Sinun tulee aina pitää itsesi puhtaana ja hoitaa ja har- 
joittaa ruumistasi. Ilma, valo ja vesi auttavat sinua 
siinä. 

3. Hoida hampaitasi. Voimakkaista, terveistä hampaista 
voit olla iloinen. 

4. Syö runsaasti tuoreita hedelmiä, salaatteja ja vihan- 
neksia, kun olet ne ensin hyvin puhdistanut vedellä. 

Hedelmissä on arvokkaita ravintoaineita, jotka keitet- 
täessä kadottavat merkityksensä. 

5. Juo hedelmämehua. Jätä kahvi, se ei ole sinulle 
tarpeen. 

6. Karta alkoholia ja nikotinia, ne ovat myrkkyjä, jotka 
ehkäisevät kasvuasi ja työkykyäsi. 

7. Viljele ruumiinharjoituksia. Ne tekevät sinut terveeksi 
ja vastustuskykyiseksi. 

8. Sinun tulee joka yö nukkua vähintäin 9 tuntia. 


9. Harjoittaudu antamaan ensiapua tapaturmissa. Voit 
sen avulla joutua pelastamaan toverisi elämän. 

To. Kaiken toimintasi yllä on lause; Sinä olet velvollinen 
pysymään terveenä. 


Samansuuntaisen kasvatuksen alaiseksi joutuvat myös 
BDM-tytöt ikävuosinaan 14—18. Vaatimukset ovat joka 
suhteessa ankarammat. Fyysillistä kehittämistä varten on 
olemassa BDM-merkkijärjestelmä. Siinä ei pyritä suuriin 
tulossaavutuksiin, vaan tarkoituksena on monipuolisen oh- 
jelman avulla harjoittaa ruumis terveeksi ja voimakkaaksi. 
Tavallisten urheiluharjoitusten lisäksi on ohjelmassa myös 
maastoharjoituksia. — Ruumiillisen kuntouttamisen tulee 
saada koko koulutusohjelmasta kaksi kolmasosaa. 

Tämän fyysillisen ohjelman lisäksi tuleee maailmankatso- 
muksellinen valistus. Se tapahtuu koti-iltojen ohjelmien yhtey- 
dessä. Sitä varten on laadittu yhdenmukaiset määrätyt 
ohjelmat jokaista iltaa varten. Tämän kasvatuksen tarkoi- 
tuksesta BDM-työn johtaja Trude Mohr on lausunut: 
»Maamme tarvitsee tyttöjä, jotka osaavat ajatella poliitti- 

sesti oikein, jotka kykenevät muodostamaan itselleen omin- 
takeisen käsityksen asioista, jotka he näkevät ympärillään. 
Kun me tätä tahdomme, tulee meidän myös antaa tytöil- 
lemme heille sovelias maku, tyylitunto, joka ei kuvastu 
ainoastaan heidän olennossaan ja pukeutumisessaan, vaan 
myös heidän asenteessaan kaikkiin makukysymyksiin, asu- 
mis- ja elämiskulttuuriin. Tämän tyylitunnon tulee niin tun- 
keutua tyttöjemme lihaan ja vereen, että he ovat syvälle 
kansaamme pohjautuvan saksalaisen kulttuurin todella 
kykeneviä edustajia.» 

BDM osallistuu myös sosiaaliseen työhön samoin kuin 
HJ. Frikoisesti on tässä työssä vapaa-ajan toiminta suuri- 
arvoinen. 


BDM:n sosiaalisen työn muodot. 


Veisi liian kauaksi aiheestamme, jos ryhtyisimme tarkoin 
selostamaan kaikkia niitä sosiaalisia työmuotoja, jotka BDM:n 
toimintaan sisältyvät. Koska ne kuitenkin täydentävät 
annettavaa käsitystä Saksan nuorisokasvatuksesta, esitämme 
ne lyhyesti. 

BDM on järjestänyt jo vuodesta 1936 alkaen vtalouskoulu- 
tusta» jäsenilleen. Tämä tapahtuu vuoden kestävillä kursseilla, 
joiden ohjelma on sangen monipuolinen. * Se käsittää miltei 
kaikki sosiaaliseen huoltoon sisältyvät alat, kuten lasten- 
tarhan hoitajan, taloudenhoitajan, pikkulasten hoitajan, 
sairaan hoitajan, kunnallisen huollon ym. toiminnan. Täl- 
laiset kurssit voivat kuitenkin ottaa hoteisiinsa verraten 
pienen määrän tyttöjä. Esimerkiksi vuonna 1938 voitiin 
27 koulussa kouluttaa vain 975 tyttöä, 

Päästääkseen suuret nuorisojoukot työhön käsiksi BDM 
ryhtyi järjestämään tyttöjä yksityisiin talouksiin. Pantiin 
toimeen ns. kotitalousvuosi, jonka aikana tytöt palvelivat 
kotiapulaisina niin maalla kuin kaupungeissa. Tällä tavalla 
voitiin kotitaloustyöhön vuonna 1937 sijoittaa 25 ooo tyttöä. 
Tämä toiminta vastaa HJ:n maatyövuotta. 

Jotta tytöt tottuisivat maatöihin, perustettiin vuonna 1936 
maatyökoulutusleirejä. — Näihin otettiin 17—21-vuotiaita 
tyttöjä. Leirit työskentelivät kyläleireinä, joista käsin tytöt 
kävivät ympäristön taloissa päivisin suorittamassa maatalous- 
töitä, kuten jo HJ:n yhteydessä mainittiin. 

Monella muulla alalla BDM ryhtyi suorittamaan nuorison 
koulutus- ja kasvatustyötä. Kokemukset olivat siksi hyvät, 
että 1938 tammikuun 15. päivänä Valtakunnan nuorisojohtaja 
antoi määräyksen kaikkien BDM:n jäsenien velvollisuudesta 
osallistua vtaloudenhoitovalmennukseenv. Määräyksessä sanct- 
tiin, että BDM:n kasvatustehtävänä on antaa jokaiselle jäse- 
nelleen jo BDM-iällä tarpeelliset tiedot taloudenhoidossa. Sen 
vuoksi asetettiin jokaisen 14—21-ikäisen tytön velvolli- 
suudeksi suorittaa taloustyötä yhden vuoden ajan. Maa- 
liskuun 1 päivänä 1938 hallitus antoi määräyksen vnaisten 
velvollisuusvuodestav, ja 1 päivänä tammikuuta 1939 määrät- 
tiin, että kukaan nainen ei voi saada mitään työpaikkaa, 
ellei hän ole suorittanut velvollisuusvuottaan. Tämän toi- 
menpiteen avulla saatiin apuvoimaa maatyöhön. Tämä vel- 
vollisuus voidaan suorittaa myös kaupunkitalouksissa. Eten- 
kin maatalouksissa suoritettu palvelu on johtanut siihen, että 
suuret joukot tällaisista harjoittelijoista on jäänytkin maalle, 
ja täten on tasoitettu väestön virtaamista kaupunkeihin. 

Tarkoitus on siten saada tytöt jo heti koulunkäyntinsä 
päätettyään ryhtymään terveelliseen maatyöhön, jossa he 
voivat vahvistua ennen varsinaiseen ammattityöhön ryhty- 
mistään. 

Pääasiallisin tarkoitus on kuitenkin kasvatuksellista laatua, 
nimittäin että tytöt oppivat naisen ja kodinhoitajan ensim- 
mäiset tehtävät samalla, kun saavat itselleen terveyttä ja 
voimaa. 

Tämän monipuolisen BDM-järjestön työn arvon on par- 
haillaan käytävä sota osoittanut. Herman Göring lausui 
puheessaan 10. 9. 1939 tästä mm: »Nyt ei ole enää olemassa 
liikekannallepanomääräys vain sen ja sen ikäluokan soti- 
laille, vaan nyt on jokaisen saksalaisen liikekannallepano, 
niinpian kuin hän on täyttänyt 16 vuotta, yhtä hyvin tytöille 
kuin nuorukaisille. 

Tyttöjen on nyt käsitettävä, että myös heille on nyt todel- 
linen kutsu kuulunut. Aikana, jolloin me taistelemme ole- 
massaolostamme, loppuu huvittelu. Heillekin astuu eteen 
todellisuus, toiselta puolen ammattiin ryhtyminen, nim. että 
he rientävät sinne, missä voivat korvata jonkun asekelpoi- 
sen miehen, tahi toiseltapuolen, että he rientävät sinne, missä 
vanhoista ajoista alkaen nainen on suorittanut parhainta 
työtä, haavoittuneita ja sairaita hoitamaan. Mutta heidän 
tulee myös auttaa niitä äitejä ja naisia, jotka tehtaissa tai 
ulkona maaseudulla suorittavat raskasta työtä; mies on läh- 
tenyt, renki on poissa, hevonen on otettu, mutta siitä huoli- 
matta tulee työn sujua, ja tämä on yksin talonemännän 
harteilla. Tähän huudan minä Saksan naisnuorisoa avuksi; 


tyttöjen tulee astua auttamaan.» 

Sodan vaikutus Hitler-Jugendin työhön. 


On aivan luonnollista, että sodan puhkeaminen lyö lei- 
mansa myöskin HJ:n työlle. Lokakuun alussa 1939 antoi 
Valtakunnan nuorisojohtaja valmennusohjeet, »Hitler- J ugen- 
din ruumiinharjoitukset sota-aikana. Näissä määriteltiin 
harjoitukset puoleksi vuodeksi eteenpäin. 

16—18-vuotiaiden valmennus kohdistuu kokonaan erikois- 
merkin suorittamiseen. Tämä merkki on suoritettava kuu- 
den kuukauden aikana 162:ssa harjoitustunnissa. Tunnit 
jakautuvat 24 sunnuntaipäivälle, jokaiselle 4 tuntia, sekä 
tämän lisäksi jonakin sunnuntaina 3 tuntia. Lisäksi 24:nä 
lauantaina annetaan 2 tuntia opetusta illalla. Nuorukaiset 
jakaantuvat tätä koulutusta varten ikäluokittain 20—30 
miehen ryhmiin. 

Ampunmisessa on vaatimuksena kaksi suoritusta 50 m mat-: 
kalta. Maastoharjoitusten tehtävänä on opettaa nuorukaista 
käyttämään maastoa todellisuuden mukaisesti, niin että 
omien aseiden teho kasvaa ja omat tappiot pienenevät. 
Merkinsaantia varten on kyettävä vastaamaan kahteenkym- 
meneen kysymykseen tältä alalta sekä selviytymään 10:stä 
käytännöllisestä tehtävästä. Kysymykset ja harjoitukset 
käsittävät maasto-opin, kartanluvun, naamioimisen ja har- 
hauttamisen, tiedoituksen, maastonarvioinnin, maaston hy- 
väksikäytön, etäisyyden arvioimisen sekä varmistus-, va- 
koilu- ja tiedustuspalveluryhmän toiminnan. 

Frikoiskoulutusryhmissä tulee vielä lisäksi kerran viikossa 
kaksi tuntia teknillistä opetusta sekä yhtenä sunnuntai- 
aamuna kuukaudessa käytännöllinen erikoisharjoitus, lento- 


HJ:ssa lentoharjoitus, moottori-HJ:ssa moottoriajoa jne. 


236 


*I8YVOAN3 Uopnns 
-1009]N]7 UVDIMUDSI 
122JYh V0DBI9700y 
UO J940NU 194UDYNI 
sv] Bl 10uuvyng 


14—15-vuotiaille ei vielä anneta ampuma- eikä maasto- 
opetusta. Heidän harjoituksensa on pääasiallisesti fyysillistä 
peruskoulutusta... Koululaisille annetaan harjoitusta kerran 
viikossa arkipäivänä kaksi tuntia; työssä oleville sitä anne- 
taan samoin arkisin ja otetaan aika työajasta. Lisäksi on 
kahtena sunnuntaina kuukaudessa kahden tunnin harjoitus. 
Jokainen voi osallistua myös vapaaehtoiseen urheilutoimin- 
taan. 

Nuorinten, 10—14-vuotiaiden, harjoitus on tullut rajoite- 
tummaksi, koska sotapimennyksen vuoksi ei auringon las- 
kun jälkeen heille saa järjestää mitään harjoitustilaisuuksia. 
Siten jäävät retkeilyt, maastoharjoitukset ja ampuminen 
suureksi osaksi talven aikana pois. Kuitenkin tärkein, kaksi- 
tuntinen voimisteluharjoitus viikossa, on säilytetty. Lisäksi 
he voivat vapaaehtoisesti osallistua kahdesti kuussa sunnun- 
taiaamuna urheiluharjoituksiin. 

Mitään HJ:n jokavuotisia yhteisiä urheilujuhlia ei ole 
jätetty viettämättä.' 

Johtajiston joutuessa suurelta osalta lähtemään sotaan 
on nuorempi johtajisto alemmista portaista siirtynyt sitä 
mukaa ylemmä. Nyt on ensi kerran saatu käytännössä kokea, 
mitä merkitsee nuorison kouluttaminen vapaaehtoiseen to- 
verikuriin. Koko HJ-n toiminta perustuu toveruuteen ja 
yhteistuntoon. Johtajalla ei ole aseman antamaa arvovaltaa, 
vaan ainoastaan saavutettu taito ja persoonalliset johtaja- 
ominaisuudet tekevät nuorukaisesta toisten toverien johtajan. 

Uuden johtajiston tarve on luonnollisesti ollut suuri. Esim. 
Puolan sotaretken aikana lähti ammattijohtajisto sotaan 


1 Suomalaiset pojat olivat kutsuvieraina maaliskuussa 1941. 

"niin tarkoin, ettei HJ-lle jäänyt juuri yhtään. Nyt käynnissä 

olevan sodan aikana on ylemmästä johtajistosta noin 70 % 
ja keskiarvoisesta johtajistosta noin 42 % lähtenyt armeijaan, 
Täten HJ:n johtajisto on nuorentunut huomattavasti, mutta 
nuoret ovat kasvaneet tehtäviensä mukana, eikä minkään- 
laista toiminnan lamaantumista H J:ssa ole ilmennyt. 

Niin hyvin HJ kuin BDM ovat tämän sodan aikana osoit- 
taneet, että kasvatus, jota nuoriso näissä järjestöissä on 
saanut, on ollut oikeaan suunnattua. Heti sodan puhjettua 
ne ryhtyivät laajasuuntaiseen huoltotoimintaan sotilaitten 
perheiden auttamiseksi sekä kotiseudun ja rintaman yhtey- 
den ylläpitämiseksi. On turha luetella kaikkia niitä toimen- 
piteitä, joihin HJ ja BDM ovat tarttuneet pitääkseen koko 
Saksan kansassa yllä elävää taistelumieltä ja voiton tahtoa. 
Nuoriso on täysin täyttänyt ne toiveet, jotka sen kasvatta- 
jat ovat siihen asettaneet. 

Hitlerin sanat sodan ensimmäisinä tunteina Saksan nuo- 
- risolle: »Mutta saksalainen nuoriso tulee hehkuvin sydämin 
täyttämään sen, mitä kansakunta, kansallissosialistinen val- 
tio, siltä odottaa ja vaatii», ovat niin hyvin rintamalla kuin 
kotiseudullakin toteutuneet. 


Koulun osuus maanpuolustus- 
kasvatuksessa. 


Kuten olemme nähneet, on nuorison maanpuolustuskasva- 


tus koulun ulkopuolella HJ-järjestön hoidossa. HJ ei ole HJ-työ vain 
koulun ul- 


millään tavoin osallistunut koulun sisällä tapahtuvaan kas- 
kopuolella. 


vatustyöhön. Tässä on ehkä ollut HJ:ta johtamassa sama 
katsantokanta, joka ilmenee sen suhteessa uskontoon. Yhtä 

Opettami- 
nen ei ole 
johtamista. 


vähän, kuin se on tahtonut asettua minkään määrätyn uskon- 
tunnustuksen kannalle, vaan jättää kirkon hoidettavaksi 
uskonnollisen kasvatuksen, yhtä vähän se haluaa tunkeutua 
kouluun sen kasvatustehtävästä määräämään. = Koululla 
on oma tärkeä tehtävänsä henkisen kasvatuksen anta- 
jana, eikä HJ halua tähän sen tehtävään puuttua. 
Siten HJ ja virallinen koulu ovat pysyneet täydellisesti 
erossa toisistaan. Päätellen HJ:n johtajan von Schirachin 
lausunnoista tuntuu suorastaan siltä, kuin ei HJ:n taholla 
ollenkaan oltaisi toivottukaan koulun osallistumista HJ:n 
työhön. »Opettaminen ja johtaminen ovat kaksi aivan eri 
asiaa», sanoo von Schirach. Johtajaominaisuudet ovat syn- 
nynnäisiä, niitä voidaan kehittää, vaan ei kenellekään opet- 
taa. Opettajan tehtävään valmistaudutaan suorittamalla 
määrätyt tutkinnot, joita voidaan opiskella. »Ikävä kyllä 
ajattelee joku opettaja, että hän saa oikeuden myös johtaa 
nuorisoa suoritettuaan opettajatutkinnon. Onneton erehdys!» 
Kuitenkaan ei mikään estä opettajia ja HJ:n johtajia työs- 
kentelemästä yhdessä sen nuorison kasvattamiseksi, joka 
on heidän johtoonsa joutunut. Jo aivan HJ:n alkuajoista 
on siinä työskennellyt myös opettajia, mutta siellä he ovat 
aivan samassa asemassa kuin kaikki muutkin jäsenet. Jos 


heillä on johtajataipumuksia, kohoavat he johtajiksi. Jos 


ne puuttuvat, eivät he pelkän arvonsa perusteella pääse 
ylenemään. 

Koulun vaikutus nuorison maanpuolustuskasvatuksessa 
on siten rajoittunut siihen, mitä se oman kasvatustehtävänsä 
puitteissa on mahdollisesti saanut aikaan. Tällöin tulee siis 
ensi kädessä kysymykseen yleisen henkisen kasvatuksen 

Ammattitaito on kansan hyvinvoinnin perusta, siksi se on jo 
nuoresia opittava. 


16 — Väänänen 


Koulukas- 
vatuskin 
kansallis- 
sostalisti- 
seksi. 


lisäksi sen antama fyysillinen kasvatus. —Voimistelun ja 
urheilun asema Saksan kouluissa on hyvä. = Viikkotunti- 
määrä vaihtelee neljästä viiteen tuntiin eri kouluissa. Lisäksi 
on yksi iltapäivä vapaa, mutta se käytetään HJ:n johdolla 
sen harjoituksiin. 

Aivan viime aikoina on alkanut tapahtua muutosta tässä 
koulun asenteessa. Siihen on epäilemättä vaikuttanut suu- 
resti se, että opettajisto on vuosien kuluessa uudistunut ja 
nuorentunut. = Siten kansallissosialistinen maailmankatso- 
mus on päässyt yhä suuremmassa määrässä vaikuttamaan 
opettajiston välityksellä koulun sisäiseen elämään. Kun 
kaiken kasvatuksen pohjana tulee olla maailmankatsomus, 
olkoon sitten uskonnollinen tai sosiaalinen, on yhä enemmän 
alettu esittää vaatimuksia koulun kasvatustehtävän kor- 
jaamiseksi. Ei enää riitä, että koulu on vain tietojen jakaja. 
Sen kasvatustehtävän tulee liittyä elimellisesti elävään elä- 
mään. Siten koulukasvatuksenkin on muututtava kansallis- 
sosialistiseksi. Kansallissosialismi on taisteleva aate, ja sen 
vuoksi on kasvatuksen oltava taistelukasvatusta. »Joka ei 
halua taistella tässä ikuisen taistelun maailmassa, hän ei 
ansaitse elää», sanoo Hitler. 

Keväällä 1939 armeijan ylipäällikkö von Brauchitsch 
esitti nimenomaisen vaatimuksen maanpuolustuksellisen kas- 
vatuksen saattamisesta koulujen ohjelmaan. Kun opetus- 
ministeri Rust samoin kuin kouluviranomaiset yleensä olivat 
myötämielisiä tälle ajatukselle, ei sen toteuttaminen ole 
kohdannut vaikeuksia. 

Ne periaatteet, joiden pohjalle maanpuolustuskasvatus 
koulussa järjestyy, voidaan pukea muutamaan lauseeseen. 

Ei ole tarpeellista ottaa ohjelmaan jotakin erikoista Oppi- 
ainetta, vaan tulee maanpuolustushengen tunkea läpi koko 
kouluelämän. Sen tulee ilmetä kaikkien aineiden opetuksessa. 
Koko koulukasvatuksen tulee olla hengeltään isänmaallista, 
kansallista, kansallissosialistista. Sen tulee olla kansallisen 
taistelutahdon kasvattamista, sillä tahto merkitsee enemmän 
kuin aseet. »Parhaimmatkin aseet ovat kuollutta, arvotonta 
materiaalia, jos puuttuu henki, joka on altis ja valmis ja 
tarmokas niitä käyttämään. Saksa tuli suojattomaksi,! ei 
sen vuoksi, että puuttui aseita, vaan sen vuoksi, että puuttui 
tahtoa suojella kansallista olemassaoloa», sanoo Hitler. 
Koulun tulee kasvattaa nuorison luonnetta ja tahtoa seu- 
raavia päämääriä varten: 

1. elää ja tehdä työtä kansakokonaisuuden hyväksi, 

2. taistella kansakokonaisuuden puolesta, 

3. uhrautua ja kuolla kansakokonaisuuden puolesta. 


Kansakokonaisuus on veri- ja kohtaloyhteys. Siten on 
yksilön elämä sidottu kansan olemassaoloon. Kyetäkseen 
kansan puolesta taistelemaan ja elämään jokainen tarvitsee 
terveen, karaistun ja voimakkaan ruumiin. Koulun on sen 
vuoksi kasvatettava nuoriso terveeksi. Tahto kasvaa ruu- 
miillisista, henkisistä ja sielullisista voimista, jotka jokai- 
sessa ihmisessä piilevät. Niitä tulee kehittää, vahvistaa ja 
suunnata oikeaan päämäärään. Siten koulun tärkein teh- 
tävä on voimien kehittäminen ja kasvattaminen. Nämä voi- 
mat ovat kolmea alkuperää, ruumiillisia, henkisiä ja sie- 
lullisia, ja siten on ihmistä kasvatettava ruumiillis-henkis- 
sielullisena kokonaisuutena. 


1 Vuonna 1918. 

Opiskelu ei 
saa viedä 
vuumiillista 
kuntoa. 


Tässä on tarpeetonta ryhtyä käsittelemään, miten eri 
aineiden opetuksen yhteydessä näitä päämääriä toteute- 
taan. Suoranaisesti käytännölliseen maanpuolustustyöhön 
voidaan kajota esim. matematiikan ja luonnonopin yhtey- 
dessä. Voimistelun- ja urheilunopetuksessa ei ainakaan tois- 
taiseksi ole puututtu suoranaisiin sotilaallisiin harjoituksiin. 
Muiden aineiden yhteydessä on jo niiden luonteen mukai- 
sesti kasvatus pääasiallisesti aatteellista, henkistä, tuntee- 
seen vetoavaa. 

Armeijan tehtävänä on kohottaa joukkojen taistelukunto 
mahdollisimman suureksi, koulun taas kehittää nuorison 
fyysillistä, henkistä ja sielullista voimaa niin, että asekun- 
toisuuden ja puolustustahdon kehitys voi armeijassa jatkua 
keskeytyksettä. Kumpikin, sekä koulu että armeija, työs- 
kentelevät saman päämäärän, kansan asekuntoisuuden saa- 
vuttamiseksi. 


Yliopistot ja korkeakoulut. 


Ne opiskelijat, jotka koulunsa päätettyään jatkavat opin- 
tojaan yliopistossa tai korkeakoulussa, joutuvat sielläkin 
ylläpitämään fyysillistä kuntoaan. Jo vuodesta 1925 alkaen 
on ollut voimassa määräys pakollisesta fyysillisestä kasva- 
tuksesta yliopistossa. Sen mukaan velvoitettiin tosin alussa 
vain tekniikan ja filologian ylioppilaat osallistumaan kahden 
lukukauden aikana urheilu- ja voimisteluharjoituksiin; touko- 
kuussa 1933 laajennettiin tämä velvollisuus käsittämään 
kaikki ylioppilaat, jotka olivat saksalaista syntyperää. 
Seuraavan vuoden huhtikuussa määrättiin velvollisuus kolmi- 


lukukautiseksi. Nyt määriteltiin myös tarkoin, mitkä urheilu- 

lajit kuuluvat tähän pakolliseen harjoitukseen. Ne muodos- 
tavat ns. peruskoulutuksen. Harjoituksiin osallistumisesta 
opiskelija saa pisteen joka kerrasta. Ensimmäisenä ja 
kolmantena lukukautena tulee suorittaa 35 harjoitusker- 
taa, toisena lukukautena kolmekymmentä. Lisäksi saa 
pisteitä suorittamalla kokeita näissä harjoituslajeissa. Kaik- 
kiaan on saavutettava vähintäin 150 pistettä. 

Peruskoulutuksen lajit ovat jonkin verran vaihdelleet. 
Kuitenkin on niissä pohjaa antavina säilynyt ensimmäisenä 
lukukautena voimistelu, toisena kenttäurheilu ja kolman- 
tena palloilu. Samoin murtomaajuoksu ja uinti ovat olleet 
alusta alkaen vaatimuksissa. Myöhemmin on niihin lisätty 
myös pienoiskivääriammunta.  Urheilulajeina on viisiottelu, 
100 metrin juoksu, pituushyppy, käsikranaatin heitto, kuu- 
lantyöntö ja 3000 metrin juoksu. Uintiin sisältyy myös 
hengenpelastusuinti. Palloilu käsittää käsi- ja jalkapalloi- 
lun. Myös naisylioppilaiden on osallistuttava vastaavaan 
urheilukoulutukseen, eivätkä heidän vaatimuksensa kovin 
paljon eroa miesten vaatimuksista. Nyrkkeilyn asemesta 
on naisilla tanssi, ja murtomaajuoksun pituus on vain 
2 000 metriä. Palloiluna on vain käsipallo. 

Vapautuksen näistä suorituksista voivat saada vain eri- 
koisesti ansioituneet, kuten olympialaisiin valmentautuvat; 
samoin se voidaan myöntää terveydellisistä syistä urheilu- 
lääkärin todistuksen perusteella. 

Tällä tavalla pidetään yliopistoissa erinomaista huolta 
myöskin opiskelijoiden fyysillisen kunnon säilyttämisestä. 
Joutuipa opiskelija yliopistoon joko koulusta suoraan tai 
tuli. sinne asevelvollisuutensa jo suoritettuaan, on hänen 


ylläpidettävä kuntonsa opiskellessaankin. 

Työpalve- 
lun synty. 


Työpalvelu. 


Vaikka työpalvelu ei suoranaisesti kuulukaan nuorison 
maanpuolustuskasvatukseen, esitämme tässä kuitenkin sen 
lyhyesti, koska sillä osana nuorisokasvatuksessa on välilli- 
nen merkitys myös maanpuolustukseen. 


Työpalvelu alkoi jo vuonna 1920 yksityisten ryhmien 
aloitteesta. Muutamin paikoin ryhtyivät rintamalta palan- 
neet nuorukaiset perustamaan työleirejä ansaitakseen sillä 
tavalla elatuksensa sekä samalla auttaakseen työväenpuut- 
teessa olevia maanviljelijöitä. Edellä on jo mainittu tämän 
kaltaisesta »Artam-liikkeestä. — Vuosien kuluessa syntyi 
työleirejä erilaisten »yhtymien» vaikutuksesta. Tällaisia 
yhtymiä olivat mm. Kansallissosialistinen työjärjestö, jonka 
tehtävänä oli opettaa työnpuutteessa olevia työläisiä johon- 
kin uuteen ammattiin, samoin Teräskypäräjärjestö, Nuor- 
saksalainen Järjestö sekä monet muut. Mutta myöskin teolli- 
suuslaitokset, uskonnolliset, jopa poliittiset puolueet ryhtyi- 
vät perustamaan työleirejä, joiden avulla ne koettivat saada 
nuorison haltuunsa. Jo vuonna 1928 Kansallissosialistinen 
työläispuolue oli vaatinut säädettäväksi yleisen työpalvelu- 
velvollisuuden, mutta se ei johtanut silloin vielä tulokseen. 
Vuonna 1932 valtio ryhtyi tukemaan tällaista leiritoimintaa 
raha-avustuksin. Lopuksi vuonna 1933 Hitler päästessään 
valtaan asetti eversti Hierlin Työpalvelun valtakunnan- 
komissaariksi. Kaikki työleirit, jotka eivät olleet kansallis- 
sosialistisia, hajoitettiin, ja työpalvelu luotiin kokonaan 
uudelle pohjalle. Vuonna 1936 heinäkuun 26. päivänä annet- 
tiin laki, joka määritteli työpalvelulle sen nykyisen muodon, 

Lain 1 $:ssä määritellään työpalvelun tarkoitus seuraa- 
vasti: ; 

1. Valtakunnan työpalvelu on Saksan kansan kunniapal- 
velua. 

2. Jokainen kumpaakin sukupuolta oleva saksalainen on vel- 
vollinen suorittamaan kansalleen valtakunnan työpalvelua. 

3. Valtakunnan työpalvelua tulee jokaisen saksalaisen 
suorittaa kansallissosialismin hengessä kansakokonaisuuden 
hyväksi ja oikean käsityksen saamiseksi työstä sekä ennen 
kaikkea oppiakseen antamaan oikean arvon työlle. 

4. Valtakunnan työpalvelu on määrätty yleishyödyllisten 
töiden suorittamista varten. 

Valtakunnan työpalvelun tehtävänä on, kuten laki mää- 
rittelee, saksalaisen nuorison, miesten niinkuin naisten- 
kin, kansallissosialistinen kasvatus siinä tarkoituksessa, että 
se saisi käsityksen säätyjen ja luokkien yhdenvertai- 
suudesta ja oppisi ajattelemaan ja toimimaan kansallis- 
sosialistisesti, antamaan arvoa työlle ja työntekijälle 
sen perusajatuksen mukaan, että jokainen työ, jota sää- 
dyllinen ihminen suorittaa rehellistä tarkoitusta varten, 
on kunniallista, Toiseksi on työpalvelun tehtävänä auttaa 
Saksan kansan elinmahdollisuutta. Se auttaa uuden vil- 
jelysmaan luomisessa ja tekee siten mahdolliseksi uusien 
tilojen perustamisen. Se auttaa myös työläissiirtoloiden 
syntymistä kaupunkien läheisyyteen. Sitä ei suoriteta ke- 
nenkään yksityiseduksi. 

Työpalvelu saa alkaa aikaisintaan asianomaisen päästyä 
18. ikävuotensa päähän, ja se tulee olla suoritettu: viimeis- 
tään 25-vuotiaana. Työpalvelu kestää kuusi kuukautta. 

Työpalve- 
lun pohja 
aatteellinen. 


Työpalvelun järjestely. 


Ylimpänä johtajana on Valtakunnan työjohtaja. Valta- 
kunta jakaantuu 30 piiriin, jotka taas jakautuvat yhä pie- 
nempiin alueisiin. Pienin yksikkö järjestössä on ryhmä, 
johon kuuluu 16 miestä (naista) ja johtaja. Käytännöllisin 
työkokonaisuus on työleiri, jonka muodostaa leirikunta 
johtajineen. 

Leirikuntaan kuuluu n 202 miestä. Tavallisim- 
min on käytössä parakkileiri, joka on erikoisesti juuri tätä 
tarkoitusta varten rakennettu. Vielä on kuitenkin käytän- 
nössä maataloista ja tehtaista muodostettuja leirejä. 

Työpäivän ohjelma -leirillä ei liene vailla mielenkiintoa. 
Se on seuraava: 


Kello 5 (talvella klo 6)herätys, aämuvoimistelu tai urheilu, 
tupasiivous, aamukahvi, lipunnosto ja päiväkäs- 
kyn jako. 

» 7—13 (kuusi tuntia) työtä työpaikalla, marssi sinne 
suljetussa järjestyksessä jalan tai pyörillä. Jos 
matkaan kuluisi yli puoli tuntia, viedään miehistö 
kuljetusautoilla. 

Työn aikana joka tunti viiden minuutin lepo; 
aamiaishetki 20 minuuttia klo 10—11 välillä. 

» 13 paluu leirille, työvälineiden puhdistamista, pesu 
ja siivous päivällistä varten, yhteinen päivällinen 
johtajisto mukana. Aterian jälkeen tunnin vuode- 
lepo, 

» 16 iltapäiväpalvelu: Vaihdellen jest horjouuj 
sia, urheilua sekä valtiopoliittista opetusta. 

Arbeitsdienst-työpal- 
velu on Saksan nuo- 
vison suuri isänmaal- 
lisen vakennustyön 
tunnus. 


Illallisen jälkeen juhlailta, jonka järjestää vuo- 

roin koko leiri yhdessä, vuoroin osastot tai jouk- 

kueet tahi jonka leiriläinen voi viettää, jos on saa- 

nutlomaa, oman mielensä mukaisesti leirin alueella. 
Kello 22 iltahuuto. 


Mitään sotilaallisia harjoituksia ei ohjelmaan sisälly. 


Kuusikuukautisen palveluajan kestäessä työläinen saa 
yhden kerran viikon loman, talvella joulun aikana, kesällä 
helluntaina. Lisäksi ovat sunnuntait vapaat, mutta kaikki 
arkipäivät työläinen on sidottu leiriin ja työpaikkaan. 

Yhteiskuntapoliittinen kasvatus tapahtuu melkein yksin- 
omaan työyhteisön hengessä, ja siinä käsitellään kaikkia 
kansansivistyksellisiä kysymyksiä, mikäli se puolen vuoden 
kuluessa käy laatuun. 


Tällaisen suurisuuntaisen työleirijärjestelmän johtamiseen 
tarvitaan suuret määrät sekä ylempää että alempaa johta- 
jistoa. Näiden kouluttamista varten on olemassa erikoiset 
koulut. 

Alempaa johtajistoa varten (vastaa aliupseerin arvoa) on 
olemassa 16 ryhmänjohtajakoulua, keskiarvoista johtajistoa 
varten (vastaa luutnantin arvoa) viisi koulua, sekä viisi 
koulua leirijohtajia varten. Ylintä johtajistoa varten toimii 
Valtakunnankoulu. = Hallintohenkilökuntaa varten toimii 
kaksi hallintokoulua. Tämän lisäksi on erikoisesti naistyön- 
johtajistoa varten omat koulunsa, yksi Valtakunnankoulu 
ja viisi piirikoulua. 

Eversti Hierl luonnehti puheessaan puoluepäivillä 1930 
työpalvelua seuraavasti: »Työpalvelu merkitsee paljon enem- 

män kuin hädän aiheuttamaa taistelua työttömyyttä vastaan. 
Työpalveluvelvollisuus on aivan luonnollinen jatko ja välttä- 
mätön täydennys koulupakolle ja asevelvollisuudelle. Fi 
vain asein sodassa, vaan myös rauhan aikana työvälinein 
jokaisen saksalaisen tulee palvella kansaansa. Jokaisen 
saksalaisen tulee olla kansansa työmies ja taistelija. 

Työvelvollisuus on saksalaisen nuorison kunniavelvollisuus 
ja kansan palvelua. Se ei saa olla mitään muuta, ei mitään 
huokean työvoiman tarjoamista yksityisiin tarkoituksiin. 
Työpalvelun tulee antaa valtakunnan johdolle työn armeija 
sellaisten suurten yleisten töiden suorittamista varten, jotka 
palvelevat kansantaloudellisia, sivistyksellisiä sekä muita 
valtiopoliittisia tarkoituksia. 

Mutta vieläkin korkeammalle kuin aineelliset saavutukset 
on arvosteltava sen kasvatuksellinen vaikutus työpalveluun 
alistettuun nuorisoon. 

Omakohtaisen elämisensä ansiosta työpalvelussa nuoren 
saksalaisen tulee saada oikea käsitys työn siveellisestä 
arvosta sekä oikea kuva saksalaisesta työyhteisöstä». 

Työpalveluvelvollisuutensa suoritettuaan nuorukainen jou- 
tuu tavallisesti suorittamaan asevelvollisuuttaan. 

Kunnia- 
velvollisuus. 


Koulun 
osuus. 


NUORISON MAANPUOLUSTUSKASVATUS 
SUOMESSA 


Edellä esitetyssä olemme saaneet todeta, että nuorison 
maanpuolustuskasvatus on useimmissa Euroopan maissa 
tullut lakipohjaisesti määritellyksi. Muutamissa maissa on 
ryhdytty hyvinkin laajasuuntaisiin toimenpiteisiin nuorison 
valmentamiseksi, toisissa taasen tyydytty vähäisempiin 
otteisiin. Tällä hetkellä lienee Euroopassa ainoastaan kaksi 
itsenäistä valtakuntaa, joissa ei ole nuorison maanpuolustus- 
kasvatusta järjestetty lain velvoittavin määräyksin. Nämä 
maat ovat Suomi ja Ruotsi. Meillä ei valtiovalta ole aikai- 
semmin katsonut tällaisia toimenpiteitä tarpeellisiksi. Mikäli 
harrastusta nuorison maanpuolustuskasvatukseen meillä on 
ilmennyt, on se tapahtunut etupäässä vapaaehtoisin voimin 
yksityisten kansalaisryhmien toimesta. Se, mitä valtiovalta 
on tämän asian hyväksi tehnyt, on suoritettu koulujen 
fyysillisen kasvatuksen puitteissa. Tässäkään ei ole saanut 
ilmetä mitään liiaksi sotilaalliseen vivahtavaa. 


Koulujemme osuus nuorison maan.- 
puolustuskasvatuksessa. 


Ennen itsenäiseksi pääsyämme voimistelunopetus kou- : 
luissamme on ollut tuntimäärään nähden muiden maiden 

oloihin verrattuna jokseenkin tyydyttävällä kannalla. Vuo- 
den 1894 asetus määräsi oppikouluihin voimistelun tunti- 
määrän kolmeksi viikkoa ja luokkaa kohden. Vuonna 1903 
kuitenkin vähennettiin tuntimäärä yläluokkien kohdalta 
kahdeksi viikkoa kohti. Vähennys tapahtui venäjänkielen 
tuntien lisäämiseksi. Tällaisena on voimistelun tuntimäärä 
pysynyt tähän saakka. 

Voimistelu sekä myöhemmin urheilu kouluissamme on 
ollut kasvatusopillista voimistelua. Sen loi yvoimistelumme 
isä», professori Viktor Heikel, ja hänen antamansa suunta 
* siinä on suurin piirtein säilynyt näihin aikoihin saakka. 
Heikel asettui voimisteluun. nähden Platonin kasvatus- 
periaatteiden kannalle, joiden mukaan »musiikki ei ole vain 
sielua, eikä voimistelu vain ruumista varten, vaan -molem- 
mat sielua varten». Siten tulee voimistelun monipuolisten 
harjoitusten avulla kehittää ihmisen sielua sekä ruumista. 
Ruumiimme tulee täten henkemme nöyräksi ja kelpo palve- 
lijaksi ja sielumme arvokkaaksi asunnoksi.  Voimistelun 
tulee kehittää tärkeitä fyysillisiä ominaisuuksia ja siten 
edistää työkuntoisuutta. Tämän kautta se auttaa myös kansa- 
laisen sotakuntoisuutta. 

Tämä käsitys oli Heikelillä myös urheilusta ja sen tehtä- 
västä nuorison kasvatuksesta. 

Ei ole epäilemistä, etteikö Heikel, kuten toisetkin liikunta- 
kasvatuksemme alkutaipaleen miehet, olisi ollut todellinen 
isänmaallinen kansalainen, mutta olosuhteet, joissa hän vai- 
kutti, estivät häntä korostamasta ruumiinharjoitusten soti- 
laallista merkitystä. Heikelin vaikutusaika lankeaa näet 
pahimmille ryssäläissorron vuosikymmenille kahdenpuolen 

Voimistelu 
kasvatus- 
opillisena. 


Voimistelu 
voimistelun 
vuoksi. 


Vapaat 
järjestöt. 


1900-lukua.. Näihin aikoihin vähennettiin, kuten jo mainit- 
tiin, voimistelun tuntimäärää oppikouluissa. Ilmeisesti ei 
voimistelua silloisten vallanpitäjien taholla katseltu suopein 
silmin. Siten on ymmärrettävää, että sen sotilaallisen merki- 
tyksen korostaminen olisi ollut karhunpalvelus voimiste- 
lulle. Muutamissa kouluissa oli voimistelutuntien yhteydessä 
harjoitettu pienoiskivääriampumista ja miekkailua. Nämä- 
kin harrastukset lakkasivat vähitellen 1900-luvun ensimmäi- 
sellä kymmenellä. 

Heikelin ajan jälkeen tuli fyysillisessä kasvatuksessa tun- 
nukseksi »voimistelu voimistelun vuoksi». Selitettiin, että 
voimistelulla on jo sinänsä riittävä syy olla harjoitusmuo- 
tona. Sille ei tarvinnut siis etsiä muita tehtäviä, esim. soti- 
laallisia. Sama oli käsitys urheiluunkin nähden kouluissa. 
Kouluvoimistelua ja -urheilua harjoitettiin edelleenkin peda- 
g0gisena päämääränä riittävän liikunnon antaminen ja sen 
kautta terveyden vahvistaminen. Tällä kannalla 0. 
telu on vielä nykyäänkin. 


Voimistelu- ja urheilukasvatus vapaissa 
järjestöissä. 

Fyysillinen kasvatus, jota urheilujärjestöissä nuorisolle 
on annettu, on rajoittunut kussakin järjestössä vain oman 
alansa piiriin. Siten ei urheiluelämällämme ole ollut mitään 
yhtenäistä pohjaa. Se ei olekaan muodostunut varsinaiseksi 
kasvatukseksi, vaan harjoitukseksi määrättyä kilpailullista 
päämäärää silmällä pitäen. Siten seurat ovat joutuneet 
erikoistumaan, eikä minkään järjestön ohjelmaan ole kuulu- 

nut yleiskunnon, ns. peruskoulutuksen, antaminen nuorisolle. 
Tämä on kyllä käsitettävää, kun on mahdollisimman no- 
peasti pyritty valmentamaan jäsenet kilpailukuntoon. Se 
seikka, onko tämä menettely ollut paras mahdollinen, jää- 
köön tässä yhteydessä arvostelematta. Ainakin siitä on 
ollut sotilaallista harjoitusta silmällä pitäen se haitta, että 
ei ole saavutettu minkäänlaista yhtenäisyyttä nuorison 
fyysillisessä kunnossa ja kykeneväisyydessä. Tällaisen kas- 
vatuksen seurauksena saattaa syntyä sellaisiakin ihmeelli- 
syyksiä kuin esim. se, että maanmainio pikajuoksija ei osaa 
vida! 

Urheiluelämämme johtoaatteena on ollut vurheilu urhei- 
lun vuoksi». Siihen ei ole kaivattu mitään henkistä, esim. 
isänmaallista pohjaa. Sen henkisenä liikevoimana on ollut 
kilpailukunnian, joko henkilökohtaisen tai joukkueen kunnian, 
saavuttaminen. Isänmaallisuutta on siinä ollut se määrä, mikä 
reklaamiarvo milläkin voitolla on ollut. Ja me myönnämme- 
kin, että kansainvälinen huippu-urheilumme on tehnyt 
maallemme tässä mielessä suuria palveluksia. Mutta sitä 
tosiasiaa, että joukkojen, koko kansan urheilu, on täydellisesti 
jäänyt tämän reklaaminteon varjoon, ei kukaan voi kieltää. 
Kuitenkin urheilun päätehtävänä tulisi olla juuri kansan 
terveyden ja voiman kohottaminen mahdollisimman suu- 
reksi. Jo pelkästään tämän kautta se palvelisi maanpuolus- 
tusta. 

Nuorison kasvatusta ovat harrastaneet myös partio- 
järjestöt. Partiolaisuus tuli meille pääpiirtein Englan- 
nista. — Suoranaista —sotilaallisuutta ei sen ohjelmassa 
ollut. Se harrasti käytännöllisiä, tietoja kehittäviä askar- 

Pariio- 
järjestöt. 


teluja sekä retkeilyä. Näin viattomasta ohjelmastaan huo- 
limatta se herätti epäilyjä silloisissa venäläisissä vallan- 
pitäjissä, ja vuonna 1910 perustettu järjestö lakkautet- 
tiin jo seuraavana vuonna. Kun sitten Venäjä maailman- 
sodassa oli joutunut perusteellisesti tappiolle ja vapaammat 
olot näyttivät meilläkin koittavan, alkoi maan alla toiminut 
partiolaisuus jälleen nostaa päätään. Vuoden 1917 keväällä 
rupesivat järjestöt useissa maamme kaupungeissa -herää- 
mään toimintaan. Mutta vieläkään ei päästy eroon alku- 
peräisestä englantilaisesta ohjelmasta. = Toiminta jatkui 
»Baden-Powell'in hengessä» samoja latuja, mitä se alunperin 
oli lähtenyt kulkemaan. Kansainvälinen veljeys oli vielä 
juurtuneena niin tiukasti kiinni, että eräässä partiojohta- 
jien neuvottelutilaisuudessa Viipurissa ehdotettiin venäläis- 
ten partiolaisten ottamista mukaan järjestöön. = Ilman 
tämän teoksen kirjoittajan jyrkkää vastalausetta olisi tämä 
ilmeisesti tullut myös päätökseksi. 

Varsinainen maanpuolustuskasvatus on Suomen partio- 
liitossa myöhemminkin ollut vähäistä. Sitä ei ole edes hy- 
väksytty viralliseen ohjelmaan. Vielä niinkin myöhään kuin 
17. päivänä tammikuuta 1936 Suomen partiopoikaliiton yli- 
johtaja lausui Suomen Sosialidemokraattissa partiolaisten 
maanpuolustuskasvatuksesta seuraavaa: »Mitä tulee par- 
tiojärjestöjen : puolustusvalmiuden lisäämiseen, on partion 
harjoittama retkeily ja muu sen kaltainen toiminta riittävä. 

Viime aikoina», jatkaa hän, »on suunniteltu Punaisen Ristin 
i yhteydessä tapahtuvaa laajempaa ensiapu- ja lääkintäkoulu- 
tusta vanhemmille : partiolaisille. mutta tämä suunnitelma 
on toistaiseksi vain valmisteluasteella.» 

Samana vuonna, 1936, partioliitto joutui kuitenkin tar- 
kistamaan kantaansa maanpuolustuskasvatukseen nähden, 
kun syntyi uusi partiojärjestö Kansallinen * Partioliitto. 
Tämä liitto otti ainoaksi tehtäväkseen maanpuolustuskasva- 
tuksen. Sääntöjensä mukaan on liiton tarkoituksena »ymaan- 
puolustustahtoisen partiohengen kasvattaminen Suomen nuo- 
risossa kristillis-siveellisellä ja kansallisella pohjallay. Tar- 
koituksensa saavuttamiseksi liitto käyttää työssään useita 
erilaisia työmuotoja, kuten urheilua, maastoleikkejä, maasto- 
harjoituksia, retkeilyä, leirielämää ja työpalvelua. Aseelli- 
sessa koulutuksessa käytetään välineenä ilmakivääriä. 

Kansallinen Partioliitto sai niin hyvin hallituksen kuin 
vanhan partioliitonkin taholta aluksi vastustusta. Kaikista 
esteistä huolimatta liitto jatkoi sitkeästi toimintaansa, ja 
sille lankeaa kunnia siitä, että se vapaista järjestöistä ensim- 
mäisenä, suojeluskuntaa lukuunottamatta, on ryhtynyt 
toteuttamaan nuorison sotilaallisen valmentamisen ajatusta. 
Viime sodassa tuli todetuksi Kansallisen Partioliiton ohjel- 
man kelvollisuus. Useat sen jäsenistä riensivät nuoruudes- 
taan huolimatta rintamalle ja selviytyivät kunnialla heille 
annetuista tehtävistä. 


Suojeluskuntapoikatyö. 


Menestyksellisintä nuorison maanpuolustusvalmennusta on 
meillä suoritettu suojeluskuntien poikaosastoissa. Suojelus- 
kuntajärjestöstä annetussa asetuksessa määritellään poika- 
työ seuraavasti: »Pojille, joita ei ikänsä puolesta vielä voida 
ottaa varsinaisiksi jäseniksi, antaa suojeluskunta poikaosas- 
tossaan ikäkauden mukaista maanpuolustuksen ennakko- 

valmennusta, etupäässä liikunta- ja maastotoiminnallisten 
harjoitusten ja muun tarkoitusta vastaavan kasvatuksen 
muodossa, päämääränään myöhemmälle ikäkaudelle kuulu- 
van taistelijan ja muun maanpuolustuksen pohjaksi kelpaava 
henkinen ja ruumiillinen peruskunto. 

Suojeluskuntatyössä saatakoon heitä käyttää lähetti- ja 
muihin soveltuviin tehtäviin, mutta älköön heitä varustettako 
sotilaan aseilla, mikäli erikoiset olosuhteet eivät sitä vaadi.» 

Tämän valmennuksen tarkoituksena on, asetusta edelleen 
lainatakseni, »vahvistaa valtakunnan puolustusta kasvatta- 
malla poikia asevelvolliselle Suomen miehelle kuuluvaan 
ruumiin, aistien, älyn ja luonteen kuntoon ja yleensä kelpo 
kansalaisiksi.» 

Kun suojeluskuntapoikatyö on osa suojeluskuntajärjestön 
työstä, ei sen organisation lähempi selvittely ole tässä tarpeen. 
Suojeluskuntain Yliesikunnassa on erikoinen toimisto poika- 
työtä hoitamassa. Poikajärjestön johtajiston muodostavat 
suojeluskuntalaiset lukuunottamatta alinta porrasta, jossa 
johtajana on suojeluskuntapoika. 

Suojeluskuntapoikien koulutukseen sisältyy useita eri- 
laatuisia toimintamuotoja, kuten 

1. urheilu, 
sovelletun sotilaallisen koulutuksen alkeet, 
pienoiskivääriammunta, 
retkeily ja leiritoiminta, 
kilpailutoiminta, 
maastoleikit, 


aatteellinen kasvatus ja 


J (KONA ls SE 


yhteiskunnallinen koulutus. 

Tämä koulutusohjelma toteutetaan runsaan harjoituksen 
avulla, jossa opettaminen supistetaan vain siihen määrään, 
mikä on tarpeellista harjoitusten onnistumiseksi. Kilpailuja 
käytetään kannustimena siinä, missä se halu 000 
luonteesta riippuen on mahdollista. 

Ruumiillisen kunnon saavuttamiseksi käytetään harjoitus- 
muotona erilaatuisia urheiluja, joista etenkin hiihto, juoksu, 
yleisurheilu ja uinti ovat keskeisimpinä. Yleisurheilussa on 
tyydytty suppeaan ohjelmaan lajeina kuulantyöntö, korkeus- 
hyppy ja pikajuoksu tahi vaihdellen keihäänheitto ja pituus- 
hyppy. Palloiluista on keskeisimpänä pesäpallo. 

Lähinnä urheiluun liittyvänä harjoitusmuotona on suun- 
nistaminen. Se johtaa pojat maastoon, ja maastotoiminta 
muodostaakin koulutuksessa kolmanneksen ohjelmasta. Tä- 
hän sisältyvät sissileikit, kenttäpalveluksen alkeet, leiri- 
ja retkeilytoiminta. Näiden avulla pojat oppivat liikkumaan 
maastossa. sotilaan kannalta tarkoituksen mukaisesti, ja sa- 
malla tulevat sissileikeissä johtajaominaisuudet esiin. 

Ampumakoulutuksen tarkoituksena on totuttaa pojat 
ampuma-aseiden käsittelyyn ja kuriin harjoituksissa sekä 
samalla antaa heille jo mieskohtaisen ampumataidon alkeita. 

Aatteelliseen ja kansalaiskasvatukseen sisältyy isänmaan 
historia, etenkin siihen liittyvä maanpuolustustaistelumme 
historia. Kaikkeen toimintaan sisältyy luonteenkasvatus 
sikäli, että pojilta vaaditaan täsmällisyyttä, luotettavuutta, 
sitkeyttä ja yritteliäisyyttä sekä vastuuntuntoa ja uhri- 
mieltä. 

Suojeluskuntapoikatyön tarkoituksena on kasvattaa Ti 
mieleltään ja hengeltään kelvollisiksi nuorukaisiksi, jotka 

17 vuotta täytettyään astuvat varsinaisen suojeluskunnan 
riveihin. E 


Suojeluskuntapoikaosastojen sisarjärjestön muodostavat - 


Lotta-Svärd yhdistyksiin kuuluvat »Pikku-Lotat». Tässä 
järjestössään tytöt saavat vastaavan kasvatuksensa maan- 
puolustuksen palvelukseen valmistautuessaan. 


Yrityksiä maanpuolustuskasvatuksen 
Poh aikaansaamiseksi. 


Ensimmäinen yritys antaa sotilaallista ennakkovalmen- 
nusta lienee meillä Suomessa tehty vuonna 1855 Krimin 
sodan aikana. Tällöin perustettiin Helsingin yliopistoon ns. 
ysotatiedekunta».  Kenraalikuvernöörin käskystä säädettiin 
nimittäin joulukuun 12. päivänä 1855 »Aleksanterin yliopiston 
ylioppilaiden innostamiseksi sotapalvelukseen astumiseen 
näinä sotaisina aikoina», että yliopistossa 'volisi pidettävä 
sotapalvelukseen haluaville ylioppilaille iltapäivätunneilla 
ruotsinkielisiä luentoja niissä osissa jalkaväen rintamapal- 
velusta kuin myöskin taktiikkaa, kenttälinnoitusoppia ja 
tykistöä varten vahvistettuja ohjesääntöjä, jotka rintamalla 
palvelevalle upseerille, varsinkin sota-aikana, ovat välttä- 
mättömän tarpeellisia», jotapaitsi samoille ylioppilaille olisi 
annettava yksityistä venäjänkielen opetusta. = Ncin pari- 
kymmentä ylioppilasta ilmoittautuikin opiskelemaan tässä 
uudessa tiedekunnassa yletäkseen sitä tietä nopeasti armei- 
jassa. Opetustyö uskottiin suomalaista syntyperää oleville 
upseereille ja riittävä määrä aseita luovutettiin käytettä- 
väksi, 

Sotatiede- 
kunta yli- 
opistossa. 


Haudattuja ; 
yrityksiä. 


Oppijakson tuli kestää neljä kuukautta, ja ylioppilaat, 
jotka tätä ennen olivat suorittaneet jonkin yliopistollisen 
tutkinnon, oikeutettiin sitten upseereina astumaan armeijaan. 
Ne, jotka eivät olleet mitään yliopistollista tuntkintoa suo- 
rittaneet, otettiin armeijaan aliupseereina ja voitiin heidät 
vuoden palvelun jälkeen korottaa upseereiksi. Aatelisille 
annettiin tässä etua sen verran, että heidät voitiin korottaa 
upseereiksi jo puolen vuoden palvelun jälkeen. Nämä upsee- 
rit palvelivat aluksi Suomen ruotuväessä, »jotta he, aloitta- 
malla soturiuransa omien kansalaistensa parissa täten hel- 
pommin saattaisivat oppia kaiken sen, mitä ammattiin kuu- 
luu». Täältä siirrettäisiin heidät niihin rykmentteihin, joihin 
kukin halusi. 

Nämä ensimmäiset sotilaalliset opinnot yliopistossa eivät 
tosin kestäneet pitkää aikaa. Kun sota vuoden kuluttua 
päättyi, lopetettiin myös nämä kurssit. 

Tämän yhteydessä voimme todeta, että sota on aina suu- 
rena sysäyksenantajana nuorison sotilaallisessa valmennuk- 
sessa, seikka, jonka jo aikaisemmin olemme mm. Ranskan 
yhteydessä todenneet. 

Niinpä vapaussotamme päätyttyä silloinen armeijan 
päällikkö, kenraali Vilkama, ryhtyi toimenpiteisiin sotilaa!]- 
lisen valmennuksen aikaansaamiseksi. Hän laati Valtio- 
neuvostolle ehdotuksen asiasta, mutta se haudattiin hiljai- 
suudessa. Vuonna 1935 Yleisesikunta teki puolustuslaitok- 
sen johdon määräyksestä ehdotuksen laiksi nuorison sotilaal- 
lisesta alkeisvalmennuksesta. — Sekin hautautui johonkin 
komiteaan, jossa se on yhä edelleenkin. Tämä ehdotus oli 
täysin puhdas kaikesta liiallisesta sotilaallisuudesta. Ainoa 

— soutuharjoi- 
tuksessa — — 


— — ja oppitunnilla, 


Rauhan- 
liitto aniaa 
vapuaans. 


sotilaallisuutta edustava harjoitus siinä oli ampuminen pie- 
noiskiväärillä. Muuten se sisälsi suunnistamisen, retkeilyn 
kesäisin sekä talvisin, etäisyyksien arvioimisen, karttaluon- 
nosten piirtämisharjoitukset sekä maastoharjoituksia, siis 
kaikki taitoja, jotka erittäin hyvin sopivat poikaluonteelle 
ja joista on suoranaista käytännöllistä hyötyä jo rauhan 
oloissa. 

Sysäyksen toimenpiteille sotilaallisen valmennuksen ai- 
kaansaamiseksi on antanut myöskin, vastoin kaikkea tar- 
koitustaan, Suomen Rauhanliitto. Se kääntyi nimittäin kir- 
jelmällä joulukuun 28. päivänä 1928 Kouluhallituksen puoleen 
vaatien kouluopetuksen ja -kasvatuksen uudistamista sopu- 
sointuun yleisten rauhanvirtausten kanssa. Tätä varten oli 1) 
annettava selvät suuntaviivat uusien oppi- ja lukukirjojen 
laatimista varten eri aineissa sekä 2) ryhdyttävä toimenpitei- 
siin, jotka herättävät opettajistossa rauhanmieltä ja ymmärtä- 
mystä nykyajan rauhanvirtauksia kohtaan. Tässä tarkoituk- 
sessa oli kouluihin lähetettävä kiertokirjeitä ja ohjeita. Saa- 
tuaan tiedon tästä aloitteesta puolustuslaitoksen johto katsoi 
tarpeelliseksi omasta puolestaan myös ryhtyä toimenpiteisiin. 
Se lähetti Kouluhallitukselle vastaehdotuksen, jonka mukaan 
kouluopetus olisi järjestettävä siten, että se enemmän kuin 
tähän saakka hyödyttäisi puolustuslaitosta. Tätä varten tuli 
1) lukuaineiden yhteydessä alleviivata niitä tosiasioita, jotka 
osoittavat kansallisen itsenäisyyden suurta merkitystä, rau- 
hantakeiden merkityksettömyyttä, maamme maantieteellisen 
aseman vaaranalaisuutta ja itäisen naapurimme suhtautu- 
mista meihin ja suomalaisiin heimoihin yleensä historian 
kuluessa, 2) sekä lisätä voimistelunopetuksessa käytettävää 

tuntimäärää, sillä sotapalveluksessa niin rauhan kuin erit- 
täinkin sodan aikana on ruumiillinen kunto ratkaiseva tekijä. 

Näin kouluhallitus joutui penkin ja seinän väliin eikä liene 
ryhtynyt asiassa mihinkään ainakaan julkisuuteen päässee- 
seen toimenpiteeseen. 

Yksityisten kansalaisryhmien taholta on myöskin koetettu 
ajaa maanpuolustuskasvatusasiaa eteenpäin. Tässä on tar- 
peetonta mainita kaikkia yrityksiä, koska ne ovat jääneet 
positiivisia tuloksia vaille. Kuitenkin on muistettava kansa- 
koulunopettajiston myötämielinen asenne tähän kysymyk- 
seen. Jyväskylän tarkastuspiirin opettajisto hyväksyi ke- 
väällä 1935 lausuman, joka selvään ilmaisee nus 
opettajien kannan. - Siinä lausutaan: 

»I) Kansakoulun sopii, se voi ja sen tulee antaa maanpuo- 
lustuksen alkeiskasvatusta. L 

2) Maanpuolustusasia kansakoulun opetuksen keskeiseksi, 
läpikäyväksi: kaikkeen opetukseen präaateana: isänmaata 
varten ja sitä puolustamaan.» 

Muutamissa muissakin anmakotilupiineissi on maanpuo- 
lustuskasvatusta näiden samojen periaatteiden mukaan jo 
toteutettu, joten kansakoulun opettajat ovat erinomaisesti 
ymmärtäneet asemansa ja tehtävänsä nuorison kasvattajina. 


Mihin pyrimme? 


Kuten edellä olleesta on käynyt selville, on nuorison maan- 
puolustuskasvatus maassamme ollut verrattain vähäistä. 
*Se on rajoittunut vain määrättyihin piireihin, joten vain pie- 


net nuorisojoukot ovat joutuneet siitä osallisiksi. Tämä on 

Hyvä ihmi- 
nen vai hyvä 
taistelija? 


johtunut siitä, että työtä on suoritettu vapaaehtoisin voi- 
min. Fi edes ns. yleinen mielipidekään ole osoittanut asialle 
riittävää harrastusta. Tästä on osoituksena mm. se seikka, 
että useimmat sanomalehdet, joita sentään on totuttu pitä- 
mään yleisen mielipiteen tulkkeina, ovat osoittaneet verra- 
ten laimeaa myötämielisyyttä silloin, kun asia esim, opettaja- 
piirien aloitteesta on otettu esille, viimeksi vuonna 1937. 

Toivottavasti viime sota on aukaissut jo kaikkien silmät 
näkemään, että nuorison maanpuolustuskasvatus on meille 
välttämättömyys, jota ei millään tekosyillä saa viivyttää 
toteutumasta. ' 

Mihin siis pyrimme? 

Sotilaskasvatuksen tehtävänä on aina ollut luoda hyvä 
taistelija. Kasvatuksen päämääränä yleensä on ollut pyrki- 
mys enemmän tai vähemmän epämääräisen yhyvän ihmisen» 
kasvattamiseen. Hyvän ihmisen perusominaisuudet ovat si- 
veellinen ja luja luonne. Missä vaaditaan enemmän siveel- 
listä ryhtiä ja luonteen lujuutta kuin sodassa, taistelussa 
isänmaan, vapauden ja kaiken sen puolesta, jota olemme 
oppineet pitämään rakkaana ja kalliina? Rauhanaikaisessa 
elämässä luonteenominaisuudet harvoin joutuvat koville 
koetuksille alttiiksi. On siten helppo olla hyvä ihminen. Toi- 
sin on laita sodassa. Siellä voivat vain lujat luonteet kestää. 
Ei siten ole kovinkaan suuri hyppäys näiden ensi silmäyk- 
seltä niin erilaisilta tuntuvien kasvatuspäämäärien välillä. 
Erotus on vain siinä, että hyvä taistelija on enemmän kuin 
hyvä ihminen. Hyvä ihminen ei läheskään aina kykene 
olemaan hyvä sotilas. Luonteen lujuutta saattaa osoittaa 
esim. ns. vomantunnon arka», joka ei tahdo kantaa asetta 

isänmaan puolustamiseksi. Meidän ei huoli edes epäillä hä- 
nen luonteensa siveellistä pohjaa. Tämä asenne on tulos 
kasvatuspäämäärästä »hyvä ihminen. Tämän päämäärän 
tuloksella on usein jo sellaiset fyysilliset ominaisuudet, jotka 
estävät häntä olemasta hyvä sotilas. Mutta hyvä sotilas 
voi olla myöskin hyvä ihminen. Ainakin hänellä on kaikki 
siihen vaadittavat edellytykset. Aika, jota elämme, näyttää 
vaativan juuri tämän päämäärän tarkkaa vaarinottamista. 
Etenkin on pienten kansojen, kuten meidän kansamme, 
tarkoin harkittava, eikö näitä kahta päämäärää voida yhdis- 
tää ja siten säästää aikaa ja voimia sekä saavuttaa lisään- 
tyvää varmuutta siitä, että kykenemme säilyttämään isän- 
maamme itsenäisenä ja kansamme vapaana. Sillä vähän meitä 
auttaa se, että olemme kasvattaneet hyviä ihmisiä, jos hyvien 
sotilaiden puuttuessa menetämme isänmaamme ja vapautemme. 

Asevelvollisuusaikana ei ehditä saavuttaa sotilaan kas- 
vatuksessa niin hyviä tuloksia, että ne sodan tullen olisivat 
riittävät. Asevelvollisuusaikaa ei taasen voida huomatta- 
vasti pitentää. Se tietäisi suuria taloudellisia uhrauksia. 
Jostakin täytyy siis saada aikaa, riittävästi aikaa sen 
pohjan luomiseksi, jolle lyhyenäkin asevelvollisuusaikana 
ehditään kunnollista rakentaa. Aikaa on kyllä saatavissa, 
kun se vain otetaan käytäntöön. Pohjan luomiseen on käy- 
tettävä koko nuorukaisen kehitysaika sotilasikään saakka. 
Nuorison sotilaallinen valmennus on saatava läpikäyväksi 
tekijäksi poikien ja myöskin tyttöjen elämässä. Tällöin se ei 
enää olekaan pelkkää valmentamista, vaan mitä laajim- 
massa mielessä kasvattamista: maanpuolustuskasvatusta. 
Sen on alettava silloin, kun muukin kasvatus alkaa. Jo 

Pohjan 
luominen. 


ennen kouluaikaa on entistä enemmän kohdistettava huomio 
lapsen terveydenhoitoon, terveeseen kasvamiseen. Me olemme 
saaneet todeta, että Ranskassa, jota meillä on useassa suh- 
teessa totuttu pitämään mallimaana, pakollinen fyysillinen 
kasvatus alkaa lapsen täyttäessä neljä vuotta sekä jatkuu 
sitten läpi elämän aina 35-vuotiaaksi saakka. Tämän kasva- 
tuksen tarkoituksena Ranskassa ei ole.ainoastaan edistää 
jokaisen yksityisen ranskalaisen ja sen kautta koko kansan 
ruumiillista voimaa ja terveyttä, vaan erikoisesti antaa luja 
pohja; jolle tehokas nuorison sotilaallinen alkeisvalmennus 
voidaan rakentaa.» ; 
Näin Ranskassa. Ministeri Tanner lausui puheessaan, 
jonka hän sodan päätyttyä piti radiossa, muun muassa: 
»yMeidän-viaksemme on luettava vain se, että olemme liian 
pieni kansay.* Jos me olemme pieni kansa, ja sitähän me 
olemme, niin miten meidän kannattaa alkaa sotilaskasvatus 
20. ikävuodesta, kun väkiluvultaan meitä 13 kertaa suurempi 
Ranska on katsonut välttämättömäksi alkaa sen jo neljä- 
vuotiaasta? yt KI TSSN 
-Meillä on lapsen ja nuorison kasvatuksessa käytettävis; 
sämmie erittäin hyvä keino, leikki ja urheilu. Kun valitsemme 
leikit- oikein ja suuntaamme urheiluelämämme palvelemaan 
maanpuolustusta, pääsemme jo pitkälle. Mutta tällöin on 
urheilu-elämämme uudistettava. Nyt on urheilukasvatuksen 
päämääränä ollut huippu-urheilu. Siten on urheilu joutunut 
kauas varsinaisesta tehtävästään. Kun urheilu johdetaan 
oikeisiin uomiinsa, tulevat huipputulokset yhtä hyvin esiin, 
kuin nytkin, mutta sivutuotteina. Päämäärä on paljoa ja- 
lompi: isänmaan puolustaminen, siis se, mikä nyt on jäänyt: 

portaat. 


sivutuotteeksi. Yksityiset huippumiehet olivat viime sodassa 
erinomaisia sotilaita, mutta miten paljoa parempi olisi ti- 
lanne ollut, jos kaikki miehet olisivat olleet hyviä sotilaita. 


Uusia suuntaviivoja. 


Meidän on siis saatava aikaan uudistus koko urheilukasva- 
tuksessamme. Luomalla kaikille nuorisotyötä tekeville järjes- 
töille yhteisen peruskoulutusohjelman saamme yhtenäisyyttä 
ja määrätietoista pyrkimystä seurojen toimintaan. Siten 
luomme koko nuorisolle jokaista ikäkautta vastaavan kun- 
toisuuden sekä tiedämme, mihin se pystyy. Peruskoulutus- 
ohjelma on suunniteltava palvelemaan maanpuolustusta. Tä- 
män lisäksi harrastakoon kukin seura omaa erikoisalaansa. 

Peruskoulutusharjoitus (= maanpuolustuskasvatus) suunni- 
teltakoon alkavaksi samana ikäkautena kaikkialla, missä 
nuorisotyötä tehdään: kansakouluissa, oppikouluissa ja seu- 
rojen alaosastoissa. Se voisi jakaantua harjoitusportaisiin 
harjoitettavien iän mukaan seuraavasti: 


Ensimmäinen harjoitusporras, ikäkaudet 8—13 vuotta. 
Tähän kuuluisivat kansakoulujen oppilaat, oppikoulu- 
jen 1—III luokkien oppilaat sekä seurojen alaosastot. 

Toinen harjoitusporras, ikäkaudet 14—16 vuotta. 

Tähän kuuluisivat oppikoulujen IV—V luokkien oppi- 
laat sekä seurojen nuoriso-osastot. 


* Kolmas harjoitusporras, ikäkaudet 17—asevelvollisuusikään. 


Tähän kuuluisivat oppikoulujen oppilaat VI luokasta 
ylöspäin, ammatti- ja korkeakoulujen oppilaat sekä 
seurojen vastaavat ikäluokat. 

Harjoitusportaat jakaantuisivat harjoitettavien henkisen 
ja fyysillisen kehityksen mukaan jaksoihin eli asteisiin. 

Kun harjoitusportaiden ohjelma laadittaisiin eri ikäkausia 
vastaavasti ja eteneminen tapahtuisi asteittain, saisivat 
kaikki nuorukaiset ja vastaavasti tytöt yhdenmukaisen kou- 
lutuksen. Siten olisivat kaikki nuorukaiset jo ennen asevelvolli- 
suuttaan saaneet kahdentoista vuoden aikana määrätietoista 
harjoitusta ja ohjausta sellaisissa jyysillistä harjaantumista 
ja tottumista vaativissa tehtävissä, jotka eivät esiinny ai- 
noastaan sotilaselämässä, vaan lakkaamatta myöskin siviili- 
kansalaisen jokapäiväisessä elämässä. 

Tähän fyysilliseen koulutussuunnitelmaan liittyy aivan 
elimellisesti kysymys kesä- ja loma-ajan käytöstä. Tämän 
järjestely täytyy meilläkin viedä pian ratkaisuun. Suunnit- 
telematon loma-ajan vietto saattaa olla jo kasvatuksenkin 
kannalta arveluttavaa. Joka tapauksessa on sen j ärjestelystä 
vain etua. Sekin on suunnattava palvelemaan maanpuolustus- 
kasvatusta. Tämä on varsin luonnollista, sillä vapaa aika 
on juuri urheiluaikaa, joten tässä voidaan kaksi hyvää asiaa 
yhdistää. Kesä- ja loma-aika palvelemaan urheilun avulla 
maanpuolustusta! 

Maanpuolustustyöhön liittyy oleellisena csana jo nykyään 
väestönsuojelutyö. Tässäkin työssä urheilukasvatus muodos- 
taa huomattavan osan. Eihän voida ajatella, että fyysilli- 
sesti heikot ja harjaantumattomat voisivat tcden tullen suo- 
rittaa väestönsuojelutyötä. 

On siis olemassa mahdollisuus. yhdistää liikuntakasvatus 
koko sen laajuudessa, loma-aikojen käyttö sekä väestönusojelu- 
työ ja luoda tällä tavalla vähäisin lisäyksin nuorison maan- 

puolustuskasvatusohjelma, joka toteutettuna kasvattaisi lap- 
sistamme terveen, voimakkaan, henkisesti ja fyysillisesti pys- 
tyvän nuorison, joka sekä tahtoisi että kykenisi puolustamaan 
tätä maata. 

Mitä tämä maanpuolustuskasvatusohjelma sisältää? Sen 
muodostaisi kolme tekijää: 


a) henkinen kasvatus, 
b) fyysillinen kasvatus, 
c) sotilaallinen kasvatus. 


a) Henkinen kasvatus käsittää oikeassa hengessä anne- 
tun opetuksen isänmaasta, sen historiasta ja maan- 
tieteestä sekä kansalaisen velvollisuuksista isänmaata 
kohtaan. 

b) Fyysilliseen kasvatukseen kuuluvat leikit, voimistelu, 
urheilu ja terveydenhoito, joiden harjoittamisen tulee 
luoda nuorukaiselle terve, toimintakykyinen ja voima- 
kas fyysillinen pohja, mille sotilaallinen kasvatus voi- 
daan rakentaa. | 

c) Sotilaallinen kasvatus sisältää sotilaalle tarpeellisia 
taitoja ja tietoja siinä määrin, että nuorukainen astues- 
saan suorittamaan asevelvollisuuttaan kykenee jo liik- 
kumaan maastossa tarkoituksenmukaisesti sekä omaa 
sotilaalta vaadittavat sotilastaitojen ja -tietojen alkeet. 


Henkisen kasvatuksen piiriin tulee kuulumaan yllä- 
mainittujen oppiaineiden lisäksi kaikki, mitä kouluissa ope- 
tetaan. Tässä ei merkitsekään niin paljoa se; mitä opetetaan, 
kuin se henki, jossa opetus annetaan... Tämän hengen on 
oltava suomalais-kansallinen ja isänmaallinen. Isänmaa- 

käsite laajenee tällöin kansalliseksi ja sulkee piiriinsä koko 
Suomen heimon. 


Fyysillisen kasvatuksen opetusaines käsittää: 
1. leikit, 
2, urheilun, etenkin hiihdon ja uinnin, 
3. voimistelun, etenkin telinevoimistelun kestävyyden ja 
voiman kehittämiseksi, 
4. terveydenhoidon, käytännöllisiä neuvoja ja harjoituk- 
sia sekä ensiavun, 
5. väestönsuojeluopetuksen. 


Sotilaallisen kasvatuksen opetusaineeseen kuuluisi: 
suljettu- ja avojärjestys, 

maasto-oppia, 

kartta-oppia, 

pioneeriopin alkeet, 

ampumakoulutus, aseina: jousi, ilmakivääri, pienois- 
kivääri, pistooli, kivääri, konepistooli ja pikakivääri, 
6. erikoiskoulutus: laivasto-, lento-, moottori-, ilma- 
torjunta-, viesti-, tykistö- ja konekiväärikoulutus. 


Yllä olevasta selviää opetusaineiston laajuus. Se herättää 
heti kysymyksen, mistä saadaan aikaa tämän laajan ohjel- 
man toteuttamiseen. Aikaa on kyllä riittämiin. Muista- 
kaamme, että opetusaika kestää kaksitoista vuotta. Kouluissa 
on liikuntakasvatuksen tuntimäärää lisättävä; näyttääkin 
siltä, että saadaan neljä viikkotuntia luokkaa kohti. Lisäksi 
on saatava yksi päivä viikossa vapaaksi muusta koulu- 
työstä maastoharjoituksia varten. Vielä on käytettävissä 
osa kesälomasta ja hiihtoloma. Nämä loma-ajat käytetään 


274 


leireihin ja retkeilyyn. Leirit voitaisiin sovittaa eri vuo- 

sille seuraavasti: 

Ensimmäisen harjoitusportaan lopussa järjestettävä kesä- 
leiri kestää kaksi viikkoa, päätehtävänä uintitaidon 
saavuttaminen ja pienoiskivääriammunta. Tämä leiri 
tulee oppikoululaisille heidän III luokalta päästyään. 


Toisen harjoitusportaan ensimmäiseksi vuodeksi sovitettava 
talvileiri kestää yhden viikon, päätehtävänä hiihto- 
taidon saavuttaminen. Tämä leiri tulee oppikoulu- 
laisille IV luokalla oltaessa. 

Toisen harjoitusportaan lopussa ollaan kesäleirillä kolme 
viikkoa, päätehtävänä uinti ja hengenpelastus, pistooli- 
ammunta, pioneeri-kaivamistyöt sekä pikasillan ra- 
kentaminen. Tämä leiri tulee oppikoululaisille heidän 
V luokalta päästyään. 

Kolmannen harjoitusportaan ensimmäisen vuoden talvileirin 
pituus on kaksi viikkoa, päätehtävänä hiihtoretkeily 
(sotilaspartioharjoituksissa). Tämä leiri sattuu oppi- 
koululaisille VI luokalla. 

Kolmannen harjoitusportaan toisena vuonna pidetään kesä- 
leiri, pituus kolme viikkoa, päätehtävänä uinti ja par- 
tioretkeily sekä konepistooliammunta. Tämä leiri tulee 
oppikoululaisille heidän VII luokalta päästyään. 


Kaiken kaikkiaan tulee siten olemaan kolme kesäleiriä 
ja kaksi talvileiriä. Kun muutamme leiri-ajat tunneiksi 
(6 tuntia päivässä) ja laskemme nämä sekä voimistelusta 
tähän tarkoitukseen käytettävät tunnit yhteen, saamme 
tulokseksi, että nuorukaiselle annetaan maanpuolustus- 

kasvatuksen fyysillistä ja sotilaallista koulutusta kaik- 
kiaan koko koulutusaikana 2500 tuntia. Tässä on las- 
kettu voimistelutunneista käytettäväksi vain puolet maan- 
puolustuskasvatukseen. Mielestäni ne voitaisiin käyttää tä- 
hän tarkoitukseen kaikkikin ilman, että nykyinen koulu- 
voimistelun päämäärä — »riittävän liikunnon antaminen ja 
sen kautta terveyden edistäminen» — lainkaan siitä kärsii. 
Jos muutamme tämän tuntimäärän 2500 vähän havainnolli- 
semmaksi, voimme laskea esim. viisi tuntia päivässä ja kuusi 
päivää viikossa, mikä siis on tavallinen koulutyö-viikko, niin 
saisimme sen vastaamaan 21 kuukautta eli vuotta ja yh- 
deksää kuukautta. Käyttämällä kaikki voimistelutunnit 
tähän tarkoitukseen saisimme seitsemän kuukauden harjoi- 
tusajan lisää. 

Millä opettajavoimilla tällainen ohjelma voidaan toteuttaa? 
On luonnollista, että kouluissa voimistelunopettajat hoita- 
vat fyysillisen kasvatuksen. Henkinen kasvatus jää eri ai- 
neiden opettajien, etenkin uskonnon, äidinkielen, historian, 
maantiedon ja laulun opettajien hoitoon. Kuitenkin on kou- 
lun koko elämä suunnattava sisällöltään maanpuolustus- 
henkiseksi. Esim. koulun juhlissa on tämän hengen tehosta- 
miseen tilaisuutta. Sotilaallinen kasvatus saattaa ensi sil- 
mäyksellä näyttää tuottavan vaikeuksia opettajavoimien 
kannalta. Se on ainakin alussa järjestettävä siten, että kou- 
lun res. upseeri-opettajat hoitavat sen pääosiltaan. Ainoas- 
taan määrätyissä harvoissa tapauksissa on turvauduttava 
ammattiopettajavoimiin koulun ulkopuolelta. Tällöin käy- 
tetään tietenkin armeijan ja suojeluskunnan upseereja. Ope- 
tyksen yhtenäistämisen vuoksi on järjestettävä kursseja 

opettajille. Näillä kursseilla tulee olemaan suuri merkitys 
ei ainoastaan opettajien taitojen ja tietojen kartuttajina, 
vaan ja ennen kaikkea oikean hengen ja innon lietsojina 
opettajiin. 

Maamme voimistelunopettajaliitto on jättänyt tämän- 
suuntaisen ehdotuksen Opetusministeriöön. Sen mukaan, 
mitä julkisuuteen on päässyt tietoja, ei suunnitelmaa aina- 
kaan tässä laajuudessa tultane toteuttamaan. Miten nuori- 
somme maanpuolustusvalmennuksen yksityiskohdat järjes- 
tettäneekin, välttämätöntä on ottaa viime sodan opetukset 
vakavasti varteen. Toivottavasti kansamme ei enää toista 
kertaa tarvitse joutua uhraamaan nuorinta ja kalleinta voi- 
maansa sodan alttarille, herätäkseen lopullisesti ymmärtä- 
mään, että on rikos elämää vastaan lähettää nuoriso valmen- 
tamattomana taisteluun, jossa se tuhoutuu, kun tämä voidaan 
välttää ryhtymällä ajoissa valmentamaan nuorisoa. On tosi- 
asia, että valmentumaton sotilas on etukäteen tuomittu kuo- 
lemaan taistelussa ja hänen uhrinsa on silloin ollut turha. 

LUETTELO KÄYTETYSTÄ LÄHDEKIRJALLISUUDESTA: 


Arbeitsdienst in 13 Staaten; Schweiz. Zentralstelle för freiwillige 
Arbeitsdienst Zirich. 
Aus Oberschlesiens Schicksalszeit; Guido Galonska. 
Der neue Zeitgeist; Salvator Mayor. 
Die geistige Wehrerziehung der deutschen Jugend; Gert Bennewitz. 
Die Hitler-Jugend; Baldur von Schirach. 
Die Jugend in Sowjet-Russland; Klaus Mehnert. 
Die Leibeserziehung; eri numeroita. 
Die Wehrausbildung der französischen Jugend; Otto Völcker. 
Die Wehrerziehung der deutschen Jugend; Helmut Stellrecht. 
Hemskyddet; Riksluftskyddsförbundet. 
Heut' geht es an Bord; Fritz Otto Busch. 
HJ das kommende Deutschland; Gänter Kauffmann. 
HJ im Dienst; Reichsjugendfiährung'in julkaisu. 
Hochschulsport-ordnung; Georg Briese. 
Jugend in Waffen; Herbert Reinecker und Joh. von Kunowski. 
Jugendpflege durch Leibesäbungen; H. von Tschammer und Osten. 
Jungfolk im Lager; Axe] von Graefe. 
Kriegerisches Italien; Hugo Schäfer. 
Körperliche Erziehung als biologische Aufgabe des Staates; L. Conti. 
Körperliche Grundausbildung; Heinrich Meusel. 
Lägerliv; L. Wennerström. 
Mein Freund der Adjutant; Erich Rohden. 
Mädel in aller Welt; Hilde Munske und Joh. von Kunowski. 
Mädel im Dienst; Reichsjugendfährung'in julkaisu. 
Ost-Europa, Heft 5 Februar 1933. 
» » » 9 Juni 1936. 

Pimpf im Dienst; Reichsjugendfährung'in julkaisu. 

Politische Leibeserziehung; Heinz Wetzel. 

Scouthandboken; Svenska Scouträdet'in julkaisu. 

Skytte: Pehr Ribbing. 

S. A-Sprot; Hans Seifert. 

Soldatentum und Jugendertächtigung; Helmut Stellrecht. 

Spiel mit dem Feuer; E. Röhricht. 

Volk im Werden; Ernst Krieck. 

Vormilitarische Ausbildung in Frankreich, Italien und der Sowjet- 
Union; Hans Wichman. 

Wehrgeist in der Schule; Ulrich Schmidt. 

Wehrgeist und Schule im Ausland; Deutsche Gesellschaft fär Wehr- 
"politik und Wehrwissenschaft. 

Wehrerziehung in der Schule; Martin Spielhagen. 

Wehrerziehung im neuen Geiste; Hans Willi Ziegler, 

Zucht und Ordnung; Georg Usadel. 

Fizkultuphoe leto; E. A. Pender-Bugrovskij. 

ÖPUIBKYNGLTYPHOE NETO 

Kirjoituksia sanomalehdistä ja aikakauskirjoista. 

NE OLOSUHTEET, joiden puristuksessa Eurooppa on elänyt pari vii- 
meistä vuotta, ovat asettaneet kansojen elinvoiman ankaralle koetuk- 
selle, jopa niin ankaralle, että vain kaikkein elinkykyisimmät ovat kestä- 
neet. Selvemmin kuin koskaan aikaisemmin on käynyt ilmi, mikä merki- 
tys on annettava fyysillisesti terveelle ja voimakkaalle kansalle, jonka 
jokainen jäsen on myös henkisesti valmennettu oivaltamaan paikkansa 
kansakokonaisuuden yhteisrintamassa. Nuorison kasvatus elinkelpoiseksi 
kansaksi — ajan vaatimukset huomioon ottava nuorison maan- 
puolustuskasvatus— on näin joutunut kokonaan uuteen valoon. 
Ei ole enää kysymys seikasta, johon kukin voi suhtautua yksilöllisen ma- 
kunsa ja maailmankatsomuksensa mukaisesti joko kieltäen tai myöntäen, ; 
nyt on kysymyksessä vääjäämätön pakko: kansan, joka tahtoo säilyttää 
itsenäisyytensä, on kyettävä tekemään se omin avuin. Mitään muita takuita 
ei ole olemassa. Siksi jokaisen kansalaisen on oltava samalla myös maan- 
puolustaja, ja kaiken kasvatuksen — ellei se tyydy jäämään vain hiekkaan 
kirjoittamiseksi, jonka ensimmäinen myrsky huuhtelee pois — pohjim- 
maltaan kasvatusta maanpuolustajaksi. 


TÄMÄ KIRJA esittelee asiantuntevalla tavalla, miten maanpuolus- 
tuskasvatus on ollut järjestettynä niitten eurooppalaisten kansojen kes- 
kuudessa, joitten voimatekoja maailma juurikään on saanut ihmetellä, 
ja miten siihen on suhtauduttu siellä, missä perusteet ovat pettäneet tai 
horjuvat, sekä hahmottelee suuntaviivat maanpuolustuskasvatuksen jär- 
jestelylle meillä. 


Siksi tämä kirja on samalla sekä varoituksen 
että opetuksen sana, joka ei voi jättää ketään 
vastuuntuntoista lukijaa välinpitämättömäksi. Siksi 
tämä kirja on ennen kaikkea juuri tämän päi- 
vän kirja. 


GUMMERUS 


Myyntihinta 58:—, sid. 75:— 


